
Mano tevams atminti 


Kurstykite namų ugnį, 
kad ši visada degtų. 


LENA GUILBERT FORD 
Natūraliai žmogaus mintys skrenda 


ne nuo malonumo prie malonumo, 
bet nuo vilties prie vilties. 


SAMUELIS JOHNSONAS 


Prologas 
Hokinso Slėnis, 1994 metų birželis 


GIEDRĄ VASAROS RYTMETĮ BESTLERIŲ BASEINE, 
buvusiame kieme už namo, prigėrė miniatiūrinis pu- 
delis. Iš pradžių Linė Bestler, išslinkusi viena ramiai 
paplaukioti, kol jos vaikai dar nepabudę, pamanė, kad 
ten plūduriuoja negyva voverė. Ir to jau būtų užtekę. 
Tačiau kai ryžosi tinkleliu išsemti tą kailio raizginį, at- 
pažino kaimynų numylėtą Marselį. 

Apskritai voverės nesegi antkaklių su netikrais 
briliantais. 

Linės riksmas ir pliūkštelėjimas, įmetus atgal į 
baseiną nelaimėlį šunelį, samtį ir viską, išvertė iš lovos 
moters vyrą, kuris išlėkė iš namo vienomis glaudėmis. 
Motinos rauda ir tėvo keiksmai, kai šis įšoko į vandenį 
pagriebti karties ir ištempti kūnelio į kraštą, pažadino 
Bestlerių dvynius — dabar jie stovėjo vilkėdami vieno- 
dais naktiniais marškinėliais su užrašu „Mano mažytis 
ponis“ ir klykė. Po minutėlės kieme kilusi isterija su- 
traukė prie tvorų kaimynus, kaip tik tuo metu Bestleris 
lipo iš vandens su nešuliu. Kadangi, kaip ir dauguma 
vyrų, Bestleris buvo prisirišęs prie senoviškų apatinių, 
ištampyta gumelė neišlaikė vandens svorio. 

Taigi Bestleris išlipo iš baseino su negyvu šuneliu 
ir be glaudžių. 

Giedras vasaros rytmetys mažame Hokinso Slė- 
nio miestelyje prasidėjo šoku, sielvartu, farsu ir drama. 

Apie netikėtą Marselio mirtį Foksas išgirdo įžen- 
gęs į „Mamos užkandinę“ nusipirkti šešiolikos uncijų 
talpos kokakolos butelį ir porą $S/im Jims užkandėlių 
su jautiena. 

Trumpam buvo pabėgęs nuo darbų: jiedu su tėvu 
rekonstravo vieną virtuvę Centrinėje gatvėje. Ponia 
Larson norėjo naujų stalviršių, spintelių durelių, grin- 
dų. Ji tai vadino daiktų atnaujinimu, o Foksas — būdu 
užkalti pinigų, kad šeštadienio vakarą Elison Brendon 
galėtų nusivesti pavalgyti picos ir į kiną. Vylėsi, kad 
šitaip pavyks prasimušti, prikalbinti ją išbandyti jo 
senuko VW Bug užpakalinę sėdynę. 

Foksas nebuvo prieš darbą su tėvu. Tik velniškai 
tikėjosi, kad neteks visą likusį gyvenimą mosikuoti 
plaktuku ar burzginti elektrinį pjūklą, bet tai niekis. Su 
tėvu visada buvo lengva bendrauti, o veikla ištraukda- 
vo Foksą iš daržininkystės ir gyvulininkystės darbų jų 
mažame ūkyje. Be to, šitaip lengvai gaudavai kokakolos 
ir S/im Jims — du dalykus, kurių niekada neaptiktum 
O'Delų-Berių namų ūkyje. 

Ten reikalus tvarkė motina. 

Taip, apie tą šunelį jis išgirdo iš Siuzanos Kifafer 
lūpų, kuri suskaičiavo jo pirkinius. Čia pat prie prekys- 
talio sėdėjo keletas žmonių, kurie šią birželio popietę 
neturėjo nieko geresnio nusitverti, kaip tik gurkšnoti 
kavą ir malti liežuviais. 

To Marselio jis nežinojo, tačiau buvo jautrus 
gyvulėliams, užtat ir dilgtelėjo širdį dėl to nelaimingo 
pudelio. Kiek pralinksmino mintis apie poną Bestlerį 

(tą tai jis pažino), stovintį, anot Siuzanos Kifafer, „pliką 
kaip ką tik gimusį“ prie baseino savame kieme. 

Nors Foksui ir buvo liūdna įsivaizduoti vargšą 
šunelį, nuskendusį baseine, nesusiejo to — ne tąkart — 
su košmaru, kurį jam ir dar dviem artimiausiems drau- 
gams teko patirti prieš septynerius metus. 

Praėjusią naktį jis regėjo sapną: kraują ir ugnį, 
balsus, skanduojančius nesuprantama kalba. Tačiau 
prieš tai su savo draugais Kelu ir Geidžu buvo žiūrėję 
du filmus „Gyvų mirusiųjų naktis“ ir „Skerdynės pjūklu 
Teksase“. 

Nuskendusio miniatiūrinio pudelio Foksas ne- 
susiejo nei su sapnu, nei su tuo, kas visą savaitę po jo 
dešimtojo gimtadienio dėjosi Hokinso Slėnyje. Po tos 
nakties, kurią jis, Kelas ir Geidžas praleido Hokinso 
miške prie pagoniškojo akmens, ir kai viskas pasikeitė. 

Po kelių savaičių jam, Kelui ir Geidžui sueis 
septyniolika metų, ir tai niekaip nėjo iš galvos. Visi 
galvojo, kad šių metų čempionate Baltimorėje turėjo 
labai gerų šansų. Jis grįš į mokyklą kaip abiturientas, 
o tai reiškė, kad pagaliau bus mokslinčių piramidės 
viršūnėje ir kurs planus dėl koledžo. 

Šešiolikmečio galvoje sukosi visiškai kitokios 
mintys nei dešimtmečio. Tarp jų ir špygų laikymas dėl 
Elison Brendon. 

Šitas liesas berniokas, dar nevisiškai peržengęs iš- 
stypėliškos paauglystės slenkstį, kuplius rudus plaukus 
susirišęs į storą uodegėlę, auksaspalves akis pridengęs 
Oakleys saulės akiniais, dabar žingsniavo gatve atgal. 
Jam tai buvo dar viena paprasčiausia diena. 

Miestelis atrodė kaip visada. Švarus, mažumėlę 

senoviškas, su senais akmeniniais namais ir parduotu- 
vėmis, spalvingomis verandomis, aukštais šaligatviais. 
Foksas per petį dirstelėjo į Bow/-a-Rama, boulingo 
centrą, įsikūrusį aikštėje. Tai buvo didžiausias miestelio 
namas, kuriame dirbo Kelas ir Geidžas. 

Kai baigsiu darbą, pagalvojo Foksas, reikės už- 
šokti pažiūrėti, kas gero. 

Prie Larsonų namo perėjo gatvę, įžengė pro ne- 
užrakintas duris, už kurių iš virtuvės sklido Boni Rait 
atliekami ramūs bliuzai. Kartu su ja tyru, lengvu balsu 
traukė ir jo tėvas, tikrindamas lygumą lentynų, kurių 
ponia Larson užsimanė pagalbinių priemonių spin- 
toje. Nors langai ir užpakalinės durys buvo atviros, 
pridengti tik tinkleliu, kambarys atsidavė pjuvenomis, 
prakaitu ir klijais, kuriais tą rytą jie klijavo naują For- 
mica plastiką. 

Tėvas dirbo dėvėdamas senuosius Levi“ ir sporti- 
nius marškinėlius su užrašu „Duokite taikai šansą. Jo 
plaukai buvo šešiais coliais ilgesni už Fokso ir surišti į 
uodegėlę po mėlyna skarele, paprastai rišama ant kaklo. 
Tėvas nusiskuto barzdą ir ūsus, kuriuos augino visą tą 
laiką, kiek tik Foksas prisiminė. Tad sūnus vis dar ne- 
galėjo priprasti, matydamas tiek daug tėvo veido — ar 
tiek daug savęs tame veide. 

— Bestlerių baseine Laurų gatvėje paskendo 
šuo, — pranešė Foksas, ir Brajanas, metęs darbą, atsi- 
gręžė. 

— Pasiutusiai gaila. Kas nors žino, kaip tai atsi- 
tiko? 

— Ne. Tai vienas iš tų mažųjų pudelių, todėl ma- 
noma, kad jis įkrito ir neįstengė išlipti. 

— Kai pagalvoji, kas nors galėjo girdėti jį lojant. 

Bjauru šitaip žūti. — Pasidėjęs įrankius, Brajanas nusi- 
šypsojo sūnui. — Duok ir man vieną tų S/im Jims. 

— Kokių S/im Jims? 

— Ogi tų, kuriuos susikišęs užpakalinėje kišenė- 
je. Krepšio juk neturi, o ir užtrukai per trumpai, kad 
būtum galėjęs sušveisti Hlosfess Pies obuolių pyragėlių 
ar Tuwinkies batonėlių su vaniliniu įdaru. Galiu lažin- 
tis, kad turi prisipakavęs Jis. Gaunu vieną — ir tavo 
mama niekada nesužinos, kad valgėme chemikalų ir 
kažko mėsiško. Tai vadinama šantažu, mano vaike. 

Sušnarpštęs Foksas ištraukė pirkinius. Kaip tik 
tam ir paėmė du. Tėvas ir sūnus išsivyniojo juos, atsi- 
kando ir nepaprastai darniai kramtė. 

— Paviršius atrodo gerai, tėti. 

— Taip, gerai. — Brajanas perbraukė ranka per 
lygutėlį, blizgantį paviršių. — Poniai Larson nelabai 
tinka spalva, bet darbas geras. Neišmanau, ką vedžiosiu 
už nosies, kai išlėksi į koledžą. 

— Dabar Ridžo eilė, — pasakė Foksas, galvoda- 
mas apie jaunesnįjį brolį. 

— Ridžas nė dviejų minučių neišlaikys galvoje 
matmenų, ko gero, dirbdamas su juostiniu pjūklu už- 
sisvajojęs dar ir pirštą nusipjaus. Ne. — Nusišypsojęs, 
gūžtelėjo pečiais Brajanas. — Tiesą sakant, šitoks dar- 
bas ne Ridžui ir ne tau. Taip pat ir ne tavo seserims. 
Mąstau, kad reikės pasisamdyti vaikį, kuris nori dirbti 
su medžiu. 

— Niekada nesakiau, kad nenoriu, — negarsiai 
paprieštaravo Foksas. 

Tėvas pažiūrėjo į jį, kaip kartais įsmeigdavo akis, 
tarsi matytų daugiau, negu buvo ką matyti. 

— Tu turi gerą akį, rankas. Tai pravers namuose, 

kai juos įsigysi. Tačiau neužsijuosi diržo su įrankiais, 
kad užsidirbtum pragyvenimui. Kol suprasi, ko norė- 
tum gyvenime, gali tempti šį laužą į konteinerį. 

— Žinoma. — Foksas ėmė rankioti atliekas ir 
nešti į konteinerį, kurį Larsonai buvo išsinuomoję re- 
monto darbams. 

Jis žvilgtelėjo į gretimą kiemą, iš kur sklido žai- 
džiančių vaikų balsai. Staiga kūnas nutirpo, iškritęs iš 
rankų nešulys dunkstelėjo į žemę. 

Vaikeliai žaidė ryškiai mėlynoje smėlio dėžėje su 
mašinėlėmis, kastuvėliais ir kibirėliais. Tačiau smėlio 
joje nebuvo. Jų nuogos kruvinos rankos stumdė ma- 
žučius Tonka sunkvežimius po dėžėje esančią bjaurastį. 
Klupdamas Foksas atsitraukė atgal. Vaikai tūtavo, pa- 
mėgdžiodami mašinų garsus, o raudona masė virto per 
mėlynus kraštus ir dribo ant žalios žolės. 

Ant kiemus skiriančios tvoros, kur hortenzijų žie- 
dai jau ketino praplyšti, tupėjo berniukas. Foksui pradė- 
jus trauktis prie namo, jis išsišiepė, atkišdamas dantis. 

„— Tėti! Tėti! 

Brajanas išlėkė pro duris, išgirdęs balse pulsuo- 
jančią kvapą užimančią baimę. 

— Kas? Kas yra? 

— Ar tu... negi tu nematai? — Tačiau net tarda- 
mas tuos žodžius, rodydamas ton pusėn, Foksas kaž- 
kaip žinojo, kad tai netikra. 

— Kas? — Dabar Brajanas jau tvirtai suėmė sūnų 
už pečių. — Ką ten matai? 

Tas išsišiepęs vaikas šokinėjo virš tinklinės tvoros, 
o apačioje vertėsi liepsnos, skrudindamos hortenzijas. 

— Man reikia eiti. Turiu eiti pas Kelą ir Geidžą. 
Tuojau pat, tėti. Aš turiu... 

— Eik. — Paleidęs sūnų, Brajanas atsitraukė. 
Nieko neklausinėjo. — Eik. 

Foksas tiesiog skriste nuskrido tolyn šaligatviu 
aikštės link. Miestelis jau neatrodė toks kaip visada. 
Vaizduotėje Foksas regėjo miestelį tokį, koks jis buvo 
tą baisiąją liepos savaitę prieš septynerius metus. 

Ugnis ir kraujas, prisiminė galvodamas apie sapną. 

Foksas įlėkė į Bow/-a-Rama centrą, kur buvo pats 
vasaros popietės lygos įkarštis. Kamuolių dundėjimai ir 
trenksmai daužėsi galvoje, kai jis pripuolė tiesiai prie 
registracijos stalo, kur dirbo Kelas. 

— Kur Geidžas? — užrėkė Foksas. 

— Jėzau, kas tau pasidarė? 

— Kur Geidžas? — pakartojo Foksas, ir links- 
mos, pilkos Kelo akys surimtėjo. 

— Dirba žaidimų centre. Jis... jau ateina. 

Pastebėjęs Kelo ženklą, Geidžas jau tingiai slinko 
artyn. 

— Sveikos, damos. Kas?.. — Užteko išvysti Fokso 
veidą, ir visos kvailystės išgaravo. — Kas atsitiko? 

— Jis čia, — ištarė Foksas. — Jis grįžo. 

Hokinso Slėnis, 2008 metų kovas 


Iš TOS SENIAI PRAĖJUSIOS BIRŽELIO DIENOS FOK- 
sas prisiminė daug. Praplyšusį kairį kelį tėvo Levis 
džinsuose, kavos ir svogūnų kvapą „Mamos užkandi- 
nėje“, popierėlių traškėjimą, kai jiedu su tėvu lupo S/i>2 
Jims ponios Larson virtuvėje. 

Vis dėlto, nepaisant šoko ir baimės dėl reginio 
kieme, labiausiai Foksui įstrigo tai, kad tėvas juo tikėjo. 

Tėvas tikėjo juo ir tą dešimtojo gimtadienio rytą, 
kai sūnus grįžo namo su Geidžu, abudu purvini, išvar- 
gę ir įsibaiminę, o kartu dar papasakojo istoriją, kuria 
negalėtų patikėti nė vienas suaugęs žmogus. 

Nerimo būta, mąstė Foksas. Prieš akis tebestovėjo 
tėvai, susižvalgę, kai jis neatsikvėpdamas išklojo istoriją 
apie kažką juodą, galingą ir 6/ogą, išsiveržus; iš prosky- 
nos, kur stovėjo pagoniškasis akmuo. 

Jie nesuvertė visko pernelyg lakiai sūnaus vaiz- 
duotei, netgi neužsipuolė už melavimą, kad praleis 
naktų Kelo namuose, nors iš tikrųjų su draugais visų 
dešimtojo gimtadienio proga iškeliavo praleisti naktį 
miške į vakarus nuo miestelio. 

Tėvai tik klausėsi. Atėjus Kelo tėvams, irgi tik 
klausėsi. 

Foksas dirstelėjo į siaurutį randą ant savo riešo. 
Ta žymė, kurią beveik prieš dvidešimt vienerius metus 
paliko Kelo turėtas skauto peilis, paversdamas visus 
tris — jį, Kelą ir Geidžą — kraujo broliais, buvo vie- 
nintelis randas ant jo kūno. Iki tos nakties, iki to ritua- 

lo Foksas turėjo ir daugiau randų — kuris energingas 
dešimtmetis jų neturėjo? Tačiau, išskyrus šį, visi kiti 
gražiausiai išsilygino. Nuo to karto bet kokia žaizda 
kaipmat sugydavo. Nepalikdama jokios žymės. 

Tai ši žymė, tas kraujo sumaišymas išlaisvino tą, 
kuriam prieš kelis šimtmečius buvo paspęsti spąstai. 
Septynias naktis jis siautėjo po Hokinso Slėnį. 

Jau manė, kad jie, trys dešimtmečiai berniukai, 
įveikė tą nelabąjį, įsisukusį į miestelį. Tačiau po sep- 
tynerių metų jis vėl pasirodė ir vėl septynias naktis už- 
kūrė tikrą pragarą. Kai jiems sukako dvidešimt ketveri, 
vėl grįžo. 

Šią vasarą jis ir vėl grįš. Jau pranešė apie save. 

Tačiau dabar viskas buvo kitaip. Jie buvo geriau 
pasirengę, apsišvietę. Šį kartą buvo ne tik jis, Kelas ir 
Geidžas. Jų buvo šeši: prisidėjo trys merginos, atvyku- 
sios į Slėnį ir nuo protėvių laikų susijusios su demonu. 
Taip pat, kaip jis, Kelas ir Geidžas buvo susiję su jėga, 
įkalinusia demoną. 

Mes jau ne vaikai, mąstė Foksas, privažiuoda- 
mas ir sustodamas priešais namą Centrinėje gatvėje, 
kuriame buvo įsikūrusi jo kontora ir butas. Ir jeigu tai, 
ką prieš porą savaičių jų grupelei pavyko pasiekti prie 
pagoniškojo akmens, ką nors reiškė, demonas, kažkada 
vadinęsis Lozoriumi Tvisu, patyrė kelias staigmenas. 

Pastvėręs lagaminėlį, perėjo gatvę. Foksui teko 
gerokai paprakaituoti ir pažongliruoti finansais, kad 
įstengtų nusipirkti tą seną akmeninį pastatą. Pirmieji 
dveji metai buvo prasti — po perkūnėliais, jie buvo 
skurdūs, pagalvojo vyras dabar. Tačiau visa tai buvo 
verta tų vargų, tų amžinų PB č< J sumuštinių su žemės 
riešutų sviestu ir džemu, kadangi kiekvienas colis tame 

name dabar priklausė jam, taip pat Hokinso Slėnio 
bankui ir bendrovei. 

Užrašas ant durų skelbė: FOksAsS B. O'DELAS, ADVO- 
KATAS. Jis vis dar stebėjosi, kad panoro įgyti teisininko 
profesiją, juolab kad kalbėta apie mažo miestelio tei- 
sėtvarką. 

Foksas nemanė, kad reikėtų stebėtis. Teisė apima 
ne tik tai, kas teisinga ir neteisinga, tarp jų dar slypi 
visi tie niuansai. Jam patikdavo perkąsti, kuris niuansas 
konkrečiomis aplinkybėmis geriausiai veikia. 

Įėjęs į vidų apstulbo pamatęs Leilą Darnel, vieną 
iš jų šešetuko, sėdinčią prie rašomojo stalo jo pri- 
imamajame. Kaip dažnai atsitikdavo, netikėtai išvydus 
Leilą, jo protas sekundėlę aptemo. Foksas ištarė: 

— Emm... 

— Sveikas. — Jos šypsena nedrąsi. — Grįžai 
anksčiau nei tikėjomės. 

Tikrai? Jis niekaip neprisiminė. Kaip tu, žmogau, 
gali susikoncentruoti, kai prie stalo sėdi ugningai at- 
rodanti brunetė žaliomis undinės akimis, o ne jo moti- 
niškoji ponia Hobeiker? 

— Aš... mes... laimėjome. Prisiekusieji tarėsi 
trumpiau nei valandą. 

— Šaunu. — Leilos šypsena šiek tiek padrąsė- 
jo. — Sveikinu. Čia buvo byla dėl kūno sužalojimo? Dėl 
tos automobilių avarijos? Pono ir ponios Pulmanų? 

— Taip. — Foksas permetė lagaminėlį ant kito 
peties ir stengėsi, kad tas gražutis, į svetainę panašus 
priimamasis būtų ganėtinas atstumas tarp jų. — Kur 
ponia H? 

— Pas stomatologą. Parašyta tavo kalendoriuje. 

Aišku, kad parašyta. 

+ — Teisybė. Būsiu kabinete. 

— Skambino Šelė Koler. Du kartus. Ji nusprendė 
iškelti bylą savo seseriai už susvetimėjimą ir už... Pa- 
lauk. — Leila pasiėmė bloknotą, į kurį buvo užrašomi 
pranešimai. — Už tai, kad yra „nevalyva, niekam tikusi 
kekšė“, taip ir pasakė: „kekšė“. O skambindama antrą 
kartą, norėjo sužinoti, ar ištuokos atveju jai būtų pa- 
skirti to sukčiaus, plikašiknės beždžionės, to greitai 
tapsiančio buvusiu vyru taškai už kažkokį internete 
vykusį NASCAR automobilių lenktynių asociacijos 
organizuotą konkursą, kadangi pati parinko tam sub- 
ingalviui vairuotojus. Aš tikrai nežinau, ką ta paskutinė 
dalis reiškia, išskyrus subingalvį. 

— Taip. Na, įdomu. Paskambinsiu jai. 

— Paskui ji verkė. 

— Šūdas. — Jis taip ir liko minkštaširdis dėl gy- 
vūnėlių, lygiai taip pat sopėjo širdį ir dėl nelaimingų 
moterų. — Paskambinsiu jai dabar. 

— Ne, tau teks palaukti kokią valandą, — pasakė 
Leila, dirstelėjusi į laikroduką. — Kaip tik dabar jai 
atliekama plaukų terapija. Jie bus skaisčiai rudi. Juk ji 
negali iškelti bylos savo seseriai, tai nevalyvai, niekam 
tikusiai kekšei, už susvetimėjimą, ar ne? 

— (Galima iškelti bylą už bet koki prakeiktą 
dalyką, bet aš perkalbėsiu ją. Gal galėtum po kokios 
valandos priminti man, kad jai paskambinčiau? Ar tau 
čia gerai? — dar paklausė jis. — Nieko nereikia? 

— Man visko užtenka. Alisa — ponia Hobei- 
ker — gera mokytoja. Ir tave labai užtaria. Jeigu ji 
nemanytų, kad esu pasirengusi dirbti savarankiškai, 


18 NORA ROBERTS 


manęs čia nebūtų. Be to, kaip išsilavinusi biuro ad- 
ministratorė, turėčiau paklausti tavęs, ar tau nieko 
nereikia. 

Biuro administratorė, nepažadinanti jo libido, 
būtų gera pradžia, tačiau dabar jau per vėlu apie tai 
galvoti. 

— Ir man visko užtenka. Aš būsiu... — Foksas 
mostelėjo savo kabineto pusėn ir nužingsniavo. 

Jam knietėjo uždaryti duris, tačiau lyg ir būtų 
nemandagu. Niekada jų neuždarydavo, nebent klientui 
reikėjo arba jis pageidavo privatumo. 

Kadangi niekada pakankamai nesijautė savimi 
vilkėdamas kostiumą, Foksas nusivilko švarką ir užme- 
tė jį ant išsišiepusio paršelio, atstojusio kablį. Lengviau 
atsipūtęs, nusitraukė kaklaraištį ir pakorė jį ant paten- 
kintos karvutės. Dar liko višta, ožka ir antis — viskas 
išdrožta tėvo rankomis, kurio manymu, jokia advokato 
kontora nebus niūri, jeigu jos kamputyje bus įsikūrusi 
krūvelė pamišusių ūkio gyvulėlių. 

Kol kas Foksas galėjo patvirtinti šią teoriją. 

Jis ir norėjo kaip tik tokios kontoros: kad būtų 
panaši į namą, o ne į pasžatą, kad pro langus galėtum 
matyti kaimyninę aplinką, o ne miesto gatves. Lenty- 
nose gulėjo teisinė literatūra ir reikalingiausios prie- 
monės, taip pat čia glaudėsi ir įvairiausi asmeniniai 
mažmožiai. Beisbolo kamuolys, ant kurio buvo vienas 
vienintelis Kelo Ripkeno parašas; spalvoto stiklo kalei- 
doskopas, kurį jam padarė motina; įrėmintos nuotrau- 
kėlės; „Žvaigždžių karuose“ skrajojančio erdvėlaivio 
Millennium Falcon modeliukas, kruopščiai ir tiksliai 
sukurtas, kai Foksui buvo dvylika metų. 

O iškiliausioje vietoje puikavosi didelis stiklinis 

indas su visu savo vieno dolerio banknotų turiniu. Po 
vieną kaskart, kai užsimiršęs kontoroje ištardavo „su- 
šiktas“. Tai Alisos Hobeiker paskelbtas dekretas. 

Išsiėmęs kokakolos skardinėlę, kurių buvo prisi- 
kimšęs į mažą šaldytuvėlį, Foksas svarstė, ką, po per- 
kūnais, reikės daryti, kai ponia Hobeiker išsikraustys 
į Mineapolį ir jam teks užsiimti su žavingąja Leila ne 
tik kaip su prakeikto demono sužlugdymo komandos 
nare, bet ir ištisas penkias darbo dienas kartu būti kon- 
toroje. 

— Foksai? 

— Uch? — Jis kaipmat atsisuko nuo lango, o 
ten — vėlji. — Ką? Ar kas nors atsitiko? 

— Ne. Na, be piktosios dvasios — daugiau nieko, 
ne. Apie porą valandų neturėsi klientų, o kadangi Ali- 
sos nėra, pamaniau, kad galėtume pasikalbėti. Žinau, 
turi kitų darbų, bet... 

— Gerai. — Piktoji dvasia bent jau atitrauks jo 
dėmesį nuo tų nepaprastų žalių akių ir švelnių, žvilgan- 
čių rožinių lūpų. — Nori kokakolos? 

— Ne, ačiū. Ar žinai, kiek toje skardinėlėje yra 
kalorijų? 

— Jos apsimoka. Sėskis. 

— Aš labai nervinuosi. — Tarsi patvirtindama 
savo žodžius, Leila trynėsi rankas ir vaikščiojo po 
kabinetą. — Kasdien vis labiau nervinuosi, kad nieko 
nevyksta, o tai kvaila, juk reikėtų tik džiaugtis dėl to. 
Tačiau nuo to karto, kai visi lankėmės prie pagoniškojo 
akmens, nieko neatsitiko, visiškai nieko. 

— Apmėtėm tą pragaro demoną lazdomis, ak- 
menimis ir šiurkščiais žodžiais. 


— O kur dar Geidžo šaudymai. Arba Kelo... — 

Leila stabtelėjo ir atsisuko į Foksą. — Aš vis dar 
drebu prisiminusi, kaip Kelas žengė tiesiai prie tos 
juodos masės ir suvarė peilį. O dabar beveik dvi savai- 
tes — nieko. Anksčiau kone kasdien matydavome jį, 
jausdavome, sapnuodavome. 

— Mes sužalojome jį, — priminė Foksas. — Da- 
bar jis ten, kur demonai pasitraukia išsilaižyti žaizdų. 

— Sibilė vadina tai ramybės metu ir mano, kad 
kitą kartą jis bus atšiauresnis. Ji valandų valandas sėdi 
kasdien tyrinėdama, o Kvin rašo. Abi tuo ir užsiima — 
ir anksčiau užsiimdavo — panašiais, jeigu ne lygiai 
tokiais pat dalykais. Aš esu tik pradedančioji šioje sri- 
tyje ir nematau, kad tuodvi ko nors pasiektų. — Leila 
brūkštelėjo ranka per savo tamsius plaukus, paskui 
papurtė galvą, o visi erotiški pakarpyti galiukai suliū- 
liavo. — Turiu galvoje... Prieš porą savaičių Sibilė buvo 
aptikusi, jos manymu, tikrai rimtus pėdsakus, vedan- 
čius ten, kur Ana Hokins lyg ir turėjo būti pasitraukusi 
pasigimdyti vaikelių. 

Mano protėviai, pagalvojo Foksas. Gilas Dentas, 
Ana Hokins ir jų sūnūs. 

— Žinau, kad joms neišdegė. Jau aptarėme tai visi. 

— Tačiau aš manau, jaučiu, kad tai yra vienas 
raktų. Jie yra jūsų protėviai — tavo, Kelo, Geidžo. Gali 
būti svarbu, kur jie gimė. Ir dar: kadangi jau turime 
kelis Anos dienoraščius, visi sutikome, kad jų turėtų 
būti ir daugiau. Ir tie kiti gali daugiau paaiškinti apie 
jos sūnų tėvą. Apie Gilą Dentą. Kas jis toks buvo, Fok- 
sai? Žmogus, raganius, geroji dvasia — jeigu tokių yra? 
Kaip jis įkalino tą, pasivadinus; Lozoriumi Tvisu, nuo 
tos nakties tūkstantis šeši šimtai penkiasdešimt antrais 
metais iki nakties, kai jūs trys... 

— Išlaisvinote jį, — baigė Foksas, ir Leila vėl pa- 
purtė galvą. 

— Taip ir turėjo atsitikti — ir dėl to visi suti- 
kome. Tai buvo Dento plano arba jo užkeikimo dalis. 
Tačiau per tas dvi savaites nieko naujo nesužinojome. 
Įstrigome. 

— Galbūt ne tik Tvisui reikia atgauti jėgas. Mes 
sužeidėme jį, — pakartojo Foksas. — Anksčiau mums 
nepavyko to padaryti. Įvarėme jam baimės. — Vien 
prisiminus tai, paauksuotos rudos vyro akys nušvito 
iš pasitenkinimo. — Kas septyneri metai mes tegalė- 
jome stengtis kaip nors patraukti žmones jam iš tako, 
o paskui iškuopti visą tą bjaurastį. Dabar žinome, kad 
galime jam pakenkti. 

— Vien pakenkti neužtenka. 

— Ne, neužtenka. — Foksas pripažino iš dalies 
ir pats esąs kaltas, kad jie įstrigo. Tada jis persigalvojo. 
Teisinosi, esą nederėjo spausti Leilos, kad ji tobulintų 
sugebėjimą, perduotą jai protėvių, beje, lygiai tokį pat 
kaip jo. 

— Ką aš dabar galvoju? 

Leila sumirksėjo. 

— Ką? 

— Ką aš dabar galvoju? — pakartojo jis ir tyčia 
mintyse sakė abėcėlę. 

— Jau anksčiau sakiau tau, kad nesugebu skaityti 
minčių ir nenoru... 

— O aš sakiau, kad tai nėra visai tas pat, tik 
labai panašu. — Foksas prisėdo ant savo tvirto stalo 
kampo, kad susilygintų jų akys. Jo tradiciniai standūs 
medvilniniai marškiniai atsegioti ties kaklu, žievės ru- 
dumo plaukai bangavo aplink aštrių bruožų veidą, lietė 


22 NORA ROBERTS 


apykaklę ant sprando. — Tu gali susidaryti ir susidarai 
įspūdį, pagauni prasmę, netgi vaizdinį savo galvoje. Pa- 
mėgink dar kartą. 

— Geri instinktai nėra tas pat, kas... 

— Nesąmonė. Tu leidi sau bijoti dėl to, kad Žinai, 
iš kur tai atėjo, ir dėl to, kad tai padaro tave kitokią 
negu... 

— Paprastas Žmogus? 

— Ne. Padaro tave „kitokią“. — Foksas suprato 
jos jausmų sąmyšį. Jame taip pat buvo kažkas, kas darė 
jį kitokį. Kartais tai pakęsti būdavo sunkiau nei kos- 
tiumą ir kaklaraištį. Tačiau, Fokso galva, sunkumai yra 
tiesiog gyvenimo dalis. — Nesvarbu, iš kur tai gauta, 
Leila. Tu turi, ką turi, ir esi, kas esi. 

— Bepigu kalbėti, kai tavo protėviai skendi ryš- 
kioje, spindinčioje šviesoje, o manieji susiję su demonu, 
išprievartavusiu kažkokią vargšę šešiolikmetę. 

— Šitaip galvodama leidi jam laimėti kelis taškus. 
Pamėgink dar kartą, — neatlyžo Foksas ir šįkart sučiu- 
po ją už rankos. 

— Aš ne... Liaukis mane spirti, — atkirto Leila. 
Kitą ranką ji prisispaudė prie smilkinio. 

Foksas žinojo, kad tai sukrečia, kai kažkas lenda į 
tave, nors nesi pasirengęs. 

— Ką aš galvoju? 

— Nežinau. Savo galvoje matau tik krūvą raidžių. 

— Visiškai teisingai. — Pritarimas nušvito Fokso 
šypsenoje ir pasiekė akis. — Aš galvojau apie krūvą 
raidžių. Tu negali grįžti atgal. — Dabar jis kalbėjo 
švelniai. — Ir negrįžtum, net jeigu ir galėtum. Tu ne- 
susipakuosi, negrįši į; Niujorką ir nemaldausi savo vir- 
šininkės, kad grąžintų tave į darbą salone. 

Leila išplėšė savo ranką, skruostai užkaito. 

— Nenoriu, kad lįstum į mano mintis ir jausmus. 

— Tu teisi. Ir tai nėra mano įprotis. Vis dėlto, 
Leila, jeigu tu negali patikėti arba nepatikėsi man to, 
kas yra pačiame paviršiuje, mudu būsime niekam tikę. 
Kelas ir Kvin sugauna tai, kas atsitiko praeityje, o Gei- 
džas ir Sibilė mato vaizdinius arba galimybes, kas bus 
toliau. Mudu esame dabartyje. O dabartis yra velniškai 
svarbi. Sakei, kad mes įstrigome. Tada, gerai, judėkime 
pirmyn. 

— Tau daug lengviau priimti tai, nes turėjai 
jau... — Leila pasukiojo pirštą ties savo smilkiniu. — 
Turėjai šitai dvidešimtį metų. 

— O tu — ne? — atrėmė jis. — Labiau panašu, 
kad sugebėjai tai nuo pat gimimo. 

— Dėl to, kad mano giminės medyje kyburiuoja 
piktoji dvasia? 

— Teisingai. Tai įrodytas faktas. Ir tik nuo tavęs 
priklauso, ką dėl to darysi. Pasinaudojai šituo prieš 
porą savaičių, kai ėjome prie pagoniškojo akmens. Pati 
pasirinkai tą galimybę. Jau kartą sakiau tau, Leila, kad 
turi pasiaukoti. 

— Turiu. Dėl to jau praradau darbą. Išnuomo- 
jau savo butą, kadangi negrįšiu į Niujorką, kol visa tai 
nepasibaigs. Dirbu čia, kad turėčiau kuo užmokėti už 
nuomą, o visą laiką, kai nedirbu čia, kartu su Sibile ir 
Kvin užsiimu tyrinėjimais, teorijomis, sprendimais. 

— Ir esi susierzinusi, kad nerandate atsakymo. 
Pasiaukojimas apima daugiau negu tik skirtą laiką. Ir 
man nereikia skaityti minčių, kad žinočiau, jog tokios 


kalbos įgrysta tau iki gyvo kaulo. 

— Ir aš buvau toje proskynoje, Foksai. Ir aš viską 
mačiau. 

— Teisingai. Kodėl tau tai lengviau, negu žiūrėti 
į akis tam, kas slypi tavyje? Leila, tai — įrankis. Jeigu 
leisi įrankiams atšipti ar surūdyti, jie neveiks. Jeigu 
nepaimsi jų į rankas ir nepanaudosi, pamirši, kaip tai 
daroma. 

— O jeigu tas įrankis yra aštrus ir blizgantis, bet 
nežinai, ką, po perkūnais, su juo veikti, tada gali tik pri- 
daryti daugybę žalos. 

— Padėsiu tau. — Foksas ištiesė ranką. 

Leila svyravo. Kitame kabinete suskambus telefo- 
nui, ji pasuko durų link. 

— Tegul, — sustabdė jis. — Paskambins dar kartą. 

Tačiau ji papurtė galvą ir išskubėjo. 

— Nepamiršk paskambinti Šelei. 

Labai gražu, piktinosi jis. Atidaręs lagaminėlį, iš- 
traukė segtuvą, kuriame buvo ką tik laimėtos bylos dėl 
kūno sužalojimo medžiaga. Šiek tiek laimi, šiek tiek 
pralaimi, nutarė Foksas. 

Likusią dienos dalį jis nesipainiojo Leilai po kojų, 
nes suprato, kad ji taip norėjo. Buvo labai paprasta su- 
sisiekti su ja vidaus elektroniniu paštu ir nurodyti, kad 
parašytų standartinį advokato raštą, kuriame būtų nu- 
rodytos tam tikros jo klientų pavardės. Arba paprašyti, 
kad parengtų ir išsiųstų sąskaitą arba kurią nors apmo- 
kėtų. Pats paskambino ten, kur reikėjo, neprašydamas, 
kad Leila sujungtų. Kad ir kaip būtų, tai jam visada 
atrodė kvaila. 

Foksas mokėjo naudotis tuo sumautu telefonu. 

Jam pavyko nuraminti Šelę, sutvarkyti užsigulė- 
jusius popierius ir laimėti šachmatų partiją internete. 

Tačiau kai jau rengėsi nusiųsti Leilai dar vieną elektro- 
ninę žinutę ir liepti jai baigti dienos darbus bei keliauti 
namo, suprato, kad tai pakviptų šalinimusi. 

Kai Foksas įėjo į priimamąjį, prie rašomojo stalo 
darbavosi ponia Hobeiker. 

— Nė nežinojau, kad jūs grįžote, — nustebo jis. 

— Jau kurį laiką čia sėdžiu. Ką tik baigiau tikrinti 
raštus, kuriuos Leila rengė. Dabar reikia, kad pasirašy- 
tum šiuos laiškus. 

— Gerai. — Paėmęs ištiestą rašiklį, pasirašė. — 
Kur ji? Leila? 

— Jau išėjo. Ji puikiai susitvarkė viena. 

Suprasdamas, kad čia buvo ir klausimas, ir nuo- 
monės pareiškimas, Foksas linktelėjo. 

— Taip, puikiai susitvarkė. 

Kaip visada, ponia Hobeiker greitai sulankstė 
Fokso pasirašytus laiškus. 

— Tau nereikia, kad mudvi dirbtume čia ištisą 
dieną, o ir nepajėgsi mokėti dvigubai. 

— Ponia A. 

— Likusią savaitės dalį ateisiu pusei dienos. — 
Dabar ji dėliojo laiškus į vokus, užklijavo juos ir greitai 
kalbėjo. — Kad įsitikinčiau, jog viskas klostosi sklan- 
džiai. Kils kokių nors rūpesčių, iš karto prisistatysiu, 
padėsiu juos įveikti. Nors nemanau, kad jų kiltų. Jeigu 
nebus keblumų, po kito penktadienio nebedirbsiu. Tu- 
rime daug ką supakuoti ir sutvarkyti. Išsiųsti daiktus į 
Mineapolį, aprodyti namą. 

— Velniai griebtų. 

Ji paprasčiausiai atkišo pirštą ir prisimerkė. 

— Kai išvažiuosiu, galėsi burnoti čia kiek telpa, 


bet kol esu, galvok, ką kalbi. 

— Taip, madam. Ponia H... 

— Ir nežiūrėk į mane tomis meilaus šunelio 
akutėmis, Foksai O“Delai. Šiuos reikalus mes jau ap- 
tarėme. 

Aptarė, ir dabar Foksas jautė jos gailestį ir baimę. 
Nieko nepadėtų, jeigu ir jis užverstų jai tą patį. 

— Laikysiu tą „SUŠ“ stiklainį kabinete jūsų at- 
minčiai. 

Dabar ponia Hobeiker nusišypsojo. 

— Kai šitaip laidai tuos žodelius, į pensiją išeisi 
kaip tikras turtuolis, pralobęs iš to stiklainio įplaukų. 
Tačiau vis tiek esi geras berniukas. Esi geras advokatas, 
Foksai. O dabar žygiuok. Likusią dienos dalį esi lais- 
vas — kiek čia jos beliko. Aš dar baigsiu keletą darbe- 
lių, o paskui užrakinsiu duris. 

— Gerai. — Tačiau sustojęs prie durų, Foksas 
atsigręžė į ją. Baltutėliai moters plaukai visada dailiai 
sušukuoti, mėlynas kostiumėlis orus. — Ponia H? Aš 
jau pasiilgau jūsų. 

Uždaręs duris, susikišo rankas į kišenes ir nuėjo 
plytomis grįstu šaligatviu. Išgirdęs automobilio pyp- 
telėjimą, pakėlė galvą ir pamojavo pravažiuojančiam 
Deniui Moseriui. Deniui Moseriui, kurio šeima turėjo 
ūkinių prekių parduotuvę. Deniui, kuris mokydamasis 
vidurinėje mokykloje, buvo baletiškas trečiosios bazės 
Hokinso Slėnio Bucks beisbolo komandos gynėjas. 

Deniui Moseriui, kuris praėjusios septintosios 
metu atsivijo Foksą su santechniko raktu rankoje ir 
žmogžudyste mintyse. 

Ir vėl bus tas pat, pagalvojo Foksas. Po kelių mė- 
nesių vėl viskas pasikartos, jeigu jie neužkirs tam kelio. 
Dabar Denis turėjo žmoną, vaiką ir galbūt šį kartą tą 

nelemtąją liepos savaitę jis, nusitvėręs raktą, puls prie 
žmonos ar mažosios dukrelės. Arba jo žmona, buvusi 
aistruolių vadė sporto varžybose, o dabar turinti leidi- 
mą dirbti aukle, gali perskrosti savo vyrui gerklę, kai 
tas miegos. 

Taip atsitiko ir anksčiau: masinė beprotybė už- 
valdė paprastus ir dorus žmones. Ir vėl bus tas pat. 
Nebent... 

Vėjuotą kovo vakarą Foksas žingsniavo plačiu 
plytų šaligatviu ir žinojo, jog neleis, kad vėl taip atsi- 
tiktų. 

Kelas turbūt dar boulingo klube, pagalvojo Fok- 
sas. Jis užsuks ten, išgers alaus, gal ir pavakarieniaus 
anksčiau. Ir galbūt abu nustatys, kuria linkme reikės 
toliau traukti. 

Artėdamas prie aikštės pamatė, kaip kitapus gat- 
vės iš „Mamos užkandinės“ išėjo Leila su plastikiniu 
maišeliu rankoje. Pastebėjusi jį, sudvejojo, ir tai aštriai 
sudirgino Foksui paširdžius. Atsainiai jam pamojo, ir 
paskui abu traukė priešingose gatvės pusėse šviesoforo 
link. 

Ko gero, tas sudirginimas arba nusivylimas pa- 
skatino spręsti, kaip jam derėtų pasielgti natūraliau: 
laukti savo pusėje ties kampu, kol ji pereis gatvę, ir 
pasišnekėti. Arba, kaip jis jautė netgi per tokį atstumą, 
daryti, ko ji pageidautų. Kad jis paprasčiausiai pėdintų 
toliau Centrine gatve ir šitaip jie nesusidurtų. Šiaip ar 
taip, Foksas buvo beveik ties kampu, kai pajuto bai- 
mę — staigią ir ryškią. Tas jausmas sustabdė ir užvertė 
jo galvą. 

Ten, ant laidų virš Centrinės ir Cikados. gatvių, 
tupėjo varnos. 

Daugybė jų ramiausiai tupėjo susigrūdusios 
ant plono laido. Gremėzdiškos, susikišusios sparnus 
ir — jis žinojo — stebinčios. Dirstelėjęs į kitą gatvės 
pusę, Foksas pamatė, kad ir Leila pastebėjo jas, arba 
pati pajutusi, arba pasekusi jo žvilgsnį. 

Jis nepuolė bėgti, nors ir užplūdo įkyrus poreikis 
kaip tik taip pasielgti. Jis metėsi dideliais, skubiais 
žingsniais per gatvę, kur stovėjo Leila, gniauždama 
savo baltą plastikinį maišelį. 

— Jos tikros, — sušnabždėjo Leila. — Iš pradžių 
maniau, kad tai tik dar viena... bet jos tikros. 

— Taip. — Foksas paėmė ją už rankos. — Eisime 
į vidų. Apsigręšime ir eisime į vidų. Paskui... 

Jis nutilo, išgirdęs pirmą sukrutėjimą už savęs, 
tik vos vos juntamą suplazdėjimą ore. O Leilos akyse, 
dabar plačiose, didžiulėse akyse, Foksas pamatė, kad 
jau per vėlu. 

Sparnų šniokštimas — garso ir greičio tornadas. 
Foksas stumtelėjo ją prie sienos ir patupdė. Prispaudęs 
Leilos veidą prie krūtinės, apglėbė ir visu kūnu ją už- 
stojo. 

Greta ir už jo dužo stiklai. Stabdžių cypimas, 
trenksmas, metalo džeržgėjimas. Išgirdo riksmus, bė- 
gančių kojų tapsėjimą, pajuto, kaip su didžiausia jėga 
paukščiai trenkėsi į jo nugarą, kaip staigiai nudegino 
snapų kapojimas ir draskymas. Foksas žinojo, iš kur tie 
raižūs, šlapi garsai: varnos skrido, trenkėsi į sienas ir 
langus, krito negyvos ant gatvės ir šaligatvio. 

Viskas baigėsi greitai, truko ne ilgiau nei minutę. 
Vaikas vis klykė ir klykė — vienas ilgas, šaižus garsas 
po kito. 

— Lik čia. — Truputėlį dusdamas atsitraukė, kad 
Leila matytų jo veidą. — Nejudėk. 

— Tu apsipylęs krauju. Foksai... 

— Tik nejudėk. 

Foksas atsistojo. Sankryžoje susidūrę trys auto- 
mobiliai. Priekiniai stiklai išraižyti voratinkliais: į juos 
atsitrenkė paukščiai. Buferiai suknežinti, užfiksavo jis, 
bėgdamas į avarijos vietą. Nervai sukrėsti, automobilių 
sparnai sulankstyti. 

Galėjo būti ir blogiau. 

— Ar visi sveiki? 

Jis nesiklausė žodžių: Ar matei? Jos skrido tiesiai į 
mano automobilį! Foksas įsiklausė pojūčiais. Gumbai ir 
mėlynės, pakrikę nervai, menki įbrėžimai, tačiau rimtų 
sužeidimų išvengta. Palikęs tvarkytis kitus, grįžo prie 
Leilos. 

Ji stovėjo su grupele žmonių, pasipylusių iš „Ma- 
mos užkandinės“ ir firmelių, įsikūrusių abipus gatvės. 

— Prakeikimas, — nervinosi Megė, „Mamos už- 
kandinės“ virėja, spoksodama į išbyrėjusius restoranė- 
lio stiklus. — Prakeikimas. 

Kadangi Foksas jau buvo matęs viską anksčiau ir 
kur kas blogiau, stvėrė Leilą už rankos. 

— Eime. 

— Argi nereikėtų ką nors daryti? 

— Nėra ką daryti. Palydėsiu tave namo, o paskui 
paskambinsime Kelui ir Geidžui. 

— Tavo plaštaka. — Merginos balse skambėjo 
baimė ir įtampa. — Jos viršus jau gyja. 

— Dalis visų privalumų, — niūriai atsakė Foksas 
ir nusitempė ją atgal į kitą Centrinės gatvės pusę. 

— Aš neturiu tokio privalumo. — Leila kalbėjo 

tyliai ir risnojo, kad kaip nors suspėtų paskui ilgus, 
skubius jo žingsnius. — Jeigu nebūtum manęs pri- 
dengęs, dabar plūsčiau kraujais. — Leila palietė žaizdą 
vyro veide, kuri pamažu traukėsi. — Bet tau skauda. 
Kai taip atsitinka, kai gyja, skauda. — Ji žvilgtelėjo į jų 
susikibusias rankas. — Aš jaučiu. 

Kai Foksas norėjo paleisti jos ranką, Leila įsikibo 
tvirčiau. 

— Nereikia, aš noriu jausti. Tu teisingai kalbė- 
jai. — Leila atsigręžė, nužvelgdama varnų lavonus, 
kuriais buvo nusėta aikštė, mažą mergytę, beprotiškai 
raudančią ant sukrėstos motinos rankų. — Man labai 
nepatogu, kad buvai teisus, tikrai turėsiu tuo užsiimti. 
Tu teisus. Jeigu nepriimsiu ir neišmoksiu panaudoti to, 
kas man duota, iš manęs bus menka nauda. 

Pažiūrėjusi į Foksą, ji tvirtai įkvėpė. 

— Ramybės metas baigėsi. 


| 2 


JIS GĖRĖ ALŲ, SĖDĖDAMAS PRIE MAŽO STALIUKO SU 
įmantriomis geležinėmis kėdėmis, dėl kurių toji nuo- 
mojamo namo virtuvė atrodė grynai moteriška. Bent 
jau Fokso nuomone. Ryškių spalvų vazonėliai su įvai- 
riomis žolelėmis, išrikiuoti ant palangės, tik dar labiau 
sustiprino tą įspūdį, spėjo jis, o laiba vazelė, primerkta 
baltaveidžių ramunių, kurias kažkuri, matyt, parsinešė 
iš miestelio gėlių parduotuvėlės, baigė visą vaizdą. 

Per kelias savaites Kvin, Sibilė ir Leila sugebėjo 
paversti tą vietą namais, parsitempdamos iš sendaikčių 

turgelio baldų, įvairių atraižų ir dosniai papildydamos 
viską ryškių spalvų akcentais. 

Jos sugebėjo tai, nors didžiąją laiko dalį tyrinėjo 
ir bendrais bruožais brėžė šaknis košmaro, kuris kas 
septynerius metus septynioms dienoms užvaldydavo 
Slėnį. 

Košmaro, kuris prasidėjo prieš dvidešimt vie- 
nerius metus per jo, Kelo ir Geidžo gimtadienį. Toji 
naktis pakeitė Foksą ir du jo draugus — jo kraujo bro- 
lius. Reikalai vėl pasikeitė, kai į miestelį atvyko Kvin, 
ketinanti rašyti knygą apie Slėnį ir jo legendą. 

Dabar Kvin rūpėjo kai kas daugiau, ne tik knyga. 
Tai gundančios figūros blondinei, kuriai patiko vai- 
duokliškesnė gyvenimo pusė ir kuri užkibo ant Kelo 
meškerės. Kvin moksladraugei Sibilei Kinski, egzotiš- 
kajai tyrinėtojai, tai buvo daugiau negu projektas. O 
Leilai Darnel, jo galva, tai kėlė rūpesčių. 

Jis, Kelas ir Geidžas ėjo išvien nuo pat vaikys- 
tės — netgi anksčiau, nes visų trijų motinos lankė tas 
pačias nėščiųjų pamokas. Kvin ir Sibilė, besimokyda- 
mos koledže, gyveno viename kambaryje ir nuo to 
laiko liko draugės. O štai Leila viena atvyko į Slėnį ir 
netikėtai pateko į painias aplinkybes. 

Foksas vis primindavo tai sau, kai tik jo kantrybė 
pamažu imdavo sekti. Kad ir kokie stiprūs draugystės 
saitai užsimezgė tarp Leilos ir kitų dviejų merginų, kad 
ir kaip ji buvo susijusi su bendru reikalu, vis dėlto atsi- 
dūrė čia viena. 

Sibilė atėjo su bloknotu rankoje. Numetusi jį ant 
stalo, paėmė butelį vyno. Ilgi garbanoti plaukai atmesti 
nuo veido ir susegti segtukais, blizgančiais kaip sidab- 

ras juodame fone. Ji dėvėjo prigludusias juodas kelnes 
ir rožinę palaidinukę. Basa, kojų pirštų nagai tokios pat 
spalvos kaip ir palaidinukė. 

Tokios detalės ypač žavėdavo Foksą. Jis vargiai 
prisimindavo suderinti puskojinių porą. 

— Na... — Tamsios rudos Sibilės akys atslydo 
prie jo. — Atėjau išklausyti tavo paaiškinimo. 

— Nejaugi nesupažindinsi manęs su teisėmis? — 
Kai mergina nusišypsojo, jis gūžtelėjo pečiais. — Grįžę 
esmę papasakojome. 

— Detales, advokate. — Balsas lygus kaip grieti- 
nėlės paviršius. — Kvin labai mėgsta pasižymėti detales 
savo knygoms, o mums jų reikia, kad toliau galėtume 
tapyti paveikslą. Kvin viršuje klausosi Leilos apžvalgos, 
kol toji persirenginėja. Jos palaidinukė ištepta krauju. 
Manau, tavo, kadangi ant jos kūno nė vieno įbrėžimo. 

— Nebeturiu ir aš. 

— Taip, tavo nuostabioji gydomoji galia. Paran- 
ku. Papasakok viską man, gerai, gražuti? Žinau, kad tai 
kančia, nes ir kiti susirinkę norės išgirsti. Betgi ar ne 
taip sakoma policijos laidose? Vis kartokite ir galbūt 
dar ką nors prisiminsite. 

Kadangi Sibilės žodžiuose buvo prasmės, Foksas 
pradėjo nuo to momento, kai pakėlė akis ir pamatė 
varnas. 

— Ką tu darei iki pakeldamas akis? 

— Ėjau Centrine gatve. Planavau užsukti pas Ke- 
lą pasikalbėti. Išlenkti bokalą alaus. — Lūpos lyg ir 
šyptelėjo. Jis kilstelėjo buteliuką. — Atėjau čia ir gavau 
veltui. 

— Kiek prisimenu, pats nupirkai. Tiesiog atrodo, 
kad jeigu tu ėjai aikštės link, o tie paukščiai virš sankry- 

žos atlikinėjo scenas iš Hičkoko siaubo filmų, būtum 
pastebėjęs anksčiau nei sakei. 

— Mano mintys skrajojo kitur, galvojau apie... 
darbą ir taip toliau. — Foksas perbraukė pirštais vis 
dar drėgnus plaukus, kuriuos teko kišti po vandens 
srove, kad išplautų paukščių paliktus glitėsius. — Ko 
gero, daugiau žiūrėjau į kitą gatvės pusę, o ne į priekį. 
Leila išėjo iš „Mamos užkandinės“. 

— Ji buvo išėjusi parnešti Kvin to bjauraus dviejų 
procentų pieno. Kažin čia gerai ar blogai, kad kaip tik 
abu buvote toje vietoje? — Pakreipusi galvą, Sibilė iš- 
rietė antakį. — Ar čia buvo toks tikslas? 

Foksui patiko, kad ji greitai sumetė savo aštriu 
protu. 

— Aš linkęs manyti, kad toks tikslas ir buvo. 
Jeigu ta piktoji dvasia norėjo pranešti, kad grįžo į 
areną, ji kerta stipriau, kai nors vienas mūsų yra toje 
vietoje. Jeigu mes tik išgirstume apie tai, būtų ne taip 
malonu. 

— Ir aš esu linkusi taip manyti. Mes jau anksčiau 
sutarėme, kad jam lengviau paveikti gyvūnus ir nega- 
luojančius žmones. Štai ir varnos. Taip buvo nutikę ir 
anksčiau. 

— Taip. Varnos ar kiti paukščiai trenkiasi į lan- 
gus, žmones, pastatus. O dabar stebisi netgi tie žmonės, 
kurie buvo čia, kai tai atsitiko anąkart. Sakytum, regėtų 
tokį dalyką pirmą kartą. Tai dalis požymių. 

— Ten buvo ir kitų Žmonių: pėsčiųjų, važiuotų. 

— Žinoma. 

— Betgi nė vienas nesustojo ir nepasakė: „Po 
galais, tik pažiūrėk į visas tas varnas, tupinčias ten, 
aukštai.“ 

— Ne. — Foksas linktelėjo pritardamas. — Ne. 
Nė vienas jų nematė, o jeigu kuris ir matė, nesistebėjo. 
Tas pat buvo ir anksčiau. Buvo žmonių, kurie regėjo 
tai, ko nebuvo, ir buvo tokių, kurie nematė to, kas buvo. 
Tik niekada neatsitiko nieko panašaus taip toli iki 
septintosios. 

— Ką darei pamatęs Leilą? 

— Ėjau toliau. — Jam parūpo Sibilės užrašai, 
todėl pakreipęs galvą bandė perskaityti apverstą tekstą. 
Ten tebuvo raidžių ir ženklų raizgalynė, tad beliko ste- 
bėtis, kaip kas nors galėtų visa tai iššifruoti. — Matyt, 
akimirką stabtelėjau, kaip ir tu darai, o paskui ėjau to- 
liau. Ir kaip tik tada aš... pirmiausia pajutau jį — 222 
taip visada būna. Kažkoks suvokimas. Panašiai kaip 
plaukai pasišiaušia ant sprando ar kaip sudilgčioja 
tarpumentėje. Pamačiau jas mintyse, paskui pakėliau 
galvą ir iš tikrųjų išvydau. Leila irgi jas pamatė. 

— Ir daugiau niekas nematė? 

— Ne. — Foksas vėl peržėrė ranka plaukus. — 
Nemanau. Norėjau įtempti Leilą į vidų, bet nespėjau. 

Kai jis pasakojo toliau, Sibilė nepertraukė ir ne- 
klausinėjo. Kai Foksas baigė, ji padėjo savo rašiklį ir 
nusišypsojo. 

— Tu brangutis, Foksai. 

— Teisybė. Tikra teisybė. Kodėl? 

Atsistodama ir apeidama stalą Sibilė toliau šyp- 
sojosi. Tada suėmė rankomis jo veidą ir švelniai pabu- 
čiavo į lūpas. 

— Mačiau tavo švarką. Sudraskytas, apdrabstytas 
paukščių krauju ir dar Dievas žino kuo. O juk tavo vie- 
toje galėjo būti Leila. 

— Galiu nusipirkti kitą švarką. 

— Kaip sakiau, tu brangutis. — Sibilė vėl pakš- 
telėjo jį. 

— Prašau atleisti, kad pertraukiu tokią jaudinan- 
čią akimirką. — Įpėdino Geidžas. Tamsūs plaukai su- 
šiaušti vėjo, akys žalios, o žvilgsnis ciniškas. Atsineštą 
šešių vienetų pakuotę jis įkišo į šaldytuvą, paskui išsi- 
traukė alaus skardinėlę. 

— Akimirka praėjo, — paskelbė Sibilė. — Labai 
gaila, kad nematei viso jaudulio. 

Geidžias atkimšo skardinėlę. 

— Kol visa praeis, tokių akimirkų bus ir daugiau. 
Viskas gerai? — paklausė Fokso. 

— Taip. Artimiausiu laiku neketinu išsitraukti 
„Paukščių“ DVD plokštelės, o visa kita gerai. 

— Kelas sakė, kad Leila nenukentėjo. 

— Ne,ji sveika. Dabar viršuje, persirengia. Viskas 
šiek tiek susijaukė. 

Sugavusi Fokso žvilgsnį, Sibilė gūžtelėjo pečiais. 

— Suprantu, kad reikia kopti į viršų ir pažiūrėti, 
kaip jai sekasi, o judu palikti pasikalbėti. 

Geidžas nusekė ją akimis. 

— Gerai atrodo tiek ateidama, tiek išeidama. — 
Gerokai patraukęs alaus, atsisėdo priešais Foksą. — 
Žvalgaisi ton pusėn? 

— Ką? O, Sibilė? Ne. — Ore dar tvyrojo jos pa- 
liktas kvapas, Foksui jis pasirodė ir slėpiningas, ir pa- 
trauklus. Tačiau... — Ne. O tu? 

— Žvalgymasis nekainuoja. Šiandien buvo labai 
prastai? 

— Matėme daug blogesnių dalykų. Daugiausia 
turtinė žala. Gal keli įbrėžimai ir mėlynės. — Foksas 
įsitempė. — Jeigu nebūčiau ten buvęs, Geidžai, varnos 

būtų ją sudraskiusios. Leila nebūtų spėjusi įsmukti į 
vidų. Jos lėkė ne į automobilius ir ne į namus. Metėsi 
tiesiai į ją. 

— Ten galėjo būti bet kuris iš mūsų. — Geidžas 
minutėlę pamąstė. — Praėjusį mėnesį jis puolė Kvin, 
kai toji buvo sporto salėje. 

— Taiko į moteris, — linktelėjo Foksas. — Ypač 
kai kuri nors būna viena. Manydamas, klaidingai ma- 
nydamas, kad moteris labiau pažeidžiama, kai būna 
viena. 

— Nevisiškai klaidingai. Mūsų žaizdos užgyja, 
jų — ne. — Geidžas staigiai atsilošė kėdėje. — Neįma- 
noma paslėpti trijų moterų, kai stengiamės rasti būdą 
Be to, mums jų reikia. 

Jis išgirdo, kaip trinktelėjo paradinės durys, pas- 
kui atsisėdo tiesiau, stebėdamas įeinanti Kelą, apsikro- 
vusį pilnais patiekalų maišeliais. 

— Mėsainiai, priedai, — paskelbė Kelas. Nenu- 
leisdamas akių nuo Fokso, suvertė viską ant spinte- 
lės. — Tu sveikas? Leila sveika? 

— Nukentėjo tik mano odinis švarkas. Kaip ten 
reikalai? 

Išsitraukęs atsineštą alų, Kelas atsisėdo šalia 
draugų. Jo pilkos akys buvo šaltos ir piktos. 

— Apie tuzinas išdaužytų langų Centrinėje gat- 
vėje ir trys susidūrę automobiliai prie aikštės. Šį kartą 
rimtų sužeidimų nėra. Meras ir mano tėvas pakvietė 
kelis žmones, kad viską iškuoptų. Policijos viršininkas 
Hobeikeris renka parodymus. 

— Jeigu bus kaip visada, po poros dienų niekas 
nieko neprisimins. Gal taip ir geriau. Jeigu tokie da- 

lykai įstrigtų atmintyje, Slėnis jau būtų virtęs šmėklų 
miesteliu. 

— Gal taip ir turėtų būti. Tik nepradėk gražby- 
liauti apie gimtuosius namus, — Geidžas užbėgo Kelui 
už akių. — Tai tėra vieta. Taškelis žemėlapyje. 

— Tai žmonės, — pataisė Kelas, nors apie tai jie 
jau ne kartą ginčijosi. — Tai šeimos, verslai ir namai. Ir 
visa tai mūsų, velniai griebtų. Tvisas, ar kaip jį pavadin- 
tume, jo neužgrobs. 

— Ar tau nešovė į galvą, kad būtų pasiutusiai 
lengva nugalabyti jį, jeigu nereikėtų rūpintis trimis 
tūkstančiais Slėnio gyventojų? — Geidžas atsilošė. — 
Ir kuo mes, Kelai, galų gale užsiimsime didžiąją dalį 
septintosios? Stengsimės sulaikyti žmones, kad nesi- 
žudytų arba nežudytų vienas kito, teiksime medicininę 
pagalbą. Kaip mes kovosime su juo, jeigu turėsime 
šalinti jo niekšybių sukeltus padarinius? 

— Geidžas kalba tiesą. — Foksas pakėlė ranką, 
nuramindamas visus. — Žinau, norėjau, kad mums pa- 
vyktų visus išsiųsti, žaisti atviromis kortomis. Sušiktai 
viską baigti. Betgi negali liepti trims tūkstančiams 
žmonių visai savaitei palikti namus ir darbus. Negali 
iškraustyti viso miestelio. 

— Anasaziai ištuštino. — Įėjo Kvin. Pirmiausia 
ji pasuko prie Kelo. Ilgi šviesūs plaukai suvirto į priekį, 
kai pasilenkė virš kėdės jį pabučiuoti. — Sveikas. 

Kai atsitiesė, rankas paliko ant jo pečių. Foksas 
taip ir nesuprato, ar toks elgesys iš meilės, ar siekiant 
nuraminti. Tačiau kai Kelas uždėjo savąją ant jos ran- 
kos, Foksas suprato, kad jiedu vieningi. 

— Ir anksčiau miesteliai bei kaimai ištuštėdavo 
dėl paslaptingų ir nepaaiškinamų priežasčių, — tęsė 

Kvin. — Senovės anasaziai, įkūrę jungtines gyvenvie- 
tes Arizonos ir Naujosios Meksikos kanjonuose, kolo- 
nijinį Roanokės kaimą. Priežastys galėjo būti įvairios: 
karai, ligos ar dar kas nors. Svarsčiau, ar tik kai kurie 
tų atvejų nesusidūrė su tuo „dar kas nors“, su kuriuo ir 
mes turime reikalų. 

— Manai, Lozorius Ivisas nušlavė anasazius, 
Roanokės gyventojus? 

— Anasazių atveju, gal ir taip, kol jis dar nesiva- 
dino tais vardais, kuriuos mes žinome. Roanokėje taip 
nutiko tūkstantis šeši šimtai penkiasdešimt antraisiais, 
todėl to negalime prikabinti būtent mūsų piktajai dva- 
siai. Aš tik svarsčiau tokią teoriją. — Nusigręžusi Kvin 
pradėjo kaišioti nosį į maišelius ant spintelės. — Kad ir 
kaip ten būtų, mums reikėtų pavalgyti. 

Kol maistas ir indai keliavo į valgomąjį, Foksui 
pavyko pasivedėti Leilą į šalį. 

— Ar gerai jautiesi? 

— Taip. — Paėmusi jo ranką, apvertė ir tyrinėjo 
lygią odą. — Spėju, kad ir tu jautiesi gerai. 

— Klausyk, jeigu nori pasiimti porą laisvų die- 
nų, — turiu galvoje, neateiti į darbą, — taip ir padaryk. 

Ji paleido Fokso ranką, pakreipė galvą ir ilgai 
tyrinėjo jo veidą. 

— Ar tu tikrai manai, kad esu tokia... lepšė? 

— Ne. Aš tik norėjau pasakyti... 

— Taip, galvoji. Tu manai, kad jei man neįmano- 
ma įpiršti tos idėjos apie... vulkanų protų susiliejimą, 
esu bailė. 

— Nemanau. Taip ir galvojau, kad būsi sukrėsta, 
bet kas būtų. Beje, gauni taškų už Spoko nuorodą, nors 
ji ir netiksli. 

— Tikrai? — Praėjusi pro jį, Leila atsisėdo prie 
stalo. 

— Gerai. — Kvin ilgesingai žvilgtelėjo į Kelo 
mėsainį ir ėmė doroti keptą viščiuką. — Visi esame 
susipažinę su tuo, kas atsitiko prie aikštės. Nelemti 
paukščiai. Viską įrašysime ir pažymėsime schemoje, 
o rytoj planuoju pasikalbėti su liudininkais. Svarstau, 
ar nereikėtų vieno paukščio lavoną nusiųsti ištirti. Gal 
skrodimas parodytų kokį nors fizinio pasikeitimo, in- 
fekcijos pėdsaką — ką nors nenormalaus. 

— Paliksime tai tau. — Sibilė nutaisė grimasą, 
kramsnodama sumuštinį su kalakutiena, kurį pati su- 
pjaustė į ketvirčius. — Pietaujant apie skrodimą geriau 
nekalbėti. Štai ką įdomaus nustačiau šios dienos įvyky- 
je. Kaip suprantu, Leila ir Foksas paukščius pajuto ir 
pamatė tuo pat metu. Arba beveik vienu metu. Dabar 
taip. Ar taip nutiko dėl to, kad visi šeši esame susiję su 
tamsiosiomis ir šviesiosiomis įvykių, nutikusių ir toliau 
vykstančių Hokinso Slėnyje, pusėmis, ar jie abu turi tą 
pačią ypatybę? 

— Sakyčiau, ir viena, ir kita, — pareiškė Kelas. — 
Papildomas „paukščiukas“ ties tuo jų ypatingu bruožu. 

— Aš linkusi pritarti. Taigi, — tęsė Sibilė, — kaip 
mes tai panaudojame? 

— Mes to nenaudojame. — Foksas susėmė bulvių 
traškučius. — Bent jau kol Leila purtosi, nenorėdama 
išmokti pasinaudoti savo galiomis. Taip ir yra, — pa- 
reiškė Foksas, nors Leila įrėmė į jį žvilgsnį. — Gal tau 
ir nepatinka, bet taip yra. Jeigu nepasinaudosi arba ne- 
išmoksi pasinaudoti tuo, kas tau duota, iš to sugebėji- 
mo nebus naudos nei tau, nei visai grupei. 

— Aš nesakiau, kad nesimokysiu, bet neketinu 

leistis, kad sugrūstum man viską per gerklę. Nepadės 
nė tai, kad stengiesi mane sugėdinti. 

— O kas padės? — atrėmė Foksas. — Aš pasi- 
rengęs išklausyti pasiūlymus. 

Sibilė pakėlė ranką. 

— Kadangi aš užkūriau šį pragarą, leiskite man 
pamėginti. Leila, tu turi kažkokių abejonių. Kodėl tau 
neišsakius jų? 

— Aš jaučiu, kaip manyje kažkas dingsta arba 
dingsta tai, kuo tikėjausi esanti. Vadinasi, niekada ne- 
būsiu tokia kaip anksčiau. 

— Gali būti, — lengvai sutiko Geidžas. — Tačiau 
po liepos mėnesio vargu ar liksi gyva. 

— Žinoma. — Trumpai susijuokusi, Leila pakėlė 
savo vyno taurę. — Aš linkusi įžvelgti šviesesnę ateitį. 

— Pamėginkime šitaip. — Kelas papurtė galvą, 
sustabdydamas Geidžą. — Greičiausiai būtum nuken- 
tėjusi šiandien, jeigu tarp tavęs ir Fokso nebūtų kažkas 
spragtelėjęs. Ir tai įvyko, nė vienam judviejų specialiai 
nesistengiant. Kas yra? — paklausė jis, kai Kvin jau 
žiojosi kažką sakyti, bet susilaikė. 

— Ne. Nieko. — Kvin persimetė žvilgsniu su Si- 
bile. — Tiesiog sakykime, kad suprantu, iš kur kiekvie- 
nas kilęs ir stengiasi kažką padaryti. Todėl, Leila, noriu 
pasakyti, kad gal galėtum pažiūrėti į tai iš kito taško. 
Ne tai, kad to imdamasi, kažko netenki, bet gal kažką 
pasieki. Šiuo metu vartome Anos Hokins dienoraščius 
ir kitas knygas, kurias Kelo prosenelė mums perdavė. O 
Sibilė stengiasi nustatyti, kur Ana galėjo pasitraukti tą 
naktį, kai Gilas Dentas prie pagoniškojo akmens nu- 
tildė Lozorių Tvisą, kur ji pagimdė sūnelius ir gyveno 

iki sugrįždama čia, kai vaikams jau buvo maždaug dveji 
metai. Mes vis dar tikimės, kad jeigu rasime tą vietą, 
galbūt rasime ir daugiau Anos dienoraščių. Be to, Si- 
bilė patikrino savo genealoginio medžio šaką. 

— Kol kas galiu pasakyti, kad ji jaunesnė nei visų 
jūsų, — tęsė Sibilė. — Viena iš mano protėvių, tokia 
Nadia Sitarskij, atkeliavo čia su savo šeima ir kitais 
devyniolikto amžiaus viduryje. Ištekėjo už Džouno 
Adamso, Esteros Dyl palikuonio. Faktiškai aš turiu 
dvi šakas, kadangi maždaug po penkiasdešimties metų 
čia atkeliavo dar viena iš kitų mano protėvių — Kins- 
kių — pusės ir susidėjo su Nadios ir Džouno vaikaičiu. 
Todėl, kaip Kvin ir Leila, esu Esteros Dyl ir demono, 
išprievartavusio ir apvaisinusio ją, palikuonė. 

— Ir šitaip mes visi tapome didele laiminga šei- 
ma, — įsiterpė Geidžas. 

— Tapome kažkuo. Mane slegia, — pridūrė Sibi- 
lė, žiūrėdama tiesiai Leilai į akis, — kad dalis to, ką tu- 
riu, dalis to, kas esu, perėjo iš kažkokio blogio, iš kažko, 
kas nėra nei žmogus, nei žmoniškas. Tiesą sakant, tai 
mane ėda. Ir to užtenka, kad pasistengčiau panaudoti 
viską, ką turiu, viską, kas esu, kad jį pribaigtume. 

— Ar tavęs nekankina nerimas, kad jis gali pasi- 
naudoti tuo, ką tu turi ir kas esi? 

Sibilė vėl pakėlė taurę, gurkštelėjo, o tamsių akių 
žvilgsnis buvo labai ramus. 

— Tegul pabando. 

— Man neramu. — Leila apžvelgė stalą, žmones, 
kuriuos ji jau pamėgo. — Man neduoda ramybės, kad 
aš iki galo nesuprantu ar negaliu valdyti to, kas slypi 
manyje. Man neramu, kad kažkada, bet kada, jis gali 
mane valdyti. — Ji papurtė galvą, neleisdama Kvin įsi- 

kišti. — Netgi nežinau, ar pati panorau čia atvažiuoti 
ar mane kas nukreipė. Dar baisiau, kad daugiau nesu 
tikra, ar visa, ką dariau, buvo mano noras, ar tiesiog 
kažkokių jėgų — tamsiųjų ir šviesiųjų — sukurto ge- 
neralinio plano dalis. Štai kas man kelia nerimą. Štai 
kokia tos aklavietės priežastis. 

— Niekas neprirakina tavęs prie tos kėdės, — pa- 
reiškė Geidžas. 

— Raminkis, — nutraukė jį Foksas, tačiau Gei- 
džas tik gūžtelėjo pečiais. 

— Aš taip nemanau. Jos bėda — mūsų visų bėda. 
Tad spręskime tą klausimą. Kodėl tau paprasčiausiai 
nesusipakuoti daiktų ir nekeliauti atgal į Niujorką? 
Grįžk į darbą, pardavinėk toliau — ką? — superbran- 
gius batelius nuobodžiaujančioms poniutėms, kurios 
nežino, kur dėti pinigus? 

— Liaukis, Geidžai. 

— Ne. — Leila sulaikė Foksą už rankos, kai tas 
pakilo iš vietos. — Nereikia manęs nei gelbėti, nei gin- 
ti. Kodėl neišvažiuoju? Todėl, kad pasirodyčiau esanti 
bailė, o iki šiol niekada tokia nebuvau. Neišvažiuoju dėl 
to, kad tas, kas išprievartavo Esterą Dyl, kas pasėjo toje 
mergaitėje pusiau demonišką sėklą, išvarė ją iš proto, 
privertė nusižudyti, nieko taip netrokštų, kaip priversti 
mane pasitraukti ir pabėgti. Geriau už kitus čia esan- 
čius žinau, ką tas niekšas jai padarė, nes jis privertė ir 
mane tai patirti. Galbūt todėl aš ir bijau labiau negu 
jūs, galbūt tai yra to plano dalis. Aš niekur nevažiuosiu, 
tačiau man negėda prisipažinti, kad bijau. Bijau to, kas 
yra aplinkui ir manyje. Kas yra mūsų visų viduje. 

— Būtum kvaila, jeigu nebijotum. — Geidžas 
kilstelėjo taurę, tarsi ketintų paskelbti tostą. — Sunkiau 

manipuliuoti galvotais ir supratingais negu kvailiais. 

— Kas septynerius metus geri, paprasti, galvoti, 
supratingi šio miestelio žmonės žaloja vieni kitus ir 
save. Jie krečia tokius dalykus, kurių niekada nesiimtų 
bet kuriuo kitu metu. 

— Tu manai, kad tave galėtų paveikti? — paklau- 
sė ją Foksas. — Kad tu galėtum apsisukti ir ką nors 
sužaloti? Vieną mūsų? 

— Iš kur mums žinoti, kad aš esu atspari? Kad Si- 
bilė ir Kvin atsparios? Ar nereikėtų pamąstyti, kad dėl 
savo paveldo galime būti dar pažeidžiamesnės? 

— Geras klausimas. Keliantis nerimą, — pridūrė 
Kvin, — bet geras. 

— Nieko panašaus. — Foksas atsisėdo tiesiau, 
kad Leila sutiktų jo žvilgsnį. — Viskas klostėsi ne taip, 
kaip Tvisas planavo ar tikėjosi, kadangi Gilas Dentas 
buvo pasirengęs jį įveikti. Jis neleido sukiotis aplink, 
kai Estera gimdė, neleido potencialiai pradėti daugiau 
palikuonių, todėl ta linija buvo susilpninta. Jam reikia 
ne tavęs ir, remiantis mūsų žiniomis ir spėjimais, iš tie- 
sų tu esi dalis to, kas šiuo metu man, Kelui ir Geidžui 
gali suteikti pranašumą. Tu bijai to, kuris yra tavyje? 
Manyk, kad Tvisas bijo tavęs ir to, kas slypi tavyje. Ko- 
dėl dar jis stengtųsi tave įbauginti? 

— Gera mintis. — Kvin patrynė Kelo ranką. 

— Antras dalykas, — tęsė Foksas. — Tai nėra 
vien atsparumas jo jėgai, kuri verčia žmones smurtauti. 
Kalbame apie tai, kad turint tos jėgos, — kad ir kaip 
susilpnintos, — ir sutelkus ją į krūvą, įmanoma pri- 
baigti jį visam laikui. 

Leila tyrinėjo Fokso veidą. 

— Tu tuo tiki? 

Jis jau Žiojosi atsakyti, paskui paėmė Leilą už ran- 
kos ir suspaudė tvirčiau, kai ši pamėgino ją išlaisvinti. 

— Tu man pasakyk. 

Ji grūmėsi — jis aiškiai matė ir jautė tą pirminį 
instinktyvų vengimą pripažinti juodu siejantį ryšį. 
Foksui teko atsispirti poreikiui daryti spaudimą, jis pa- 
prasčiausiai liko atsivėręs. Netgi pajutęs spragtelėjimą, 
vis dar laukė. 

— Tu tiki, — lėtai pasakė Leila. — Tu... matai 
mus kaip šešias gijas, suvytas į vieną virvę. 

— Ir ja pakarsime Tvisą. 

— Tu juos taip myli. Tai... 

— A... — Dabar atėjo Fokso eilė trauktis, jis su- 
mišo, kad Leila pamatė daugiau, pasiekė giliau negu 
jis tikėjosi. — Kadangi viską nustatėme, dabar noriu 
dar alaus. 

Jis patraukė į virtuvę, o kai atsigręžė nuo šaldytu- 
vo su alaus skardinėle rankoje, įėjo Leila. 

— Aš labai atsiprašau. Aš nenorėjau... 

— Nieko tokio. Nesvarbu. 

— Svarbu. Aš tik... Atrodė, tarsi būčiau tavo gal- 
voje ar širdyje, ir pamačiau, o gal pajutau, tą meilės 
bangą, tą tavo sąsają su Geidžu ir Kelu. Tu ne šito 
manęs prašei, tai buvo įsibrovimas. 

— Gerai, klausyk, tai keblus procesas. Aš buvau 
šiek tiek daugiau atsivėręs negu turėjau, nes pamaniau, 
kad tau to reikia. Tau nereikia tiek pagalbos, kaip aš 
maniau. Kaip tu manei. 

— Ne, tu neteisus. Man tikrai reikia pagalbos. 
Reikia, kad pamokytum mane. — Nuėjusi prie lango 


Leila žiūrėjo į tamsą. — Geidžas teisus. Jeigu aš ir 

toliau leisiu, kad tai būtų problema man, tai bus mūsų 
visų problema. O jeigu ketinu naudotis tuo sugebėji- 
mu, privalau sugebėti jį valdyti, kad nelandžiočiau po 
žmonių galvas kada panorėjusi. 

— Pradėsime dirbti rytoj. 

Ji linktelėjo. 

— Būsiu pasirengusi. — Ir atsigręžė. — Gal pa- 
sakytum kitiems, kad aš užlipau į viršų? Man ši diena 
buvo labai keista. 

— Žinoma. 

Minutėlę ji dar stovėjo ir žiūrėjo į Foksą. 

— Noriu pasakyti, — ir atsiprašau, jeigu tau bus 
nesmagu išgirsti, — bet jeigu žmogus sugeba taip stip- 
riai mylėti kaip tu ir turi kažką nepaprasta... Kelui ir 
Geidžui pasisekė, kad turi tokį draugą kaip tu. Bet kas 
džiaugtųsi. 

— Aš esu tavo draugas, Leila. 

— Tikiuosi. Labanakt. 

Jis taip ir liko stovėti vietoje, įsikaldamas į galvą, 
kad turi likti jos draugu. Kada tik jai to prireiktų. 


3 


JIS SAPNAVO VASARĄ. KARŠTIS, NUTVĖRĘS PRAKAI- 
tuotomis rankomis, gniaužė ir gręžė energiją kaip van- 
denį iš skuduro. Tanki ir žalia Hokinso miško lapija 
skleidėsi virš galvos, tačiau saulė prasiskverbė pro ją 
lazerio spinduliais, tvyksčiodama į akis. Dygliuoti ger- 
vuogių krūmai sirpino uogas, o laukinių lelijų žiedai 
švietė nežemiška oranžine spalva. 


46 NORA ROBERTS 


Foksas žinojo, kur eiti. Atrodė, kad jis visada 
žinojo kelią pro tuos medžius, žinojo tuos takus. Jis pa- 
galvojo, kad motina pavadintų tai sensorine atmintimi. 
Arba ankstesnio gyvenimo blyksniais. 

Jam patiko ta kaimo miško ramuma: tylus vabz- 
džių dūzgimas, vos girdimas voverių ar kiškių šnarėji- 
mas, melodingi paukščių chorai, o karštą vasaros dieną 
jie nieko kito ir neveikė, tik čiulbėjo ir skrajojo. 

Taip, jis žinojo kelią, žinojo visus tuos garsus, net- 
gi oro plazdėjimą visais metų laikais, kadangi dažnai 
čia vaikščiojo. Tirpdančiomis vasaromis, pumpuruotais 
pavasariais, gaiviais rudenimis, atšiauriomis žiemomis. 
Todėl ir atpažino tą šaltį ore, nušliaužusį per nugarą, ir 
staiga pasikeitusią šviesą, tą pilkšvumą, metamą tikrai 
ne užklydusio ant saulės debesėlio. Foksas pažino tą 
negarsų urzgimą, kuris sklido užpakalyje, priekyje ir 
užgožė zylių bei kėkštų muziką. 

Foksas ėjo taku toliau Esteros tvenkinio link. 

Baimė ėjo drauge. Lyg prakaitas sruveno jo oda, 
ragino bėgti. Jis neturėjo jokio ginklo, o sapne ne- 
klausė, kodėl atėjo čia vienas, beginklis. Jis ėjo, net kai 
medžiai — dabar pliki — pradėjo srūti krauju. Krau- 
jas — apgavystė, kraujas — baimė. 

Sustojo tik tada, kai pamatė moterį. Ji stovėjo prie 
mažo tamsaus tvenkinėlio, nusisukusi nuo Fokso. Pasi- 
lenkusi rinko akmenis ir krovėsi į kišenes. 

Estera. Estera Dyl. Pašaukė ją, nors ir žinojo, kad 
ji pasmerkta žūti. Foksas negalėjo grįžti šimtus metų 
atgal ir sulaikyti ją, kad nenusiskandintų. Taip pat jis 
negalėjo sustabdyti ir savęs, kad nepamėgintų. 

Todėl Foksas šaukė ją, skubėdamas artyn, o urz- 
gimas jau virto šlykščiu, baisiu kikenimu. 

Nereikia. Nereikia. Tai ne tavo kaltė. Tu dėl nieko 
nekalta. 

Kai ji atsisuko, kai pažiūrėjo jam į akis, ten buvo 
ne Estera, bet Leila. Ašaros tekėjo jos baltu lyg sniegas 
veidu kaip kartus lietus. 

Aš negaliu susilaikyti. Aš nenoriu mirti. Gelbėk 
mane. Argi negali manęs išgelbėti? 

Dabar jis pradėjo bėgti prie jos, tačiau takas vis 
ilgėjo, ilgėjo, o kikenimas virto be paliovos garsėjančiu 
žvengimu. 

Leila ištiesė rankas į jį: paskutinis prašymas, po 
kurio ji įgriuvo į tvenkinį ir pranyko. 

Jis puolė į vandenį. Vanduo buvo klaikiai šaltas. 
Jis nėrė gilyn, ieškodamas, kol plyštantys plaučiai pri- 
vertė iškilti ir įkvėpti oro. Dabar miške šėlo audra, 
skaldė nežaboti raudoni žaibai, dundėjo griaustinis, 
kibirkščiuojanti ugnis prarijo visus medžius. Jis vėl pa- 
nėrė, mintyse šaukdamas Leilą. 

Išvydęs ją, Foksas metėsi gilyn. 

Jydviejų akys ir vėl susitiko, Leila ir vėl ištiesė 
rankas. 

Ji apsikabino jį. Moters bučinys buvo toks pat 
šaltas kaip ir vanduo. Ir nusitempė jį žemyn, norėdama 


paskandinti. 


FOKSAS PABUDO ŽIOPČIODAMAS, GAUDYDAMAS 
orą, burna perdžiūvusi, degė. Krūtinė plyšo iš skausmo. 
Apgraibomis suradęs jungiklį, užžiebė šviesą ir atsisė- 
do ant lovos krašto, trokšdamas atgauti kvapą. 

Ne miške, ne tvenkinyje, įrodinėjo sau, bet savoje 
lovoje, savame bute. Prispaudęs delnus prie akių, pri- 

minė sau, kad jau turėtų būti įpratęs prie košmarų. Nuo 
to laiko, kai jam, Kelui ir Geidžui suėjo dešimt metų, 
košmarai kamavo juos kas septyneri metai. Jau turėtų 
būti įpratęs ir apgalvoti visas regėto sapno detales. 

Jį vis dar krėtė šaltis, oda ant pastėrusių kaulų 
mėšlungiškai trūkčiojo. Burnoje vis dar vėlėsi tvenki- 
nio vandens geležies skonis. Netikras skonis, galvojo 
jis. Kaip ir netikri tie krauju pasruvę medžiai, ugnys. 
Dar vienas šlykštus to pragariško demono smūgis. Jo- 
kios ilgalaikės žalos nepadaryta. 

Atsistojęs Foksas išėjo iš miegamojo ir per sve- 
tainę pasuko į virtuvę. Išsitraukęs iš šaldytuvo šalto 
vandens butelį, čia pat, stovėdamas, pusę nugėrė. 

Kai suskambo telefonas, jį pervėrė baimė. Telefo- 
no langelyje matė Leilos numerį. 

— Kas atsitiko? 

— Tau viskas gerai? — Jos balsas trūkčiodamas 
sušvokštė. — Tau viskas gerai? 

— O kodėl turėtų būti negerai? 

— Aš... Dieve, trečia valanda ryto. Atleisk. Pa- 
nikos priepuolis. Pažadinau tave. Nepyk. 

— Tu manęs nepažadinai. O kodėl man turėtų 
būti negerai, Leila? 

— Tai buvo tik sapnas. Nereikėjo tau skambinti. 

— Mes buvome prie Esteros tvenkinio. 

Kurį laiką stojo tyla. 

— Aš nužudžiau tave. 

— Kaip kaltinamojo advokatas, turiu pranešti, 
kad bus sunku atlikti tyrimą, kadangi šiuo metu auka 
gyva sveika stovi savo virtuvėje. 


— Foksai... 

— Tai buvo sapnas. Blogas, bet tik sapnas. Jis 
naudojasi tavo silpna vieta, Leila. — Ir mano, sumetė 
Foksas, kadangi aš noriu apsaugoti tą merginą. — Aš 
galiu atvažiuoti. Mes... 

— Ne, ne, ir taip jau kvailai jaučiuosi, kad pa- 
skambinau tau. Viskas buvo taip realu, supranti? 

— Taip, suprantu. 

— Tiesiog negalvodama čiupau telefoną. Gerai, 
dabar jau ramiau. Rytoj turime pasikalbėti. 

— Pasikalbėsime. Pasistenk bent kiek numigti. 

— Tu irgi. Ir, Foksai, džiaugiuosi, kad nepaskan- 
dinau tavęs Esteros tvenkinyje. 

— Aš ir pats dėl to jaučiuosi gana laimingas. La- 
banakt. 

Foksas nusinešė tą vandens butelį į miegamąjį. Jis 
sustojo prie lango, pro kurį buvo matyti gatvė. Slėnis 
buvo ramus ir sustingęs kaip nuotraukoje. Niekas ne- 
krutėjo. Žmonės, kuriuos jis mylėjo, žmonės, kuriuos 
pažino, saugiai gulėjo savo lovose. 

O jis stovėjo budrus tamsoje ir galvojo apie šaltą 
kaip kapas bučinį. Ir vis tiek gundantį. 


— GAL GALI PRISIMINTI DAUGIAU SMULKME- 
nų? — Sibilė žymėjosi viską apie Leilos sapną, kol ši 
baigė gerti kavą. 

— Manau, viską pasakiau. 

— Gerai. — Atsilošusi virtuvės kėdėje, Sibilė 
pataukšėjo pieštuku. — Pagal viską atrodo, kad judu 
su Foksu sapnavote tą patį sapną. Įdomu, ar jie tiksliai 
tokie patys ar kokios detalės skiriasi. 

— Įdomu. 

— Ir informatyvu. Leila, galėjai mane pažadin- 
ti. Juk visi puikiai žinome, ką reiškia sapnuoti tokius 
košmarus. 

— Aš jaučiausi tvirčiau, pakalbėjusi su Foksu, jis 
buvo gyvas. — Ji vos išspaudė šypsenėlę. — Be to, nesu 
tokia kvaila, kad nesuprasčiau, jog dalis sapno susijusi 
su tuo, apie ką kalbėjomės praėjus; vakarą. Apie mano 
baiminimąsi, kad nepakenkčiau jums. 

— Ypač Foksui. 

— Galbūt ir ypač. Kol kas aš dirbu jo kontoroje. 
Man reikia su juo dirbti. Tu ir aš, ir Kvin, na, mes esa- 
me to paties tvenkinio žuvys. Dėl judviejų aš taip nesi- 
jaudinu. Tu papasakosi Kvin apie sapną. 

— Iš karto, kai tik ji grįš iš treniruotės. Kadangi 
manau, kad ir Kelą ji išsitempė į sporto salę, matyt, 
įkalbės jį ateiti čia išgerti kavos. Papasakosiu abiem, ir 
kažkas turės apšviesti Geidžą. Praėjusį vakarą kalbėda- 
mas su tavimi Geidžas buvo šiurkštokas. 

— Taip, buvo. 

— Būtent to tau ir reikėjo. 

— Gal ir reikėjo. — Neverta dėl to inkšti, sumetė 
Leila. — Noriu tavęs kai ko paklausti. Tam tikru at- 
žvilgiu tu ir Geidžas dirbsite kartu. Kaip seksis? 

— Iš anksto nesirūpinu. Ir, manau, rasime būdą, 
kaip tai sureguliuoti, nepaleidžiant vienas kitam kraujo. 

— Tu sakai, tu žinai. Lipu į viršų, apsirengsiu ir 
keliausiu į darbą. 

— Gal nori, kad pavėžėčiau? 

— Ne, ačiū. Man pravers pasivaikščioti. 

Leila neskubėjo. Alisa Hobeiker darbuosis kabi- 
nete, ir ten nelabai bus ką veikti. Leila nemanė, kad 

būtų protinga diskutuoti su Foksu apie sapną, kai ten 
sėdės Alisa. Ir ne pats palankiausias metas pamokai 
apie tobulėjimą ir, kas svarbiau jai, apie savo gebėjimo 
valdymą. 

Gal porą valandų ji užsiims tuščiu darbu, atliks 
Alisos pavedimus. Jai užteko kelių dienų, kad suprastų 
kabineto ritmą. Jeigu ji domėtųsi ar trokštų dirbti ad- 
vokato kontoroje, Fokso praktika būtų kaip tik. 

O vertinant iš šiandienos taško, per kelias savaites 
tas darbas įgristų jai iki gyvo kaulo. 

Bet ne čia esmė, priminė sau Leila, sąmoningai 
traukdama aikštės link. Svarbu padėti Foksui, užsidirb- 
ti atlyginimą ir būti užsiėmusiai. 

Ji sustojo prie aikštės. Leila galvojo, kad galėjo 
stovėti čia, drąsiai Žiūrėti į išdaužytus ar užkaltus lan- 
gus. Galėjo įsakyti sau žiūrėti į akis tam, kas nutiko 
praėjusį vakarą, pažadėti sau, kad padarys viską, ką 
galės, kad tik visa tai sustabdytų. 

Leila pasisuko ir nužingsniavo tolyn Centrine 
gatve, kur už kelių kvartalų buvo Fokso kontora. 

Miestelis mielas, jeigu negalvosi apie tai, kas 
jam atsitiko, kas jame vyksta kas septyneri metai. Prie 
Centrinės gatvės šliejosi puikūs seni namai, gražutės 
parduotuvytės. Čia ganėtinai judru, turint galvoje 
mažo miestelio judrumą. Viskas nusistovėję, sukiojosi 
pažįstami žmonės, atlikdami savo darbus, žvangindami 
smulkiuosius prie kasų. Jaukumas, pamanė sau. 

Jai patiko plačios verandos, stoginės, tvarkingi 
kiemeliai priešais namus ir plytiniai šaligatviai. Miela, 
savita vieta ir nevisiškai tokia kaip tos iš atvirukų, todėl 
neerzino. 

Leila greitai pritapo ir prie miestelio ritmo. Žmo- 
nės čia stabtelėdavo persimesti žodžiu su kaimynu ar 
draugu. Jeigu pereitų gatvę ties „Mamos užkandine“, ją 
čia pašauktų vardu, pasiteirautų, kaip sekasi. 

Įpusėjusi kvartalą, sustojo prie mažos dovanų 
krautuvėlės, kur jau pirko keletą mažmožių namams. 
Savininkė stovėjo priešais ją ir žiūrėjo į išdaužytus lan- 
gus. Moteriai atsisukus, Leila išvydo ašaras. 

— Atleiskite. — Leila priėjo artyn. — Gal galiu 
kuo nors... 

Moteriškė papurtė galvą. 

— Juk čia tik stiklas, ar ne? Stiklas ir daiktai. 
Daug sudaužytų daiktų. Tie keli prakeikti paukščiai 
įlėkė vidun ir nusiaubė pusę mano prekių. Atrodė, kad 
jie taip ir norėjo padaryti, atrodė, lyg kokie girtuokliai 
puotautų. Nežinau. | 

— Labai užjaučiu. 

— (Guodžiu save, na, yra draudimas. O ponas 
Hokinsas sutvarkys langus. Jis, šito namo savininkas, 
geras žmogus, tad tie langai beregint bus sutaisyti. Bet- 
gi kažkaip nesvarbu. 

— Ir man skaudėtų širdį, — pratarė Leila ir 
raminamai palietė moters ranką. — Jūs turėjote išties 
gražių daiktų. 

— Dabar išdaužyti. Prieš septynerius metus, — 
taip manome, — vaikiščių būrys buvo įsiveržęs ir apver- 
tęs viską aukštyn kojomis. Viską, ką galėjo, išdaužė, ant 
sienų prirašinėjo nešvankybių. Buvo sunku vėl atsistoti 
ant kojų, bet įveikėme. Nežinau, ar beužteks širdies vėl 
viską atstatyti. Nežinau, ar beturiu širdį. — Moteris grį- 
žo į parduotuvę, vidun už tų sudaužytų stiklų. 

Ne vien išdaužytas stiklas ir suniokoti daiktai, 

galvojo Leila nueidama. Ir svajonės sudaužytos. Kiek 
daug gali sugriauti vienas nirtus poelgis. 

Ji įėjo į priimamąjį prislėgta širdimi. Ponia Hobei- 
ker sėdėjo prie rašomojo stalo, pirštai lakstė klaviatūra. 

— Labas rytas! — Ji stabtelėjo ir nusišypsojo 
Leilai. — Na, argi ne puikiai atrodai. 

— Ačiū. — Leila nusimetė švarką ir pakabino 
jį sieninėje prieškambario spintoje. — Viena draugė 
Niujorke supakavo mano daiktus ir atsiuntė čia. Gal 
norite kavos, o gal reikia ką nors skubiai padaryti? 

— Foksas prašė, kad kai tik pasirodysi, ateitum 
pas jį. Jis turi pusvalandį iki susitikimo su klientu, tad 
nedelsk. 

— Gerai. 

— Šiandien išeisiu pirmą. Nepamiršk priminti 
Foksui, kad rytoj rytą jis turi būti teisme. Užrašyta 
jo kalendoriuje, bet geriausiai jam dar priminti dienai 
baigiantis. 

— Būtinai. 

Kaip teko pastebėti, galvojo Leila, eidama per 
prieškambarį, Foksas buvo toli gražu nei užmaršus, nei 
išsiblaškęs, kaip jiedu su Alisa buvo linkę manyti. Kadan- 
gi suveriamosios kabineto durys buvo atvertos, įeidama 
ji pabeldė į kraštą. Ir iš karto sustojo išsproginusi akis. 

Jis stovėjo prie savo stalo priešais langą, dėvė- 
damas džinsais ir palaidais marškiniais, nes „šiandien 
nereikia eiti į teismą“, ir mikliai mėtė tris raudonus 
kamuoliukus. Kojos pražergtos, veidas visiškai atsi- 
palaidavęs, o tos jo tigro akys lakstė sekiodamos, kaip 
rankos gaudo ir mėto, gaudo ir mėto. 

— Tu moki žongliruoti. 

Leila sutrikdė ritmą, tačiau jis sugebėjo sugauti 

du kamuoliukus viena ranka, o vieną — kita, kol tie 
neišlakstė po kambarį. 

— Taip. Man tai padeda galvoti. 

— Tu moki žongliruoti, — pakartojo Leila, pri- 
blokšta ir sužavėta. 

Kadangi tokia jos šypsena buvo retas dalykas, 
Foksas vėl paleido kamuoliukus į darbą. 

— Čia tik sinchronizavimas. — Kai ji vėl nusi- 
juokė, vyras šovė juos aukščiau, pradėjo vaikštinėti ir 
sukiotis, visą laiką mėtydamas. — Trys daiktai, netgi 
keturi, to paties dydžio ir svorio — nieko sudėtingo. 
Jeigu galvosiu, kad sunku, susipainiosiu. Tereikia gal- 
voti apie žongliravimą. 

— Galvoti apie žongliravimą, — pakartojo Leila, 
kai jis vėl sugavo visus kamuoliukus. 

— Taip. — Atidaręs stalčių, Foksas juos sume- 
tė. — Padeda praskaidrinti galvą, kai esu... — Jis įdė- 
miai pažiūrėjo į ją. — Oho. Tu atrodai... gerai. 

— Dėkui. — Ji segėjo sijoną, vilkėjo trumpą pri- 
gludus; švarkelį ir dabar pagalvojo, ar tik ne per daug 
išsipustė tokiam darbui. — Gavau likusius drabužius 
ir pamaniau, jeigu jau turiu... Nesvarbu. Norėjai mane 
matyti. 

— Norėjau? Norėjau, — prisiminė jis. — Pa- 
lauk. — Foksas nuėjo ir užstūmė duris. — Gal ko nors 
nori? 

— Ne. 

— Gerai. — Nuo jos kojų kamuoliukų išvėdinta 
galva vėl apsitraukė migla, todėl jis nuėjo prie šaldy- 
tuvėlio ir išsiėmė kokakolos skardinėlę. — Pagalvojau, 
kadangi šįryt turime šiek tiek laiko, reikėtų palyginti 


mudviejų sapnus. Prisėskime. 

Leila atsisėdo į vieną lankytojams skirtą kėdę, 
Foksas — į kitą. 

— Tu pradėk, — pasakė ji. 

Baigęs pasakoti, Foksas pakilo, atidarė mažąjį 
šaldytuvėlį ir išėmė dietinės pepsikolos buteliuką. Jis 
įbruko jį Leilai į ranką, o ši tik stebeilijo nieko netar- 
dama. Foksas vėl atsisėdo. 

— Tu šitą geri, tiesa? Tavo šaldytuve prikrautą. 

— Taip. Ačiū. 

— Gal reikia stiklinės? 

Ji papurtė galvą. Toks paprastas dėmesys neturėjo 
nustebinti, vis dėlto nustebino. 

— Ar laikai tą pepsikolą Alisai? 

— Žinoma. Kodėl ne? 

— Kodėl ne, — sumurmėjusi Leila atsigėrė. — Ir 
aš buvau miške. Tačiau buvau ne tik aš. Ji buvo mano 
galvoje arba aš — josios. Sunku pasakyti. Jaučiau jos 
neviltį, baimę, tarsi tai būtų mano pačios. Aš... niekada 
nebuvau nėščia, niekada neturėjau vaiko, tačiau kūnas 
jautė ką kita. — Leila pasvyravo, tačiau priminė sau, 
kad Sibilei galėjo papasakoti viską, taigi gali papasakoti 
ir Foksui. — Mano krūtys buvo sunkios, ir supratau, 
žinojau, kad maitinau kūdikį. Lygiai taip pat patyriau 
ir jos išprievartavimą. Visiškai toks pat suvokimas. Aš 
žinojau, kur ėjau. 

Ji vėl stabtelėjo, pasisuko kėdėje, kad matytų Fok- 
so veidą. Jis mokėjo klausytis, galvojo Leila ir žinojo, 
kad Foksas ne tik girdėjo kiekvieną žodį, bet ir suprato, 
kas slypėjo už jų. 

— Aš nepažįstu to miško, buvau jame tik vieną 
kartą, tačiau žinojau, kur buvau ir kad ėjau prie tven- 
kinio. Žinojau kodėl. Aš nenorėjau eiti. Nenorėjau 

ten eiti, bet negalėjau savęs sustabdyti. Negalėjau su- 
stabdyti jos. Viduje klykiau, nes nenorėjau mirti, bet ji 
norėjo. Estera negalėjo ilgiau iškęsti. 

— Ko iškęsti? 

— Ji prisiminė. Prisiminė prievartavimą, kaip 
jautėsi, kas joje buvo. Ji prisiminė, Foksai, tą naktį pros- 
kynoje. Jis — tas demonas — taip valdė, kad Estera ap- 
kaltino Gilą Dentą dėl išprievartavimo, išvadino jį bei 
Aną Hokins raganiais ir manė, kad jie mirė. Ji nebega- 
lėjo gyventi, jausdama kaltę. Jis liepė Esterai bėgti. 

— Kas? 

— Dentas. Proskynoje prieš pat gaisrą jis žiūrėjo į 
ją — gailėjosi ir atleido. Jis liepė jai bėgti. Estera bėgo. 
Jai buvo tik šešiolika metų. Visi galvojo, kad tas vaikas 
Dento, ir dėl to jos gailėjosi. Ji žinojo, tačiau bijojo pra- 
sitarti. Bijojo kalbėti. 

Bekalbant Leilą persmelkė baimė, siaubas ir ne- 
viltis. 

— Ji visą laiką bijojo, Foksai, ir ėjo iš proto dėl tos 
baimės, kaltės, visų prisiminimų... iki pat gimdymo. Aš 
viską jaučiau, viskas sukosi joje... ir manyje. Ji norėjo 
padaryti tam galą. Norėjo pasiimti vaiką ir taip pat 
viską baigti, tačiau negalėjo prisiversti. 

"Tos budrios užjaučiančios akys prisimerkė. 

— Ji ketino nužudyti kūdikį? 

Linktelėjusi Leila lėtai įkvėpė. 

— Ji bijojo to kūdikio, nekentė, bet vis tiek mylė- 
jo. Kaip būtybę. Turiu galvoje... 

— Estera nelaikė kūdikio žmogumi. 

— Taip. Taip. Ir vis dėlto ji negalėjo nužudyti 
kūdikio. Jeigu būtų nužudžiusi, čia manęs nebūtų. Pa- 
sigailėjusi vaiko, ji suteikė gyvybę man, o dabar ketino 

mane nužudyti, nes ji buvo manyje. Mes ėjome, ir jeigu 
ji girdėjo mane, turėjo pamanyti, kad aš buvau vienas 
tų balsų, kurie varė ją iš proto. Aš negalėjau priversti 
Esteros klausytis, suprasti. Ir tada pamačiau tave. 

Leila nutilo, vėl gurkštelėjo, kad nusiramintų. 

— Pamačiau tave ir pagalvojau: „Ačiū Dievui. 
Ačiū Dievui, kad jis čia.“ Jaučiau tuos akmenis savo 
rankoje, kuriuos ji rinko, jaučiau, kaip nuo jų svorio 
tįsta suknelės, kuria vilkėjome, kišenės. Aš nieko ne- 
galėjau padaryti, bet pagalvojau... 

— Pagalvojai, kad aš sulaikysiu ją. — Ir aš tą patį 
galvojau, mąstė Foksas. Išgelbėti tą mergaitę. 

— Tu šaukei, sakei, kad tai ne jos kaltė. Bėgai prie 
jos — prie manęs. Ir vieną akimirką, manau, Estera 
tave išgirdo. Manau, jaučiau, kad ji norėjo tavimi pati- 
kėti. O paskui mes buvome vandenyje, skendome. Ne- 
galėčiau pasakyti, ar ji įkrito ar įšoko, bet mes buvome 
po vandeniu. Liepiau sau nepanikuoti. Nepanikuok. Aš 
esu gera plaukikė. 

— Plaukimo komandos kapitonė. 

— Aš sakiau tau? — Leila silpnai susijuokė, vėl su- 
drėkino gerklę. — Liepiau sau kilti į paviršių, nesvarbu, 
kad svoris tempė žemyn: esu stipri. Bet negalėjau. Dar 
blogiau — negalėjau nė pamėginti. Ir ne dėl akmenų. 


— Estera. 
— Taip. Pamačiau tave vandenyje, neriantį gi- 
lyn, ir paskui... — Užsimerkusi Leila kietai suspaudė 


lūpas. 

— Viskas gerai. — Foksas paėmė ją už rankos. — 
Mums viskas gerai. 

— Foksai, aš nežinau, ar ji, ar aš... nežinau. Mes 
pagriebėme tave. 

— Tu mane pabučiavai. 

— Mes tave nužudėme. 

— Nedaug trūko, tačiau faktiškai taip neatsitiko. 
Kad ir kaip viskas atrodė gyva, tai buvo netikra. Tau 
buvo nelengva patekti į Esteros Dyl galvą, tačiau dabar 
žinome apie ją daugiau. 

— Kodėl tu buvai ten? 

— Geriausias spėjimas? Mus — tave ir mane — 
sieja šitas ryšys. Anksčiau sapnuodavau vienodus sapnus 
su Kelu ir Geidžu. Tačiau šį kartą buvo daugiau, kitoks 
to ryšio lygis. Sapne mačiau tave, Leila. Ne Esterą. Gir- 
dėjau tavo balsą. Tai įdomu. Verta apie tai pagalvoti. 

— Kai žongliruoji. 

Foksas išsišiepė. 

— Nepakenks. Mums reikia... 

Suzvimbė jo vidaus telefonas. 

— Ponas Edvardsas jau čia. 

Foksas atsistojo, spustelėjo mygtuką ant stalo. 

— Gerai, duokite man minutėlę. — Jis atsigręžė 
į Leilą, kuri jau stojosi. — Mums reikia apie tai pasi- 
kalbėti. Šiandien paskutinis klientas ateina... 

— Ketvirtą. Ponia Holidei. 

— Teisingai. Šaunuolė. Jeigu tu laisva, po pasku- 
tinės klientės galėtume susėsti viršuje ir padirbėti šiuo 
klausimu. 

Laikas, sumetė Leila, sutikti. 

— Gerai. 

Foksas palydėjo ją iki durų atstūmė jas. 

— Galėtume drauge pavakarieniauti, — pridūrė 
jis. 

— Nenoriu, kad vargintumeisi. 

— Turiu įsivedęs į mobilųjį visus pristatymo taš- 
kus penkių mylių spinduliu. 

Leila šyptelėjo. 

— Geras sumanymas. 

Jis išėjo iš kabineto kartu su ja į priimamąjį, kur 
kėdėje buvo išsiskleidęs du šimtus dvidešimt svarų 
sveriantis Edvardsas. Baltais marškinėliais apgaubtas 
pilvas virto ant džinsų juosmens. Apskurę žili plaukai 
prispausti Jo4n Deere kepuraite. Vyras atsistūmė nuo 
kėdės ir paspaudė ištiestą Fokso ranką. 

— Kaip sekasi? — paklausė Foksas. 

— Geriau neklauskite. 

— Eime, pone Edvardsai. Pasikalbėsime apie tai. 

Darbuojasi lauke, nusprendė Leila, kai Foksas 
nusivedė klientą. Gal ūkininkas, gal statybininkas ar 
landšafto specialistas. Peršokęs šeštąją dešimtį ir pri- 
slėgtas. 

— Kokia jo bėda, Alisa? Galite pasakyti? 

— Ginčai dėl žemės, — pasakė Alisa, rinkdama 
vokus. — Už kelių mylių į pietus nuo miestelio Timas 
Edvardsas turi ūkį. Žemės supirkėjai nupirko šiek tiek 
žemės, į kurią įeina ir dalis jo nuosavybės. Išmatuoto 
ploto plane Timo žemės užgriebiama apie aštuonis 
akrus virš normos. Jos nori ir supirkėjas, ir Timas. Nu- 
lėksiu į paštą. 

— Aš galiu. 

Alisa pavizgino pirštu. 

— Tada neprasivaikščiosiu ir nenutversiu pa- 
skalų. Čia turiu pastabas dėl patikėtosios nuosavybės, 
kurią rengia Foksas. Kodėl tau neparašius juodraščio, 
kol būsiu išėjusi? 

Likusi viena, Leila sėdo dirbti. Po dešimties 

minučių ji stebėjosi, kodėl žmonėms reikia tokios su- 
dėtingos, susuktos kalbos, kad pasakytų paprasčiausią 
dalyką. Ji knebinėjosi prie to popieriaus, atsiliepinėjo 
į skambučius, užregistravo klientus į priėmimą. Alisai 
grįžus, turėjo klausimų. Leila pastebėjo, kad Edvardsas 
išėjo jau ne toks prislėgtas. 

Pirmą valandą ji jau liko darbuotis viena ir pa- 
tenkinta spausdino Alisos patikrintą dokumentą. Vos 
baigus antrąjį lapą, spausdintuve pritrūko rašalo. Nuėjo 
prie spintos priešais gražutę mažą jų kontoros biblio- 
tekėlę, kurioje buvo laikomos visos priemonės, tikėda- 
masi, kad Foksas bus pasirūpinęs atsargomis. Pamatė 
dėžutę ant viršutinės lentynos. 

Kodėl visada turi būti viršutinė lentyna? — svars- 
tė Leila. Ir išvis, kam reikalingos viršutinės lentynos, 
kai ne visi pasaulyje yra šešių pėdų ūgio? Ji pasistiebė, 
iš visų jėgų ištiesė ranką ir šiaip taip iškrapštė dėžutės 
kampą iki lentynos krašto. Įsirėmusi viena ranka į že- 
mesnę lentyną, patempė ją dar colį į priekį. 

— Einu nugriebti ką užkąsti, — pasigirdo Fokso 
balsas už nugaros. — Jeigu ko nors norėtum... Palauk, 
leisk nuimsiu ją. 

— Aš jau beveik nukrapščiau tą sumautą daiktą. 

— Taip, ir užsiversi sau ant galvos. 

Jis lenkėsi siekti, o ji sukosi atgal. 

Kūnai brūkštelėjo, bumbtelėjo vienas į kitą. Lei- 
los veidas kilstelėjo, užstojo jam visą horizontą, kvepa- 
lų aromatas nudriko aplink lyg atlasiniai kaspinai. Tos 
jūrų sirenos akys šiek tiek svaigino ir stipriai jaudino. 
Foksas pagalvojo: „Atsitrauk, O'Delai.“ Ir padarė klai- 
dą, nudurdamas akis į jos lūpas. Ir prapuolė. 

Foksas dar vienu coliu pasviro žemyn, išgirdo, 

kaip ji įkvėpė. Leilos lūpos prasivėrė, ir jis ištirpdė tą 
paskutinį atstumo trupinėlį. Silpnas, švelnus paragavi- 
mas, paskui kitas, abu lyg plunksnelės lengvi. Blakstie- 
nos pridengė tas viliojančias akis, lūpos brūkštelėjo jo 
burna. 

Bučinys įsiskverbė giliau, iš lėto virto kaitra, su- 
raizgiusia visus pojūčius, užpildydamas ja, kol jis dau- 
giau nenorėjo nieko, tik nirti, nirti, nirti. Ir paskęsti. 

Leila išleido kažkokį garsą, malonumo, kan- 
čios, — jis negalėjo nustatyti, nes kraujas ūžte ūžė 
ausyse. Tačiau jis priminė sau, kur jiedu yra. Ką jiedu 
veikia. Atplėšęs lūpas, Foksas pamatė, kad jis kone 
rėmė ją į tą spintą. 

— Atleisk. Atsiprašau. — Dėl Dievo meilės, ji 
juk jo darbuotoja. — Man nereikėjo šitaip. Taip ne- 
dera. Tai buvo... — Nepaprasta. — Tai buvo... 

— Foksai? 

Išgirdęs balsą už nugaros jis atšoko per visą pėdą. 
Kai akies mirksniu atsisuko, pajuto, kad širdis nukrito 
iki pat kelių. 

— Mama. 

— Atsiprašau, kad trukdau. — Ji apdovanojo 
Foksą džiugia šypsena, o paskui pasiuntė ją Leilai. — 
Sveika. Aš esu Džoana Beri. Fokso mama. 

Ir kodėl, prireikus, niekada čia pat grindyse ne- 
atsiveria skylė? — pagalvojo Leila. 

— Malonu susipažinti, ponia Beri. Aš esu Leila 
Darnel. 

— Aš tau sakiau, kad Leila padeda man konto- 
roje. Mes tik... 

— Taip, jūs tik. 

Vis dar šypsodamasi, ji baigė tą temą. 

Ji yra tokia moteris, į kurią turbūt spoksotum, 
jeigu net nebūtum apstulbęs ir apdujęs, pagalvojo Lei- 
la. Ryškių bruožų veidas skendo tamsiai rudų plaukų 
bangose, lūpos putlios, nepadažytos, plačiai įsirėžusios, 
šviesiai rudos akys tuo pat metu atrodė ir besišyp- 
sančios, ir smalsios, ir kantrios. Džoana buvo aukšta, 
liekno ir lankstaus sudėjimo, ant jos kūno gulė džinsai 
žemu juosmeniu ir prigludęs megztinis. 

Kadangi atrodė, kad Foksas prarijo liežuvį, Leilai 
pavyko atgauti kvapą. 

— Aš... a... man reikėjo naujos kasetės. Spausdin- 
tuvui. Ji ant viršutinės lentynos. 

— Teisingai. Teisingai. Jau ėmiau ją. — Pasigrę- 
žęs Foksas vėl sugebėjo atsimušti į Leilą. — Atsipra- 
šau. — Jėzau Kristau. Jis vos spėjo nutempti dėžutę 
žemyn, o Leila jau stvėrė ją ir išgaravo. 

— Ačiū! 

— Ar turi man minutėlę? — meiliai paklausė 
Džo. — O gal tau reikia grįžti prie to, ką darėte, kai 
Įėjau? 

— Baik. — Foksas įtraukė galvą į pečius ir pirmas 
nužingsniavo į kabinetą. 

— Ji labai gražutė. Kas čia tokio, jeigu bosas tru- 
pučiuką pažaidžia su sekretoryte? 

— Mama. — Dabar jis brūkštelėjo rankomis 
plaukus. — Nieko panašaus nebuvo. Tik... Nesvar- 
bu. — Jis nusileido į kėdę. — Kas atsitiko? 

— Turėjau reikalų miestelyje. Tarp jų ir užsukti 
pietų pas tavo sesę. Sperou sakė, kad nematė tavęs jau 
dvi savaites. 

— Jau ketinau nueiti. 

Džo atsirėmė į sūnaus stalą. 

— Jeigu kartą per savaitę sukramtysi ką nors 
nekepto, neapdoroto ir pilno chemikalų, nenumirsi, 
Foksai. Ir turėtum paremti savo seserį. 

— Gerai. Nueisiu šiandien. 

— Tvarka. Antra, į Lorės parduotuvėlę turėjau 
nunešti šiek tiek keramikos dirbinių. Turbūt matei, kas 
jai atsitiko. 

— Nelabai. — Foksas pagalvojo apie iškultus 
langus ir varnų lavonus Centrinėje gatvėje. — Ar labai 
sugadinta? 

— Labai. — Džo pakėlė ranką prie trijų krista- 
liukų ant kaklo grandinėlės. — Foksai, ji kalba apie 
uždarymą. Kraustymąsi kitur. Man plyšta širdis. Ir 
gąsdina. Man baisu dėl tavęs. 

Foksas atsikėlė, apkabino mamą ir pasitrynė 
skruostu į jos veidą. 

— Viskas bus gerai. Mes tuo rūpinamės. 

— Aš noriu ką nors daryti. Tavo tėtis ir aš — mes 
visi norime ko nors imtis. 

— Tu darai ką nors kiekvieną mielą dieną per visą 
mano gyvenimą. — Jis spustelėjo ją. — Tu esi mano 
mama. 

Atsilošusi ji suėmė sūnaus veidą. 

— Tu paveldėjai tą žavumą iš savo tėvo. Pažiūrėk 
tiesiai man į akis ir garantuok, kad viskas bus gerai. 

Foksas pažiūrėjo į ją nedvejodamas, neapsimes- 
damas. 

— Viskas bus gerai. Tikėk manimi. 

— Tikiu. — Motina pabučiavo jam į kaktą, į vie- 
ną skruostą, į kitą, paskui pakštelėjo į lūpas. — Bet tu 
vis tiek esi mano vaikutis. Tikiuosi, kad gerai rūpinsiesi 

mano vaikučių. Dabar keliauk pietų pas savo seserį. 
Šios dienos patiekalas — baklažanų salotos. 

— Niam niam. 

Ji nuolaidžiai bakstelėjo jam į pilvą. 

— Turėtum kokiai valandai užrakinti savo konto- 
rą ir nusivesti tą gražią mergaitę pietų. 

— Ta graži mergaitė yra mano darbuotoja. 

— Ir kaip čia aš užauginau tokį taisyklių garbin- 
toją? Baisu pagalvoti. — Mama dar kartą jam bakste- 
lėjo ir pasuko durų link. — Myliu, Foksai. 

— Myliu, mama. Palauk, einu kartu, — jis grei- 
tai pridūrė, susizgribęs, kad motina be jokios sąžinės 
graužaties sustos prie Leilos stalo ir ims kamantinėti 
tą gražiąją mergaitę. 

— Kitą kartą nutversiu ją vieną ir pašnekinsiu, — 
atsainiai tarstelėjo Džo. 

— Taip. Bet ne šiandien. 


SALOTOS BUVO NEBLOGOS IR, VALGYDAMAS PRIE 
virtuvės spintelės, turėjo šiek tiek laiko paplepėti su 
jaunyle sesute. Kadangi Sperou visada pakeldavo jam 
nuotaiką, atgal į kontorą Foksas žingsniavo džiaugda- 
masis saulėta, šuoruota diena. Būtų ilgiau ja pasidžiau- 
gęs, jeigu nebūtų susidūręs su Deriku Naperiu, savo 
vaikystės nelaime, išdygusiu vyrų kirpyklos tarpdury. 

— Nagi, po perkūnėliais, O'Delas. — Naperis 
nuleido ant akių tamsius akinius, žvilgtelėjo kairėn, 
dešinėn. — Keista, nematau, kad vytųsi bent viena 
„greitukė“. 

— Ar tave apskuto plikiau miestelio sąskaita? 
Kažkas permokėjo. 

Diržingu, kertuotu Naperio veidu nuslydo skysta 
šypsenėlė. 

— Girdėjau, kad vakar, kai prie aikštės atsitiko 
bėda, buvai įvykio vietoje. Nepalūkuriavai ir nedavei 
parodymų, nė neužėjai pateikti liudininko ataskaitos. 
Kaip miestelio teisininkėlis, turėtum žinoti geriau. 

— Labai klysti — ne naujiena. Šį rytą buvau 
užėjęs, pasikalbėjau su šefu. Jaučiu, kad jis nepasakoja 
visko savo batlaižiams. 

— Turėtum prisiminti, kiek kartų praeityje mano 
batas trankė tavo šikną, O'Delai. 

— Prisimenu daugybę dalykų. — Foksas nuėjo 
tolyn. Chuliganas buvo šunsnukis ir liks šunsnukis, 
pagalvojo. Kol baigsis septintoji, su Naperiu dar teks 
susiremti. Tačiau kol kas išmetė jį iš galvos. 

Jis turėjo darbų, o įeidamas į kontorą pripažino, 
kad reikėjo išlyginti kelius. Gal ir pavyks viską už- 
glostyti. 

Foksui įėjus, Leila žingsniavo priimamojo link, 
nešina gėlių pilna vaza: Alisa Hobeiker mėgo, kad jų 
netrūktų kabinetuose. Leila sustojo it įkalta. 

— Aš tik įpyliau joms šviežio vandens. Kol buvai 
išėjęs, niekas neskambino, bet aš baigiau spausdinti tą 
patikėtosios nuosavybės dokumentą. Jis ant tavo stalo. 

— Gerai. Klausyk, Leila... 

— Aš nežinojau, ar reikėjo ką nors išspausdinti 
dėl pono Edvardso, ar... 

— Gerai, gerai, padėk šitas. — Jis paėmė vazą iš 
jos rankų ir pastatė ant stalo. 

— Jos stovi virš... 

— Gana. Aš pasielgiau nederamai, todėl atsipra- 
šau. 

— Jau atsiprašei. 

— Atsiprašau dar kartą. Nenoriu, jog jaustumeisi 
prastai, kad kabinete įvyko tas darbdavio ir darbuotojos 
reikalas, aš viską pradėjau. Aš nenorėjau... Tiesiog tavo 
burna buvo kaip tik vietoje. 

— Tiesiog mano burna buvo kaip tik vietoje? — 
Leilos balso tonas pasikeitė: sutrikimas virto pavojingu 
saldumu. — Tai yra, mano veide, po mano nosimi, virš 
smakro? 

— Ne. — Foksas pirštais pasitrynė kaktą. — Taip, 
bet ne. Tavo burna buvo... Aš pamiršau, kad nereikia 
daryti taip, kaip padariau, o esamomis aplinkybėmis 
tai visiškai nedera. Po minutės pradėsiu gintis pagal 
Penktąją pataisą arba tik teisinsiuosi laikinu nepa- 
kaltinamumu. | 

— Gali teisintis, kaip tik nori, tačiau gali būti, 
kad norėsi atsižvelgti ir į tai, jog mano burna, kuri buvo 
kaip tik ten, nedėliojo tokių žodžių, kaip antai, 2e arba 
liaukis, arba eik po velnių nuo manęs. O ji kuo puikiau- 
siai gali juos ištarti. 

— Gerai. — Foksas patylėjo. — Labai nesmagu. 

— Prieš įvedant tavo motiną ar po to? 

— Tai paverčia nesmagumą farsu. — Jis susikišo 
rankas į kišenes. — Ar turėčiau manyti, kad tu nesi- 
samdysi gynėjo ir neiškelsi man bylos už seksualinį 
priekabiavimą? 

Leila pakreipė galvą. 

— Ar turėčiau manyti, kad tu neišmesi manęs iš 
darbo? 

— Balsuoju, atsakydamas „taip“ į abu klausimus. 
Vadinasi, sutarta? 

— Tiesiog nuostabu. 

Ji pakėlė vazą ir nunešė ant to stalo, kur ir stovėjo. 

— Beje, užsakiau atsarginę kasetę spausdintu- 
vui. — Leila dirstelėjo jo pusėn, lūpos tik išlinko. 

— Gera mintis. Aš būsiu... — Foksas mostelėjo į 
savo kabinetą. 

— O aš būsiu... — Ji parodė į savo rašomąjį stalą. 

— Gerai. — Jis žengė žingsnį. — Gerai, — pakar- 
tojo ir pažiūrėjo į spintą su priemonėmis. — O, vaikeli. 


4 


BE KETVIRČIO PENKTĄ FOKSAS PALYDĖJO IKI DURŲ 
paskutinį tos dienos klientą. Lauke kovas ant šaligatvio 
žarstė lengvus rudus lapus, pora vaikų, užsimaukšlinę 
gobtuvus, yrėsi per siautėjantį vėją. Matyt, traukia prie 
automatų boulingo centre, sumetė jis. Gal ir man pa- 
vyks porą kartų sužaisti prieš vakarienę. 

Ir jis kažkada žingsniavo per vėją dėl poros „Ga- 
laxia“ žaidimėlių. Ar tik ne praėjusią savaitę, pagalvojo. 
Tiek to, jeigu ir atrodė lyg koks dvylikametis. Yra daly- 
kų, kurie nesikeičia. 

Jis girdėjo, kaip Leila kalba telefonu, aiškindama 
skambintojui, kad rytoj ponas O'Delas bus teisme, ta- 
čiau ji galinti paskirti priėmimą kitą savaitės dieną. 

Kai atsigręžė, Leila jau vikriai įrašinėjo duomenis 
kompiuterio kalendoriuje, kaip jis spėjo. Iš tos vietos, 
kur stovėjo, puikiausiai matė merginos kojas pro at- 
virą tarpą stale, pastebėjo, kaip ji trepsi dirbdama. Leila 
pasisuko padėti ragelį, sidabriniai auskarai sublizgėjo, 
paskui nukreipė žvilgsnį į jį. Ir visi jo pilvo raumenys 
suvirpėjo. 

Šitoje srityje jis tikrai nebuvo dvylikametis. Dė- 
kui Dievui, kai kurie dalykai tikrai pasikeitė. 

Matyt, jo veide kybojo paika šypsenėlė, nes ji už- 
rietė galvą. 

— Kas? 

— Nieko. Menkutė vidinė filosofija. Tas skam- 
butis svarbus? 

— Nieko skubaus. Dėl partnerystės sutarties: 
pora moterų rašo valgių receptų knygų seriją, kurios, 
jų manymu, taps bestseleriu. Reičelė Rei atsitrau- 
kia — taip man pasakė. Prieš kopdamos į viršūnę jos 
nori įforminti savo bendradarbiavimą. Šią savaitę tu 
labai užsiėmęs. 

— Tada turėčiau įstengti kinišką vakarienę, jeigu 
tu dar neapsigalvojai. 

— Tik turiu viską išjungti. 

— Pirmyn. Ir aš padarysiu tą patį. Galėsime eiti 
pro virtuvę. 

Savo kabinete Foksas išjungė kompiuterį, užsi- 
metė ant peties lagaminėlį ir paskui stengėsi prisiminti, 
kokios tiksliai būklės galėtų būti jo butas. 

Vajė. Jam toptelėjo, kad ką tik atsivėrė dar viena 
sritis, kurioje jis išliko dvylikamečiu. 

Nutarė, kad verčiau nereikia sukti dėl to galvos, 
kadangi vis tiek nieko negali pakeisti. Galų gale, argi 
viskas bus taip jau prastai? 

Jis įėjo į virtuvę, kur ponia Hobeiker laikė kavos 
aparatą, mikrobangų krosnelę, indus, jos galva, tinka- 
mus klientams aptarnauti. Foksas žinojo, kad ji čia lai- 
kė ir sausainukų, nes jis nuolat į juos įsisukdavo. Ir savo 
vazas, ir aukščiausios kokybės arbatų dėžutes. 

Kas pasirūpins, kad niekada neišsektų sausainukų 

atsargos, kai ponia H jį paliks? Leilai įėjus, jis liūdnai 
atsisuko. 

— Atsargas ji perka iš tų įplaukų, kurios guli 
mano kabinete stiklainyje su užrašu „SUS“. Aš gerai 
pasirūpinu, kad tie fondai niekada neišsektų. Spėju, ji 
tau pasakojo. 

— Doleris už kiekvieną „suš...“ žodelį — garbin- 
ga sistema. Kadangi tą stiklainį mačiau, sakyčiau, tu ne- 
taupai to žodelio ir tuo didžiuojiesi. — Jis toks liūdnas, 
pagalvojo Leila ir staiga panoro jį apkabinti, paglostyti 
tuos susišiaušusius banguotus plaukus. — Žinau, kad 
tau jos trūks. 

— O galji grįš. Kad ir kaip būtų, gyvenimas juda 
į priekį. — Foksas atidarė duris į laiptus. — Reikėtų 
pasakyti tau, kad čia gali būti netvarka, kadangi ponia 
H nesirūpina mano butu ir atsisako čia užlipti po to 
apgailėtino epizodo, susijusio su pramiegojimu ir iš- 
mėtytais nešvariais skudurais. 

— Esu sočiai mačiusi netvarkos. 

Tačiau kai įžengė iš švarutės virtuvėlės prie kabi- 
neto į Fokso asmeninę, Leila suprato anksčiau nepa- 
kankamai įvertinusi netvarkos apibrėžimą. 

Indų buvo visur: kriauklėje, ant spintelių ir ant 
mažo staliuko, kuris dar buvo nuklotas ir, rodės, kelių 
dienų laikraščiais. Kelios dėžutės grūdų (ar suaugę 
vyrai tikrai valgo Cocoa Puffs?), traškučių pakeliai, rau- 
donojo vyno butelis, keli buteliukai pagardų ir tuščias 
sportininkų gėrimo Gatorade stiklainis kovojo dėl vie- 
tos ant trumpos spintelės šalia šaldytuvo, nutapetuoto 
lipniais lapeliais su užrašais ir nuotraukomis. 

Ant grindų rikiavosi trys poros batų, ant vienos iš 

dviejų virtuvės kėdžių kadaravo aplamdytas švarkas, o 
ant antros gulėjo visa krūva žurnalų. 

— Gal norėtum išeiti kokiai valandai arba net 
savaitei, kol viską aptvarkysiu? 

— Ne. Ne. Ar ir kitur tas pat? 

— Nepamenu. Galiu patikrinti, kol... 

Tačiau Leila jau peržengė batus ir įėjo į svetainę. 

Ten ne taip baisu, pagalvojo jis. Tikrai ne. Pasi- 
šovęs būti veiksnus, aplenkė ją ir pradėjo graibstyti visa, 
ką radęs. 

— Žinau, žinau, aš gyvenu kaip paršas. Jau ne 
kartą girdėjau. — Foksas akimirksniu sugrūdo glėbį 
išmėtytų drabužių į apleistą sieninę spintą prieškam- 
baryje. 

Leila buvo visiškai suglumusi: matyti iš veido, 
girdėti iš balso. 

— Kodėl nenusisamdai namų šeimininkės, kuri 
ateitų kartą per savaitę ir viską sutvarkytų? 

— Kadangi jos pabėga ir negrįžta. Klausyk, kur 
nors nueisime. — Jis ne tiek varžėsi (ei, čia juk jo na- 
mai), kiek persigando, kad netektų išklausyti pamokslų, 
užtat ir čiupo nuo žemo staliuko tuščią alaus butelį ir 
beveik tuščią dubenį su kukurūzų spragėsiais. — Rasi- 
me kokį gražų higienišką restoraną. 

— Studijuodama gyvenau su dviem merginomis 
tame pačiame kambaryje. Semestro pabaigoje turėjau 
iškviesti pavojingų medžiagų vietos nustatymo grupę 
Hazmat. — Nespėjus jam prieiti, ji pakėlė puskojinių 
porą nuo kėdės ir padavė. — Bet jeigu atsirastų švari 
stiklinaitė, to vyno galėčiau išgerti. 

— Išplausiu vieną. 

Pakeliui į virtuvę Foksas pastvėrė ir daugiau. Su- 

sidomėjusi Leila dairėsi po kambarį, mėgino įžiūrėti 
giliau po ta netvarka. Sienos buvo labai gražaus pilkšvai 
žalio atspalvio, šiltas fonas, išryškinantis plačius ąžuoli- 
nius langų rėmus. Plačias tamsaus medžio grindlentes 
užklojęs nuostabus austas kilimėlis, dulkių siurblį, ma- 
tyt, regėjęs praėjusiame dešimtmetyje. Ant sienų ka- 
bėjo žavingi meno kūriniai: akvarelės, plunksna piešti 
eskizai, fotografijos. Didžiulis plazminis televizorius ir 
komponentų krūva gal ir būtų užgožę kambarį, tačiau 
čia buvo gražių keramikos dirbinių. 

Jo brolio, spėjo Leila, arba motinos. Kartą pakely 
jis rodė savo jaunesniojo brolio keramikos dirbtuvę. 
Pajutusi, kad grįžta Foksas, atsisuko. 

— Man labai patinka meno kūriniai ir keramika. 
Štai šitas dirbinys. — Leila braukė pirštu per ilgą, laibą, 
pasakiškų mėlynų atspalvių butelį. — Jis toks grakštus. 

— Mano mamos darbas. Brolis Ridžas padarė 
dubenį, stovintį ant stalo po langu. 

Leila nuėjo prie jo. 

— Nepaprastas. — Ji apvedė pirštu švelniai iš- 
linkusį kraštą. — Tos spalvos, tie kontūrai. Tarsi miškas 
plačioje taurėje. 

Leila atsigręžė pasiimti taurę vyno. 

— O dailės darbai? 

— Mamos, brolio, brolienės. Nuotraukos — 
mano jaunesnės sesers Sperou. 

— Daug talentų vienoje šeimoje. 

— Dar yra advokatai: mano vyresnioji sesuo ir aš. 

— Advokato darbui talento nereikia? 

— Kažko reikia. 

Ji gurkštelėjo vyno. 

— Tavo tėvas — dailidė, tiesa? 

— Dailidė, baldžius. Jis padarė tą stalą, ant kurio 
stovi Ridžo dubuo. 

— Padarė šį stalą. — Dabar Leila pritūpė, kad 
galėtų geriau apžiūrėti. — Tik pamanyk. 

— Jokių vinių, jokių varžtų. Įlaidos ir išdroža. Jis 
turi stebuklingas rankas. 

Ji perbraukė pirštu per paviršių, per dulkes. 

— Apdaila tarsi atlasas. Gražūs kūriniai. — Iš- 
rietusi antakius, dulkes nuo piršto ji nusitrynė į Fokso 
marškinių rankovę. — Esu priversta pasakyti, kad tu- 
rėtum geriau pasirūpinti jais ir jų aplinka. 

— Ne tu pirma. Gal verčiau atitrauksiu tavo dė- 
mesį maistu? — Jis ištiesė lapą su valgiaraščiu. — „Han 
Lee's kiniška virtuvė“. 

— Šiek tiek ankstoka vakarienei. 

— Paskambinsiu iš anksto, pasakysiu, kad atvežtų 
septintą. Šitaip dar kai ką nuveiksime. 

— Kiaulienos kepsnys su saldžiarūgščiu pada- 
žu, — apsisprendė Leila, žvilgtelėjusi į meniu. 

— Tik tiek? — paklausė Foksas, kai ji grąžino 
lapą. — Gaila. Kiaulienos kepsnys su saldžiarūgščiu 
padažu. Kitkuo aš pasirūpinsiu. 

Jis vėl išėjo, šį kartą paskambinti. Po kelių mi- 
nučių Leila išgirdo tekant vandenį, skambant indus. 
Pavarčiusi akis, nužingsniavo į virtuvę, kur jis atakavo 
indus. 

— Gerai. — Leila nusivilko švarkelį. 

— Ne. Iš tikrųjų. 

— Taip. — Ji pasiraitojo rankoves. — Iš tikrųjų. 
Vienkartinis sandoris, kadangi tu perki vakarienę. 

— Ar turėčiau vėl atsiprašyti? 

— Šį kartą ne. — Ji pakėlė antakius. — Inda- 
plovės nėra? 

— Matai, čia ir yra bėda. Aš vis mąstau, kad rei- 
kėtų iškelti tą apatinę spintelę, įstatyti ten indaplovę, 
bet paskui pagalvoju: ei, aš čia tik vienas ir dažnai nau- 
doju popierines lėkštes. 

— Ne per dažniausiai. Ar čia kur nors yra pa- 
šluostė? 

— O. Gerai. — Foksas suraukė antakius. — Tuoj 
grįšiu. 

Kraipydama galvą Leila priėjo prie kriauklės, kur 
ką tik jis sukosi, ir ėmėsi darbo. Ji nekreipė dėmesio. 
Įprasta namų ruoša, savotiškai atpalaiduojanti ir tei- 
kianti pasitenkinimo. Be to, pro langą virš kriauklės 
atsivėrė puikus vaizdas, nusidriekiantis iki pat kalnų, 
kurių tvirtose kaip plienas viršūnėse žaidė saulės spin- 
duliai. 

Vėjas tebesispardė medžiuose, plaikstė baltas pa- 
klodes, kabančias ant virvės apačioje esančiame kieme. 
Ji įsivaizdavo, kaip tos paklodės, ištiestos lovoje, kvepės 
vėju ir kalnais. 

Aptvertame kieme mažas berniukas ir didelis 
juodas šuo šuoliavo taip džiaugsmingai ir energingai, 
kad ir ji kone jautė, kaip vėjas plūsta per veidą, šėlsta 
plaukuose. Kai tas berniukas ryškiai mėlynu paltuku 
užšoko ir atsistojo ant sūpynių, stipriai įsitverdamas į 
grandines, tas aukščio ir greičio sukeltas virpulys įsisu- 
ko ir į jos paširdžius. 

Kažin ar jo mama gamina vakarienę virtuvė- 
je? — užsisvajojo. O gal tėvelio eilė? Geriau, kad 
suktųsi kartu, maišytų, pjaustytų, šnekučiuotųsi apie 


14 NORA ROBERTS 


praėjusią dieną, kol mažasis berniukas atkiša veidą 
vėjui ir skrieja. 

— Kas galėjo žinoti, kad indų plovimas būna toks 
jaudinamai patrauklus? 

Nusijuokusi ji dirstelėjo per petį į Foksą. 

— Tik nemanyk, kad šitaip įtikinsi mane pakar- 
toti šią paslaugą. 

Jis stovėjo nejudėdamas su baisiausiai surangyta 
pašluoste rankoje. 

— Kas yra? 

— Indų plovimas būna jaudinamai patrauklus 
tik tada, kai ne tavo paties rankos mirksta muiluotame 
vandenyje. 

Priėjęs Foksas palietė jos ranką. Akys įsmigo į 
Leilos akis. 

— Aš šito nepasakiau garsiai. 

— Aš girdėjau tave. 

— Akivaizdu, bet aš galvojau, o ne kalbėjau. 
Buvau išsiblaškęs, — tęsė jis, kai ji atsitraukė per 
žingsnį, — mačiau, kaip tu atrodei, kaip šviesa įspindo 
tavo plaukuose, išryškino tavo nugaros liniją, rankų 
išlinkimą. Buvau išsiblaškęs, — pakartojo Foksas. — 
Atsivėręs. O tu, Leila? Negalvok, neanalizuok. Tiesiog 
pasakyk, ką jautei, kai „girdėjai“ mane. 

— Buvau atsipalaidavusi. Žiūrėjau, kaip mažas 
berniukas supasi kieme. Aš buvau atsipalaidavusi. 

— Dabar nesi. — Jis paėmė lėkštę ir pradėjo 
šluostyti. — Todėl palauksime, kol būsi. 

— Tu gali taip padaryti? Girdėti, ką galvoju? 

— Emocijos atskrieja greičiau negu žodžiai. Bet 
aš nesiklausysiu, jeigu tu neleisi. 

— Tu gali taip padaryti su bet kuo. 

Foksas pažiūrėjo tiesiai jai į akis. 

— Bet nedarau. 

— Kadangi esi toks žmogus, kuris įdeda dolerį į 
stiklainį, nors aplink nėra nė vieno, kas girdėtų, kaip tu 
keikiesi. 

— Jeigu duodu žodį, jo laikausi. 

Ji išplovė kitą indą. Vėjyje plazdančių paklodžių, 
mažojo berniuko ir jo didžiulio šuns žavesys ištirpo. 

— Ar tu visada tai valdei? Atsispiri pagundai? 

— Ne. Man buvo dešimt metų. Pirmos septin- 
tosios metu buvo baisu, aš vos susivokiau, ką daryti. 
Tačiau tai padėjo. Kai viskas praėjo tą pirmąjį kartą, 
pamaniau, kad viskas pasibaigė. 

— Taip nebuvo. 

— Ne. Buvo labai šaunu, kad esi dešimtmetis 
ir gali suvokti, ką kiti žmonės galvoja ar jaučia. Buvo 
nepaprasta, ir ne vien dėl žavesio, kad įgijau superjė- 
gą. Nepaprasta dėl to, kad galbūt norėjau labai gerai 
parašyti istorijos kontrolinį darbą, o kiečiausias vaikas 
istorijos srityje sėdėjo čia pat, gretimoje eilėje. Kodėl 
nepasiekus jo ir neišpešus atsakymų? 

Kadangi; jis šluostė indus, nusprendė žengti dar 
vieną žingsnį ir padėti juos į vietą. Ji bus ramesnė, kai 
dviese tęs šitą ruošą, kai abiejų rankos bus užimtos. 

— Po kelių kartų, kelių nepaprastai gerų kontroli- 
nių darbų, pradėjau jaustis kaltas. Ir keistuolis, kadangi 
galėjau įlysti į bet kurio mokytojo galvą ir pamatyti, ką 
jie planuodavo mums skirti. Ir sužinodavau tokių da- 
lykų, apie kuriuos nereikėjo žinoti. Rūpesčiai namuose 
ir panašiai. Mane auklėjo taip, kad gerbčiau žmogaus 

asmeninį gyvenimą, o aš landžiojau į kairę ir į dešinę. 
Todėl lioviausi. — Foksas šyptelėjo. — Dažniausiai. 

— Gerai, kai nesi tobulas. 

— Reikėjo nemažai laiko, kad susivokčiau, kaip 
elgtis. Kartais, jeigu kreipdavau nepakankamai dėme- 
sio, daug kas praslysdavo, o kartais, kai skirdavau per 
daug dėmesio, — irgi tas pat. Kartais tyčia to imda- 
vausi. Buvo pora atvejų su tuo šikniumi, kuris mėgdavo 
mane pajuokti. O... kai truputėlį paaugau, prasidėjo 
reikalai su panelėmis. Dirstelėk kiaurai ir galbūt įžiū- 
rėsi, ar pavyks nuvilkti jos palaidinukę. 

— Ar pasisekė? 

Jis tik nusišypsojo ir įkišo lėkštę į spintelę. 

— O paskui, kai iki mūsų septynioliktojo gimta- 
dienio buvo likusios pora savaičių, vėl viskas prasidėjo. 
Aš supratau, — mes supratome, — kad niekas nepra- 
ėjo. Susivokiau, kad tai, ką turiu savyje, — ne žaidimas. 
Tada lioviausi. 

— Dažniausiai? 

— Beveik visiškai. Šitas sugebėjimas nedingsta, 
Leila, jis — mūsų dalis. Aš negaliu valdyti fakto, kad 
mane gali pasiekti kito Žmogaus jausmas. Aš galiu val- 
dyti įsiskverbimą, ištraukimą daugiau. 

— Štai ką privalau išmokti. 

— Ir galbūt išmokti skverbtis. Reikia įsiskverbti, 
jeigu tai liečia kažkieno sielos gelmes ar jų gyvenimą, 
arba kitų gyvenimus. 

— Bet kaip žinoti kada — kada ar ką? 

— Mes tuo užsiimsimė. 

— Beveik visą laiką, kai tu šalia, aš negaliu atsi- 
palaiduoti. 

— Pastebėjau. O kodėl? 

Leila nusisuko prie indų, įkišo dubenėlį į kriauk- 
lę. Pastebėjo, kad tas mažylis jau nuėjęs namo. Vaka- 
rieniauti. Jo šuo gulėjo susirangęs verandoje prie užpa- 
kalinių durų: reikėjo išsimiegoti po Žaidynių. 

— Kadangi suprantu, kad tu gali arba galėtum 
pajusti, ką galvoju ar jaučiu. Arba nerimstu dėl to, todėl 
susinervinu. Tačiau tu taip nedarai, kadangi susivaldai 
arba mano nerimas tave sulaiko. O gal ir taip, ir anaip. 
Tu nežinojai, ką galvojau ar jaučiau, kai šiandien mane 
pabučiavai. 

— Tada man buvo viskas susipynę. 

— Mus traukia vieną prie kito. Ar čia tikslus pa- 
rodymas? 

— Iš mano pusės — kaip tik taip. 

— Ir tai mane nervina. Ir painioja, kadangi ne- 
žinau, kiek mes perimame vienas iš kito ir kiek tai yra 
tiesiog elementari chemija. — Leila išskalavo dubenėlį 
ir padavė Foksui. — Nežinau, ar tai yra kažkas, kuo 
turėtume užsiimti, kai yra ir kitų dalykų, dėl ko pri- 
valome nerimauti. 

— Trupučiuką grįžkime atgal. Ar tu nerviniesi, kad 
aš žaviuosi tavimi ar kad mes abu žavimės vienas kitu? 

— Antrasis variantas, ir man nereikia matyti, kas 
dedasi tavo galvoje, kai ir iš veido aišku, kad tau pa- 
tinka ta idėja. 

— Pasiutimas, pati geriausia idėja, išgirsta per iš- 
tisas savaites. Ko gero, ištisus metus. 

Kai jis pradėjo linkti artyn, Leila įrėmė į jo marš- 
kinius šlapią, muiluotą ranką. 

— Galvodama apie gulimą į lovą su tavimi, ne- 
galiu atsipalaiduoti. Mintis apie seksą paprastai mane 
išjudina. 

— Galėtume atsipalaiduoti vėliau. Faktiškai galiu 
garantuoti, kad būsime kur kas labiau atsipalaidavę, kai 
baigsime tą išjudinančią dalį. 

Leila ne tik laikė pridėtą ranką, bet ir stumtelėjo 
jį per visą žingsnį atgal. 

— Neabejoju. Tačiau aš visus reikalus suskirstau į 
skyrius. Taip jau esu sukurta, taip aš dirbu. Tarp mūsų 
kalbant, trumpam turiu padėti šitai į kitą skyrių. Turiu 
pamąstyti apie tai, pasvarstyti. Jeigu ketinu mokytis iš 
tavęs, jeigu ketinu padėti padaryti galą tam, kas nori 
padaryti galą mums, privalau į tai sutelkti dėmesį. 

Foksas linktelėjo rimta, dėmesinga veido išraiška. 

— Aš mėgstu mėtyti kamuoliukus. 

— Žinau. 

— Ir mėgstu vesti derybas. Ir. — Jis nušluostė jos 
ranką, paskui pakėlė ją prie lūpų. — Žinau, kada leisti 
priešingai nusiteikusiai šaliai apsvarstyti visas galimy- 
bes. Aš noriu tavęs. Nuogos. Lovoje, kambaryje, pri- 
pildytame prieblandos ir tylios muzikos. Noriu jausti, 
kaip tavo širdis daužosi po mano ranka. Taigi įsidėk tai 
į savo skyrių, Leila. 

Jis numetė pašluostę, o ji tik spoksojo. 

— Atnešiu tavo vyną. Padės tau atsipalaiduoti, 
prieš pradedant mūsų darbą. 

Kol Foksas ėjo pro duris, ji tebespoksojo. Paskui 
šiaip taip pakėlė ranką prie širdies — taip, ji daužėsi. 

Aišku, kad jai reikėjo daug ko išmokti, jeigu jis 
turėjo šitai savyje, 0 ji nenujautė. 

Dabar jai neužteks vienos taurės vyno, kad pa- 
vyktų atsipalaiduoti. 

JI GĖRĖ VYNĄ, JIS NUKRAUSTĖ VIRTUVĖS STALĄ. 
Paskui pripylė antrą taurę. Ji neištarė nė žodžio, o jis 
netrikdė tos tylos, užleido vietą mintims. Paskui jis 
atsisėdo. 

— Gerai, ar moki medituoti? 

— Turiu bendrą supratimą. — Leilos balse girdė- 
ti menkutis dirglumas. Jis nekreipė dėmesio. 

— Turėtum atsisėsti, kad galėtume pradėti. 
Kalbant apie meditaciją, — pradėjo Foksas, jai atsisė- 
dus, — reikia pasakyti, kad dauguma žmonių iš tikrųjų 
negali pasiekti to lygio, kai išjungiamos mintys, kad 
galvoje nešmėkščiotų darbas ar paskirtas laikas pas 
odontologą, skausmas apatinėje nugaros dalyje. Bet 
kas. Tačiau galime prie to priartėti. Kvėpavimas pagal 
jogos metodiką. Užsimerkimas, tuščios baltos sienos 
įsivaizdavimas... 

— Ir monotoniškas „ommm“. Kaip tai man pa- 
dės? Aš negaliu vaikštinėti meditacinės būsenos. 

— Tai padeda išsivalyti. Padeda — dabar pakar- 
tosiu savo mamos žodžius — apvalyti savo protą, savo 
aurą, subalansuoti savo či. 

— Prašau. 

— Čia toks procesas, Leila. Kol kas tu slydai pa- 
viršiumi arba įmerkei mažąjį kojos pirštelį. Kuo giliau 
eini, tuo daugiau iš tavęs pareikalaujama. 

— Pavyzdžiui? 

— Kai per giliai ir per ilgai? Galvos skausmai, 
pykinimas, kraujavimas iš nosies. Gali skaudėti. Iš- 
sekinti. 

Ji suraukė antakius, perbraukė pirštu per taurę. 

— Kai buvome senosios bibliotekos pastogėje, 


Kvin mintyse blykstelėjo Ana Hokins. Ir paskui ji jau- 

tėsi labai sukrėsta. Aštrūs galvos skausmai, šleikštulys, 
lipnumas. — Leila išpūtė žandus. — Gerai. Aš netiku- 
si meditacijai. Kai per jogos užsiėmimus sustingstame 
„lavono“ poza, aš būnu atsipalaidavusi, bet tuojau nori- 
si galvoti apie tai, ką darysiu vėliau arba kad gal reikėtų 
nusipirkti tą nuostabų odinį švarką. Aš treniruosiuosi. 
Galiu treniruotis su Sibile. 

Kadangi su Sibile saugiau negu su manimi, pa- 
galvojo Foksas, bet nieko nepasakė. 

— Gerai, kol kas tiesiog plaukime paviršiumi. At- 
sipalaiduok, išsklaidyk tą chaosą, kuris sukasi mintyse. 
Kad jaustumeisi taip, kaip jauteisi, plaudama indus. 

— Sunkiau padaryti tai sąmoningai. Vis kas nors 
lenda į galvą. 

— Teisybė. Tada sudėliok į skyrius, — patarė jis 
šyptelėdamas. — Padėk į jiems skirtą vietą. Kur nors 
užkišk. Pažiūrėk į mane. — Foksas uždėjo ranką ant 
jos rankos. — Tik žiūrėk į mane. Sutelk dėmesį į mane. 
Tu pažįsti mane. 

Ji jautėsi kažkaip keistai, tarsi vynas būtų mušęs 
į galvą. 

— Nesuprantu tavęs. 

— Viską suprasi. Žiūrėk į mane. Tai tarsi durų 
atvėrimas. Pasuk rankeną, Leila. Uždėk ranką ant ran- 
kenos bumbulo ir pasuk, praverk duris, tik porą colių. 
Žiūrėk į mane. Ką aš galvoju? 

— Tu tikiesi, kad aš nevalgau visų tų kiniškų 
koldūnų. — Ji jautė jo humorą tarsi šiltą žydrą švie- 
są. — Tu taip padarei. 

— Abu padarėme. Stovėk prie tų durų. Būk susi- 
koncentravusi. Praverk jas truputėlį daugiau ir pasakyk, 
ką jaučiu. 

— Aš... ramus. Tu esi toks ramus. Nesuprantu, 
kaip tu taip sugebi. Nemanau, kad aš būnu tokia rami, 
o dabar, kai šitiek nutiko, kai viskas vyksta, nežinau, ar 
kada nors dar būsiu iš tikrųjų rami. Ir... Tu praalkęs. 

— Aš apsimečiau, kad pietums suvalgiau beveik 
visas baklažanų salotas. Todėl ir užsakiau... 

— Kung Pao jautienos, žirnelių, šaltų makaronų, 
tuziną bandelių, koldūnų. Tuziną bandelių? 

— Jeigu ir liks, tiks pusryčiams. 

— Bjauru. O dabar mąstai, kad aš puikiai tikčiau 
pusryčiams, — pridūrė Leila ir ištraukė prispaustą 
ranką. 

— Atsiprašau, tiesiog prasmuko. Jautiesi gerai? 

— Truputėlį apsvaigusi, stipriai priblokšta, bet, 
taip, gerai. Tačiau man bus lengviau būti su tavimi, ar 
ne? Kadangi žinai, kaip veikti. Kaip paveikti mane. 

Foksas pasiėmė nugertą alų ir atsilošė kėdėje. 

— Į saloną, kuriam tu vadovavai Niujorke, ateina 
moteris. Ji tik žiūrinėja aplinkui. Kaip tu žinai, kur ją 
nukreipti, kaip paveikti? 

— Patenkinti, — pataisė Leila, — o ne paveikti. 
Kai ką pasako jos išvaizda: amžius, apranga, rankinu- 
kas, bateliai. Tai paviršius ir jis gali nukreipti klaidinga 
linkme, tačiau pradžia jau yra. Aš užaugau šiame versle, 
todėl nutuokiu klienčių tipus. 

— Tačiau galiu kirsti lažybų, kad žinojai, kada 
atnešti iš sandėlio prašmatnią odinę rankinę arba pa- 
siūlyti pirkėjai tradicinę juodą. Jeigu ji sakė, kad nori 
dalykinio kostiumėlio, nors iš tikrųjų troško seksualiai 
atrodančios juodos suknelės ir erotiškų batelių. 

— Aš turiu daug patirties, skaitydama... Taip. — 
Leila švilpiamai iškvėpė: sau skirtas apmaudas. — Ne- 

suprantu, kodėl visą laiką priešinuosi. Taip, aš dažnai 
prisijungdavau. Savininkė vadino tai mano magišku 
bruožu. Spėju, ji beveik neprašovė. 

— Kaip tu darydavai? 

— Jeigu aptarnauju klientę, na, sutelkiu dėmesį 
į ją, į tai, ko nori, ką mėgsta — ir, taip, ką galiu jai 
parduoti. Tiesiog turi klausytis, ką jos sako, stebėti 
gestikuliavimą, mimiką ir nutuokti, kas joms tiktų. Ir 
kartais — visada manydavau, kad tai instinktas — aš 
įsivaizduodavau tą suknelę ar batelius. Manydavau, kad 
skaitau tarp eilučių, tačiau tarsi girdėdavau tą vidinį 
balsą. Gal tai buvo jų mintys. Nesu tikra. 

Ji jau įsijaučia, pagalvojo Foksas, pripažįsta, kas 
slypi joje. 

— Tu pasitikėjai tuo, ką darei, pasikliovei savo 
nuomone,o tai yra kita relaksacijos rūšis. Ir tu rūpinai- 
si. Norėjai suteikti tai, ko jos išties norėjo arba kas joms 
tiko, norėjai, kad klientės būtų patenkintos. Ir norėjai 
parduoti. Teisingai? 

— Matyt, taip. 

— Programa ta pati, kanalas kitas. — Foksas išsi- 
traukė iš kišenės monetų. Suskaičiavo jas, tik taip, kad 
nematytų Leila. — Kiek aš turiu? 

— Aš... 

— Suma yra mano galvoje. Atverk duris. 

— Dieve. Palauk. — Pirmiausia ji gurkštelėjo 
vyno. Per daug visko sukasi mano galvoje, pripažino 
Leila. Nustumk viską. — Tik nepadėk! — išdrožė ji, 
pamačiusi, kad Foksas siekė suimti ranką. — Tik... ne. 

Nustumk viską, vėl nurodė sau. Išvalyk. Atsipa- 
laiduok. Susikoncentruok. Kodėl jis mano, kad ji gali 
tai padaryti? Kodėl jis toks tikras? Kodėl tokia daugybė 

vyrų turi tokias gražias blakstienas? O-oi. Jokių nukry- 
pimų. Ji užsimerkė, įsivaizdavo tas duris. 

— Doleris ir trisdešimt aštuoni centai. — Leila 
atsimerkė. — Oho. 

— Šaunuolė. 

Ji krūptelėjo, išgirdusi beldimą į duris. 

— Maistas į namus. Padirbėk su juo. 

— Ką? 

— Kol aš kalbėsiu su pasiuntinuku, kol užmokė- 
siu, ištirk jį. 

— Bet tai... 

— Nepadoru ir kišimasis — žinoma. Dėl pažan- 
gos mes paaukosime mandagumą. Perskaityk jį, — nu- 
rodė Foksas atsistodamas ir pasukdamas prie durų. — 
Sveikas, Kezai, kaip laikaisi? 

Tam vaikiui apie šešiolika, nustatė Leila. Džinsai, 
sportinis džemperis, Nike aulinukai, atrodo, gan nauji. 
Susivėlę rudi plaukai, kairėje ausyje mažas sidabrinis 
žiedelis. Akys rudos, praskriejo pro ją, trumpam stab- 
telėjo, kol buvo keičiamasi krepšeliais ir pinigais. 

Leila giliai įkvėpė, stumtelėjo duris. 

Foksas išgirdo, kaip ji išleido kažkokį garsą, kažką 
tarp žioptelėjimo ir šnarpštimo. Jis plepėjo toliau, pri- 
dėjo arbatpinigių, pakomentavo krepšinį. 

Paskui Foksas uždarė duris ir sukrovė maišelius 
ant stalo. 

— Na? 

— Jis mano, kad esi šaltas. 

— Esu. 

— Jis mano, kad esu karšta. 

— Esi. 

— Jis svarstė, ar tau pavyks šįvakar ką nors gauti, 
o ir jis pats mielai neatsisakytų. Jis turėjo galvoje ne 
bandeles. 

Foksas pravėrė maišelius. 

— Kezui septyniolika. Tokio amžiaus vyrukas 
visada gana intensyviai galvoja, kaip šiek tiek gauti. 
Galvos neskauda? 

— Ne. Su juo buvo lengva. Lengviau negu su 
tavimi. 

Foksas nusišypsojo. 

— Ir mano amžiaus vyrukai galvoja, kaip šiek 
tiek gauti. Tačiau mes paprastai žinome, tada tebūna 
tai vien bandelės. Valgom. 


JIS NEBANDĖ DAUGIAU BUČIUOTIS. NETGI KAI 
vežė namo. Leila negalėjo pasakyti, ar jis galvojo apie 
tai, ir nutarė, kad taip geriausia. O jos mintys ir jausmai 
buvo ištisa mazgų raizgalynė, tai reiškė, kad jai derėjo 
pasinaudoti Fokso patarimu ir imtis meditacijos. 

Sibilę ji rado svetainėje, ant sofos, su knyga ir 
puodeliu arbatos. 

— Sveika. Kaip sekėsi? 

— Gerai. — Leila klestelėjo į krėslą. — Stebė- 
tinai gerai. Iš tikrųjų tai jaučiuosi šiek tiek apsvaigusi. 
Tarsi būčiau išlenkusi porą taurių viskio. 

— Nori arbatos? Yra arbatinuke. 

— Gal. 

— Atnešiu tau puoduką, — pasisiūlė Sibilė, kai 
Leila jau ketino stotis. — Atrodai nusivariusi. 

-— Ačiū. — Leila užsimerkė ir bandė kvėpuoti 


pagal jogos metodą, bandė įsivaizduoti, kaip atsipalai- 

duoja kojų pirštai ir visa aukštyn. Iki kulkšnių pavyko, 
paskui pasidavė. — Foksas sako, kad turiu medituo- 
ti, — pasakė Sibilei, kai ta grįžo su spalvotu puoduku 
ir lėkštute. — Meditacija man įgrista. | 

— Vadinasi, darai ne taip. Pirma išgerk arba- 
tos, — patarė Sibilė ir pripylė puoduką. — Ir pasakyk, 
kas neduoda ramybės, nes jeigu nori medituoti, geriau- 
siai išmesti tai iš galvos. 

— Jis mane pabučiavo. 

— Esu priblokšta ir nustebinta. — Sibilė padavė 
Leilai puoduką ir grįžusi susirangė ant sofos. Ji ne- 
rūpestingai nusijuokė, pamačiusi, kaip Leila susirau- 
kė. — Brangute, tas vyrukas nė sekundę neatitraukia 
nuo tavęs tų lapiškų Fokso akių. Žiūri, kai tu išeini iš 
kambario, žiūri, kai grįžti. Berniukas įklimpo. 

— Jis sakė... Kur Kvin? 

— Su Kelu. Maverikas susirado žaidimą kor- 
tomis, tad kurį laiką Kelo namai tušti. Jie naudojasi 
proga. 

— O. Šaunuoliai. Jie nuostabūs drauge. Tik 
spragt, spragt. 

— Jis tinka jai — nėra abejonės. Visi kiti, kuriuos 
Kvin išbandė, tebuvo kaip O'Dou/$". 

— O Douls? 

— Tik beveik meilė. Kelas — kas kita. Lengviau 
kalbėti apie juos negu apie save? 

Leila atsiduso. 

— Painu, kai šitaip jautiesi. Kai jauti, kad jis šitaip 
jaučiasi, ir stengiesi to nepajusti. Kadangi tai tik dar 
labiau supainioja. Dar pridėkime, kad mes dirbame 


* Nealkoholinis alus. — Čia ir toliau vert. past. 

drauge įvairiose srityse, o tai sukuria lyg ir intymumą, o 
tą intymumą reikia gerbti, net pridengti, nes iškyla pa- 
siutusiai didelis pavojus. Jeigu painiosi jį su asmeninių 
santykių ir sekso fiziniu ar emociniu intymumu, kaip 
tada išlaikysi svarbiausią poziciją, reikalingą tam, kad 
padarytume, ką visi čia susirinkome padaryti? 

— Oho. — Papūtusi lūpas Sibilė siurbtelėjo arba- 
tos. — Yra apie ką pamąstyti. 

— Žinau. 

— Pabandyk taip. Paprastai ir tiesiai. Ar geidi jo? 

— O, Dieve, taip. Bet... 

— Ne, jokių paaiškinimų. Neanalizuok. Aistra 
yra gaivalingas, galingas, energiją pažadinantis daly- 
kas. Gėrėkis ja. Ar paklusi, ar ne, ji vis tiek išjudins 
kraują. Galiausiai tu sukrausi ant jos visa kita. Turėsi 
sukrauti. Esi žmogiška būtybė, esi moteris. Mes turime 
vadovautis emocijomis, rūpesčiais, rezultatais. Tačiau 
pasinaudok galimybe įvertinti šią akimirką. — Tam- 
sios Sibilės akys linksmai sukibirkščiavo. — Džiaukis 
aistra. 

Leila mąstė, mėgaudamasi arbata. 

— Kai taip išdėstai, gana geras jausmas. 

— Kai baigsi savo arbatą, panaudosime tavo ais- 
trą kaip dėmesio sutelkimo tašką, nuo kurio pereisime 
prie meditacijos pratimų. — Sibilė nusišypsojo virš 
savo puoduko krašto. — Nemanau, kad nuobodžiausi. 


D 


Iš PRADŽIŲ SIBILĖS MEDITACIJA, PANAUDOJANT 
aistrą kaip trampliną, vos nesukėlė Leilai krizenimo 

priepuolio, bet vėliau ji nusprendė, kad draugei pavy- 
ko visai neblogai. Tikrai geriau negu apsimetinėti per 
jogos treniruotes. Ji įkvėpė aistrą, kaip liepta, — mak- 
simaliai įtraukdama pilvą, o iškvėpė įtampą ir stresą. 
Sutelkė dėmesį į tą „kutenimą pilve“, kaip jį pavadino 
Sibilė. Pripažino jį. 

Kažkur tarp to juoko, kvėpavimo ir kutenimo ji 
taip puikiai atsipalaidavo, kad net išgirdo savo pulso 
plakimą. Ir tai buvo pradžia. 

Leila miegojo giliai, nieko nesapnavo ir atsibudo 
žvali. Ir, turėjo pripažinti, kupina energijos. Matyt, me- 
ditacija nebūtinai turėjo įvaryti beprasmišką nuobodulį. 

Kadangi Foksas buvo teisme, o Alisa viskam va- 
dovavo, nebuvo reikalo eiti į kontorą anksčiau nei po 
pietų. Laikas, galvojo Leila, stovėdama po dušu, pasi- 
nerti į tyrinėjimus kartu su Sibile ir Kvin. Panaudoti 
savo energiją, ieškant daugiau atsakymų. Juk dar ne- 
įkėlė to įvykio prie aikštės į savo schemą ir neįtraukė į 
sąrašą sapno, kurį regėjo jiedu su Foksu. 

Pirmiausia apsirengė rytiniais drabužiais — 
džinsais ir megztiniu, paskui atidėjo popietinius, 
skirtus Sekretorei Leilai. Turėjo pripažinti, kad buvo 
visai smagu. Miela, kad reikėjo persirengti darbui, ap- 
mąstyti ir pasirinkti aprangą, aksesuarus. Tas kelias 
savaites tarp išvykimo iš Niujorko ir darbo pradžios 
Fokso kontoroje ji buvo išties užsiėmusi. Reikėjo viską 
sureguliuoti, įveikti didžiules kliūtis. Tačiau ji jau buvo 
pasiilgusi darbo, trūko tos nuotaikos, kai žinai, jog tam 
tikru metu, tam tikroje vietoje kažkas tavęs laukia, kad 
atliktum konkrečias užduotis. 

Ir — tegul tai tuštybė ar ne — jai labai trūko mo- 
tyvo, kad galėtų apsiauti tuos puikiuosius batus. 

Leila jau žingsniavo iš kambario, planuoda- 
ma patraukti į virtuvę kavos, kai išgirdo klaviatūros 
tarškėjimą, sklindantį iš darbo kambario ketvirtame 
miegamajame. 

Kvin sėdėjo sukryžiavusi kojas ir kažką spausdino. 
Ilgi šviesūs plaukai, surišti į glotnią uodegėlę, siūbavo, 
nes ji krutino galvą pagal kažkokią vidinę muziką. 

— Nežinojau, kad grįžai. 

— Grįžau. — Kvin barkštelėjo dar kelis klavišus 
ir atsigręžė. — Paplušėjau sporto salėje, ištirpdžiau 
kelis šimtus kalorijų, sušikau šitą reikalą, surydama 
milžinišką keksiuką su mėlynėmis, kurį nusipirkau 
parduotuvėje, tačiau dar esu kupina energijos po to 
stulbinamo ir energingo sekso, kuriuo mėgavausi 
praėjusią naktį. Išgėriau kavos, palindau po dušu ir 
dabar rašau Sibilės pastabas apie tavo sapną. — Kvin 
skėstelėjo rankomis. — Ir vis dar jaučiu, kad galėčiau 
dalyvauti Bostono maratone. 

— Matyt, buvo geras seksas. 

— O, vaikeli, o, vaikeli. — Trindamasi kėdėje, 
Kvin plačiai, nešvankiai nusikvatojo. — Visada ma- 
niau, kad tik meilės romanai reklamuoja, jog seksas 
geresnis, kai esi įsimylėjęs. Bet aš nežmoniškai paten- 
kinta — įrodymas. Na, gal užteks apie mane. Kaip tu? 

Jeigu pati nebūčiau pabudusi, kunkuliuodama 
energija, mintijo Leila, Kvin būtų atgaivinusi mane per 
dvi minutes. 

— Nors ir nesu nežmoniškai patenkinta, tačiau 
irgi jaučiuosi žvaliai. Ar Sibilė atsikėlusi? 

— Virtuvėje, užsiima ryto kavute ir laikraščiais. 
Mes tik persimetėme keliais žodžiais, ji kažką suniur- 
nėjo, kad vakar tu su Foksu padarei pažangą. 

— Ar ji minėjo, kad mudviejų lūpos buvo sulipu- 
sios kabineto spintoje, kai įėjo jo motina? 

Kvin mėlynos akys išsipūtė. 

— Nieko nesupratau. Pasakok. 

— Ką tik papasakojau. 

— Man reikia detalių. 

— Man reikia kavos. Tuoj grįšiu. 

Man trūko dar kai ko, suprato Leila. Dalytis su 
draugėmis smagiomis akimirkomis ir asmeninio gyve- 
nimo smulkmenomis. 

Virtuvėje Sibilė skaitė ant stalo ištiestą laikraštį ir 
kramsnojo riestainį. 

— Šios dienos laikraštyje nė žodelio apie var- 
nas, — pranešė ji, įėjus Leilai. — Tikras stebuklas. 
Vakar trumpas straipsnis su menkomis detalėmis — ir 
jokio tęsinio. 

— Argi ne tipiška? — Leila susimąsčiusi pylėsi 
kavos. — Niekas pernelyg nekreipia dėmesio į tai, kas 
čia dedasi. O kai pasipila pranešimai ar klausimai, susi- 
domėjimas atrodo tarsi seniausiai žinomas dalykas. 

— Netgi tie, kurie viską patyrė, kurie čia gyvena, 
viską užtušuoja. Arba tie įvykiai užtušuoja juos. 

— Tie, kurie per daug gerai prisimena, iškeliau- 
ja. — Leila apsisprendė išsiimti jogurtą. — Kaip Alisa 
Hobeiker. 

— Nepaprastai įdomu. Ir vis dėlto nieko nerašo- 
ma apie gyvūnų atakas arba nepaaiškinamus reiškinius. 
Bent jau šiandien neužsimenama. Ką gi. — Sibilė 
tingiai trūktelėjo pečiais ir ėmė lankstyti laikrašų. — 
Einu dar pasiknisti. Yra keletas labai skystų gijų. Gal 
pavyks atkapstyti, kur gyveno Ana Hokins tuos dvejus 


metus, apie kuriuos nieko nežinome, — tarė Sibilė at- 

sistodama. — Juk tūkstantis šeši šimtai penkiasdešimt 
antraisiais čia buvo ne kažin kiek žmonių. Kodėl, po 
perkūnais, negaliu rasti tų, kurių reikia? 


IKI VIDURDIENIO LEILA PADARĖ VISKĄ, KĄ GALĖjO 
drauge su savo namų bičiulėmis. Paskui persirengė 
darbui kontoroje. Pilkos kelnės ir aukštakulniai. 

Eidama gatve, pastebėjo, kad dovanų parduotuvės 
langai jau sutaisyti. Kelo tėvas buvo rūpestingas savi- 
ninkas. Kiek teko girdėti, jis gerbiamas miestelyje. O 
lange tarp išstatytų pavyzdžių kabėjo didžiulė, spaus- 
dintomis raidėmis ranka parašyta iškaba: IšPARDAVI- 
MAS PRIEŠ UŽDARYMĄ. 

Pasiutusiai gaila, galvojo Leila, eidama toliau. 
Žmonės susikūrė arba stengėsi susikurti gyvenimą, ir 
staiga ne dėl jų kaltės viskas aplinkui griūna. Vieni 
numojo ranka į tuos griuvėsius, nesitikėdami ar ne- 
turėdami valios atstatyti, o kiti pasiraitojo rankoves ir 
viską sulipdė iš naujo. 

Nauji langai švietė ir „Mamos užkandinėje“, ir 
kitose parduotuvėse, namuose. Žmonės, iki kaklų užsi- 
segioję ar užsitempę striukių užtrauktukus, varstė duris 
— tai ėjo vidun, tai į lauką. Žmonės pasiliko. Ji pama- 
tė, kaip vienas vyras džinsine striuke, užsikabinęs ant 
klubų juostą su įrankiais, statė naujas duris knygyne. 
Vakar, prisiminė Leila, tos durys buvo randėtos, langai 
išdaužyti. Dabar bus viskas nauja. 

Žmonės pasiliko, vėl pagalvojo ji, o kiti juosėsi 
diržus su įrankiais ir padėjo jiems visa atsistatyti. 

Dirbęs vyras atsisuko, sugavo jos žvilgsnį ir nusi- 
šypsojo. Leilos širdis taip ir suplasnojo, subumbsėjo iš 

malonumo ir nustebimo. Tai buvo Fokso šypsena. Ko- 
kią sekundę ji manė, kad vaidenasi, o paskui prisiminė. 
Juk jo tėvas dailidė. Fokso tėvas statė naujas duris kny- 
gyne ir nusišypsojo jai iš kitapus Centrinės gatvės. 

Pamojusi ranka ji žingsniavo toliau. Argi neįdo- 
mu užmesti akį į tokį Foksą B. O'Delą, koks jis galbūt 
bus po dvidešimties metų? 

Pasiutusiai gera. 

Įėjusi į Fokso kontorą ir išleisdama Alisą namo, 
Leila vis dar juokėsi mintyse. 

Kadangi dabar ji karaliavo kontoroje, įkišo plokš- 
telę į grotuvą ir, tyliai skambant Mišelės Grant balsui, 
pradėjo Alisos paliktą darbą, muziką visiškai nutildy- 
dama, kai suskambėdavo telefonas. 

Po valandos stalas jau buvo tuščias, Fokso kalendo- 
rius atnaujintas. Leila atsispyrė pagundai skirti dar vie- 
ną valandą pertvarkyti pagal save sandėliuką ir rašomojo 
stalo stalčius: šita teritorija vis dar priklausė Alisai. 

Taigi iš savo krepšio Leila išsitraukė knygą, ku- 
rioje buvo aprašoma vietinė legendos apie pagoniškąjį 
akmenį versija. 

Vaizduotėje regėjo jį, viešpataujanų  Hokinso 
miško proskynoje. Iškilęs it altorius išdegintoje žemė- 
je, niūrus ir tamsus. Ivirtas, pagalvojo Leila, vartydama 
knygą. Stiprus ir labai senas. Nenuostabu, kad tas ak- 
muo įgijo tokį vardą, nusprendė ji, kadangi jis atrodė 
tarsi būtų iškaltas pačių dievų, kurie norėjo garbinti 
kažką — daiktus ar ne daiktus. 

Jėgos, galios centras, spėjo ji, ne kokioje nors aukš- 
toje viršukalnėje, bet tyliame, apsnūdusiame miške. 

Toje knygoje nebuvo nieko nauja: maža purito- 
niška gyvenvietė, kurią drebino kaltinimai raganyste, 

tragiškas gaisras, netikėta audra. Leila gailėjosi, kad 
verčiau neatsinešė kurio nors Anos Hokins dienoraš- 
čio, tačiau ji nelabai norėjo nešti juos iš namų. 

Padėjusi knygą į šalį, ėmėsi interneto. Bet ir ten 
buvo senos žinios. Ji skaitė, ieškojo, vėl skaitė. Negali 
būti nė kalbos, kad Kvin ir Sibilei šioje srityje sekėsi 
geriau. Jos stiprybė — sisteminimas, logiškas taškų su- 
jungimas. Šiuo metu paprasčiausiai nebuvo jokių naujų 
taškų. 

Nenustygdama vietoje, Leila atsikėlė ir nuėjo prie 
lango į gatvę. Jai reikėjo ką nors daryti, turėti konkrečią 
užduotį, kažką, kas užimtų jos rankas ir galvą. Jai rei- 
kėjo ką nors daryti. Tuojau pat. 

Apsigręžė nusprendusi paskambinti Kvin ir mal- 
dauti užduoties, kad ir kokia menkutė ji būtų. 

Priešais rašomąjį stalą stovėjo moteris, susinėrusi 
rankas ant juosmens. Suknelė pilkšva, ilga, ilgos ranko- 
vės, aukšta apykaklė. Geltoni plaukai susukti į paprastą 
kuodelį ant sprando. 

— Aš žinau, ką reiškia nekantrauti, nerimti, — 
tarė ji. — Niekada negalėjau ilgai nusėdėti be darbo. Jis 
sakydavo, kad poilsis turi tikslą, bet man būdavo taip 
sunku išsėdėti nieko neveikiant. 

Šmėklos, sumetė Leila. Kodėl šmėkla turi sutrik- 
dyti mano širdies plakimą, kai vos prieš minutę galvota 
apie dievus? 

— Ar tuesi Ana? 

— Tu žinai. Vis dar mokaisi patikėti savimi ir tuo, 
kas tau buvo duota. Bet tu žinai. 

— Pasakyk man, ką daryti, pasakyk mums, ką 
daryti, kad sustabdytume jį. Sunaikintume. 


— Tai ne mano jėgoms. Netgi ne jo, mano myli- 

mojo, jėgoms. Tai tu turi išsiaiškinti, tu, kuri esi viso to 
dalis, kuri esi mano ir maniškių dalis. 

— Ar manyje yra piktoji dvasia? — Mintis, kad 
taip gali būti, nudegino Leilai paširdžius. — Ar gali 
pasakyti man nors tai? 

— Yra taip, kaip pažiūrėsi į tai. Ar supranti šios 
akimirkos grožį? — Iš Anos veido ir balso tryško liū- 
desys ir džiaugsmas. — Kiekvieną sekundę ji kinta. Ir 
tu privalai daryti tą patį. Jeigu gali įžvelgti kitų širdį ir 
mintis, jeigu gali žiūrėti ir suprasti, kas tikra, o kas ne, 
ar negali pati pažvelgti į save, kad rastum atsakymus? 

— Taip yra dabar, tačiau tu užduodi man tik dar 
daugiau klausimų. Pasakyk, kur išėjai prieš tą naktį, kai 
prie pagoniškojo akmens kilo gaisras. 

— Gyventi, kaip jis ir prašė. Suteikti gyvybę, kuri 
buvo brangi. Jie buvo mano tikėjimas, viltis, tiesa ir tai 
buvo meilė, kuri juos pradėjo. Dabar tu esi mano viltis. 
Privalai neprarasti savosios. Jis niekada neprarado. 

— Kas? Gilas Dentas? Foksas. — Leila susigau- 
dė. — Tu kalbi apie Foksą. 

— Jis tiki teisingumu, teisybe. — Dabar ji nu- 
sišypsojo, paskleisdama neribotą meilę. — Tai jo be- 
galinė stiprybė ir pažeidžiamumas. Atsimink, piktoji 
dvasia ieško silpnosios vietos. 

— Ką aš galiu... Prakeikimas! — Ana dingo, tik 
telefonas plyšavo. 

Reikia viską užsirašyti, pagalvojo Leila, bėgdama 
prie rašomojo stalo. Kiekvieną žodelį, smulkmeną. Da- 
bar ji jau turėjo pasiutusiai daug veiklos. 

Ji ištiesė ranką į ragelį. Ir pakėlė šnypščiančią gy- 
vatę. 

Klykdama sviedė besiraitančią juodą masę. Klup- 

dama traukėsi atgal, o gerklėje vis kilo ir kilo riksmas, 
stebint, kaip ji susivijo lyg kobra, o įkypų akių žvilgs- 
nis įsmigo į ją. Paskui šliužas palenkė galvą ir pradėjo 
rangytis grindimis artyn. Traukiantis atbulai prie durų, 
Leilos galvoje pynėsi maldos ir maldavimai. Padaras 
žybtelėjo raudonomis akimis, žaibo greičiu liuoktelėjo 
ir vėl susirangė tarp jos ir išėjimo. 

Leila girdėjo savo alsavimą, pernelyg greitą 
švokštimą, trūkinėjantį ir stringantį gerklėje. Ji norėjo 
apsisukti ir lėkti, bet baisiai bijojo nusigręžti, atsukti 
šliužui nugarą. O toji ėmė vyniotis, colis po colio ties- 
tis, rangytis artyn. 

Ar tik ji nepailgėjo? O, Dieve, Dieve brangiausias. 
Ta oda blizgėjo kaip taukuota juoda masė ir bangavo 
artyn grindimis. Šnypštimas stiprėjo. O ji jau atsitren- 
kė nugara į sieną. Nebeliko kur bėgti. 

— Tu netikra. — Tačiau ir pati išgirdo abejonę 
savo balse, o padaras vis rangėsi artyn. — Netikra, — 
pakartojo Leila, stengdamasi kaip nors įtraukti oro į 
plaučius. Žiūrėk į ją! — nurodė sau. Žiūrėk ir matyk. 
Žinok. — Tu netikra. Dar ne, tu, bjaurybe. 

Sukandusi dantis Leila pasitraukė nuo sienos. 

— Šliaužk, šliaužk. Slink, kirsk — tu netikra, — 
tardama paskutinį Žodį, ji trenkė savo bato kulnu, per- 
verdama tą taukuotą juodą kūną. Akimirką jautė kažin 
kokią materiją, matė, kaip iš žaizdos pasipylė kraujas, ir 
pašiurpo, pasibjaurėjo. Leila iš visų jėgų malė kulnu to- 
liau, jautė to padaro įsiūtį ir, maloniausia, jo skausmą. 

— Aha, štai šitaip, šitaip. Mes pakenkėme tau 
anksčiau ir toliau kenksime. Eik po velnių, tu 

Tada padaras kirto. Sekundėlę, vieną akinamą 
akimirką tas skausmas persimetė jai. Ir sviedė ją į priekį. 

Dar nespėjus Leilai pašokti ir grumtis, gintis, padaras 
prapuolė. 

Paklaikusi Leila timptelėjo aukštyn kelnes, ieško- 
dama žaizdos. Oda neįkirsta, nesužeista. Tas skausmas, 
pagalvojo ji, slinkdama prie rankinės, tebuvo apgaulė. 
Tas padaras privertė ją pajusti skausmą, tiek jis suge- 
bėjo. Tačiau nepajėgė sužaloti. Drebančiomis rankomis 
Leila sugraibė rankinėje telefoną ir išsitraukė. 

Teisme, prisiminė ji, Foksas teisme. Negali ateiti, 
negali padėti. Ji paspaudė mygtuką ties įvestu Kvin nu- 
meriu. 

— Ateik, — šiaip taip išlemeno ji Kvin. — Pri- 
valai ateiti. Greičiau. 


— KAI TU PASKAMBINAI, MES JAU ĖJOME PRO DU- 
ris, — pasakė jai Kvin. — Tu neatsiliepei, kai skambi- 
nome į mobilųjį ir į kabineto telefoną. 

— Jis skambėjo. — Leila sėdėjo priimamajame 
ant sofos. Ji jau atgavo kvapą ir beveik nedrebėjo. — 
Skambėjo, bet kai pakėliau... — Ji paėmė butelį, kurį 
Sibilė atnešė iš virtuvės. —Numečiau jį štai ten. 

Kai ji mostelėjo, Sibilė priėjo prie rašomojo stalo. 

— Jis tebestovi vietoje. — Ji pakėlė telefono ra- 
gelį. 

— Kadangi aš jo taip ir nepakėliau, — lėtai iš- 
tarė Leila. — Aš nieko nepaėmiau. Tik mane privertė 
galvoti, kad paėmiau. 

— Bet tu jautei tą padarą. 

— Aš nežinau. Girdėjau jį. Mačiau. Maniau, kad 
jaučiau. — Leila pažiūrėjo į savo ranką ir nesugebėjo 


sulaikyti virpulio. 

— Kelas jau čia, — pasakė Sibilė, dirstelėjusi pro 
langą. 

— Mes paskambinome jam. — Kvin trynė Leilos 
ranką. — Pamanėme, kad reikėtų sukviesti visą kava- 
leriją. 

— Foksas teisme. 

— Gerai. — Kai Kelas įėjo, Kvin, iki tol tupėjusi 
priešais Leilą, atsistojo. 

— Ar visos sveikos? Nė vienos nesužeidė? 


— Nesužeidė nė vienos. — Žiūrėdama į Kelą, 
Kvin uždėjo ranką ant Leilos peties. — Tik esame 
apdujusios. 


— Kas atsitiko? 

— Dar nespėjome išsiaiškinti. Foksas teisme. 

— Bandžiau susisiekti su juo, įsijungė balso paš- 
tas. Žinutės nepalikau. Pagalvojau, jeigu jo ten nėra, 
vairuodamas verčiau tegul nežino, kad kažkas atsitiko. 
Geidžas jau pakeliui. — Kelas priėjo, perbraukė per 
Kvin ranką ir atsisėdo šalia Leilos. 

— Kas čia buvo? Kas tau atsitiko? 

— Turėjau lankytojų iš abiejų komandų. 

Leila papasakojo jiems apie Aną Hokins, pirma 
stabtelėdama, kol Kvin išsitraukė magnetofoną, o pas- 
kui, kai įėjo Geidžas. 

— Sakai, girdėjai ją kalbant? — pasitikslino Kelas. 

— Mes kalbėjomės štai čia. Tik aš ir moteris, 
mirusi prieš tris šimtus metų. 

— Bet ar ji iš tikrųjų kalbėjo? 

 — Aš ką tik sakiau... Och. Och. Argi aš ne kvai- 
la? — Padėjusi butelį, Leila pirštais spaudė akis. — Aš 
privalėjau likti toje akimirkoje, kreipti dėmesį į tą mo- 
mentą, bet to nedariau. Neišlikau. 

— Turėjo būti didelė staigmena, kai atsisuki ir 
prie savo stalo pamatai seniai mirusią moterį, — pa- 
stebėjo Sibilė. 

— Norėjau ką nors daryti, kuo nors užsiimti, 
na, su savo norais reikia būti atsargiam. Leiskite pa- 
galvoti. — Užsimerkusi ji stengėsi įsivaizduoti tą 
epizodą. — Galvoje, — sumurmėjo, — aš girdėjau ją 
savo galvoje. Esu beveik tikra. Vadinasi, aš užmezgiau 
telepatinį pokalbį su mirusia moterimi. Kuo toliau, tuo 
gražiau. 

— Iš jos labiau panašu į drąsinančią kalbą, — pa- 
stebėjo Geidžas. — Jokios tikros informacijos, tiesiog 
aiškinkis ir atiduok save visą komandai. 

— Galbūt kaip tik tai man ir reikėjo išgirsti. 
Kadangi galiu pasakyti, kad ta padrąsinanti kalba pa- 
keitė įvykių kryptį, pasirodžius antrajam lankytojui. 
Telefonas suskambo. Matyt, tu ten buvai, — pasakė ji 
Kvin. — Paskui... 

Atsivėrus durims, Leila užsikirto. Įvirto Foksas. 

— Kažkas švenčia ir ne... Leila. — Jis taip grei- 
tai metėsi per kambarį, jog Kvin turėjo atšokti atgal, 
kad jos nepargriautų. — Kas atsitiko? — Jis suėmė 
Leilą už rankos. — Gyvatė? Užsiknisimas. Tavęs ne- 
sužeidė. — Šiai nespėjus atsakyti, Foksas atsmaukė jos 
kelnių klešnę. 

— Baik. Taip nedaryk. Manęs nesužeidė. Tuojau 
papasakosiu. Šitaip nesiaiškink. 

— Atsiprašau, man nerūpi elgesio taisyklės. Tu 
buvai viena. Galėjai... 

— Liaukis, — sukomandavo Leila ir sąmoningai 
ištraukė rankas iš jo gniaužtų, sąmoningai stengėsi už- 
blokuoti Fokso veržimąsi į jos mintis. — Liaukis. Aš 

negaliu tavimi tikėti, jeigu šitaip lendi į mano galvą. 
Netikėsiu tavimi. 

Foksas atsitraukė, visais atžvilgiais. 

— Gerai. Gerai. Klausomės. 

— Pirmiausia pasirodė Ana Hokins, — pradėjo 
Kvin, — tačiau prie to dar grįšime, jeigu sutinki. Leila 
ką tik papasakojo tą dalį. 

— Tada tęsk. 

— Suskambėjo telefonas, — pakartojo Leila ir 
viską papasakojo. 

— Tu sužalojai jį, — pasakė Kvin. — Pati. Gera 
žinia. Ir man patinka tie batai. 

— Pastaruoju metu jie tapo mano mėgstamiausiais. 

— Tačiau tu jautei skausmą. — Kelas mostelėjo į 
Leilos koją. — O tai negerai. 

— Tai truko tik sekundę, ir aš nežinau, tikrai ne- 
žinau, ar tai buvo daugiau panika ar skausmo tikimybė. 
Natūralu, kad buvau persigandusi, o čia dar gyvatė. 
Man trūko oro, iš pradžių negalėjau atgauti kvapo. 
Manau, būčiau nualpusi, jeigu nebūčiau bijojusi, kad 
toji gyvatė apsiraizgys aplink mane, kol gulėsiu be są- 
monės. Turiu silpną vietą. 

Sibilė pakreipė galvą. 

— Gyvatėms? Ofidiofobija? Gyvačių baimė, — 
paaiškino ji, kai Leilą lyg ir sutriko. 

— Ji išmano visus tuos dalykus, — pasididžiavo 
Kvin. 

— Aš nežinau, ar tai tikra fobija. Tiesiog ne- 
mėgstu... gerai, bijau gyvačių. Visų šliužų. 

Sibilė pažiūrėjo į Kvin. 

— To milžiniško šliužo, kurį judvi su Leila matė- 
te viešbučio valgomajame tądien, kai ji atvyko. 


SLĖNIS 99 


— Skaičiuoji jos baimes. Labai gražu, Sibe. 

— O kai jūs keturi buvote „Mylimųjų“ šokių va- 
kare, ten buvo vorai. — Sibilė išrietė antakius. — Tu 
bijai vorų, Kju. 

— Taip, bet tai daugiau „fui“ negu „ai“. 

— Užtat ir nesakiau, kad tu sergi arachnofobija. 

— Šitą taikyk Foksui, — pasiūlė Kvin. 

— Ne. Aš nemėgstu vorų, bet... 

— O kas atsisakė žiūrėti „Arachnofobiją“? Filmą? 
Kas spiegė kaip mergytė, kai ant jo miegmaišio užro- 
pojo voras, kai mes... 

— Dėl Dievo meilės, man tebuvo dvylika 
metų. — Kaip pusiau sutrikęs, pusiau sumišęs žmogus, 
Foksas susigrūdo rankas į kišenes. — Man nepatinka 
vorai, bet tai visiškai kas kita nei fobija. Kitaip nei gy- 
vatės, jie turi per daug kojų, o tos jų neturi, todėl man ir 
ramiau. Mane šiek tiek dirgina vorai, didesni už mano 
sumautą ranką. 

— Jie ir buvo, — pritarė Leila. 

Foksas išpūtė kvapą. 

— Aha, ko gero, buvo. 

— Ji sakė, Ana sakė, kad jis ieško mūsų silpnųjų 
vietų. 

— Vorai ir gyvatės, — pareiškė Kelas. | 

— Jam ne to reikia, — baigė Geidžas ir sulaukė 
vos pastebimos Sibilės šypsenėlės. 

— Kas tave gąsdina? — paklausė ji Geidžo. 

— „IRS““ ir moterys, kurios gali išpilti tokius 
žodžius kaip „ofidiofobija“. 

— Visi ko nors bijo, turi silpnųjų vietų. — Leila 


* JAV Valstybinis mokesčių departamentas. 

vangiai pasitrynė sprandą. — Jis ir pasinaudos jomis, 
mus atakuodamas. 

— Mums reikia padaryti pertrauką, palydėti tave 
namo. — Foksas tyrinėjo Leilos veidą. — Tau skauda 
galvą. Matau iš akių, — tvirtai išrėžė, pastebėjęs, kaip ji 
įsitempė. — Šiandien kontorą uždarysiu. 

— Gera mintis, — pareiškė Kvin, nespėjus Leilai 
nieko pasakyti. — Grįšime namo. Leila galės išgerti 
aspirino, galbūt pagulėti karštoje vonioje. Sibė paruoš 
valgyti. 

— Tikrai? — sausai ištarė Sibilė ir pavartė akis, 
kai Kvin nusišypsojo. — Gerai, gerai, paruošiu. 

Kai merginos išėjo, Foksas atsistojo vidury kam- 
bario ir atidžiai dairėsi. 

— Čia nieko nėra, sūnau, — nurodė Geidžas. 

— Bet buvo. Visi jautėme. — Foksas pažiūrėjo į 
Kelą, kuris linktelėjo. 

— Taigi. Bet nė vienas mūsų negalvojo, kad ji 
viską įsivaizdavo. 

— Ji neįsivaizdavo, — sutiko Geidžas, — ir su- 
sidorojo. Jos visos trys ne iš kelmo spirtos. O tai jau 
pranašumas. 

— Ji buvo viena. — Foksas nenurimo. — Ji turėjo 
susidoroti viena. 

— Esame šešiese, Foksai. — Kelo balsas ramus, 
įtikinamas. — Mes negalime būti drauge ar netgi 
sekioti iš paskos ištisą parą. Turime dirbti, miegoti, 
gyventi. Taip, kaip visada buvo. 

— Leila žino tikrąją padėtį, žino rezultatą. — 
Geidžas skėstelėjo rankomis. — Kaip ir mes visi. 

— Čia tau ne sušiktas ledo ritulio žaidimas. 

— Ir ji ne Karla. 

Po tokios Kelo pastabos kambarys aptyko. 

— Ji ne Karla, — pakartojo jis, šį kartą tyliau. — 
Tu nė kiek nekaltesnis dėl šiandienos įvykio negu dėl 
to, kas atsitiko prieš septynerius metus. Jeigu nuolat tai 
tampysiesi, bus menka nauda ir pačiam, ir Leilai. 

— Tokiomis aplinkybėmis nė vienas judviejų ne- 
praradote mylimo žmogaus, — atšovė Foksas. — Todėl 
ir nesuprantate. 

— Mes ten buvome, — pataisė jį Geidžas. — To- 
dėl velniškai gerai suprantame. Mes suprantame. — Jis 
atsmaukė rankovę ir iškėlė riešą, ant kurio bolavo plo- 
nytis randas. — Kadangi mes visada buvome ten. 

Tai buvo gryna tiesa, ir Foksui beliko atsidusti. Ir 
tuo pačiu atsikratyti pykčio. 

— Mums reikia susikurti sistemą, kontaktų pa- 
laikymo sistemą. Tam, kad visi gautume signalą, jeigu 
gresia pavojus, kai esame vieni. Turėsime būtinai ką 
nors sukurti, — pridūrė Foksas. — Bet šią minutę turiu 
užrakinti šitas duris ir išsinerti iš kostiumo. O paskui 
norėsiu alaus. 


KAI JIE PASIEKĖ NUOMOJAMĄ NAMĄ, VAKARIENĖS 
ruoša jau vyko visu tempu, Kvin zujo, diriguojant „še- 
fei“ Sibilei. 

— Ką verdate? — Kelas pasilenkė, kilstelėjo Kvin 
smakriuką ir pabučiavo į lūpas. 

— Kol kas žinau tik tiek, kad man liepta nuskusti 
šitas morkas ir bulves. 

— Tai tavo idėja paruošti vakarienę šešiems, — 
priminė jai Sibilė ir nusišypsojo Kelui. — Kas verda- 


ma — bus skanu. Jums patiks. O dabar — dinkite. 

— Jis gali skusti morkas, — užprotestavo Kvin. 

— Foksas gali skusti morkas, — pasiūlė Kelas. — 
Jis moka ruošti daržoves, kadangi jie namuose beveik 
daugiau nieko nevalgydavo. 

— Užtat pats dabar praktikuokis, — atrėmė Fok- 
sas. — Aš noriu pasikalbėti su Leila. Kur ji? 

— Viršuje. Ji... hmm, — baigė Kvin, kai Foksas 
paprasčiausiai nusisuko ir išėjo. — Turėtų būti įdomu. 
Gaila, kad nematysiu. 

Foksas patraukė tiesiai į viršų. Jis žinojo antro 
aukšto išdėstymą, kadangi buvo įtrauktas į darbą, kai 
reikėjo sutempti visus baldus ir baldelius merginoms 
kuriantis. Jis pasuko pro atviras duris tiesiai į Leilos 
miegamąjį, kur ji stovėjo dėvėdama tik liemenėlę ir 
siaurutes kelnaites. 

— Man reikia su tavimi pasikalbėti. 

— Dink. Marš iš čia. Jėzau. — Leila stvėrė pa- 
laidinukę nuo lovos ir prisidengė priekį. 

— Ilgai neužtruks. 

— Man nerūpi, kiek tai užtruks, aš neapsiren- 
gusi. 

— Dėl Dievo meilės, ir anksčiau esu matęs mo- 
terų vienais apatiniais. — Tačiau kai ji paprasčiausiai 
iškėlė ranką ir parodė į duris, jis išsprendė šį klausimą 
kompromisu: nusigręžė. — Jeigu jau esi tokia drovi, 
reikėjo užsidaryti duris. 

— Čia gyvena moterys, ir aš... tiek to. 

Jis išgirdo drabužių šlamesį, stalčių trinksėjimą. 

— Kaip galvos skausmas? 

— Gerai, tiksliau, praėjo. Jaučiuosi puikiai, taigi 
jeigu tik tiek... 

— Galėtum ir nulipti. 

— Atsiprašau? 

— Nuo to savo aukšto žirgo. Ir gali pamiršti, kad 
atsiprašinėsiu, jog prieš tai perskaičiau tavo mintis. Iš 
tavęs plūdusi baimė smigo tiesiai į mane. O paskui 
viskas vyko instinktyviai, ir nemanyk, kad esu kažkoks 
aiškiaregys Smalsutis. 

— Tu gali pažaboti savo instinktus ir visada pa- 
žaboji. Pats sakei. 

— Truputėlį sudėtingiau, kai tą, kuria rūpinuosi, 
ištinka krizė. Taigi sutarta. Gal norėsi pagalvoti apie 
kitą darbą. | 

— Tu at/eidi mane? 

Jis apskaičiavo, kad ji jau užsitempė kažką, ir atsi- 
suko. Fokso galvoje išliko aiškiausias, ką tik matytas jos 
paveikslėlis, tačiau jis turėjo pripažinti, kad lygiai taip 
pat įspūdingai Leila atrodė ir dabar, į;smukusi į džinsus, 
megztinį ir liedama pasipiktinimą. 

— Siūlau tau pagalvoti apie darbą, kur dirbsi tarp 
žmonių, kur neliksi viena. Aš tai būnu, tai nebūnu kon- 
toroje, o kai ponia H... 

— Siūlai, kad man reikia auklės? 

— Ne, o šiuo momentu sakau, kad tu turi didelį, 
pernelyg jautriai reaguojant; mygtuką, ant kurio prili- 
pęs tavo pirštas. Patariu, kad tau nereikėtų jaustis įsipa- 
reigojusiai ir grįžti į kontorą. Jeigu tau dėl to neramu, 
aš suprasiu ir viską sutvarkysiu. 

— Aš gyvenu ir dirbu miestelyje, kur kas septy- 
nerius metus atūžia demonas. Dėl to turiu labiau ne- 
rimauti negu tvarkyti tavo prakeiktas bylas. 

— Yra kitų darbų, kur tau vienai nereikėtų nuolat 
tvarkyti kažkieno prakeiktų bylų. Sėdint vienai konto- 


roje, kur buvai pasirinkta ir užpulta. 

— Kontoroje, kur aš pasipriešinau ir dar paken- 
kiau. 

— Šito aš neneigiu, Leila. 

— Kažkaip neatrodo. 

— Aš nenoriu būti atsakingas už tai, kas tau 
atsitinka. Nieko nesakyk. — Foksas pakėlė ranką. — 
Mano kabinetas, mano grafikas, jausmai. 

Leila pakreipė galvą — ir patvirtinimo, ir iššūkio 
ženklas. 

— Tada turėsi mane atleisti arba, atmetęs savo 
patarimą, imtis Žygių. 

— Tada aš ir... imsiuosi žygių. Mes mėginsime 
sugalvoti kokį nors pavojaus signalą ar ženklą, kuris 
pasiektų kiekvieną tuo pačiu metu. Daugiau telefoni- 
nių atšakų nebus. 

— Ką? Panašu į Betmeno pavojaus signalo me- 
chanizmą? 

Jis nebesulaikė šypsenos. 

— Toks tiktų. Pasitarsime dėl to. 

Kai jiedu išėjo iš kambario, Foksas paklausė: 

— Ar dabar apsiraminome? 

— Pakankamai. 

Nepaisydami Sibilės įsakymo, visi susirinko virtu- 
vėje. Tas, kas buvo numatyta meniu, jau skleidė kvapus. 
Kelo šuo Lampas knarkė, išsitiesęs po mažu staleliu 
kavai. 

— Šiame name yra nepaprastai puiki svetainė, — 
nurodė Sibilė. — Pagal dabartinį apstatymą labai tin- 
kama vyrams ir šunims. 

— Sibė vis dar nerimsta dėl tos atmosferos, kurią 
skleidžia sendaikčių turgaus daikčiukai. — Kvin išsišie- 
pė, grauždama saliero kotą. — Jautiesi geriau, Leila? 

— Daug. Aš tik pasičiupsiu taurę vyno ir lipsiu į 
viršų užfiksuoti paskutinio reikalo. Beje, kodėl jūs man 
skambinote? Sakėte, kad bandėte mane pasiekti, skam- 
binote į mano mobilųjį ir į kabinetą. 

— O varge, per visą tą sąmyšį ir pamiršome. — 
Kvin dirstelėjo į Sibilę. — Mūsų žymiausia tyrinėtoja 
aptiko dar vieną pėdsaką, rodantį, kur Ana Hokins ga- 
lėjo gyventi po tos lemtingos nakties prie pagoniškojo 
akmens. 

— Tūkstantis šeši šimtai penkiasdešimt antrais 
metais tokia Elsvortų šeima gyveno kelios mylios nuo 
gyvenvietės. Kaip atkasiau, jie atvyko netrukus po Ho- 
kinso, maždaug po trijų mėnesių. 

— Yra koks nors ryšys? — pasidomėjo Kelas. 

— Jie abu atvyko iš Anglijos. Flečeris Elsvortas. 
Vieną savo sūnų Ana pavadino Flečeriu. O Elsvorto 
žmona Onorė buvo Hokinso žmonos trečios eilės 
pusseserė. 

— Aš apibūdinu tai kaip ryšį, — konstatavo Kvin. 

— Ar tiksliai nustatėte vietą? 

— Dar dirbu tuo klausimu, — atsakė Sibilė Ke- 
lui. — Kol kas žinau tik tiek, kad vienas iš Elsvorto pa- 
likuonių buvo Veli Fordže kartu su Džordžu, o vienas 
iš pastarojo palikuonių parašė knygą apie šeimą. Susi- 
siekiau — šnekus vyrukas. 

— Jie visada kalbasi su Sibe. — Kvin vėl krims- 
telėjo saliero. 

— Taip, kalbasi. Jis patvirtino, kad tie Elsvortai, 
kuriais mes domimės, turėjo ūkį į vakarus nuo mieste- 
lio, ta vieta buvo vadinama Slėnio Upeliu. 

— Vadinasi, mums tereikia... — Kvin susilaikė, 

pastebėjusi Kelo veido išraišką. — Kas? — Kadangi jis 
spoksojo į Foksą, ji irgi atsisuko ir pakartojo: — Kas? 

— Kai kurie vietiniai ją ir dabar taip vadina, — 
paaiškino Foksas. — Arba vadino, kai mano tėvas 
pirko tą žemę prieš trisdešimt trejus metus. Ten mano 
šeimos ūkis. 


6 


FOKSUI SUSTOJUS UŽ TĖVO SUNKVEŽIMIO, BUVO 
visiškai tamsu. Jis tyčia pasirinko tokį vėlyvą metą: 
reikėjo pasiruošti, kad šeši žmonės, nusiteikę senienų 
paieškoms, staiga neužgriūtų jo tėvų. 

Žinojo, kad jie nebūtų prieš. Namo durys buvo 
atviros bet kam ir bet kada. Giminaičiai, seni draugai, 
nauji draugai, užklydęs pakeleivis — visi galėjo tikėtis 
patalo, valgio, prieglobsčio Berių-O'Delų pastogėje. Už 
svetingumą galėjai susimokėti palesindamas viščiukus, 
pamelždamas ožkas, paravėdamas daržą, pakapodamas 
malkų. 

Visą Fokso vaikystę namas buvo pilnas triukšmo 
ir veiksmo, dažnai toks būdavo ir dabar. Tai namas, kur 
tie, kurie čia gyveno, buvo skatinami ieškoti savų kelių 
ir juos tyrinėti, kur taisyklės lanksčios ir individuali- 
zuotos ir kur iš kiekvieno tikimasi, kad jis prisidės prie 
visumos. | 

Čia tebebuvo namai, mąstė Foksas, tas išdrikęs 
namas iš akmens ir medžio su plačia veranda priekyje, 
įdomiais išsikišimais ir dažytomis langinėmis (neseniai 
nušvitusiomis žaisminga raudona spalva). Manė, kad 

jeigu nusišypsojus laimei, jis sukurtų savo šeimą, šis 
ūkis, namas, ši vieta visada būtų namai. 

Foksas įžengė į didelį bendrąjį kambarį, kuriame 
pynėsi neįprastas meno derinys, drąsios spalvos ir teks- 
tūra, skambėjo muzika. Beveik visi baldai ir daikteliai 
pagaminti tėvo rankų. Šviestuvai, paveikslai, vazos, 
dubenys, užtiesalai, pagalvės, žvakės — visi originalūs 
darbai padaryti šeimos arba draugų. 

Ar būdamas vaikas įvertinau tai? — svarstė Fok- 
sas. Ko gero, ne. Čia buvo tiesiog namai. 

Iš namo gilumos atliuoksėjo du šunys, pasisvei- 
kindami amsėjimu ir uodegų vizginimu. Čia visada 
būdavo šunų. Šitie, Mikas ir Dilanas, maišytos veislės 
(kaip ir visada), išgelbėti iš benamių gyvūnėlių aptvaro. 
Foksas pasilenkė pakedenti abiem kailį. Tuo metu pas- 
kui juos atėjo ir tėvas. 

— Sveikas. — Nušvito Brajano šypsulys, tas ne- 
atidėliojamas džiaugsmo ženklas. — Kaip gyvuoji? 
Maitiniesi? 

— Taip. 

— Eikš. Mes dar sėdime, ir sklinda gandai apie 
vaisinį pyragą. — Brajanas užmetė ranką Foksui ant 
pečių ir abu nupėdino į virtuvę. 

— Šiandien jau ketinau užsukti. Dirbau mieste, 
bet užtrukau, — tęsė Brajanas. — Žiūrėk, ką radau, — 
pasakė jis Džo. — Matyt, jis nugirdo apie tą pyragą. 

— Visas miestelis kalba. — Foksas apėjo didžiulį 
medinį stalą, kad pabučiuotų mamą. Virtuvė kvepėjo 
mamos žolelėmis, žvakėmis ir tiršta sriuba, garuojančia 
iš puodo ant krosnies. — Kol dar nepaklausėte — aš 
pavakarieniavęs. 

Foksas atsisėdo į krėslą, kurį pats padėjo padaryti, 
kai jam buvo trylika. 

— Užvažiavau pasikalbėti apie šitą namą, ūkį. 

— Kraustaisi atgal? — paklausė Brajanas ir, pa- 
ėmęs šaukštą, grįžo prie mamos išvirtos lęšienės su 
rudaisiais ryžiais, bent taip sumetė Foksas. 

— Ne. — Nors jis žinojo, kad šios durys visada 
bus atviros. — Pagrindinė namo dalis statyta prieš 
Pilietinį karą, tiesa? 

— Tūkstantis aštuoni šimtai penkiasdešimtai- 
siais, — patvirtino Džo. — Tu žinai. 

— Taip, bet pagalvojau, gal žinote, ar jis buvo sta- 
tytas kokio nors ankstesnio statinio vietoje. Aišku, kad 
kadaise čia buvo kažkas daugiau. 

— Taip. Tu domėjaisi ta istorija. Prisimenu. 

— Teisingai. — Džo atidžiai žiūrėjo į sūnų. — 
Čia būta žmonių, kurie dirbo žemę, kol atėjęs baltasis 
žmogus juos išvijo. 

— Aš nekalbu apie čionykščius ar jų išnaudojimą, 
kai užplūdo įsiveržėliai. — Foksas nenorėjo, kad mama 
ir vėl pradėtų apie tą patį. — Mane domina tai, ką ži- 
note apie laikus, kai čia apsigyveno naujakuriai. 

— Kai buvo įkurtas Slėnis, — patikslino Džo. — 
Kai pasirodė Lozorius Ivisas. 

— Taip. 

— Žinau, kad tuo metu žemė buvo dirbama, kad 
ta vietovė buvo vadinama Slėnio Upeliu. Turiu apie tai 
popierius. Kodėl klausi, Foksai? Mes juk gyvename to- 
lokai nuo pagoniškojo akmens, esame už miestelio. 

— Mes manome, kad čia galėjo apsistoti Ana 
Hokins ir pagimdyti savo sūnus. 

— Šiame ūkyje? — susimąstė Brajanas. — Ar 
taip galėjo būti? 

— Ji rašė dienoraščius, jau pasakojau apie tai, 
be to, juose yra spragų. Mes nieko nerandame apie tą 
tarpą, kai Ana Hokins išvyko — arba, kaip spėjama, 
išvyko — iš Slėnio ir po poros metų grįžo. Jeigu galė- 
tume juos rasti... 

— Tai nutiko prieš tris šimtus metų, — priminė 
Džo. 

— Žinau, bet turime pamėginti. Ar mes galė- 
tume užsukti iš pat ryto, kol dar nesirenka pas mane 
klientai... 

— Pats žinai, kad nereikia klausti, — pasakė Bra- 
janas. — Mes būsime čia. 

Patylėjusi Džo tarė: 

— Atnešiu tą garsųjį pyragą. — Ji atsistojo ir, 
eidama prie bufeto, paglostė sūnaus petį. 


IKI ŠIOL FOKSAS NORĖJO NUSLĖPTI Šį REIKALĄ NUO 
savo šeimos ir namų. Kai vos prašvitus važiavo pa- 
žįstamais keliais atgal į ūkį, įtikinėjo save, kad šitas 
ieškojimas neįtraukė, neįtrauks, jo šeimos. Net jeigu 
pasitvirtintų, kad Ana buvo apsistojusi šioje vietoje, net 
jeigu jie rastų tuos trūkstamus dienoraščius, tai nekeitė 
fakto, kad ūkis įsikūręs vienoje iš saugių zonų. 

Jų šeimos nebuvo paliestos, joms niekada negra- 
sinta. Ir niekas neturėjo pasikeisti. Jis paprasčiausiai to 
neleis. Grėsmė kils anksčiau ir stipriau — tai faktas. 
Vis dėlto jo šeima liks saugi. 

Jam vos spėjus sustoti prie gyvenamojo namo, 
prisistatė Kelas su Geidžu. 

— Turiu dvi valandas, — nurodė jis draugams 
išlipus. — Jeigu mums prireiks daugiau laiko, galėsiu 
ką nors sugalvoti. Antraip turėsime atidėti rytdienai. 
Šeštadienis laisvas. 

— Žiūrėsime. — Kelas paėjo į šalį, leisdamas 
Lampui ir dviem šeimininkų šunims apsiuostyti ir iš 
naujo susipažinti. 

— Štai ir estrogenai. — Geidžas parodė smakru į 
kelią. — Ar tavo dama pasirengusi, Hokinsai? 

— Jeigu sakė, kad taip, vadinasi, taip ir bus. — 
Tačiau Kelas nuėjo prie automobilio ir pasivedė į šalį 
Kvin, o kitos merginos iškriko. — Nežinau, ar galėsiu 
tau padėti šitame. 

— Kelai... 

— Žinau, kalbėjome apie tai praėjusį vakarą, tačiau 
man nedraudžiama būti apsėstam dėl mylimos moters. 

— Žinoma. — Kvin apsivijo rankomis jo kaklą, 
kad galėtų pažiūrėti tomis skaisčiai mėlynomis akimis 
tiesiai į jo akis. — Apsėsk mane. 

Jis palinko prie atkištų lūpų ir paskendo jose. 

— Padarysiu viską, ką galėsiu, pati žinai. Tačiau 
lankydavausi čia visą savo gyvenimą, miegodavau šia- 
me name, valgydavau, žaisdavau, lakstydavau laukais, 
padėdavau atlikti darbus. Čia buvo mano antrieji na- 
mai, ir man niekada nešvystelėdavo nė menkiausias 
blyksnis apie praeitį, apie Aną, apie bet ką. 

— Gilo Dento čia nebuvo, taip pat ir kitų, glo- 
bėjų, ėjusių prieš jį. Bent jau kiek žinome. Jeigu Ana 
ir apsistojo čia, ji atvyko viena ir išvyko, kai Dentas jau 
buvo miręs. Palik tai man, Kelai. 

— Žinau. — Jis vėl ją pabučiavo. — Tik elkis 
ramiai, blondinuke. 

— Nuostabus namas, — tarė Leila Foksui. — 
Tiesiog nuostabi vieta. Ar ne, Sibile? 

— Kaip Pisaro paveikslas. Kas auginama, Foksai? 

— Galima sakyti, natūralūs šeimos ūkio produk- 
tai. Maždaug šituo metu jie jau sukasi aplink galvijus. 

— Karves? — Leila ėjo šalia. 

— Ne. Ožkos — pienui. Vištos — kiaušiniams. 
Bitės — medui. Daržovės, žolelės, gėlės. Viskas suvar- 
tojama, o jeigu yra koks perteklius, mes — jie — par- 
duoda arba išmaino. 

Ryto ore pleveno galvijų kvapas, egzotiškas mies- 
to panelės uoslei. Leila pastebėjo padangą — sūpynes, 
kabančias ant storos, gumbuotos, kaip jai atrodė, ryti- 
nio platano šakos. 

— Turėjo būti smagu čia augti. 

— Buvo. Gal taip ir nemaniau, mėždamas vištų 
mėšlą arba kapliuodamas dirvinius vijoklius, tačiau bu- 
vo smagu. 

Pasigirdo energingas, nekantrus vištų kudakavi- 
mas. Kai jie pasuko už namo, Foksas pamatė jas lesi- 
nančią motiną. Ji mūvėjo džinsus, nušiurusią languotą 
palaidinę vilkėjo ant šilto megztinio, avėjo senutėliais 
batais. Plaukai supinti į ilgą storą kasą, gulančią ant 
nugaros. 

Dabar buvo jo eilė sugauti blyksnį iš praeities: 
skaidrų vasaros rytą ji užsiėmė ta pačia ruoša, tik buvo 
apsirengusi ilga mėlyna suknele ir apsijuosusi juostą, 
kurioje sėdėjo jo jaunėlė sesutė. 

Dainavo, prisiminė jis. Mama dažnai dainuodavo 
dirbdama. Foksas ir dabar girdėjo ją dainuojant. 

„Išskrisiu, o džiaugsme, išskrisiu rytą...“ 

Čia pat diendaržyje tėvas melžė ožkas ir dainavo 
kartu su ja. 

Ir Fokso krūtinėje vos tilpo meilė jiems. 

Pamačiusi jį, mama nusišypsojo. 

— Matau, parinkai laiką, kad nereikėtų ruoštis. 

— Aš visada dėl to pasistengdavau. 

Išbėrusi paskutinius grūdus, mama padėjo kibirą 
ir atėjo prie jo. Pabučiavo į kaktą, į vieną skruostą, į kitą, 
į lūpas. 

— Labą rytą. — Paskui atsisuko į Kelą ir padarė 
tą patį. — Kalebai. Girdėjau, turi naujienų. 

— Turiu. Štai ji. Kvin, čia Džoana Beri, mano 
vaikystės meilė. 

— Matau, kad man teks rimtai pasimokyti iš 
jūsų. Malonu susipažinti. 

— Malonu susipažinti. — Moteris patapšnojo 
Kvin ranką ir atsigręžė į Geidžą. — O kur tu buvai 
prapuolęs, kodėl neaplankai manęs? 

Pabučiavusi jį, stipriai apglėbė. 

Ir jis apglėbė ją — Sibilė tai pastebėjo. Jis taip ir 
neatsitraukė, stovėjo užsimerkęs ir stipriai apglėbęs. 

— Pasiilgau jūsų, — sumurmėjo Geidžas. 

— Užtat nedink taip ilgai. — Moteris išsilaisvino 
iš jo rankų. — Sveika, Leila, gera vėl tave matyti. O čia 
turbūt Sibilė. 

— Turbūt. Turite labai gražų ūkį, ponia Beri. 

— Ačiū. Štai ir mano žmogus ateina. 

— La Mančos ožkos? — pareiškė Sibilė, ir Džo 
vėl pažiūrėjo į ją, šį kartą įdėmiau. 

— Teisingai. Neatrodai kaip ožkaganė. 

— Prieš porą metų mačiau keletą Oregono vals- 

tijoje. Savitas ausų galiukų užrietimas. Labai riebus 
pienas, tiesa? 

— Riebus. Gal norėtum paragauti? 

— Jau ragavau. Jis puikus ir nepaprastai tinkamas 
kepiniams. 

— Tikrai taip. Brai, Sibilė, Kvin ir Leila. 

— Malonu — ei, mes jau matėmės. — Jis nusi- 
šypsojo Leilai. — Lyg ir. Vakar mačiau tave, einančią 
Centrine. 

— Jūs statėte duris knygyne. Dar pamaniau, ko- 
kia paguoda, kad yra žmonių, mokančių taisyti tai, kas 
sulaužyta. 

— Mūsų specialybė. Šaunuolis, Kelai, — dėl tos 
blondinės, — pridūrė vyras, apkabindamas ranka Kelą 
ir mirktelėdamas. — Jau pats laikas, — tarė Geidžui, 
irgi apkabindamas. — Jūs, žmonės, norite pusryčių? 

— Mes neturime daug laiko, — pasakė Foksas. — 
Nepyk. 

— Nieko tokio. Aš įnešiu pieną, Džo. 

— Surinksiu kiaušinius. Tu eik ir išvirk arbatos, 
Brai. Šįryt šalta. — Motina vėl atsigręžė į Foksą.— Sa- 
kyk, jeigu ko nors reikės arba prireiks mūsų pagalbos. 

— Dėkui. — Foksas mostelėjo visai grupei, kad 
eitų, o motina ėmė rinkti kiaušinius į pintinę. — Kur 
norėtumėte pradėti? Viduje? 

— Mes žinome, kad tuo metu šito namo čia ne- 
buvo? — pasakė Kvin, žiūrėdama į Foksą ir laukdama 
patvirtinimo. 

— Atsirado maždaug po šimto metų, bet jis galė- 
jo būti pastatytas ant kitų pamatų. Aš tiesiog nežinau. 
Ta pašiūrė? Tiksliau, kas likę iš tos pašiūrės, kuri pa- 
skendusi vijokliuose? Ji čia buvo. 

— Ji per maža. — Leila apžiūrėjo išlikusias sie- 
nas. — Netgi tokiais laikais galėjo būti per maža gy- 
venti. Jeigu kalbame apie mažą šeimą, moterį ir tris jos 
vaikelius, šita trobelė nebuvo pakankamo dydžio. 

— Gal kokia rūkykla, — svarstė Kvin. — Ar 
galvijų aptvaras. Vis dėlto įdomu, kad didžioji jos dalis 
išlikusi. Turi būti kokia nors priežastis. 

— Pirmiausia patikrinsiu namą. — Kvin ap- 
žiūrėjo pašiūrę, žemę, didįjį akmenų mūrą. — Galbūt 
eidama aplink jį, galėčiau ką nors įžiūrėti. Jeigu ne, 
apeisime vidų, kadangi Fokso tėvai neprieštaravo. Jeigu 
ir ten nieko... yra Žemė, ta giraitė, laukai, be abejo, ir tie 
maži griuvėsiai. Laikykime špygas, gerai? 

Ji sunėrė kairės rankos pirštus, o dešinę ištiesė 
Kelui. 

— Antai toje miško proskynoje yra šventa že- 
mė — magiška vieta. Ir tas akmuo būtent taip svaidė 
blyksnius. Pastogė bibliotekoje irgi patraukė iš karto. 
Man nereikėjo nieko daryti. Nežinau, ką turėčiau daryti. 

— Galvok apie Aną, — patarė Kelas. — Tu matei 
ją, girdėjai. Galvok apie ją. 

Kvin įsivaizdavo Aną Hokins tokią, kokią matė 
pirmąjį kartą: palaidais plaukais, nešančią kubiliukus 
vandens iš upelio, išsipūtusiu pilvu, o veidas švytėjo 
meile vyrui, kuris jos laukė. Įsivaizdavo ją, kokią matė 
antrąjį kartą: vėl liekną, kukliai apsirengusią. Vyresnę, 
liūdnesnę. 

Kvin žengė per standžią žiemos žolę, per žvyrą, 
akmenis, išmėtytus, kad būtų galima pereiti. Skruos- 
tai jautė vėsų, gaivų orą, pakvipusį galvijais ir dirva. Ji 
tvirtai laikėsi už Kelo rankos, žinodama, jausdama, kad 

jis atidavė viską, ką galėjo, kad tik jųdviejų gebėjimai 
susijungtų kaip ir jų pirštai. 

— Aš tiesiog ten neinu. Matau tave prabėgo- 
mis, — paaiškino ji Kelui, trumpai susijuokusi. — Ma- 
žas vaikinukas — kai tau dar reikėjo akinių. Gana mie- 
las. Visi trys vis prazvimbiate prieš akis, lakstydami ap- 
link, — yra jaunesnis berniukas, mergaitė. Pradedantis 
vaikščioti kūdikis — kita mergytė. Ji tokia miela. 

— Tau reikia pasinerti giliau. — Kelas suspaudė 
jos ranką. — Aš esu čia, su tavimi. 

— Čia ir gali būti bėda. Manau, pastveriu tai, ką 
tu prisimeni, tavo vaizdus. — Kvin spustelėjo jo ran- 
ką, o tada ištraukė savąją. — Manau, turiu pamėginti 
viena. Suteikite man šiek tiek erdvės. Visi sutinkate? 
Truputėlį vietos. 

Nusisukusi Kvin priėjo prie namo kampo, paskui 
patraukė palei jį. Jis buvo toks tvirtas, mąstė ji, toks 
gražus, kaip sakė Sibilė. Akmuo, medis, stiklas. Mie- 
gančios gėlių lysvės; kitose skverbėsi gražučiai liauni 
daigeliai — matyt, čia būta narcizų ir tulpių, hiacintų, 
O po pavasarinių iššaus ir vasarinių lelijų ūgliai. 

Tvirti seni medžiai skleidė pavėsį, todėl Kvin įsi- 
vaizdavo — arba gal matė — gėles, kurios žydėjo čia, 
pasislėpusios nuo saulės spindulių. 

Ji suuodė dūmus. Matyt, name kūrenosi židiniai. 
Žinoma. Kokiame puikiame sename ūkininko name 
nėra židinio? Prie kurio galėtum susirangyti šaltą va- 
karą. O liepsnos skleistų šokančius šešėlius, šviesą ir 
labai malonią šilumą. 

Ji sėdėjo kambaryje, apšviestame židinio šviesos ir 
vienintelės taukinės žvakės spingsėjimo. Ji neverkė, bet 

širdis skendo ašarose. Plunksna ir rašalu Ana kruopš- 
čiai rašė dienoraštį. 


Mūsų sūnums aštuoni mėnesiai. Jie gražūs ir 
sveiki. Juose matau tave, mylimasis. Matau tave 
Jų akyse, 0 tai teikia ir baguodą, ir sielvartą. Aš 
sveika. Mano pusseserės ir jos vyro gerumas neiš- 
matuojamas. Žinoma, esame jiems našta, tačiau 
Jie niekada to nepripažino. Kelias savaites iki 
mūsų sūnų gimimo ir kelias savaites bo jų girmi- 
mo menkai tegalėjau padėti busseserei. Tačiau ji 
niekada nesiskundė. Netgi dabar, prižiūrėdama 
berniukus, negaliu tiek daug nuveikti, kiek norė- 
čiau, kad atsilyginčiau jai ir Flečeriui. 

Vis dėlto drabužius pataisau. Onorė ir aš pa- 
darėme tiek muilo ir žvakių, kad Flečeris galėtų 
išmainyti juos į ką nors kita. 

Aš noriu rašyti ne apie tai, tačiau man sun- 
ku sudėti žodžius popieriuje. Mano pusseserė 
papasakojo, kad jaunoji Estera Dyl paskendo 
tvenkinyje Hokinso miške ir paliko savo kūdikį, 
savo mažąją dukrelę, našlaite. Tą naktį ji pra- 
keikė tave, kaip tu ir buvai numatęs. Prakeikė ir 
mane. Mes žinome, kad tai ji badarė ne savo 
valia, kaip ir ne savo valia pagimdė be motinos 
likusį kūdikį. 

Tame kūdikyje įsikūnijusi pabaisa, Gilai. Tu 
sakei, kad tai, ką padarysi, pakeis tvarką, išvalys 
kraują. Tavo, o kartu mano ir mūsų vaikų auka 
buvo būtina. Tokiomis naktimis kaib ši, kai 
Jaučiuosi be galo vieniša, kai jaučiu, kad mano 
širdis kupina gailesčio mergaitei, kurią bažinau, 

bet kurios nebėra, aš bijau, kad to, kas buvo ba- 
daryta, kas bus padaryta tolimoje ateityje, neuž- 
teks. Aš gedžiu, kad paaukojai save dėl nieko ir 
kad mūsų vaikai niekada nebamatys savo tėvo 
veido, nebajus jo bučinio. 

Aš melsiuosi už jėgą ir drąsą, kurias tikėjai 
gyvuojant manyje. Melsiuosi, kad vėl bajusčiau 
Jas, kai batekės saulė. Šią naktį, gaubiama tamsos, 
aš tegaliu būti moterimi, besiilginčia meilės. 


Ana užvertė sąsiuvinį, nes vienas kūdikis pravir- 
ko, o netrukus pabudo ir jo broliai. Moteris pakilo ir 
nuėjo prie šiaudinio čiužinio, buvusio šalia jos čiužinio, 
kad nuramintų, paniūniuotų, pasiūlytų krūtį. 

Jūs esate mano viltis, — sušnabždėjo ji, paduo- 
dama vienam cukrinį čiulptuką, kad apramintų, kol 
brolius žindys. 


KAI KVIN AKYS UŽSIVERTĖ, KELAS PAKĖLĖ JĄ ANT 
rankų. 

— Turime nunešti ją į vidų. — Plačiais žings- 
niais jis nuskubėjo laiptelių prie šoninės verandos link. 
Foksas pirmas atsidūrė prie durų, atvėrė jas ir nuvedė 
tiesiai į šeimos muzikos kambarį. 

— Atnešiu vandens. 

— Reikės daugiau. — Sibilė nuskubėjo jam iš pa- 
skos. — Kur virtuvė? 

Jis parodė, o pats pasuko į kitą pusę. 

Kelas paguldė Kvin, o kadangi ši drebėjo, Leila 
nutraukė užtiesalą nuo mažos sofutės atlošo. 

— Mano galva, — vargiai išspaudė Kvin. — Die- 

ve, mano galva. Netelpa Richterio skalėje. Vemiu. 
Man reikia... — Ji greitai atsisėdo ir įsikniaubė tarp 
kelių. — Gerai. — Ji giliai kvėpavo, o Kelas masažavo 
jos pečius. — Gerai. 

— Štai, išgerk vandens. Foksas atnešė tau van- 
dens. — Leila paėmė stiklinę, atsiklaupė priešais Kvin, 
primygtinai siūlydama išgerti. 

— Neskubėk, — patarė Kelas. — Neatsitiesk, kol 
nepraėjo. Kvėpuok pamažu. 

— Patikėk. — Kvin nenuleido akių nuo varinio 
kibiro, kurį Geidžas buvo padėjęs šalia, paskui nukreipė 
žvilgsnį į prakuras, išsklaidytas židinyje. — Gerai sugal- 
vota, tačiau esu visiškai tikra, kad man to neprireiks. 

Ji pasislinko ir padėjo tvinksinčią galvą Kelui ant 
peties. 

— Baisus skausmas. 

— Žinau. — Jis švelniai pabučiavo ją į smilkinį. 

— Ar aš ką nors kalbėjau? Ten buvo Ana. Ji rašė 
savo dienoraštį. 

— Daug kalbėjai, — pasakė Kelas. 

— Ir kodėl nesugalvojau įjungti savo magneto- 
fono? 

— Viskas sutvarkyta. — Geidžas pakėlė jos ma- 
žąjį magnetofoną. — Kai viskas prasidėjo, ištraukiau j jį 
iš tavo rankinės. 

Kvin lėtai siurbtelėjo vandens ir pažiūrėjo į Foksą 
vis dar miglotomis akimis, o veidas baltas, baltas. 

— Gal tavo tėvai kartais turi morfijaus? 

— Gaila, bet ne. Praeis. — Kelas vėl pabučiavo ją, 
švelniai patrynė jos sprandą. — Pažadu. 

— Kiek laiko buvau išsijungusi? 

— Beveik dvidešimt minučių. — Kelas dirstelėjo 

per petį, kai grįžo Sibilė, nešina aukštu moliniu puo- 
deliu. 

— Imk. — Sibilė paglostė Kvin skruostą. — Šitas 
padės. 

— Kas čia? 

— Arbata. Užteks ir tiek žinoti. Nagi, būk gera 
mergaitė. — Ji laikė puodelį prie Kvin lūpų. — Foksai, 
tavo mama turi nepaprastą kolekciją namie paruoštų 
arbatų. 

— Gal ir taip, bet šitos skonis kaip... — Kvin nu- 
tilo, pamačiusi įeinančią Džoaną. — Ponia Beri. 

— Šita arbata gana bjauraus skonio, bet ji padės. 
Leisk mane, Kelai. — Džoana nustūmė Kelą, atsisėdo 
į jo vietą ir pradėjo spaudyti bei trinti du taškus Kvin 
sprande. — Stenkis neįsitempti. Štai šitaip. Dabar kvė- 
puok. Įkvėpk deguonį, iškvėpk įtampą ir nesmagumą. 
Gerai. Ar tu nėščia? 

— Ka? Ne. Mm, ne. 

— Čia yra taškas. — Ji paėmė Kvin kairę ranką, 
paspaudė vietą tarp nykščio ir smiliaus. — Veiksmin- 
gas, bet draudžiama jį veikti nėščioms moterims. 

— He Gu, — pasakė Sibilė. 

— Tu išmanai akupunktūrą? 

— Ji išmano viską, — pareiškė Kvin ir pirmą kar- 
tą lengviau įkvėpė. — Jau geriau. Daug geriau. Nuslūgo 
nuo akinamo iki erzinamo. Ačiū. 

— Dabar tau reikia kurį laiką pailsėti. Jeigu nori, 
Kelas palydės į viršų. 

— Ačiū, bet... 

— Kelai, turi nuvežti ją namo. — Leila patapšno- 
jo Kelo ranką. — Į kontorą aš galiu važiuoti su Foksu. 
Sibile, tu pamėtėsi Geidžą iki Kelo namų, gerai? 

— Galėčiau. 

— Mes nebaigėme, — paprieštaravo Kvin. — Tu- 
rime eiti toliau ir sužinoti, kur ji padėjo tą dienoraštį. 

— Ne šiandien. 

— Ji teisi, blondinuke. Dar neatgavai jėgų. — 
Nieko nelaukdamas Kelas pakėlė ją nuo sofos. 

— Na, sunku ginčytis. Manau, važiuosiu. Ačiū, 
ponia Beri. 

— Džo. 

— Ačiū, Džo, kad leidote mums sugadinti jūsų 
rytmetį. 

— Kada tik reikia. Foksai, palydėk Kelą pro du- 
ris. Geidžai, kodėl nevedi Sibilės atgal, pasakytum 
Brajanui, kad viskas gerai? Leila. — Džo sulaikė ją 
už rankos, kol kiti ėjo iš kambario. — Labai šauniai 
sutvarkyta. 

— Atsiprašau? 

— Tu taip sureguliavai, kad Kvin ir Kelas pabūtų 
vieni, o būtent to jiems abiem ir reikia. Noriu paprašyti 
tavęs paslaugos. 

— Žinoma. 

— Ar pasakysi man, jeigu atsiras kas nors, ką mes 
galime ar turėtume padaryti? Foksas gali ir nepasakyti. 
Jis saugo tuos, kuriuos myli. Kartais per daug. 

— Padarysiu, ką galėsiu. 

— Daugiau ir negaliu prašyti. 

Foksas laukė Leilos lauke. 

— Tau nėra reikalo važiuoti į kontorą. 

— Kelui ir Kvin reikia pabūti vieniems, o aš kaip- 
mat rasiu darbo. 

— Pasiskolink Kvin automobilį arba Sibilės. Va- 


žiuok apsipirkti. Užsiimk kuo nors normaliu. 

— Darbas yra normalus dalykas. Ar tu mėgini 
manimi atsikratyti? 

— Aš mėginu duoti tau pertrauką. 

— Man nereikia pertraukos. Kvin reikia. — Ji 
atsisuko, kai pro duris išėjo Sibilė su Geidžu. — Aš 
visą dieną dirbsiu kontoroje, jeigu tau nereikia manęs 
namuose. 

— Viskas baigta, — atsakė Sibilė. — Nieko kito 
nežadu daryti, tik įrašyti į kompiuterį šio ryto juoke- 
lius ir žaidimus. Kol nerasiu dienoraščio, nelabai yra 
ką veikti. 

— Mes dedame labai daug vilčių į dienoraš- 
tį, — pastebėjo Geidžas. 

— Toks kitas žingsnis, — gūžtelėjo pečiais Sibilė. 

— Aš negaliu jo rasti. — Foksas išskėtė ran- 
kas. — Galbūt ji rašė juos čia, atrodo, kad išties rašė. 
Tačiau aš gyvenau šitame name ir niekada niekas ne- 
blykstelėjo. Praėjusią naktį vėl visur nardžiau. Ir viduje, 
ir lauke, senojoje pašiūrėje, miške. Nieko nepasiekiau. 

— Galbūt tau reikia manęs. 

Jis įsmeigė akis į Leilą. 

— Turbūt mums reikia veikti drauge. Galėtume 
pamėginti. Dar turime truputėlį laiko. Galėtume... 

— Ne dabar. Dabar, kai mano tėvai čia... o jeigu 
kas nors... Rytoj visą rytą jų nebus namuose. — Kuo 
toliau nuo pavojaus, jeigu toks iškiltų. — Važiuos į ke- 
ramikos dirbtuvę, į krautuvėlę. Rytoj grįšime. 

— Kaip pasakysi. Na, kaubojau. — Sibilė moste- 
lėjo Kvin automobilio pusėn. — Važiuojam. — Dau- 
giau ji neištarė nė žodžio, kol liko viena su Geidžu ir 
pradėjo važiuoti pirmiau Fokso. — Kas, jo manymu, 
gali atsitikti, jeigu nenori, kad tėvai būtų arti? 

— Niekada nieko neįvyko nei čia, nei Kelo tėvų 
namuose. Tačiau, kiek žinome, anksčiau jie niekada ne- 
buvo susiję. Tad kas, po perkūnais, žino? 

Sibilė vairuodama mąstė. 

— Jie geri žmonės. 

— Lyg ir geriausi. 

— Kai buvai mažas, čia praleisdavai daug laiko. 

— Taip. 

— Dieve, ar tu kada nors užsičiaupsi? — po se- 
kundėlės užsipuolė ji. — Vien tik kalbi, kalbi ir kalbi. 

— Man patinka mano balso skambesys. 

Ji vėl patylėjo dešimt sekundžių. 

— Pakalbėkime kita tema. Ar gerai žaidi pokerį? 

— Kažkada gerai. Tu žaidi? 

— Lyg ir žaidžiau. 

— Gerai sekasi? 

— Mano politika tokia: būti gerai arba išmokti 
būti gerai visame kame, ką darau. Faktiškai... 

Jau posūkyje, už kelių jardų priekyje, ji pamatė 
didžiulį juodą šunį, susikūprinus; vidury kelio. Užteko 
pažiūrėti jam į akis, ir Sibilė instinktyviai norėjo nu- 
spausti stabdį. 

— Verčiau trauk pirmyn, — šaltai pasakė ji ir pa- 
didino greitį. 

Šuo liuoktelėjo. Juoda masė, žybsinčios iltys ir nagai. 
Automobilis sudrebėjo nuo smūgio, Sibilė įsikibo į vairą, 
kad geriau suvaldytų, o širdis daužėsi gerklėje. Priekinis 
stiklas sutrūkinėjo, variklio dangtis paskendo liepsnose. 
Ir vėl ji instinktyviai norėjo užgulti stabdį, staigiai apsu- 
ko automobilį šimto aštuoniasdešimties laipsnių kampu. 
Pasiruošė trenkti į šunį dar kartą, bet to jau nebuvo. 

Priekinis stiklas sveikutėlis, dangtis nesudarkytas. 

— Po velnių, po velnių, — be paliovos kartojo ji. 

— Apsisuk ir važiuok toliau, Sibile. — Geidžas 
uždėjo delną ant jos rankos, gniaužiančios vairą. Šalta, 
įvertino jis, bet tvirta kaip uola. — Apgręžk automobilį 
ir važiuok. 

— Taip, gerai. — Ji stipriai nusipurtė ir apgręžė 
automobilį. — Na... Apie ką aš kalbėjau, kai mums su- 
trukdė? 

Geidžas prapliupo juoktis, susižavėjęs tokiu jos 
akiplėšiškumu. 

— Na, ir nervai, sesute. Prakeikimas, tavo nervai 
geležiniai. 

— Nesuprantu. Norėjau jį užmušti. Tiesiog no- 
rėjau užmušti. Na, čia ne mano automobilis, tad jeigu 
ji sudirbčiau, pervažiuodama tą prakeiktą velnio šunį, 
rūpesčių kiltų Kvin. — Tą akimirką jos pilve viskas 
drebėjo. — Turbūt buvo kvaila. Kokią minutę nieko 
nemačiau, kai priekinis stiklas... Galėjau trenktis į 
medį ar nudardėti nuo kelio į upelį. 

— Tie, kurie bijo padaryti ką nors kvaila, niekada 
nieko nepasiekia. 

— Teks atlyginti jam už tai, ką vakar padarė Lei- 
lai. O šitoks žygis nieko gera neduoda. 

— Neišdegė, — pratarė Geidžas po minutės. 

Sibilė nusijuokė, dirstelėjo į jį ir vėl nusijuokė. 


— Ne, kaip tu sakai, tikrai neišdegė. 


1 


PENKTADIENIO GRAFIKAS NEPALIKO FOKSUI LAIKO 
nei apmąstymams, nei svarstymams: pokalbis su klien- 

tu, susirinkimas, vėl klientas, konferencija. Įpusėjus 
popietei, jis nutvėrė laisvą valandą, kurią pasišovė pra- 
leisti vaikštinėdamas po miestelį ir leisdamas pailsėti 
smegenims. 

Dar geriau, mąstė jis, jeigu užsuksiu į Bow/-a- 
Rama ir pabūsiu kelias minutes su Kelu. Jeigu šnekte- 
lėsiu su Kelu, bent jau bus aiškiau, kaip laikėsi Kvin ir 
kaip jiems visiems sekėsi. 

Kai jis įžengė į priimamąjį, Leila kalbėjosi su 
Kelo prosenele Estela Hokins. 

— Maniau, kad susitikinėjame mūsų įprastoje 
slaptoje pasimatymų vietoje? — Jis priėjo ir pabučiavo 
moterį į švelnų, plona odele aptrauktą skruostą. — Kaip 
dabar reikės išsaugoti mūsų meilės romano paslaptį? 

— Jau visas miestelis pliauškia. — Esės akys su- 
žybsėjo už storastiklių akinių. — Galėtume pradėti 
atvirai gyventi nuodėmėje. 

— Einu į viršų pakuotis. 

Nusijuokusi tekštelėjo jam. 

— Kol dar neišėjai, tikėjausi, kad turėsi man porą 
minučių. Kaip specialistas. 

— Aš visada bet kokiu klausimu turiu jums laiko. 
Eime į kabinetą. Leila pasirūpins, kad niekas manęs 
netrukdytų. — Foksas mirktelėjo jai, paimdamas Esę 
už rankos. — Jeigu mudu kaip reikiant atsiduosime 
aistroms. 

— Gal man tiesiog užrakinti lauko duris? — šūk- 
telėjo Leila pavymui. 

— Stebuklas, kaip tu gali susikaupti, — čiauškėjo 
Esė, kai jiedu pasiekė kabinetą, — kai šalia tokia graži 
mergaitė. 


— Turiu herkulišką valią. Norite kokakolos? 

— Žinai, turbūt noriu. 

— Minutėlę. 

Jis paėmė stiklinę, ledukų ir įpylė. Esė buvo viena 
mylimiausių Fokso žmonių, todėl prieš prisėsdamas 
šalia jos svečiams skirtame kamputyje, pasirūpino, kad 
viešnia jaustųsi patogiai. 

— Kur Džindžė? — paklausė jis, turėdamas gal- 
voje Kelo pusseserę, gyvenančią kartu su Ese. 

— Ji nuėjo į banką, kol tas dar dirba. Paskui už- 
suks manęs. Tai ilgai neužtruks. 

— Tad kuo galiu būti naudingas? Norite ką nors 
paduoti į teismą? 

Esė nusišypsojo. 

— Jau ko ko, bet šito tai mažiausiai norėčiau. 
Stebiuosi, kodėl žmonės amžinai bylinėjasi. 

— Kaltinkite advokatus. Ir vis dėlto tai geresnė 
alternatyva negu beprotiškas vienas kito daužymas. 
Dažniausiai. 

— Žmonės ir taip daro. Betgi aš atsiradau Čia 
nei dėl vieno, nei dėl kito. Tai dėl mano testamento, 
Foksai. 

Jam dilgtelėjo širdį. Jai buvo devyniasdešimt treji, 
jis tikrai suprato ir gerbė tuos, kurie susitvarkydavo 
savo paveldėjimo reikalus nelaukdami Esės amžiaus. 
Tačiau širdį dilgtelėjo pagalvojus, kaip atrodys jo pa- 
saulis, kai šios moters nebebus šalia. 

— Prieš kelerius metus atnaujinau jūsų testamen- 
tą ir patikėtąją nuosavybę. Norite ką nors pakeisti? 

— Nedaug. Turiu keletą papuošalų, kuriuos no- 
rėčiau paskirti Kvin. Šiuo momentu mano perlai ir 
akvamarino auskarai atitenka Franei. Ji supranta, kad 
šiuos papuošalus noriu palikti jos būsimai marčiai. Jau 


126 NORA ROBERTS 


kalbėjau su ja apie tai. Ir žinau, kad galiu ramiai palikti 
taip, kaip yra, galiu pasitikėti, kad Franė atiduos juos 
Kvin. Tačiau, kiek pamenu, aiškinai man, kad tiems, 
kurie lieka, kur kas lengviau, kai viskas išdėstyta raštu. 

— Paprastai taip. Aš tuo pasirūpinsiu. — Nors 
Foksas pasitikėjo savo atmintimi, kai buvo kalbama 
apie Esės reikalus, vis dėlto jis nuėjo pasiimti bloknotą 
ir viską užsirašyti. — Ilgai netruksiu, parengdamas pir- 
mąjį pakeitimo variantą. Jeigu jums tinka, pirmadienį 
galėsiu užnešti jį pasirašyti. 

— Tiesiog puiku, tačiau aš nieko prieš ir pati at- 
eiti. 

Foksas žinojo, kad kone kasdien ji tebevaikšo į 
biblioteką, tačiau dar vieną papildomą žingsnį jis mie- 
lai sutaupytų. 

— Žinote, kai bus parengta, paskambinsiu. Tada 
ir sutarsime, kaip geriau padaryti. Ar norėsite dar ką 
nors pakeisti, pridurti, išmesti? 

— Ne, tik tie du dalykai. Tu taip aiškiai viską iš- 
dėstei. Jaučiuosi rami, Foksai. 

— O jeigu kurie nors mano vaikaičiai taps advo- 
katais, galės tvarkyti jūsų reikalus. 

Esė šyptelėjo, tačiau tapšnojant jo ranką akys liko 
apsiniaukusios. 

— Aš norėčiau sulaukti Kelo vestuvių kitą rudenį. 
Norėčiau išgyventi ateinančią septintąją ir pašokti su 
savo berniuku per jo vestuves. 

— Mis Ese... 

— Būčiau nieko prieš pašokti su tavimi ir tavo- 
siose. Ir galiu pasirodyti besotė sakydama, kad norėčiau 
palaikyti ant rankų Kelo pirmagimį. Tačiau žinau, kad 

to gali ir nenutikti. Tai, kas ateina šįkart, yra blogiau 
už visa kita. 

— Aš neleisiu, kad jums kas nors atsitiktų. 

Moters atodūsis buvo kupinas meilės. 

— Tu rūpinaisi šiuo miesteliu nuo pat dešimties 
metų. Tu, Kelas ir Geidžas. Norėčiau išgyventi iki tos 
dienos, kai jums nebereikėtų rūpintis. Dėl to ir laikau- 
si. — Esė vėl paplekšnojo jo ranką. — Tikiuosi, kad 
Džindžė jau atvažiuoja manęs. 

Foksas pakilo ir padėjo jai atsistoti. 

— Palydėsiu jus, palauksime kartu. 

— Tu eik tvarkyti savo reikalų. Tikiuosi, jau susi- 
planavai ką nors smagaus savaitgaliui. 

— Susiplanuočiau, jeigu jūs eitumėte su manimi. 

Esė nusijuokė ir atsirėmė į ją lydinčio Fokso ranką. 

— Praėjo tokia diena. 

Jis stovėjo prie lango ir žiūrėjo, kaip Džindžė 
įsodino Esę į automobilį. 

— Ji nepaprasta moteris, — pastebėjo Leila. 

— Taip, ypatinga. Man reikia, kad ištrauktum jos 
turto bylą. Ji nori padaryti porą pakeitimų. 

— Gerai. 

— Ar tu kada nors pagalvoji, kad mes viską pra- 
rasime? Kad prarasime miestelį, save, tą visą prakeiktą 
reikalą? 

Leila dvejojo. 

— Otune? 

— Ne. — Foksas žvilgtelėjo į ją. — Ne, aš žinau, 
kad mes laimėsime. Tačiau ne visiems mums pasiseks. 
Ne visiems, šiandien užsiimantiems savo darbais, pa- 
siseks. 

Užuot ėjęs pasivaikščioti, Foksas grįžo į kabinetą. 

Jis ištraukė iš rašomojo stalo stalčiaus savo testamento 
kopiją — norėjo jį peržiūrėti. 


IŠKART PO PENKIŲ FOKSAS PALYDĖJO PASKUTINĮ 
klientą iki durų ir atsigręžė į Leilą: 

— Keliaujame iš čia. Čiupk savo daiktus. Pažai- 
sime boulingą. 

— Aš tikrai taip nemanau, vis dėlto mintis gera. 
Noriu pažiūrėti, kaip laikosi Kvin. 

— Ji laukia mūsų ten. Visa šutvė renkasi į Bow/- 
a-Rama. Penktadienio vakaras. Pica, alus ir „anties“ 
kėgliai. 

Leila pagalvojo apie ramų pasisėdėjimą prie lėkš- 
tės sriubos, kaip planavo, apie taurę vyno ir knygą. 

— Tau patinka boulingas. 

— Nekenčiu jo, o čia ir bėda, kai matai, kad vienas 
iš artimiausių draugų turi savo boulingo taką. — Kal- 
bėdamas Foksas paėmė jos paltą. — Tačiau pica skani, 
be to, ten yra kiniško biliardo automatai. Šitą tai labai 
mielai pažaisčiau. Kad ir kas būtų, mes užsitarnavome 
pertrauką. Nuo visko. 

— Manau, taip. 

Jis laikė jos paltą. 

— Penktadienio vakaras Slėnyje? Geriau nerasi 
kaip Bow/-a-Rama. 

Leila nusišypsojo. 

— Tada nieko nelaukime. Eisime pėsti? 

— Skaitai mano mintis. Vaizdingai kalbant, aš 
nenustygau visą dieną. — Kai jiedu jau buvo už durų, 
Foksas stabtelėjo. — Lauke, prie „Gėlių vazono“, naš- 

laitės kubilėlyje ir — matai, kas ten? Švariai nusiskutęs 
Erikas Muras. Savo žieminę barzdą jis nusiskuta kiek- 
vieną kovo mėnesį. Ateina pavasaris. 

Jis paėmė Leilą už rankos ir nusivedė šaligatviu. 

— Žinai, kas man dar lygiai taip pat patinka kaip 
kiniškas biliardas ir pica? 

— Kas? 

— Pasivaikščioti su gražia mergina. 

Leila pažiūrėjo į jį. 

— Tavo nuotaika pasitaisė. 

— Užuodžiu picą — štai dėl ko. 

— Ne, tikrai. 

Jis pamojo kažkam kitapus gatvės. 

— Aš šiek tiek pasismaginau. Kartais man reikia 
gerai pasismaginti, kad apsigramdyčiau. 

— Kaip? 

— Prisimindamas, kad mes visi darome tai, ką 
darome. Primindamas sau, jog tikiu, kad paprastai 
gėris galiausiai nugali. Kartais tas užsitęsęs laikas būna 
kankynė, bet gėris dažniausiai nugali. 

— Tu mane džiugini. 

— Gerai. Taip ir planavau. 

— Nepasakyčiau, kad aš pasimėgavau. Manau, 
kad įstrigau nerime. Našlaitės kubilėlyje — geras žen- 
klas, tačiau neapkenčiu, kad jį atsveria štai tokie daly- 
kai. — Leila mostelėjo į dovanų parduotuvę. — Ir aš 
noriu tikėti, kad gėris dažniausiai nugali, tačiau sunku, 
kai žinai, kiek tai kainuoja, kad kai kurie žmonės turi 
kažką prarasti. 

— Galbūt tai nereiškia praradimo. Galbūt jie iš- 
sikels į Ajovos valstiją ir laimės loterijoje arba išplės 
savo verslą. Arba paprasčiausiai bus laimingi ten dėl 

kokios nors kitos priežasties. Vairas turi suktis, kol kur 
nors nuvažiuoji. 

— Ir šitaip kalba žmogus, dirbantis teisininku 
miestelyje, kuriame jis gimė. 

— Aš sukau tą vairą. — Jiedu perėjo gatvę prie 
aikštės. — Jis grąžino mane tiesiai čia. Ir tave čia at- 
vežė. 

Foksas atvėrė duris ir įvedė ją į Bow/-a-Rama 
triukšmą. 

— Už picą ir pinbolą'. 

— Ir pertrauką — dėl aliteracijos. Dar yra bou- 
lingas ir bičiulystė. 

— Bičiulystė. Tritaškis tavo naudai. 

— Kortomis žaisk sąžiningai. — Jis pasuko ją ir, 
pasiduodamas nuotaikai, prigludo prie jos lūpų, nespė- 
jus jai sureaguoti. — Dar gali būti seksas ir svaigulys. 

— Kol kas dar nežaidžiu kortomis. 

— Tada apsistosime ties draugais ir džiaugsmais. 
O, vaikeli, man jau užtenka. — Jis nuvedė ją prie šešto 
tako, kur Kelas, Kvin ir Sibilė persiavė batus. — Kur 
Terneris? 

— Iškeitė mus į žaidimų centrą, — paaiškino jam 
Sibilė. 

— Kiniško biliardo konkurencija tęsiasi. Pasi- 
matysime vėliau. 

— Keliauk. Man liks trys gražios moterys. — Ke- 
las ištiesė boulingo batelių porą. — Septintas dydis? 

— Man. — Leila atsisėdo prie staliuko, o Foksas 
tuo metu pasivedė Kelą kelis žingsnius į šalį. 

— Kaip jums pavyko įkalbėti Geidžą? 


* Angl. pinbal/ — kiniškas biliardas. 

— Šį vakarą jo tėvas nedirba. Bilo nematyti, va- 
dinasi... 

— Supratau. Einu ištarkuoti jam šikną prie Tom- 
cat. Jam teks pirkti alų. 

— Tomcat? — Sibilės antakiai iškilo ligi dan- 
gaus. — Argi čia ne karinis žaidimas? 

— Galbūt. — Foksas prisimerkė. — Kas tu — 
mano motina? Ir nemėgink išpliurpti mano motinai, 
jeigu netyčia susidursi su ja, kad ištarkavau Geidžui 
subinę, žaisdamas karinį žaidimą. 

Užteko praleisti valandą priešlėktuvinio tarškėji- 
mo, aidėjimo ir žybčiojimų apsupty, ir Fokso liūdesys 
visiškai išnyko. Visai ne pro šalį stovėti, gurkšnojant 
iškovotą alų, ir stebėti, kaip trejetas žavių merginų 
pasilenkia, pasitempia. Geidžui dar niekada nepavyko 
įveikti jo Tomcat kautynėse. 

— (Geriausias vaizdas visame name, — komenta- 
vo Geidžas, kai jie stovėjo nuošaliau, tyrinėdami Kvin 
užpakaliuką, šiai priėjus prie tako. 

— Vargiai rasi geresnį. Atžygiuoja penktadienio 
vakaro komanda. — Foksas pamatė, kaip pro registra- 
torių praėjo vyrai ir moterys boulingo palaidinėmis. — 
Šį vakarą Kelas neturės laisvos vietos. 

— Žiūrėk, Naperis. — Geidžas siurbtelėjo alaus, 
nenuleisdamas akių nuo vyro kaštoninės ir kreminės 
spalvos marškiniais. — Ar jis tebėra... 

— Taigi. Aną dieną persimečiau su juo keliais 
žodžiais. Dabar jis tiesiog yra senesnis šiknius su ženk- 
leliu. | 

— Penkiasdešimt aštuoni. — Leila klestelėjo ant 
suolo persiauti batelių po paskutinio metimo. — Ne- 
pasakyčiau, kad susiradau naujausią aistrą. 

— Man patinka, — pasakė Sibilė, atsisėsdama 
šalia. — Aš balsuočiau už gražesnį apavą, tačiau man 
patinka žaidimas, tas numušimas, pastatymas. 

— Tai reiškia? 

— Paleidi kamuolį, išvartai kėglius. Jeigu paleidi 
jį gerai, tada jie numuša vienas kitą. Paskui minutę 
palauki, ir jie vėl stovi lyg dešimt kareivių. Po visų tų 
karinių žaidimų, — paerzino ji Foksą, pasiųsdama ati- 
tinkamą šypseną, — aš mirštu badu. — Ji atlošė galvą į 
Geidžą. — Kaip tau pavyko mūšis? 

— Man geriau sekasi su kortomis ir moterimis. 

— Kaip žadėta, aš ištarkavau jam subinę. Alus 
Geidžo sąskaita. 

Susėdę aplink stalą prie picos ir alaus, jie nedis- 
kutavo apie rytą. Nekalbėjo ir apie kitos dienos planus. 
Šiuo metu jie paprasčiausiai buvo grupelė draugų, 
besidžiaugiančių vienas kitu ir pramoga, kurią suteikė 
mažas provincijos miestelis. 

— Kitą sykį — mano žaidimas, — paskelbė Gei- 
džas. — Mielo, draugiško pokerio partija. Pažiūrėsime, 
kas tada pirks alų, — tyčiojosi jis iš Fokso. 

— Bet kada, bet kur. — Foksas išsišiepė ir pa- 
sičiupo picos gabalą. — Aš praktikavausi. 

— Strip pokeris nesiskaito. 

— Skaitosi, jeigu tu laimi, — pasakė jis pilna 
burna. 

— Žiūrėk, kas grįžo! — Šelė Koler atsikraipė, įlin- 
dusi į tokius džinsus, kurie sukurti, kad paliktų mėlynes 
ant vidaus organų, ir į palaidinukę, skirtą dar nesubren- 
dusiai dvylikametei. Ji pagriebė rankomis Geidžą už vei- 
do ir godžiai, šiek tiek girtai ilgam įsisiurbė į jo lūpas. 

— Ei, Šele, — ištarė jis, pagaliau atgavęs žadą. 

— Girdėjau, kad grįžai, bet nesimatė tavęs nė 
ženklo. Na, argi tu ne apetitiškas kaip visada? Kodėl 
mums ne... 

— Kas naujo? — nutraukė jis ir pakėlė prie bur- 
nos alų, kad apsisaugotų nuo kitos atakos. 

— Aš skiriuosi. 

— Gaila. 

— Man — nė kiek. Blokas — niekam tikęs, akis 
dumiantis suskis agurkėlio dydžio pimpalu. Tų mažu- 
čių agurkėlių dydžio, žinai? 

— Nežinojau. 

— Man reikėjo pabėgti su tavimi, — pasakė ji 
ir apdalino kiekvieną sėdintįjį prie stalo miglota šyp- 
sena. — Labas visiems. Ei, Foksai! Noriu aptarti su 
tavimi savo skyrybas. 

Ji norėtų kalbėti apie savo skyrybas dvidešimt 
keturias valandas per parą, pagalvojo Foksas. Kiti ke- 
turi buvo įnikę į kalbas apie Šelės seserį, šiek tiek per 
draugišką svainiui. 

— Kodėl tau neatėjus į kontorą kitą savaitę? 

— Tr čia galiu kalbėti kuo laisviausiai. Neturiu 
jokių paslapčių. Neturiu jokių paslapčių visame pra- 
keiktame miestelyje. Kiekvienas šunsnukis žino, kad 
mano vyrelis buvo nutvertas, kai jo ranka ilsėjosi ant 
mano sesers papuko. Prie skundo aš noriu pridurti šitą 
reikalą, šitą konsorciumo netektį — tų meilės reikalų 
praradimą. 

— Pakalbėsime apie tai. Gal aš pavaišinsiu kava 
bare ir galėsime... 

— Nenoriu kavos. Esu puikiai nusiteikusi atšvęsti 
savo būsimas skyrybas. Aš noriu dar alaus ir trokštu 
pasiglamonėti su Geidžu. Kaip senais laikais. 

— Gal vis dėlto išgersime kavos? 

— Aš galėčiau pasiglamonėti su tavimi, — pasakė 
Foksui, kai tas atsistojo ir nusivedė ją. — Ar mes kada 
nors glamonėjomės? 

— Tais laikais man buvo penkiolika metų, — 
pranešė Geidžas, kai Foksas nuvairavo Šelę prie ba- 
ro. — Paskelbiu, kad žinotumėte. 

— Ji tokia nelaiminga. Gaila, — atsiduso Lei- 
la. — Tokie dalykai mane labai veikia. Ji tokia apgai- 
lėtina. 

— Foksas padės jai atsigauti. Jau taip ir daro. — 
Kelas linktelėjo baro pusėn, kur Šelė sėdėjo, pasidėjusi 
galvą Foksui ant peties, ir klausėsi, ką jis kalbėjo. — Jis 
yra toks advokatas, kuris rimtai vertina terminą „pa- 
tarėjas“. 

— Jeigu mano sesuo su mano vyru žaistų žaidi- 
mėlį „minkyk melionus“, ir aš norėčiau nudirti jam kai- 
lį skyrybomis. — Sibilė atsilaužė mažytį meksikietiško 
užkandžio kampelį. — Žinoma, jeigu būčiau ištekėjusi. 
Ir po to, kai jau būčiau padariusi iš jų košę. Ar tikrai jos 
vyro vardas Blokas? 

— Deja, — patvirtino Kelas. 

Prie baro kava Šelei nerūpėjo, ji klausėsi. 

— Būtų geriau, jeigu nejuodintum Bloko viešai. 
Ką nori apie jį pasakyti, sakyk man, gerai? Bet šitaip 
viešai ant jo putotis, ypač apie jo pimpaliuko dydį, pir- 
miausia nepalanku tau. 

— Iš tikrųjų jo pimpaliukas ne agurkėlio dy- 
džio — niurnėjo Selė. — O galėtų būti. Jam išvis ne- 
reikėtų jo turėti. 

— Suprantu. Ar tu čia viena? 

— Ne. — Ji jau atsiduso. — Atėjau su draugėmis. 

Esame prie žaidimų automatų. Surengėme sau vakarą, 
pavadinę jį „Mums nusišikt ant vyrų“. Blogąja prasme. 

— Gerai. Tu nevairuoji, ar ne, Šele? 

— Ne, mes atėjome pėsčios iš Arlenos. Ir paskui 
ten grįšime. Ji įsiutusi ant savo meilužio. 

— Jeigu tu susiruoši eiti, kai aš dar būsiu čia ir, 
jeigu norėsi, kad kas nors pavežtų tave ar parvestų, 
prieik, ir aš padėsiu. 

— Tu esi pats mieliausias prakeiktas padaras vi- 
same pasaulyje. 

— Ar nori grįžti prie žaidimų? 

— Taip. Šiaip ar taip, jau greitai visos trauksime 
namo, susimaišysime martinio su obuoliais ir žiūrėsime 
„Telmą ir Luiza“. 

— Šaunu. — Foksas paėmė ją už rankos, pasuko 
kuo toliau nuo Geidžo ir jų stalo ir nuvedė prie auto- 
matų. 

Nutaręs, kad nusipelnė dar vieno bokalo alaus, jis 
grįžo prie baro ir užsisakė Geidžo sąskaita. 

— Sakai, klijuojiesi prie Šelės visais įmanomais 
būdais. 

Foksas atsisuko ton pusėn, iš kur atsklido Nape- 
rio balsas. 

— Šį vakarą lėti apsisukimai — nėra piktadary- 
bių, snūstelėjęs pavaduotojau? 

— Tie, kurie turi tikrus darbus, gauna laisvus 
vakarus. Kokia tavo dingstis? 

— Man patinka stebėti žmones, kurie patys pau- 
tų neturi, bet kimba į kitų. 

— Pažiūrėsiu, kas atsitiks taviesiems, kai Blokas 
suuos, ką veiki su jo žmona. 

— Štai, prašau, Foksai. — Holi padėjo Fokso 
gėrimą ant prekystalio ir supratingai dirstelėjo. Ji dirba 
bare gana ilgai, kad suprastų, kada artinasi bėda. — 
Jums atnešti ko nors, pavaduotojau? 

— Asotųį Bud“. Galiu lažintis, kad kitą savaitę 
Blokas atkals tavo ištižusią subinę. 

— Tau teks nesikišti į tai. — Dabar Foksas atsi- 
gręžė tiesiai į Naperį. — Blokas ir Šelė turi pakanka- 
mai bėdų ir be tavo malimosi aplink. 

— Tu nurodinėji man, ką daryti? — Jis bedė pirš- 
tu į Fokso krūtinę, nuožmiai išsiviepdamas ir apnuo- 
gindamas dantis, o tai turėjo reikšti „tik pabandyk“. 

— Aš tau sakau: Blokui ir Šelei dabar sunkus 
metas ir jiems nereikia, kad tu dar labiau suknistum jį 
tik todėl, kad nori ėstis su manimi. — Foksas pasiėmė 
alų. — Tau jau reikia eiti. 

— Nieko man nereikia. Laisvas vakaras. 

— Tikrai? Ir man. — Foksas, kuris niekada ne- 
galėjo pasitraukti, gavęs iššūkį, tėkštelėjo alaus ant 
Naperio marškinių. — O-oi. Atgrubnagis. 

— Tu, kvailas šikniau. — Jis niūktelėjo, ir Foksas 
būtų išsitiesęs ant grindų, jeigu tik nebūtų to numatęs. 

Jis šoktelėjo į šalį, tad Naperio mostas nušveitė 
jį patį ant kėdės prie baro. Kai pavaduotojas atsitiesė 
ir skubiai atsisuko atsikeršyti, priešais jį stovėjo ne tik 
Foksas, bet ir Geidžas su Kelu. 

— Velniškai gaila, — nutęsė Geidžas. — Šitiek 
alaus perniek. Bet gerai atrodo ant tavęs, Naperi. 

— Siuo metu mes vejame tokius kaip tu lauk iš 
miestelio, Terneri. 


* Sutr. „Budweiser“ (alus). 

Geidžas išskėtė rankas paskatindamas. 

— Išvyk mane. 

— Mes čia nė vienas neieškome bėdos, Derikai. — 
Kelas žengė į priekį, įsmeigęs akis į Naperį. — Ši vie- 
ta — šeimos nuosavybė. Čia pilna vaikų. Daugybė liu- 
dininkų. Aš nusivesiu tave į mūsų dovanų parduotuvę, 
išrinksiu naujus marškinius. Tau nereikės mokėti. 

— Man nereikia jokio prakeikto daikto iš ta- 
vęs. — Jis atsigręžė į Foksą. — Ne visada turėsi savo 
draugus šalia, kad apgintų, O'Delai. 

— Tu vis pamiršti taisykles. — Dabar Geidžas 
žengė į priekį, užblokuodamas Foksą, kol draugas 
neužkibo ant kabliuko. — Kiši nagus prie vieno iš 
mūsų — kiši nagus prie visų. Tačiau Kelas ir aš? Mes 
tik džiaugsimės, laikydami Fokso paltą, kol jis atkals 
tave. Ne pirmas kartas. 

— Laikai keičiasi. — Naperis prasibrovė pro juos 
ir nuėjo. 

— Nelabai, — suburbėjo Geidžas. — Toks pat 
šiknius kaip visada. 

— Aš tau sakiau. — Aiškiai pasijutęs lengviau, 
Foksas atsisuko į barą. — Man reikės dar vieno alaus, 
Holi. 

Kai jis grįžo prie stalo, Kvin giedriai nusišypsojo. 

— Vakarienė ir šou. Šitoje vietoje randi viską. 

— Šitas šou tęsiasi maždaug dvidešimt penkerius 
metus. 

— Jis tavęs nekenčia, — tyliai pasakė Leila. — Ir 
net nežino kodėl. 

— Kai kuriems žmonėms žodis „kodėl“ neegzis- 
tuoja. — Foksas uždėjo delną ant jos rankos. — Pa- 

miršk jį. Ką pasakysi apie vieną kiniško biliardo par- 
tiją prie bet kurio aparato. Ir gauni tūkstančio taškų 
handikapą. 

— Manyčiau, tai gali būti įžeidimas, bet... Ne! 
Negerk. Viešpatie. Pažiūrėk. 

Alaus bokalas, kurį Foksas laikė rankoje, putojo 
krauju. Vyras lėtai jį padėjo. 

— Šį vakarą du bokalai alaus nuėjo perniek. Ma- 
nau, šventė baigta. 


KAI KVIN PANŪDO LIKTI SU KELU BOULINGO CEN- 
tre iki uždarymo, Foksas palydėjo Leilą ir Sibilę namo. 
Reikėjo paėjėti tik du kvartalus, ir jis žinojo, kad abi 
puikiausiai galėjo apsiginti. Tačiau jam nepatiko min- 
tis, kad merginos vienos žingsniuos naktį. 

— Kokia priešistorė to bukagalvio, kuris pasipuo- 
šė tavo alumi? — paklausė jo Sibilė. 

— Tiesiog peštukas, erzinęs mane nuo pat vai- 
kystės. Dabar — pavaduotojas Peštukas. 

— Jokios konkrečios priežasties? 

— Aš buvau sudžiūvęs, žemesnis už jį — ir kie- 
tesnis — ir kilęs iš gamtos mylėtojų šeimos. 

— Daugiau negu reikia. Na... — Sibilė gnybtelėjo 
jo bicepsą. — Dabar tu nesudžiūvęs. Ir tebesi kietesnis 
už jį. — Ji vertinamai šyptelėjo. — Ir greitesnis. 

— Jis nori tau kenkti. Tai įrašyta jo dešimties 
būtiniausių darbų sąraše. — Leila tyrinėjo Fokso pro- 
filį, kol visi trys ėjo per gatvę. — Jis nesiliaus. Tokie 
žmonės nesiliauja. 

— Man mažiausiai rūpi Naperio būtiniausių dar- 
bų sąrašas. Jis turi elgtis kaip pridera. 

— A, vėl namie. — Sibilė užlipo ant pirmojo 
laiptelio, apsisuko, nužvelgė tylią gatvę. — Dar nėra 
vienuoliktos, o mes jau sugebėjome pažaisti boulingą, 
pavakarieniauti, pasipešti ir priimti piktosios dvasios 
siųstas pastabas. Hokinso Slėnyje linksmybėms nėra 
galo. — Ji uždėjo rankas Foksui ant pečių. — Ačiū, kad 
palydėjai mus namo, geruti. — Tada lengvai pakštelė- 
jo. — Iki ryto. Leila, kodėl tau nepadirbėjus su Foksu 
prie logistikos — laikas, transportas, o paskui pasakysi 
man. Būsiu viršuje. 

— Aštuntą valandą mano tėvai jau bus išvažia- 
vę, — pasakė jis Leilai, kai Sibilė nuėjo. — Jeigu reikia, 
galiu užsukti čia ir paimti jus visas. 

— Nebūtina. Manau, mes atvažiuosime Kvin 
automobiliu. Kas tave, Foksai, palydės namo? 

— Aš prisimenu kelią. 

— Žinai, ką turiu galvoje. Tau reikėtų eiti vidun 
ir likti čia. 

Nusišypsojęs jis pasislinko šiek tiek arčiau. 

— Kur „čia“? 

— Ant sofos, bent jau šį kartą. — Leila įbedė 
pirštą į jo krūtinę ir stumtelėjo atgal. 

— Jūsų sofa gumbuota ir turite tik paprasčiausią 
kabelinę televiziją. Tu turi padirbėti prie savo strate- 
gijos. Jeigu būtum pakvietusi mane pasilikti, nes tau 
neramu likti vienai su Sibile, aš stengčiausi užmigti ant 
tavo sofos, žiūrėdamas „Įstatymo ir tvarkos“ kartojimą 
ir vis galvodamas apie tave, gulinčią lovoje viršuje. Pa- 
bučiuok mane labai nakčiai, Leila. 

— Gal man ir neramu būti namie vienai su Si- 
bile. 


— Ne,taip nėra. Pabučiuok mane atsisveikindama. 

Leila atsiduso. Jai tikrai reikės padirbėti prie savo 
strategijos. Ji pakėlė galvą ir lengvai, draugiškai, kaip ir 
Sibilė, pabučiavo. 

— Labanakt. Būk atsargus. 

— Ne visada užtenka atsargumo. Štai tau ir pa- 
vyzdys. 

Foksas sugavo rankomis jos veidą ir palinko prie 
lūpų. Nors bučinys buvo švelnus ir neskubus, visgi per- 
smelkė ją nuo galvos iki padų. Liežuvio sklendimas, 
nykščių glamonė ties smilkiniais, tvirto kūno prigludi- 
mas ištirpdė visus kaulus. 

Netgi atsitraukęs jis nepaleido jos veido, žiūrėjo 
į akis. 

— Čia buvo atsisveikinimo bučinys. 

— Tikrai. Be abejonės. 

Ir vėl bučiavo ją taip pat, su tuo pačiu lipšniu 
pasitikėjimu, kol Leilai teko stvertis jo rankų, kad iš- 
silaikytų ant kojų. 

— Dabar abiem neteks užmigti. — Foksas atsi- 
traukė. — Taigi mano darbas čia atliktas. Deja. Iki 
rytojaus. 

— Gerai. — Leila nuėjo prie durų ir tik tada atsi- 
gręžė, kaip jai atrodė, už nepavojingo atstumo. — Esu 
atsargi, ypač kai būna svarbu. Seksas yra svarbus arba 
turėtų toks būti. 

— Tai yra mano asmeninių prioritetų dešimtuko 
pradžioje. 

Nusijuokusi ji atidarė duris. 

— Labanakt, Foksai. 

Viduje Leila iš karto nužingsniavo laiptais į viršų. 
Sibilė, išėjusi iš darbo kambario, išrietė antakius. 

— Viena? 

— Taip. 

— Ar galiu paklausti, kodėl tu neketini kaip rei- 
kiant ištirti žavaus advokato skonio? 

— Bijau, kad nepasidarytų per daug svarbus. 

— A. — Sibilė supratingai linktelėjo ir atsirėmė į 
durų staktą. — Tai visada viską suvelia. Nori išsivaduo- 
ti iš seksualinės frustracijos, pasinerdama į tyrinėjimus 
ir užrašus? 

— Vargu ar schemos ir diagramos turi tokią galią, 
bet pamėginsiu. — Įeidama į darbo kambarį, Leila nu- 
simetė švarką. — Ko tu imiesi, kai jie gali pasidaryti 
per daug svarbūs? 

— Paprastai aš bėgu — arba tiesiai į taikinį, arba 
į šoną. Rezultatai įvairūs. — Sibilė priėjo patyrinėti 
miestelio žemėlapį, kurį Leila buvo sukūrusi ir pri- 
smeigusi prie sienos. 

— Aš paprastai suku ir suku aplink, pernelyg 
viską pasverdama ir apmąstydama. Dabar galvoju, ar 
neatsitiko taip dėl to, kad įsijungiau. — Ji patapšnojo 
sau per galvą. — Pati to nežinodama. 

— Gali būti. — Sibilė pasiėmė raudoną smeigtu- 
ką (ženklinant kraują) ir įbedė jį į boulingo centrą že- 
mėlapyje, pažymėdama dar vieną incidentą. — Tačiau 
normaliomis aplinkybėmis apie Foksą reikėtų nemažai 
pagalvoti. Pridėk nenormalias, ir jau reikia daug ką ap- 
svarstyti. Jeigu tau reikia laiko, neskubėk. 

— Normaliomis aplinkybėmis tai būtų supranta- 
ma. — Prie rašomojo stalo Leila susirado raudoną kor- 
telę ir užrašė: „Kruvinas alus, Foksas, Bow/-a-Rama, 
dar pridėjo laiką ir datą. — Tačiau laikas ir yra viena iš 
bėdų, ar ne? Kiek iš tiesų galime jo turėti? 

— Kalbi kaip Geidžas. Dar gerai, kad judu nesu- 

simetėte į krūvą, o tai amžinai ir žiūrėtumėte į pasaulį 
pro tamsius akinius. 

— Gali būti, bet... — Leila susiraukė, tyrinėdama 
žemėlapį. — Kelyje tarp Fokso ir Kelo namų matau 
kitą smeigtuką, juodą. 

— Žymi didelį bjaurų šunį. Aš tau nesakiau? Ne, 
teisingai, juk į centrą tu atėjai tiesiai iš darbo. Atleisk. 

— Pasakok. 

Kai Sibilė baigė, Leila pasiėmė tamsiai mėlyną 
kortelę ir užpildė. Ji buvo pasirinkusi tokią spalvą žy- 
mėti gyvūno forma pasirodžiusį demoną. 

— Bjauru prisipažinti, tačiau nors mano galva 
ir rankos užimtos, aš vis tiek jaučiuosi seksualiai su- 
gniužusi. 

— Nagi, nagi. — Sibilė patapšnojo Leilai per 
petį. — Einu išvirti arbatos. Pridėsime ir šokolado. 
Visada pagelbsti. 

Leila abejojo, ar saldumynai patenkins jos apetitą 
žaviam advokatui, vis dėlto priims, kas jai duodama. 


8 


RYTĄ KRAPNOJO ŠALTAS LIETUS. TOKS, SUMETĖ 
Foksas, kabės visą dieną kaip šleikštus galvos skausmas. 
Beliks ištverti. 

Pasirausęs skalbinių krepšyje, išsitraukė med- 
vilninį sportinį nertinį su gobtuvu, kurį sugebėjo iš- 
skalbti, tik nepadėjo į vietą. Bent jau devyniasdešimt 
procentų garantijos, kad išskalbė. Gal septyniasdešimt 
penki. Tačiau pauostęs padidino garantijas iki šimto 
procentų. 

Tada susirado džinsus, apatinius, puskojines — 
šitoms prireikė daugiau laiko, nes norėjo, kad poros 
spalva atitiktų. Rengdamasis dairėsi po miegamąjį ir 
prisiekė rasti laiko ir valios sudėti visus tuos sumautus 
skalbinius į vietą, nesvarbu, kad galiausiai prisieis vėl 
juos išskalbti ir sudėlioti. Kada nors šį dešimtmetį pa- 
siklos lovą ir iškuops likusį šlamštą. 

Jeigu jam pavyktų pasiekti tą lygį, galbūt galėtų 
rasti kokią valytoją, kuri toliau rūpintųsi šiuo reikalu. 
Gal vyruką valytoją, svarstė Foksas, gurkšnodamas 
pirmąją tądien kokakolą. Ko gero, vyrukas geriau viską 
atliktų. 

Reikės pagalvoti. 

Jis susivarstė senuosius darbinius batus, o kadan- 
gi ūkvedyba tebelindėjo galvoje, nereikalingus batelius 
įmetė į sieninę spintą. Pagautas įkvėpimo, ten link pa- 
siuntė ir skalbinių krepšį. 

Pasičiupo raktus, dar vieną kokakolos skardinę 
ir Devi/ Dog pyragėlį, kuris vairuojant atstos pusrytį. 
Lauke, pusiau nulipęs laipteliais, pastebėjo apačioje 
stovinčią Leilą. 

— Ei. 

— Jau ėjau pas tave. Pamatėme, kad tavo sunk- 
vežimis dar čia, todėl ir paprašiau Kvin mane išleisti. 
Pagalvojau, kad važiuosiu su tavimi. 

— Puiku. — Foksas kilstelėjo pyragėlį. — Devs/ 
Dog? 

— Tiesą sakant, man jau užtenka keturkojų vel- 
niškų šunų. 

— A-a. — Prieidamas jis išlupo popierėlį. — 
Keista, kad tai niekada neatėmė man noro pasidžiaugti 
Devil Dog. 

— Tik nesakyk, kad čia tavo pusrytis, — pasakė 
Leila, jam atsikandus. Foksas tik nusišypsojo ir žings- 
niavo toliau. 

— Mano skrandis visiškai subrendo, kai buvau 
dvylikos. — Jis atvėrė sunkvežimio keleivio pusės du- 
reles. — Kaip miegojai? 

Lipdama vidun, ji dirstelėjo per petį. 

— Gana gerai. — Ji palaukė, kol Foksas apėjo au- 
tomobilio priekį ir įlindo prie vairo. — Netgi po to, kai 
Sibilė papasakojo, kaip jiedu su Geidžu įlėkė — tiesio- 
gine prasme — į velnio šunį. Tai atsitiko jiems važiuo- 
jant iš tavo namų į Kelo. 

— Ta-aip, Geidžas apšvietė, kol dyriau jam kailį 
žaidžiant kinišką biliardą. — Foksas įkišo kokakolą į 
tam skirtą vietą, dar atsikando pyragėlio. Greitai pa- 
tikrinęs aplinką, pajudėjo nuo šaligatvio krašto. 

— Norėjau važiuoti su tavimi, nes turiu minčių, 
kaip reikėtų tvarkytis šiandien. 

— O aš maniau, kad negali be manęs ištverti. 

— Aš stengiuosi ignoruoti savo hormonus. 

— Pasiutusiai gaila. 

— Gal ir taip, bet... Vakarykštis reginys be galo 
daug pareikalavo iš Kvin. Tikiuosi, kad mes — tu ir 
aš — galėtume pamėginti ir nepainioti į šį reikalą jos. 
Visas tikslas — surasti tuos dienoraščius, jeigu jie yra. 
Jeigu jie yra, tai jie dabartyje. Jeigu ne, tada turėsime 
grįžti prie Kvin. Tačiau... 

— Tu norėtum apsaugoti ją nuo migrenos. Mes 
galime pamėginti. Manau, neminėjai jai šitos idėjos. 

— Planavau, — jeigu tu sutiksi, — pasakyti, kad 


šita mintis mums kilo važiuojant. — Leila nusišypso- 

jo. — Na, štai, užsisukau apie savo strategiją. Ar sapna- 
vai praėjusią naktį? 

— Vien tave. Mudu buvome mano kabinete, tu 
vilkėjai tikrai trumputę raudoną suknytę ir avėjai aukš- 
takulnius su dirželiais ant kulkšnių? Tie mane jaudri- 
na. Tu sėdėjai ant rašomojo stalo, atsigręžusi į mane. Aš 
įsitaisęs kėdėje. Ir tu pasakei, pirmiau apsilaižiusi: „Aš 
pasirengusi rašyti, diktuokite, pone O'Delai.“ 

Leila klausėsi pakreipusi galvą. 

— Paprasčiausiai sukūrei. 

Foksas skubiai žaviai šyptelėjo. 

— Galbūt, bet garantuoju, kad tai sapnuosiu šią- 
nakt. Gal mums reikėtų kur nors nueiti? Yra toks baras 
už upės. Geras baras. Šeštadienio vakarais ten skamba 
muzika. Jie pasikviečia šaunių muzikantų. 

— Atrodo taip normalu. Aš vis stengiuosi viena 
ranka laikytis už to, kas normalu, o kitą ranką kišti į tai, 
kas neįmanoma. Tai... 

— Siurrealistiška. Pamirštu apie tai, tarpuose 
tarp septintųjų galiu neprisiminti savaitėmis, kartais 
net mėnesiais. Paskui kas nors primena. Tai irgi siur- 
realistiška. Žengi pirmyn, darbuojiesi, linksminiesi, ir 
taip toliau, ir — pykšt! — sukrebžda kažkur pakaušyje. 
Ir kuo arčiau, tuo įnirtingiau sėdi galvoje. — Jo pirštai 
ant vairo grojo į „Snow Patrol“ muzikos taktą. — Taigi 
geras baras su smagia muzika padeda prisiminti, kad 
tai daug, tačiau ne viskas. 

— Protingas požiūris. Abejoju, ar man taip pa- 
vyks, bet norėčiau pasiklausyti muzikos už upės. Kada? 

— A... devintą? Ar devinta valanda tau tinka? 

— Gerai. — Leila giliai įkvėpė, kai jis pasuko į 


keliuką, vedantį prie gyvenamojo namo. Ji sutinka eiti 

į pasimatymą su vyru, su kuriuo ketina susieti savo pa- 
sąmonę. Tai jau daugiau negu siurrealistiška. 

Leila jautė, kad nepadoru ir žengti į namą be 
kvietimo. Tegul tai ir Fokso vaikystės namai, vis dėlto 
dabar jis ten negyvena. Ji pagalvojo, kad paprasčiausiai 
negalėtų įeiti į savo tėvų butą, tyčia nutaikiusi momen- 
tą, kai jų ten nėra. 

— Atrodo, kad taip negerai, — pasakė Leila, 
kai jie stovėjo svetainėje. — Tarsi įsibrauta. Suprantu, 
kodėl norime taip padaryti, kol jų nėra namuose, bet 
vis tiek atrodo... — Sutrikusi ji ieškojo žodžio. — Ne- 
padoru. 

— Mano tėvai nieko prieš, jeigu užeina žmonių. 
Antraip jie užrakintų duris. 

— Vis tiek... 

— Leila, mums tai svarbu. — Kvin išskėtė ran- 
kas. — Tai, dėl ko mes visi čia, yra svarbiau negu įpras- 
tos etiketo normos. Vakar lauke aš tiek daug pasiekiau. 
Esu pasiryžusi atskleisti dar daugiau viduje. 

— Dėl šio reikalo. Man gimė mintis, kurią ap- 
svarsčiau su Leila pakeliui į čia. Jeigu tu nieko prieš, 
Kvin, kad mes įsikišime, pirmiausia mudu su Leila 
norėtume kai ką pamėginti. Galbūt mudviem pavyks 
įžiūrėti, kur yra dienoraščiai, jeigu jie išvis čia yra. Arba 
bent pajusti juos. 

— Gera mintis. Ir ne tik dėl to, jog mieliau su- 
tikčiau, kad tau netektų vėl patirti to paties, — pri- 
dūrė Kelas, pamatęs, kaip Kvin prisimerkė, žiūrėdama į 
jį. — Gali ir pavykti, juo labiau kad Foksas su Leila yra 
susiję: sumažėja šalutinio poveikio galimybė. 

— O jeigu nepavyks, — papildė Foksas, — grįši- 


me prie tavęs. 

— Gerai, suprantama. Patikėkite, aš nesiveržiu 
ten, kur mano galva gali sprogti. 

— Puiku, tada sutarta. Čia yra seniausia namo 
dalis. Kiek žinoma, šis kambarys ir kiti virš jo faktiškai 
ir Žuvo namas. Logiška, kad jeigu iki pastatant šitą, čia 
buvo trobelė ar namas, jie galėjo stovėti toje pačioje 
vietoje. Galbūt, ypač turint galvoje vakarykštę Kvin 
„kelionę“, jie panaudojo ir šiek tiek tų pačių medžiagų. 

— Pavyzdžiui, židinį. — Kvin nuėjo prie jo, per- 
lipo per Lampą, jau išsitiesusį priešais rusenančią ugnį, 
ir perbraukė ranka akmenis. — Man lenda į galvą 
mintis, kad už tų plytų ir akmenų galima šį tą paslėpti. 

— O jeigu, negarantuodami šimtu procentų, iš- 
kapstysime kalkių skiedinį ir pradėsime lupti akmenis, 
tėvas mane nudės. Pasirengusi? — paklausė Foksas 
Leilos. 

— Kaip visada. 

— Pažiūrėk į mane. — Jis paėmė ją už rankų. — 
Tik žiūrėk į mane. Nieko negalvok. Įsivaizduok. Nedi- 
delis prirašytas sąsiuvinis. Rašalas išblukęs. Įsivaizduok 
jos rašyseną. Matei ją kituose dienoraščiuose. 

Fokso akys tokios sodrios. Seno aukso spalva 
tokia žavi. Rankos ne tokios švelnios kaip advokatų. 
Rankos ne vyro, kuris nešiojasi lagaminėlį, dirba prie 
rašomojo stalo. Šiose rankose įsispaudęs sunkus darbas, 
jos stiprios. Foksas kvepėjo lietumi, tik vos vos juntamu 
lietumi. 

Jis nebūtų tokio skonio kaip pyragėlis. 

Jis norėjo jos. Įsivaizdavo, kaip liečia ją, kaip ran- 
kos slysta per nuogą odą, slenka per jos krūtis, pilvą. 
Ten, priglaudęs lūpas, liežuvį, ragavo jos karštį, kūną. 

Lovoje, kur būsime tik mudu. 

Žioptelėjusi Leila atšoko atgal. Fokso balsas taip 
aiškiai suskambėjo jos galvoje. 

— Ką matei? — nerimavo Kelas. — Ar matei 
dienoraštį? 

Neatitraukdamas akių nuo Leilos, Foksas pa- 
purtė galvą. 

— Pirmiausia mums reikėjo patraukti kai ką iš 
kelio. Dar kartą? — paklausė Leilos. — Panaudok savo 
skyrelius. 

Visa jos oda degė, iš viršaus ir iš vidaus, tačiau 
Leila vis tiek linktelėjo. Ir iš visų jėgų pasistengė nu- 
stumti savo ir Fokso troškimus į šalį. 

Viskas susibėgo į vieną mažytį taškelį. Jame gir- 
dėjo draugų susiplakusias mintis — tarsi tolimą kok- 
teilių vakaro aidą. Buvo justi susirūpinimas, abejonė, 
laukimas, jausmų makalynė. Ir tai nustūmė į šalį. 

Jos galvoje įsivyravo sąsiuvinis. Rudais odiniais 
viršeliais, išdžiūvusiais nuo senumo. Pageltusiais lapais 
ir išblukusiu rašalu. 

Lauke jau temsta, aš ilgiuosi savo meilės. 

— Jis ne čia. — Foksas prakalbo pirmas, iš lėto 
nutraukdamas ryšį tarp savęs ir Leilos. — Ne šiame 
kambaryje. 

— Ne. 

— Tada turiu pamėginti dar kartą. — Kvin pa- 
sitempė. — Galiu pamėginti nukreipti dėmesį į Aną, 
į jos dienoraštį. Pamatyti, kada ji rengėsi jį kažkur pa- 
dėti, galbūt nunešti atgal į savo tėvo namą mieste. Į 
senąją biblioteką. 

— Ne,jjų nėra senojoje bibliotekoje, — lėtai ištarė 
Leila. — Ir šiame kambaryje nėra. 

— Bet jie čia, — baigė Foksas. — Be galo aiškiai 
suvokėme. Jie turi būti čia. 

Geidžas patrepsėjo koja į grindis. 

— Gali būti ir apačioje. Gal ji paslėpė juos po 
grindimis, jeigu anuomet jos buvo. 

— Arba užkasė, — tęsė Sibilė. 

— Jeigu jie po namu, manykite, kad mes žuvę, — 
nurodė Geidžas. — Jeigu Brajanas užsirūstintų dėl ke- 
lių išluptų židinio akmenų, tada jis tikrai išeitų iš proto, 
jei pareikštume norį nušluoti šitą prakeiktą namą nuo 
pamatų, kad prisikastume prie kažkokių dienoraščių. 

— Tu nelabai vertini tuos dienoraščius, — paste- 
bėjo Sibilė. — Tačiau pirmoji dalis teisinga. 

— Turime pamėginti dar kartą. Galime eiti per 
visus kambarius, — pasiūlė Leila. — Į rūsį? Čia yra 
rūsys? Jeigu Ana iš tiesų juos užkasė, rūsyje turėtume 
lengviau sugauti signalą. Netikiu, kad neįmanoma 
jų pasiekti. Gilas jai pasakė, kas atsitiks, pasakė apie 
mus — apie jus. 

— Ji galėjo paslėpti juos, kad nepasimestų ar ne- 
būtų sunaikinti. — Kelas vaikštinėjo, nes šitaip jam 
buvo lengviau mąstyti. — Kad jų per greitai nerastų 
arba kad neaptiktų ne tie žmonės, kurie turi rasti. Ta- 
čiau ji norėtų, būtų norėjusi, kad rastume mes. Tegul tai 
būtų ir paprasčiausi sentimentai. 

— Sutinku. Žinau, ką jaučiau. Ji mylėjo Gilą. 
Mylėjo savo sūnelius. Ir visa savo širdimi tikėjosi, ką 
atėjusieji po jos darys. Mes esame tie, kurie suteikia 
galimybę jai vėl būti su Gilu, išlaisvinti jį. 

— Eikime į lauką. Taip, rūsys yra, — pasakė Fok- 
sas Leilai. — Tačiau galėtume sutelkti dėmesį į namą 

iš lauko pusės. Ir pašiūrė. Labai tikėtina, kad pašiūrė 
stovėjo jau tada, kai Ana glaudėsi čia. Reikėtų išmė- 
ginti pašiūrę. 

Kaip Foksas ir numanė, lietus nesiliovė — ir to- 
liau lėtai purškė. Tėvų šunis su Lampu jis uždarė name, 
kad nesipainiotų po kojomis. Ir su kitais išėjo į užsi- 
spyrusią dulksną. 

— Kol dar nepradėjome, man kilo mintis — ten, 
viduje — apie tą pavojaus signalą? 

— Apie ką? — pertraukė Kvin. 

— Apie pavojaus signalo sistemą, — paaiškino 
Foksas. — Aš galiu sugauti jį lygiai taip pat, kaip ir 
visas psichines vibracijas. Tiesiog kaip radijo siųstuvas. 
Jeigu siųsite jį man, turėčiau sugauti. Jeigu aš siųsiu, jūs 
sugausite. Reikėtų pamėginti keletą kartų, bet viskas 
vyksta greičiau negu telefonu. 

— Telepatų komanda pasirengusi. — Sibilė pa- 
sitaisė savo juodą kepurėlę nuleistais kraštais. — Ne- 
ribotos minutės ir mažiau nutrauktų pokalbių. Man 
patinka. 

— O kas, jei būtent tu patekai į bėdą? — Leila 
vilkėjo ploną striukę, o po ja megztinėlį su gobtuvu. 
Tas megztinis, jos manymu, buvo orchidėjų spalvos. 
Kieme ji užsitraukė gobtuvą ant galvos. 

— Tokiu atveju perduosiu Kelui arba Geidžui. 
Ir anksčiau taip darėme septintosios laikotarpiu. Arba 
tau, — pridūrė jis, — kai geriau įvaldysi šią sistemą. 
Mes ten žaisdavome. Prisimenate? — Foksas šūktelėjo 
Kelui ir Geidžui. — Kurį laiką naudojome tą sistemą 
fortui, tik nevadinome jo fortu — Beriams-O'Delams 
būtų skambėję pernelyg kariškai. Todėl sakėme, kad 

— Ten mes nužudėme tūkstančius. — Geidžas su- 
stojo. Rankos kišenėse. — Patyrėme milijoną mirčių. 

— Ten ir sukūrėme planą dėl gimtadienio iškylos 
prie pagoniškojo akmens. — Kelas sustojo. — Prisime- 
nate? Aš ir buvau užmiršęs. Mums kilo ta mintis, likus 
porai savaičių iki mūsų gimtadienio. 

— Geidžo idėja. 

— Taip, dabar kaltink mane. 

— Mes buvome — po perkūnais, leisk pagalvoti. 
Mokslo metai baigėsi. Taškas. Buvo pirma visiškai lais- 
va diena, ir mama leido man bastytis visą dieną. 

— Jokių darbų, — tęsė Foksas. — Dabar prisime- 
nu. Buvau atleistas nuo darbų — vienai dienai. Pirmoji 
diena mokslo metams pasibaigus — pazylioti. Mes ten 
žaidėme. 

— Dorovės policijos būrys prieš narkotikų vadei- 
vas, — įsiterpė Geidžas. 

— Persimetėte nuo kaubojų ir indėnų, — pako- 
mentavo Sibilė. 

— Hipis berniukas nevaidina gobšių įsiveržėlių, 
puolančių vietinius gyventojus. Ir tu nebūtum vaidinu- 
si, jeigu būtum pasėdėjusi Džoanos Beri pamokoje. — 
Geidžo lūpose žaidė šypsena. — Mes buvome tokie at- 
giję: rugsėjis juk už kalnų. Visur karšta ir giedra, žalia ir 
mėlyna. Vis dar prisimenu, kad norėjau, jog tai niekada 
nesibaigtų. Taip, tai buvo mano idėja. Rimtas nuotykis, 
absoliuti laisvė. 

— Visi pasigavome tą mintį, — priminė jam 
Kelas. — Iš karto viską suplanavome. — Jis mostelėjo 
į vijokliais apsiraizgiusius akmenis. — Tebūnu aš pra- 
keiktas, jeigu tai atsitiktinis sutapimas. 

Kokią minutę jie taip ir stovėjo šalia vienas kito. 
Prisimena, nusprendė Leila. Trys bendraamžiai vyrai, 
kilę iš tos pačios vietos. Geidžas apsirengęs juoda odi- 
ne striuke, Kelas užsimetęs fAlanelinę palaidinę ir megz- 
tą vilnonę kepurėlę, Foksas — medvilninį treningą su 
gobtuvu. Keista, galvojo ji, kad toks įprastas dalykas 
kaip aprangos pasirinkimas byloja apie jų individualu- 
mą, nors pati poza kalba apie absoliučią vienovę. 

— Leila. — Palietė ją Foksas. Jos rankos buvo 
drėgnos ir vėsios. Ant blakstienų spindėjo lietus. Nors 
pasąmoninis ryšys ir buvo nutrūkęs, į jį vis dar plūdo 
Leilos susirūpinimas ir užsidegimas. 

— Tegul viskas ateina savaime, — tarė jis. — Ne- 
sistenk, netgi nesiek. Atsipalaiduok ir žiūrėk į mane. 

— Man sunku atlikti abu šiuos dalykus vienu 
metu. 

Jo šypsena — grynutėlis vyriškas pasitenkinimas. 

— Vėliau pažiūrėsime, ką galima dėl to padaryti. 
Kol kas tavo galvoje tik tas sąsiuvinis. Tik sąsiuvinis. 
Pradėkime. 

Jis buvo ir tiltas, ir atrama. Leila supras vėliau, 
kad jis turėjo tą sugebėjimą, supratimą pasiūlyti jai ir 
viena, ir kita. Kai ėjo tuo tiltu, Foksas buvo su ja. Leila 
jautė lietų ant veido, žemę po kojomis. Užuodė dirvą, 
šlapią žolę, net šlapią akmenį. Girdėjo gaudesį — tylų, 
vienodą. Dilgtelėjo pagarba: juk tai augimas. Žolės, 
lapų, gėlių augimas. Visas gausmas kilo į pavasarį, į 
saulės šviesą. Į žalumą. 

Leila išgirdo silpną oro gūsį; — praplasnojo pau- 
kštelis, ir brazdesį — voveraitė nušokliavo šaka. 

Nuostabu, pagalvojo ji, suprasti, kad esu viso to 

dalis ir visada ja buvau. Visada būsiu. To, kas auga, kvė- 
puoja, miega. Kas gyvena ir miršta. 

Žemės, dūmų, drėgmės, odos kvapas. Ji girdėjo, 
kaip šlama lietus, palikdamas debesį, kaip šniokščia 
praplaukiantys debesys. 

Šitaip ji lėtai slinko tuo tiltu. 

Skausmas buvo staigus ir pribloškiantis, tarsi 
nirtus ir aštrus sprogimas viduje. Galvoje, pilve, šir- 
dyje. Šūktelėdama ji išvydo sąsiuvinį, tik švystelėjimą. 
Švystelėjo ir dingo, ir skausmas dingo, o ji liko silpna, 
apsvaigusi. 

— Gaila. Jis dingo. 

Leila pasviro, ir Geidžas stvėrė ją už pažastų. 

— Laikykis, vaikuti. Ramiai. Sibile. 

— Taip, laikau. Atsiremk į mane. Tu buvai gero- 
kai įsijautusi. 

— Aš girdėjau, kaip plaukia debesys, kaip auga 
sodas. Viskas gaudžia. Gėlės gaudžia po žeme. Dieve, 
aš jaučiuosi... 

— Girtutėlė? — padėjo Kvin. — Tu atrodai gir- 
tutėlė. 

— Panašiai. Oho. Foksai, ar tu... — Pagaliau 
atsitokėjusi Leila užsikirto. Foksas klūpėjo ant šlapio 
žvyro, o draugai sutūpę iš abiejų pusių. Ant jo marški- 
nių kraujas. 

— O, Viešpatie, kas atsitiko? — Ji instinkty- 
viai skverbėsi mintimis, tačiau šios atsimušė į sieną. 
Klupdama Leila metėsi į priekį, parpuolė prieš jį ant 
kelių. — Tu sužeistas. Kraujas bėga iš nosies. 

— Ne pirmas kartas. Prakeikimas, ką tik išsiskal- 
biau šitą kvailą treningą. Palikite man šiek tiek erdvės. 

Pasitraukite. — Foksas išsitraukė iš kišenės skarelę, 
prisispaudė prie nosies ir atsisėdo ant kulnų. 

— Nešame jį į vidų, — pasiūlė Kvin, tačiau Fok- 
sas papurtė galvą, paskui prispaudė prie jos laisvąją 
ranką, tarsi tas judesys galėjo atskirti ją nuo pečių. 

— Palaukite. 

— Kelai, atnešk vandens. Išmėginkime tavo mo- 
tinos triuką, Foksai. — Sibilė atsistojo už jo. — Tiesiog 
kvėpuok. — Ji susirado taškus, paspaudė. — Gal pa- 
klausti, ar tu ne nėščias? 

— Nelabai tinkamas metas mane juokinti. Šiek 
tiek negera. 

— Kodėl jam buvo blogiau negu Kvin? — su- 
nerimo Leila. — Turėjo būti lengviau, nes mes buvome 
susiję. O dabar blogiau. Tu žinai. — Ji piktai pažiūrėjo 
į Geidžą. — Kodėl? 

— Nebūtų jis O'Delas: žengė prieš tave ir priėmė 
visą smūgį. Bent taip spėju. O kadangi jūs susiję, tai 
buvo pragariškas smūgis. 

— Vadinasi, taip? — Įtūžusi Leila atsisuko į Fok- 
są. — Aš klausausi debesėlių, o tau skeliama į veidą. 

— Tavo veidas gražesnis negu mano. Šiek tiek. 
Dar minutėlę, gerai? Bent kiek pasigailėkite sužeistojo. 

— Nemėgink dar kada nors taip pasielgti. „Žiū- 
rėk į mane“, „klausyk manęs“. Daugiau nemėgink. 
Arba prižadi, arba manyk, kad man jau užtenka. 

— Man nepatinka ultimatumai. — Pyktis žyb- 
sėjo net pro skausmą, temdantųį Fokso akis. — Tiesą 
sakant, jie mane erzina. 

— Žinai, kas erzina mane? Ogi tu, nes nepasi- 
tikėjai manimi, neleidai nešti savo krūvio. 

— Tai neturi nieko bendra su pasitikėjimu ar 

krūviais. Ačiū, Sibile, jau geriau. — Jis iš lėto pakilo, 
paėmė Kelo atneštą vandenį ir vienu mauku išgėrė. — 
Jie suvynioti į klijuotę, už pietinės sienos. Negalėjau 
nustatyti, kiek jų. Du, gal trys. Kelai, tu žinai, kur yra 
įrankiai. Po minutės ir aš jau galėsiu padėti. 

Foksas nuėjo į namą, iš virtuvės pasuko į tualetą 
ir ten išvertė viską lauk kaip dvi dienas gėręs žmogus. 
Ištuštinęs skrandį, skeliančia galva, apsiprausė veidą, 
išsiskalavo burną. Paskui užsirėmė ant kriauklės ir pa- 
laukė, kol atgaus kvapą. 

Išėjęs virtuvėje rado stovinčią Leilą. 

— Mes dar nebaigėme. 

— Nori kariauti? Pakariausime vėliau. Dabar 
turime darbo. 

— Aš nieko nedarysiu, kol neprisieksi, kad dau- 
giau manęs nepridengsi. 

— Negaliu. Aš prisiekiu tik tada, kai žinau, kad 
galiu išlaikyti žodį. — Jis nusisuko ir pradėjo raustis 
spintelėse. — Šiame name, be holistinio šlamšto, dau- 
giau nieko nerasi. Kodėl čia niekada nėra nė tabletės 
prakeikto ekscedrino? 

— Tu neturėjai teisės... 

— Paduok į teismą. Pažįstu kelis gerus advokatus. 
Darome, ką darome, Leila. Taip turi būti. Toks jau aš 
esu. Padariau taip, nes žinojau, kad verta. Padariau dėl 
tavęs, dėl mūsų. Neketinu leisti, kad pakenktų tau, jei- 
gu pats galėjau tai sustabdyti, ir neketinu prižadėti, kad 
to nedarysiu ateityje, jeigu taip galėsiu apsaugoti tave. 

— Jeigu manai, kad būdama moteris esu silpnes- 
nė, ne tokia gabi, ne tokia... 

Kai atsisuko į ją, Foksas buvo baltas kaip popie- 

— Jėzau, tik nepradėk mosikuoti ta feminizmo 
vėliava. Ar matei mano motiną? Tavo lytis neturi nieko 
bendra su tuo — išskyrus tai, kad esu pakvaišęs dėl ta- 
vęs, ko nebūtų, jeigu tu būtum vyras, nes esu normalus. 
Aš ištvėriau. Tik skauda galvą, kraujuoja nosis ir prara- 
dau pusrytį — ir vakarienę, ir gal dar kelis vidaus orga- 
nus. Viskas būtų kuo puikiausiai, jeigu tik iškapstyčiau 
šiame name prakeikto aspirino ir kokakolos skardinę. 
Nori siusti — siusk. Bet siusk teisingai. 

Kol jis akėjo pirštais galvą, Leila atidarė rankinę, 
kurią buvo pasidėjusi ant virtuvės stalo. Iš jos ištraukė 
mažą dėžutę su pusmėnuliu ant viršaus. 

— Imk. — Ji ištiesė dvi tabletes. — Čia Adevil. 

— Garbė Dievui. Tik jau nešykštėk. Duok dar 
kelias. 

— Teisingai ar neteisingai — aš vis tiek siun- 
tu. — Leila padavė dar dvi tabletes ir net susiraukė 
mintyse, kai Foksas nurijo visas be lašelio vandens. — 
Tačiau eisiu padėti, kadangi esu šios komandos dalis. 
Tik pirma pasakysiu štai ką: jeigu esi taip pakvaišęs 
dėl manęs, pagalvok, ką turėjau jausti, matydama tave 
gulintį ant žemės, apsipylusį krauju ir apimtą skausmo. 
Taigi skaudina daugybė dalykų. Pamąstyk apie tai. 

Leila išėjo, o jis liko, kur buvęs. Gal ji ir teisi, ta- 
čiau Foksas jautėsi per daug išsekęs, kad galvotų apie 
tai. Vietoj to jis išsitraukė iš šaldytuvo ąsotį su motinos 
ruošta šalta arbata ir išmaukė visą stiklinę, nuplauda- 
mas susierzinimo nuosėdas ir šleikštulį burnoje. 

Kadangi vis dar jautėsi netvirtai, visus ardymo 
darbus paliko Geidžui ir Kelui. Galų gale teks pasakyti 
tėvams, pagalvojo jis. Ypač jei nepavyks įdėti akmens į 
vietą taip, kad neliktų ardymo žymės. 

Ne, mąstė jis, bet kuriuo atveju teks pasakyti, ki- 
taip jaustųsi nusikaltęs. 

Kad ir kaip būtų, tėvai supras (kur kas geriau negu 
kažkokia brunetė), kodėl jis norėjo išbandyti šitai, kai 
jų nebuvo namuose. Gal jiems ir nepatiks, tačiau bent 
neužvers jam ant galvos tos „tu nepasitiki manimi“ ne- 
sąmonės. Ne jų būdui. 

— Stenkis nenuskelti. 

— Kažkoks sušiktas akmuo, O'Delai. — Geidžas 
tvojo plaktuku į kalto galą. — O ne prakeiktas dei- 
mantas. 

— Pasiskųsk mano tėvams, — suburbėjo Foksas 
ir susigrūdo rankas į kišenes. 

— Tu geriau žiūrėk, kad tvatintume tą, kurio rei- 
kia. — Kelas kalė iš kitos pusės. — Kitaip teks papra- 
kaituoti daug daugiau negu išlupti tik vieną akmenį. 

— Čia tas, kurio reikia. Ta siena keturių akmenų 
storio, užtat vis dar stovi. Šitas akmuo turbūt buvo kli- 
bantis arba pati jį išklibino. Taip ir kapstaisi praeities 
šūduose. 

— Šūduose, kurgi ne. — Visas šlapias, nubroz- 
dintais krumpliais Kelas vėl kirto. Užsimojus dar kartą, 
krumpliai jau užgijo, tačiau pats tebebuvo kiaurai per- 
mirkęs. — Jau laisvas. 

Kol jiedu su Geidžu baigė išjudinti akmenį ran- 
komis, Foksas vijo iš galvos vaizdą: visa siena sugriūna 
kaip tame Jenga žaidime. 

— Žaltys sveria visą toną, — dejavo Geidžas. — 
Ne akmuo, o visas prakeiktas luitas. Saugok nagus. — 
Ir jis nusikeikė, kai traukiant pirštai pateko tarp akme- 

ant kulnų, čiulpė kraujuojančią ranką, o tuo metu Kelas 
jau kišo ranką į angą. 

— Po velnių. Štai jis. — Kelas ištraukė paketą, 
apsuktą klijuote. — Taškas O'Delo naudai. — Sau- 
godamas, kad neužtikštų lietus, jis atsargiai išvyniojo 
ritinį. 

— Nevyniok, — sustabdė Kvin iš už nugaros. — 
Čia pernelyg šlapia. Rašalas gali išsilieti. Anos Hokins 
dienoraščiai. Mes radome juos. 

— Nusivešime juos į mano namus. Išlįsime iš šitų 
šlapių drabužių, paskui... 

Sprogimo banga sujudino žemę. Šveitė Foksą į 
akmeninę sieną, į kurią jis atsitrenkė petimi ir šlaunimi. 
Galva skambėjo. Atsisukęs pamatė liepsnose skęstantį 
namą. Liepsnos veržėsi pro stogą, raudoni liežuviai 
lyžčiojo pro išdaužytus langus, o už jų riaumojo juodų 
dūmų kamuolys. Per alpinančią karščio sieną jis nulėkė 
prie namo. 

Kai Geidžas jį sugriebė, Foksas krito ant Žemės ir 
atsisuko, virdamas aklu pykčiu. 

— Viduje šunys. Prakeikimas. 

— Suimk save į rankas. — Geidžas šaukė pro 
riaumojančią ugnį. — Ar tai tikra? Susiimk, Foksai. 
Ar tai tikra? 

Jis jautė tą karštį. Galėjo prisiekti, kad jautė, o 
dūmai graužė akis, degino gerklę, dusino. Jis iš visų 
jėgų vijo iš galvos to degančio namo, trijų į spąstus pa- 
kliuvusių, besiblaškančių šunų vaizdą. 

Įsitvėrė į Geidžo petį kaip į ramstį, paskui — į 
Kelo ranką, ir abu draugai pastatė jį ant kojų. Akimirką 
visi pastovėjo susikibę. Jam tiek ir reikėjo — tos aki- 
mirkos. 

— Apgaulė. Prakeikimas. Tik dar viena šlykšti 
apgaulė. — Jis girdėjo, kaip dreba Kelo balsas. — Lam- 
pui viskas gerai. Šunims nieko neatsitiko. Čia tik dar 
viena nesąmonė. 

Ugnis papleveno, paplazdėjo, užgeso, o senasis ak- 
meninis namas tebestovėjo nykiai purškiančiame lie- 
tuje. 

Foksas atsikvėpė. 

— Nepyk, kad gavai kumščiu į nosį, — pasakė jis 
Geidžui. 

— Trenkei kaip mergaitė. 

— Iš tavo lūpų bėga kraujas. 

Geidžas nusibraukė jį ir išsišiepė. 

— Tuoj nustos. 

Nuėjęs prie namo, Kelas atidarė duris ir išleido 
šunis. Paskui paprasčiausiai atsisėdo ant užpakalinės 
verandos laiptukų ir apglėbė Lampą. 

— Jis neturėjo čia pasirodyti. — Foksas taip pat 
atėjo, remdamasis į verandos, kurią pats padėjo pa- 
statyti, turėklą. — Anksčiau jis niekada negalėjo čia 
pasirodyti. Tik jau ne prie mūsų šeimų. 

— Dabar viskas pasikeitė. — Sibilė atsitūpė ir 
kedeno kitus du šunis, o tie vizgino uodegas. — Šie 
šunys neišsigandę. Jie nematė, kad kas nors būtų atsi- 
tikę. Matėme tik mes. 

— O jeigu mano tėvai būtų čia? 

— Ir jie nebūtų nieko matę. — Kvin atsisėdo šalia 
Kelo. — Kiek kartų jūs visi trys matėte tai, ko kiti ne- 
matė? 

— Kartais tai būna tikrovė, — pastebėjo Foksas. 

— Čia nebuvo tikrovė. Jis tik norėjo mus sukrėsti, 
išgąsdinti. Jis — o, Dieve, dienoraščiai. 

— Turiu juos. 

Atsisukęs Foksas pamatė Leilą, stovinčią lietuje ir 
glaudžiančią suvyniotą paketėlį prie krūtinės. 

— Jis norėjo jums pakenkti. Argi nejautėte? Ka- 
dangi radote juos. Argi nejautėte tos neapykantos? 

Foksas susivokė, kad nejautė nieko kito, tik pa- 
niką, o tai buvo klaida. 

— Vadinasi, ir jis pelnė tašką. — Jis priėjo prie 
Leilos, užtraukė ant plaukų nuslinkusį gobtuvą. — Ta- 
čiau mes vis tiek pirmaujame. 


9 


KAS NORĖJO, GALĖJO IŠGERTI KAVOS, O KELO SVETAI- 
nėje laukė kaitrus židinys, kad visi susišildytų sustiru- 
sius kaulus. Visiems užteko sausų drabužių, nors Leila 
ir spėliojo, kokį mados šūksnį demonstravo, paskendusi 
Kelo šortuose, su kuriais jis bėgiodavo ir kurie plaiks- 
tėsi gerokai žemiau jos kelių, ir keliais dydžiais plates- 
niuose marškinėliuose. O Sibilė pasičiupo atliekamus 
Kvin džinsus, kuriuos ta buvo pasilikusi Kelo namuose, 
taigi reikėjo džiaugtis tuo, ką turėjai. 

Kol skalbimo ir džiovinimo mašinos sukosi, Leila 
vėl prisipylė kavos. Kojos, apautos milžiniškomis vil- 
nonėmis puskojinėmis, čiužėjo virtuvės grindimis. 

— Geras kostiumas, — įvertino Foksas nuo 
slenksčio. 

— Galėtų duoti pradžią naujai krypčiai. — Ji 
atsisuko. Kelo drabužiai jam tiko kur kas geriau negu 
jai. — Ar jau gerai jautiesi? 


— Taip. — Foksas išsiėmė kokakolos iš šaldytu- 

vo. — Ketinu paprašyti tavęs, kad kol kas atidėtum į 
šalį bet kokį įsiūtį. Apie tai pakalbėsime vėliau, jeigu 
prireiks. 

— Čia ir yra bėda, ar ne? Asmeninės emocijos, 
reakcijos, santykiai. Jie trukdo, viską supainioja. 

— Galbūt. Nelabai ką galiu dėl to padaryti, nes 
„asmuo“ yra žodžio „asmeninis“ šaknis. Mes negalime 
liautis buvę žmonėmis, kitaip jis laimės. 

— Kas būtų atsitikę, jeigu Geidžas nebūtų su- 
laikęs tavęs ir būtum įpuolęs į namą? 

— Nežinau. 

— Žinai arba gali spėti. Štai ką aš spėju. Tuo 
metu tas gaisras buvo tau tikras, tu juo tikėjai, vadinasi, 
jis buvo tikras. Jautei karštį, dūmus. Ir jeigu būtum įėjęs 
vidun, nepaisant to, kad greitai sugyji, galėjai žūti, nes 
tikėjai. 

— Aš leidau tam šunsnukiui mane apmulkinti. 
Suklydau. 

— Ne čia esmė. Jis galėjo tave nužudyti. Niekada 
iš tikrųjų nepagalvojau apie tai. Jis galėjo panaudoti 
tavo protą, kad atimtų tau gyvybę. 

— Vadinasi, turime būti protingesni. — Foksas 
gūžtelėjo pečiais, tačiau tas gestas veikiau buvo dirglus 
judesys, rodantis, kad jo pyktis vis dar neatslūgęs. — 
Šiandien jam pavyko mane apmauti, kadangi iki šiol 
visi įvykiai aplenkdavo mūsų ar Kelo tėvų namus. Jie 
visada būdavo saugiose zonose. Todėl ir nemąsčiau, 
tiesiog sureagavau. O tai visada neprotinga. 

— Jeigu tikrai taip būtų atsitikę, būtum įėjęs vi- 
dun. Būtum rizikavęs savo gyvybe, kad išgelbėtum tris 
šunis. Nežinau, ką galvoti apie tave, — pasakė Leila po 

minutės. — Nežinau, ką jausti. Todėl manau, kad ir tai 
reikia atidėti į šalį kartu su įsiūčiu ir spręsti vėliau. 

— Atsiprašau. — Kvin stovėjo greta esančio val- 
gomojo tarpduryje. — Mes jau pasirengę. 

— Jau einu. — Leila išėjo. Po kelių sekundžių ir 
Foksas pasekė jos pavyzdžiu. 

— Manau, turėtume tiesiog nerti. — Kvin atsisė- 
do prie stalo šalia Kelo. Ji pažvelgė į Sibilę, kuri sėdėjo 
su bloknotu rankose, pasirengusi užrašyti mintis, įspū- 
džius. — Kas nori prisiimti tą garbę? 

Šeši žmonės žiūrėjo į suvyniotą paketėlį ant stalo. 
Visi tylėjo. 

— Po perkūnais, argi ne kvaila. — Kvin pakėlė 
paketėlį ir atsargiai išvyniojo. — Nors jie ir buvo ap- 
saugoti, vis dėlto be galo gerai išsilaikė. 

— Tokiu atveju galime manyti, kad ji turėjo 
galios, išmanė magiją, — pastebėjo Sibilė. — Paimk 
vieną, paskaityk pradžią garsiai. 

— Gerai, pradedu. — Sąsiuvinių buvo trys, to- 
dėl Kvin paėmė viršutinį, atsivertė pirmuosius įrašus. 
Rašalas išblukęs, bet viskas įskaitoma, rašysena — jau 
pažįstama — kruopšti ir aiški. 

Manau, kad reikia aprašyti, kas buvo, yra ir bus. 
Mano vardas Ana. Mano tėvas Džonatanas Hokinsas at- 
vežė mano motiną, mano seserį, brolį ir mane į šitą vietą, 
kurią vadiname Slėniu. Tai naujas pasaulis, kuriame, jis 
tiki, būsime laimingi. Mes ir buvome. Čia žalia vieta, 
raižyta, rami. Jis ir mano dėdė paruošė žemę būstui, pa- 
sėliams. Šaltinio vanduo šaltas ir tyras. Atkeliavo daugiau 
žmonių, ir Slėnis tabo Hokinso Slėniu. Tėvas pastatė ne- 
didelį gražų namelį iš akmenų, ir mes labai jaukiai jame 


gyvenome. 

Yra darbai, kaip ir turi būti, kad užimtum galvą 
tr rankas, kad absirūpintum, kurtumeis. Tie, kurie čia 
įsikūrė, pastatė akmeninę bažnytėlę. Kaip ir dera, aš 
dalyvauju pamaldose. Tačiau Dievo ten nerandu. Radau 
Jį miške. Ten jaučiu ramybę. Ten ir Gilą pirmą kartą su- 
tikau. 

Galbūt meilė negimsta akimirksniu, jai prireikia 
ištisų gyvenimų. Ar tą akimirką būtent tokią meilę aš ir 
pažinau? Ar būtent taip jaučiau, netgi įsivaizdavau tuos 
ištisus gyvenimus su vyru, kuris gyveno vienas iš akme- 
nų suręstoje trobelėje, miško žalumos bavėsy, kur stovėjo 
aukuro akmuo? 

Jis laukė manęs. Ir tai žinojau. Laukė manęs, kad 
atetčiau pas jį, pamatyčiau, bpažinčiau. Kai susitikome, 
kalbėjome, kaip ir dera, apie paprastus dalykus. Apie sau- 
lę ir laukines uogas, kurias rinkau, apie mano tėvą, apie 
kailį, kurį Gilas išdirbo. 

Apie dievus ir demonus, magiją ir lemtį nekalbėjo- 
me, tada — ne. Tai bus ateityje. 

Aš klajodavau bo mišką, nueidavau prie akmenų 
trobelės ir altoriaus, kada tik rasdavau progą. Jis visada 
manęs laukdavo. Ir taib amžinybės meilė vėl pražydo 
žaliame miške, slapta. Aš vėl buvau jo, kaip ir visada 
buvau, kaip ir visada būsiu. 

Nutilusi Kvin atsikvėpė. 

— Čia buvo pirmas įrašas. Kaip gražu. 

— Gražūs žodžiai nelabai stiprus ginklas, — pa- 
reiškė Geidžas. — Jie nepateikia atsakymų. 

— Nesutinku, — pasakė Sibilė. — Manau, ji nu- 
sipelno, kad tie žodžiai būtų skaitomi, kaip Ana juos 
parašė. Ištisi gyvenimai, — tęsė ji, tapšnodama per savo 
užrašus. — Tai rodo, jog Ana suprato, kad ji ir Dentas 

buvo sergėtojo ir jos pačios persikūnijimai. Ne sykį. Ir 
jis laukė, kad ji tai pripažintų. Jis nepuolė iš karto dės- 
tyti: „Ei, žinai, mudu susigiedosime. Tau bus užtaisyti 
trynukai, mes susivaidysime su tokia nelaba piktąja 
dvasia, ir nuo šiol kelis šimtus metų mūsų palikuonys 
kausis šitame mūšyje.“ 

— O, vaikeli, jeigu vyrukas išrėžtų man šitokią 
kalbą, akimirksniu apsinuoginčiau. — Kvin nuvedė 
pirštu per puslapį. — Aš pritariu Sibei. Čia kiekvienas 
žodis svarbus, kadangi juos rašė Ana. Sunku nebūti ne- 
kantriam, taip ir norisi paviršutiniškai perversti lapus, 
ieškant kokios nors magiškos formulės, kuri pagelbėtų 
sunaikinti demonus. 

Leila papurtė galvą: 

— Taip nebus. 

— Ne,ir aš nemanau. Ar man skaityti toliau viską 
iš eilės? 

— Manau, kad turime sužinoti, kaip viskas rutu- 
liojosi, žiūrint jos akimis. — Foksas žvilgtelėjo į Gei- 
džą ir Kelą. — Tęsk, Kvin. 

Ji skaitė apie meilę, apie besikeičiančius metų 
laikus, apie darbus ir ramybės valandėles. Ana rašė 
apie mirtį, gyvenimą, naujus veidus. Rašė apie žmones, 
kurie ateidavo į tą akmenų trobelę gydytis. Apie savo 
pirmąjį bučinį prie upelio, kurio vandenyse žaidė saulė. 
Rašė, kaip jiedu su Gilu sėdėjo akmenų trobelėje prie- 
šais ugnį, Žaižaruojančią raudona ir aukso spalvomis, o 
jis pasakojo apie tai, kas buvo anksčiau. 

Jis sakė, kad pasaulis yra senas, senesnis negu žino 
žmogus. Jis ne toks, kaib mus mokė, ir ne toks, kaip liepia 
tikėti mano tėvo ir motinos tikėjimas. Arba tai dar ne 

viskas. Kadangi, sakė jis, tais senais, senais laikais, dar iki 
atsirandant žmogui, buvo kiti. Tarp tų kitų buvo tamsieji 
tr šviesieji. Jie patys tai pasirinko, kadangi visada yra lais- 
ve rinktis. Pasirinkusieji šviesą buvo vadinami dievais, o 
tamsieji — demonais. 

Buvo mirtys ir kraujas, mūšiai ir karas. Kai pasirodė 
žmogus, daug jų visų žuvo. Tai žmogus paplito po visą 
pasaulį, valdė jį ir pats buvo jo valdomas. Atėjo žmogaus 
laikai, sakė jis, o tai teisinga. Demonai neapkentė žmogaus 
dar labiau nei dievų. Jie neapkentė ir bavydėjo jų protų 
tr širdžių, jų silbnų kūnų, poreikių ir silbnybių. Žmogus 
tabo grobiu išlikusiems demonams. Ir atsitiko taip, kad tie 
dievai, kurie taip pat išliko, tabo sergėtojais. Virė mūšis 
po mūšio, kol teliko du: vienas šviesusis ir vienas tamsusis. 
Demonas ir sergėtojas. Šviesusis persekiojo tamsųjį bo visą 
pasaulį, tačiau demonas buvo gudrus ir klastingas. Paskuti- 
niame mūšyje sergėtojas buvo mirtinai sužeistas ir paliktas 
mirti. Tą mirštantį dievą surado jaunas berniukas, turėjęs 
nekaltą ir tyrą širdį. Mirdamas dievas perdavė berniukui 
savo galią ir savo naštą. Taigi taip tas berniukas, mirtin- 
gasis, turintis dievų galią, tapo sergėtoju. Tas berniukas 
tabo vyru, bersekiojančiu tamsųjį demoną. Pamilo moterį, 
turinčią magiškų galių, ir jie susilaukė sūnaus. Mirdamas 
sergėtojas perdavė savo galią ir savo naštą sūnui, ir taip 
tęsėsi metų metus. Ištisus gyvenimus, iki šio laiko, iki šios 
vietos. Dabar, sakė jis, tai tenka mums. 

Žinojau, kad jis sakė tiesą, nes jam kalbant regėjau 
tai ugnyje. Aš supratau sabnus, kuriuos regėdavau visą gy- 
venimą ir kurių nedrįsau babasakoti nė vienai gyvai dva- 
stai. Ten, ugnies šviesoje, aš atsidaviau jam. Nebegrįžau į 
savo tėvų namus, bet gyvenau su savo mylimuoju miške, 

akmeninėje trobelėje, netoli aukuro, kurį Gilas vadino pa- 
goniškuoju akmeniu. 

Kvin atsilošė. 

— Atsiprašau, man jau liejasi raidės. 

— Šiam kartui užtenka. — Kelas pripylė stiklinę 
vandens ir padavė jai. — Šiam kartui ir taip daug. 

— Tai atitinka kai kurias išminties versijas. — Si- 
bilė tyrinėjo savo užrašus. — Mūšiai, galios perdavi- 
mas. Kaip suprantu, likęs tik šitas demonas. Nesu tikra, 
ar tuo tikiu, esu per daug prietaringa. Tačiau būtų ga- 
lima suprasti, kad tai yra vienintelis žinomas demonas, 
laisvai klajojantis po pasaulį, bent jau kas septynerius 
metus. Ir kodėl jis anksčiau nesusiporavo su Estera 
Dyl? Įdomu, tiesa? 

— Turbūt jis negalėjo pastatyti. — Geidžas išsi- 
šiepė. 

— Nemanau, kad toli nuo tiesos. Sakyčiau, nors 
ir sarkastiška, tačiau gyvybinga teorija. — Sibilė iškėlė 
pirštą. — Galbūt jie negalėjo poruotis su žmonėmis, 
jis negalėjo. Tačiau, matyt, kaip Gilas rado būdą jį 
įkalinti, bent jau neilgam, ir tas demonas rado būdą su- 
teikti gyvybę. Trumpai tariant, abi pusės evoliucionavo. 
Kiekvienas gyvas padaras evoliucionuoja. 

— Gera mintis, — sutiko Foksas. — Arba iki 
Esteros jis šaudė tuščiai. Arba tos moterys, kurias jis 
išprievartaudavo, dėl vienos ar kitos priežasties ne- 
pastodavo. Reikia padaryti pertrauką. Kvin dirbo dvi 
valandas, nežinau, kaip jūs, bet man jau reikėtų kuro. 

— Tik nežiūrėk į mane, — užprotestavo Sibi- 
lė. — Aš gaminau praėjusį kartą. 

— Aš paruošiu. — Leila pakilo. — Ar galiu pasi- 
knisti virtuvėje, Kelai, kol ko nors parūpinsiu? 

— Daryk ką nori. 

Foksas rado ją, palinkusią ir įkišusią galvą į šaldy- 
tuvą. Kai vyras mano, kad moters sėdynė gerai atrodo 
apsmukusiuose it maišas šortuose, tas vyras nieko neiš- 
mano, nusprendė jis. 

— Pamaniau, galėčiau padėti. 

Ji išsitiesė, atsisuko, apglėbusi pjaustyto sūrio pa- 
ketėlį, svarą kumpio ir porą šiltnamyje užaugintų po- 
midorų. 

— Sumaniau paruošti kepinto sūrio, kumpio 
ir pomidorų sumuštinių. Gal dar sumaišysiu greitą 
mišrainę su makaronais, jei jis turi, ką galėčiau įmesti. 
Susidorosiu. 

— Nes nori, kad dingčiau iš čia. 

— Ne. — Ji suvertė savo nešulį ant stalo. — Aš 
neįširdusi. Per daug bėdos likti įširdusiai. Galėtum pa- 
žiūrėti, ar drabužiai sausi, tuomet bent išlįsčiau iš šitų 
šortų ir apsivilkčiau savus drabužius. 

— Žinoma. Bet iš dalies atrodai žaviai. 

— Ne, neatrodau. 

— Juk nematai savęs. — Ketindamas nustatyti 
jos nuotaiką, Foksas žengtelėjo pirmyn. — Aš galiu su- 
pjaustyti pomidorus. Faktiškai tai vienas iš mano nuo- 
stabesnių sugebėjimų. Plius. — Jis pėdino toliau, kol 
Leila nugara atsirėmė į stalviršį ir jis uždėjo rankas jai 
ant liemens. — Aš žinau, kur Kelas laiko makaronus. 

— Nori pasakyti, kad esi neįkainojamas virtuvėje? 

— Tikiuosi, kad ne. Leila. — Fokso akys klajojo 
po jos veidą. — Aš neketinu nurodyti tau, ką galvoti 
arba ką jausti, arba kada ištraukti tas mintis ir jausmus 
iš kažkurios dėžutės, kurioje tau reikia juos laikyti. Bet 
aš galvoju apie tave. Jaudinuosi dėl tavęs. Palyginti su 

pomidorų pjaustymu, minčių ir jausmų sudėliojimas į 
vietas nėra vienas iš mano šaunesnių sugebėjimų. 

— Aš bijau tavęs. 

Tą pačią akimirką jo veidu perbėgo šokas. 

— Ką? Manęs? Manęs niekas nebijo. 

— Netiesa. Pavaduotojas Naperis bijo tavęs. Tai 
viena iš priežasčių, kodėl jis neatstoja. Betgi tai visai 
kita kalba. Aš bijau, nes tu priverti mane jausti tai, ko aš 
nesu tikra, ar jau pasirengusi jausti, norėti tai, ko kažin 
ar jau pasirengusi norėti. Turbūt būtų paprasčiau, jeigu 
paskubintum mane, tiesiog paprasčiausiai panaudotum 
tą „išversk iš koto“ metodą, nes tada man nereikėtų 
jaustis atsakingai už savo pasirinkimus. 

— Galėčiau pamėginti. 

— Ne. — Leila papurtė galvą. — Tu nemėginsi. 
Tu ne toks. Savitarpio santykiai yra partnerystė, sek- 
sas — abipusis aktas ir apsisprendimas. Štai kaip tu 
buvai auginamas nuo mažens, štai kas tu esi. Tai vienas 
dalykų, kuris mane žavi ir tuo pačiu dar labiau apsun- 
kina padėtį. 

Leila uždėjo ranką jam ant krūtinės ir švelniai 
stumtelėjo. Kai Foksas atšlijo, ji nusišypsojo, kadangi tas 
elementarus veiksmas ir reakcija patvirtino jos mint. 

— Bijau tavęs, — tęsė Leila, — kadangi tu leki 
į degantį namą gelbėti šuns. Kadangi tu perimi man 
priklausančią skausmo ir traumos dalį. Tu buvai teisus. 
Tai tavo prigimtis. Taip elgeisi ne dėl manęs. Būtum 
daręs tą patį ir Kelui arba Geidžui, Kvin arba Sibilei. 
Absoliučiai nepažįstamas žmogus. Bijau to, kas tu esi, 
nes nesu pažinusi nieko panašaus. Ir bijau, kad aš su- 
rizikuosiu, užmegsiu ryšius ir tvirtai įsitversiu, o paskui 
prarasiu tave būtent dėl to, kas esi. 

— Visą šį laiką niekada nekilo mintis, kad esu 
toks baisus žmogus. 

Nusisukusi Leila paėmė nuo stovo peilį ir padėjo 
ant lentelės. 

— Pjaustyk tuos pomidorus. 

Atidariusi spintelę, pati susirado makaronus. Kai 
ji varstė dureles, ieškodama prikaistuvio ir keptuvės, 
suskambo Fokso telefonas. Leila dirstelėjo: jis Žiūrėjo, 
kas skambina. 

— O, mama ir/arba tėtis. Taip. Tikrai? — Jis 
vėl padėjo peilį, atsirėmė į stalviršį. — Kada? Rimtai? 
Žinoma, žinoma. — Jis nuleido telefoną ir sumurmėjo 
Leilai: — Atskrenda mano sesuo su savo drauguže. 
Ką? — jis vėl prisidėjo telefoną prie ausies. — Ne, jo- 
kių rūpesčių. A, klausyk, kol dar kalbamės... Šiandien 
buvome ūkyje — aš ir visi kiti. Ankstų rytą. Reikalas 
tas... — Foksas nutilo ir nupėdino į greta esantį skal- 
bimo kambarėlį. 

Leila šypsojosi, klausydamasi jo pritildytos šne- 
kos. Taip, toks jau jo būdas, galvojo, kaisdama vandenį 
makaronams. Gelbėti šunis, būti sąžiningam. Ir pa- 
aiškinti mamai ir/arba tėčiui, dėl ko išrausė akmenį jų 
senojoje pašiūrėje. 

Vargu ar verta stebėtis, kad ji buvo beįsimylinti 
Foksą. 

Lietus ir toliau šlakstė drėgną ir niūrią popietę. 
Jie pavalgė ir, visų sutikimu, patraukė į svetainę, kur 
Kvin tęsė skaitymus prie židinio. 

Beveik pasakiška, galvojo Leila. Lietaus teškeni- 
mas, ugnies ir malkų spragsėjimas, Kvin balso skambe- 
sys, tariant Anos žodžius. Ji jaukiai susirangė krėsle, vėl 

įsisukusi į savo šiltus drabužius ir gurkšnodama arbatą, 
Foksas ir Lampas išsitiesę netoliese ant grindų. 

Jeigu nufotografuotų, atrodytų tarsi grupelė 
draugų, susirinkusių lietingą dieną šaltoje properšoje 
tarp žiemos ir pavasario. Kvin rankoje sąsiuvinis, Kelas 
šalia jos ant sofos. Sibilė kaip tingi katė susirangiusi 
kitame jos gale, o Geidžas, išsidrėbęs krėsle, geria dar 
vieną puoduką kavos. 

Tačiau užteko įsiklausyti į žodžius, ir vaizdas pa- 
sikeitė. Užteko klausytis, ir Leila regėjo jauną moterį, 
kuriančią ugnį kitame židinyje, ryškūs plaukai sugulę 
ant nugaros. Ir jautė skausmą širdyje, kuri nustojo pla- 
kusi prieš tokią daugybę metų. 

Aš laukiuosi. Jaučiu begalinį džiaugsmą ir sielvartą. 

Džiaugsmas dėl viduje užsimezgusių gyvybių, 
mąstė Leila. Sielvartas, kadangi tos gyvybės ženklino 
Anos gyvenimo su Gilu pabaigos pradžią. Ji įsivaiz- 
davo Aną, ruošiančią valgį, nešančią vandenį iš upelio, 
rašančią pirmąjį dienoraštį, kurio viršelį Gilas buvo pa- 
daręs iš paties išdirbtos odos. Ana rašė apie paprastus 
dalykus, apie įprastas dienas. Puslapių puslapiai papras- 
tumo ir žmogiškumo. 

— Išsisėmiau, — pagaliau ištarė Kvin. — Gali 
perimti kas nors kitas, bet turiu pasakyti, kad mano 
smegenys visiškai atbuko. Nemanau, kad pajėgsiu dau- 
giau aprėpti, net jei kitas skaitys. 

Kelas puolė trinti jai pečius, ir Kvin išsitiesė su 
aiškiausiu palengvėjimu. 

— Ir iš viso, jeigu stengsimės iš karto aprėpti per 
daug, ko p kai ką praleisime. 

ioje dalyje daugybė kasdienių smulkme- 
nų. — Sibilė pamankštino ranką, kuria rašė. — Jis 

moko ją, rodo paprasčiausius magiškus dalykus. Žole- 
les, žvakes, išjudina tai, ką Ana jau žinojo. Ji labai imli. 
Akivaizdu, kad Gilas nenorėjo palikti jos beginklės, be 
įrankių, be apsaugos. 

— Pradžios mokslas, — įvertino Foksas. — Sun- 
kus gyvenimas. 

— Manau, gyvenimas ir buvo to tikslo dalis, — 
pridūrė Leila. — Natūralu. Mes visi jautėme tai, ne 
kartą minėjome. Įprasti dalykai — juk daugiausia dėl 
to ir kovojame. Manau, kad ji rašė apie tai, kadangi su- 
prato. O galbūt dėl to, kad jai reikėjo priminti sau visa 
tai, kad galėtų sutikti, kad ir kas jos laukė ateityje. 

— Mes perskaitėme daugiau nei pusę pirmojo 
dienoraščio. — Kvin pažymėjo puslapį, prieš padė- 
dama sąsiuvinį. — Ji vis dar tiksliai nepaminėjo, kas 
gresia. Arba jis dar nepasakė, arba ji nenorėjo rašy- 
ti. — Ji plačiai nusižiovavo. — Aš balsuoju už tai, kad 
trumpam išsiskirstytume arba nusnūstume. 

— Jie gali skirstytis. — Kelas palenkė galvą ir 
grybštelėjo jos kaklą. — Mes nusnūsime. 

— Netikęs eufemizmas lietingos dienos seksui, o 
jūs, vaikeliai, jau pakankamai juo pasidžiaugiate. — Si- 
bilė ištiesė koją ir švelniai bakstelėjo Kelui. — Antras 
variantas: kitos rūšies pasilinksminimas. Tik jau ne po- 
keris, — pridūrė ji, užčiaupdama Geidžą. 

— Seksas ir pokeris yra pačios geriausios pasi- 
linksminimo rūšys, — atsakė šis. 

— Nors ir neprotestuoju nė prieš vieną jų, tačiau 
turėtų būti dar kas nors, ką jaunų, patrauklių žmonių 
grupė galėtų nusitverti čia, netoliese. Aš neturiu nieko 
prieš Bow/-a-Rama, Kelai, tačiau kažkur turėtų būti 


172 NORA ROBERTS 


vieta, kur gautume suaugusiems skirtų gėrimų, kur 
būtų triukšmo, galbūt muzikos, prasto baro maisto. 

— Beje — au! — Leila dėbtelėjo į Foksą, kai 
tas užmynė jai ant kojos. — Beje, — vėl pradėjo 
ji, — Foksas minėjo kažkokią vietą, kuri turėtų atitikti 
tuos poreikius. Už upės esantis baras su „gyva“ muzika 
šeštadienio vakarais. 

— Vadinasi, ten ir traukiame. — Sibilė nusirangė 
nuo sofos. — Kas pasiryš būti prisiekusiais vairuoto- 
jais? Iš mūsų pusės aš siūlau Kvin kandidatūrą. 

— Pritarta, — šūktelėjo Leila. 

— O. 

— Tu gauni seksą, — priminė jai Sibilė. — Jokie 
nusiskundimai nebus priimami. 

— Geidžas. — Foksas atstatė į jį iš pirštų pada- 
rytą pistoletą. 

— Kaip visada, — pasakė Geidžas. 

Netgi suderinus šį klausimą, prireikė pusvalan- 
džio gyvybiškai svarbiems dalykams, kaip antai, ma- 
kiažas, šukavimasis. O paskui sekė debatai, kas su kuo 
važiuos, mat viską komplikavo Kelo nepalaužiamas 
nusistatymas nepalikti Lampo be priežiūros. 

— Mano šuo jau kartą nukentėjo nuo to padaro, 
gali ir vėl jį užpulti. Kur aš — ten ir Lampas. Be to, aš 
važiuoju su savo moterimi. 

Foksui beliko įsisprausti į Kelo sunkvežimį, kurį 
vairavo Geidžas ir budrusis Lampas. 

— Kodėl jis negali sėdėti viduryje? — puolė 
Foksas. 

— Dėl to, kad jis mane apseilės, apneš plaukais, ir 
aš prasmirsiu kaip šuo. 

— Ir man tas pat gresia. 

— Tavo reikalas, sūnau. — Geidžas pervėrė jį 
žvilgsniu. — Ir jaučiu, kad žavioji brunetė gali užprotes- 
tuoti, kai tu seilėsiesi, prakvipęs odekolonu „Lampas“. 

— Kol kas ji dar nesiskundė. — Foksas pasilenkė 
praverti keliais coliais langelį, kad Lampas galėtų iš- 
kišti nosį. 

— Negaliu kaltinti, kad trauki ton pusėn. Dera 
veržtis prie tokio klasiško radinio kaip jos protas, be to, 
dar įrėminto narsa. 

— Tai dėl to aš veržiuosi? — Pralinksmėjęs Fok- 
sas užsikvempė ant Lampo nugaros, kad galėtų geriau 
patyrinėti Geidžo profilį. 

— Ji — kaip tik tau, dar pridėjus tą nenumatytą 
miestietšką blizgesį. Tik žiūrėk, kad jis tavęs neap- 
mautų. 

— Kodėl turėtų apmauti? 

Kai Geidžas nieko neatsakė, Foksas pasirangė 
sėdynėje. 

— Tai buvo prieš septynerius metus, ir Karla vi- 
siškai manęs neapmovė. Leila su šituo susijusi, o Karla 
nebuvo. Arba neturėjo būti susijusi. 

— Ar tau neramu dėl to, kad ji yra susijusi? Jus 
abu sieja toks pat ryšys kaip ir Kelą su Kvin. Dabar 
Kelas renkasi porceliano raštus. 

— Tikrai? 

— Kalbant metaforiškai. O tu štai imiesi Žygių 
dėl Leilos, ir akutės iškart įgyja tą kokerio" išraišką, kai 
vos suuodi ją per atstumą. 

— Jeigu jau turėčiau būti šuo, norėčiau būti danų 
veislės dogas. Jie orūs. Ir ne, dėl to aš nesijaudinu. Jau- 

čiu, ką jaučiu. — Foksas sugavo blyksnį. Nieko nepa- 
darysi, taip jau buvo. Ir jis nusišypsojo, kaip tik broliai 
šypsosi vienas kitam. — Užtat tu jaudiniesi. Kelas su 
Kvin, aš su Leila. Beliekat judu su Sibile. Bijai, kad liki- 
mas perims valdžią? Kad lemtis trinktelės šiknon? Gal 
turėčiau užsakyti rankšluosčių su monogramomis? 

— Aš nesijaudinu. Bet kokiame žaidime pasveriu 
visus šansus, išsirenku partnerius. 

— Šita trečioji partnerė yra velniškai karšta. 

— Turėjau karštesnių. 

Suprunkštęs Foksas atsisuko į Lampą: 

— Žinok, jis turėjo karštesnių. 

— Be to, ji ne mano tipo. 

— Aš ir nežinojau, kad buvo bent viena ne tavo 
tipo moteris. 

—- Komplikuotos moterys — ne mano tipo. Jeigu 
spardai paklodes su komplikuota moterimi, rytą už tai 
gauni susimokėti. Man patinka paprastos. — Geidžas 
išsišiepęs atsigręžė į Foksą. — Ir daug. 

— Su komplikuota moterimi daugiau žaidimo. O 
tu mėgsti pažaisti. 

— Tik ne su tokiomis. Su paprasta lengviau. Kuo 
daugiau paprastų, tuo geriau apsisukti. Aš nusiteikęs 
kiekybei, nes nežinia, ar dar būsim gyvi po kito gim- 
tadienio. 

Foksas draugiškai niuktelėjo Geidžui į ranką. 

— Tu visada pralinksmini mane ta savo giedra, 
optimistiška prigimtimi. 

— Ko čia bambi? Tu sau valgysi, gersi, gal pa- 
kabinsi Leilą, o aš sėdėsiu prigrūstame Vakarų Vir- 
džinijos bare, gurkšnosiu sodos vandenį ir klausysiuosi 
prastos muzikos. 

— Tau gali ir pasisekti. Garantuoju, kad ten yra 
nors viena paprasta moteriškaitė. 

Sustodamas palei kelkraštųį prie baro, Geidžas 
mąstė. 

— To tai yra. 


NIEKO NEIŠDEGĖ, MĄSTĖ FOKSAS. JIS BUVO NU- 
matęs sėdėti su Leila prie kokio staliuko kampe, kur 
nors gilumoje, kad muzika netrenktų taip baisiai ir ne- 
trukdytų susikalbėti. Po tokio antrakto, kurį normalūs 
žmonės paprastai skiria artimiau susipažinti, galėjai ti- 
kėtis nežymios glamonės, bučinio. O jeigu neprašovei, 
jau galėjai ruoštis pakvailioti automobilyje ir galiausiai 
atsidurti su ja lovoje. 

Tas planas buvo velniškai geras ir dar būtų likę 
vietos lanksčiai politikai. 

O baigėsi tuo, kad visiems šešiems beliko susi- 
kimšti prie keturiems žmonėms skirto stalelio, gerti 
alų ir kramsnoti meksikietiškus 2ac40, kaukiant kantri 
stiliaus muzikai iš automatinio patefono. 

Ir juoktis. Be galo. 

Užgrojo nebloga „gyva“ muzika. Penki vaikinu- 
kai, susigrūdę ant pakylos kampe, gan gerai muzikavo. 
Foksas pažino juos ir pertraukėlės metu kilniaširdiškai 
pavaišino visus alumi. 

— Kieno čia buvo idėja? — pasiteiravo Kvin. — 
Šauni idėja. O aš net negeriu. 

— Tiksliau sakant, mano. — Foksas susidaužė 
bokalu su jos kažkokio dietinio gėrimo stikline. — 
Kaip įprasta, aš turiu šaunių idėjų. 

— Ten buvo tavo bendra koncepcija, — pataisė 
Leila. — O įgyvendinau aš. Bet tu teisus. Geras baras. 

— Man ypač patinka tas Betės Peidž sieninis 
laikrodis. — Sibilė mostelėjo jo pusėn. 

— Tu pažįsti Betę Peidž? — pasidomėjo Geidžas. 

— Aišku, žinau apie ją. Seštojo dešimtmečio 
sensacingas modelis, kulto ikona iš dalies tapusi dėl 
to, kad buvo senato tyrimų objektas dėl pornografi- 
jos — mano manymu, raganų medžioklė. 

— Sibilė buvo su ja susitikusi. — Kvin gurkštelė- 
jo savo gazuoto mineralinio vandens. 

Geidžas spoksojo pro savo stiklinės kraštą. 

— Klok. 

— Aš padėjau rengti biografinio filmo scenarijų. 
Tas filmas pasirodė prieš kelerius metus. Ji buvo žavin- 
ga — visapusiškai. Ar tu esi garbintojas, pone Terneri? 

— Taip, faktiškai esu. — Tyrinėdamas Sibilę, 
Geidžas gurkštelėjo sodos vandens. — Labai jau ne- 
paprasti tavo keliai. 

Mergina nusišypsojo lėta, klastinga šypsena. 

— Aš mėgstu keliauti. 

Kai muzikantų grupė grįžo į vietą, du jos nariai 
stabtelėjo prie jų stalo. 

— (Gal nori suskelti kokią vieną, O'Delai? 

— Jūs, vyručiai, puikiausiai apsieinate ir be manęs. 

— Tu groji? — Sibilė kumštelėjo jį į petį. 

— Šeimos reikalavimas. 

— Tada eik, suskelk, O'Delai. — Dabar ji stum- 
telėjo Foksą. — Mes reikalaujame. 

— Aš čia geriu. 

— Neversk mūsų pakelti triukšmo. O mes su- 
gebame. Kju? 


SLĖNIS 177 


— O, taip. Foksas, — ištarė ji. — Foksas. Foksas. 
Foksas. — Sulig kiekvienu žodžiu jos balsas vis garsėjo. 

— Gerai. Gerai. 

Kai jis pakilo, Kvin įsikišo piršus į burną ir su- 
švilpė. 

— Nuramink savo merginą. 

— Negaliu. — Kelas tik išsišiepė. — Man patin- 
ka, kai jos būna nežabotos. 

Kraipydamas galvą Foksas paėmė gitarą nuo sto- 
vo, tada trumpai pasitarė su grupe ir persimetė diržą 
per petį. 

Sibilė pasilenkė prie Leilos: 

— Kodėl tie gitaristai tokie seksualūs? 

— Manau, tai rankos. 

Ir iš tikrųjų atrodė, kad jis žinojo, ką jos darė, kai 
pasisuko, pamušė koja taktą ir išmetė ritminę figūrą. 

— Stengiasi pasirodyti, — sumurmėjo Geidžas, 
prajuokindamas Sibilę. 

Jis pradėjo nuo „Atsigulk, Sale“ — aiškiai pa- 
mėgtos publikos. Leila turėjo pripažinti, kad virpulys 
nuvilnijo kūnu, kai jis pasilenkė prie mikrofono ir pra- 
dėjo dainuoti. 

Argi jis čia netinka? — pagalvojo ji. Siauri klubai 
aptempti išblukusiais džinsais, įsispyręs į nutrintus 
darbinius batus, gražų veidą gaubia pasišiaušę plaukai. 
O kai tos smagumo kupinos tigro akys įsisiurbė į ją, 
virpulys pasiekė apogėjų. 

Sibilė taip persisvėrė, kad lūpos atsidūrė vos per 
pusę colio nuo Leilos ausies. 

— Jis iš tikrųjų geras. 

— Taigi, velniai griebtų. Ko gero, patekau į bėdą. 

— Šią minutę? O, kad aš patekčiau. — Sibilė vėl 

nusikvatojo, atsitiesė, kaip tik tuo metu daina baigėsi ir 
barą užtvindė plojimai. 

Foksas jau purtė galvą ir nusiėmė gitaros diržą. 

— Ei, — šūktelėjo Sibilė. — Bis! 

Purtydamas galvą jis grįžo prie stalo. 

— Paprastai traukiu ne vieną, jie turi išplėšti gita- 
rą iš mano godžių nagų. 

— Kodėl tu advokatas, o ne roko žvaigždė? — 
paklausė Leila. 

— Norint tapti roko žvaigžde, reikia pernelyg 
daug dirbti. — Muzika vėl liejosi. Foksas pasilenkė 
prie jos. — Aš atsispyriau daug akivaizdesniam Klep- 
tonui. Kiek vyrų šturmavo tave su „Leila“? 

— Beveik visi. 

— Taip ir maniau. Turiu tą individualisto bruožą. 
Niekada nesiek to, kas akivaizdu. 

O, taip, pagalvojo Leila, kai jis nusišypsojo. Tikrai 
patekau į bėdą. 


10 


LIETUS ĮKYRIAI KABĖJO IR PRAUSĖ NIŪRŲ, VĖJO 
taršomą rytą. Tokį rytą, kai privalu ilgai miegoti. Taip 
ir būtų, mąstė Foksas, uždarydamas buto duris, jeigu 
žmogui nereikėtų rūpintis demonu, kaip numatyta 
sekmadienio ryto grafike. 

Nepaisydamas drėgmės,jis pasišovė nužingsniuoti 
tą saujelę kvartalų iki Leilos. Einant kaip ir žongliruo- 
jant laikas skiriamas mąstyti. Matyt, kiti Slėnio gyven- 
tojai manė kitaip arba neturėjo apie ką pamąstyti. Palei 
kelkraštį priešais „Mamos užkandinę“ ir „Pokalbių prie 

kavos“ kavinukę automobiliai taip susigrūdę, kad uosto 
vienas kito užpakalius, priekiniai stiklai plaunami, nuo 
buferių varva. O viduje, mintijo Foksas, žmonės šveičia 
firminius pusryčius, pilasi jau ne pirmą puodelį kavos, 
skundžiasi vėjo nešamu lietumi. 

Kitapus gatvės Foksas nužvelgė naujas knygyno 
duris ir pagalvojo: „Gražiai padaryta, tėti.“ Kaip ir 
Leila, jis atkreipė dėmesį į dovanų parduotuvės iškabą 
„Išpardavimas prieš uždarymą“. Čia jau nieko nepada- 
rysi. Kas nors kitas įsikurs. Džimas Hokinsas ras kitą 
nuomininką, kuris užtėkš naujus dažus ant sienų ir kuo 
nors tą vietą užpildys. Pasirodys iškaba „Atidaroma“, 
ir pirkėjai pradės vaikštinėti, susipažindami su viskuo. 
Pereinamuoju laikotarpiu žmonės tebevalgys firminius 
pusryčių patiekalus, lietingą sekmadienio rytą ilgai 
miegos arba grauš vaikus, kad rengtųsi į bažnyčią tin- 
kamais drabužiais. 

Tačiau viskas pasikeis. Šį kartą, kai ateis septinto- 
ji, jie bus daugiau negu pasirengę sutikti piktąją dvasią. 
Kol visas tas pamišimas liausis, reikės ne tik sunaikinti 
kraujo pėdsakus, užgesinti gaisrus, užrakinti išprotėju- 
siuosius. 

Reikės padaryti daugiau. 

Kol kas jiems teks darbuotis, ieškoti atsakymų. 
Praėjusią naktį gerai pasilinksminta, mintijo eidamas. 
Pasėdėta drauge, leista muzikai ir pokalbiams nuplauti 
ilgą, sunkią dieną. Tą dieną jie padarė pažangą. Foksas 
jautė, kad visi pasistūmėjo kažin ko svarbaus link. 

Taigi jeigu jis ir nepamiegojo ilgiau ar nekibo į 
„Mamos“ firminius pusryčius, praleis dieną su draugais 
ir su moterimi, kurios troško, kad būtų jo mylimoji. 
Darbuosis, siekdami užtikrinti, kad kiti Slėnio gyven- 

tojai ramiai leistų kasdienybę kiekvienų metų liepos 
septintosios savaitę. 

Foksas pasuko ties aikšte ir ėjo toliau, susikišęs 
rankas į savo treningo su gobtuvu „kengūros“ kišenes, 
panarinęs galvą prieš lietų. 

Išgirdęs, kaip šlapioje gatvėje sucypė stabdžiai, 
vangiai pakėlė akis. Foksas atpažino Bloko Kolerio 
sunkvežimį ir spėjo pagalvoti: „Šūdas“, dar vyrui ne- 
išsivertus lauk. 

— Tu, šunsnuki. 

Dabar, kai Blokas žirgliojo pirmyn, sugniaužęs 
į kumščius kumpio didumo rankas, mindamas ke- 
turiolikto dydžio Wo/verines batais, Foksas galvojo: 
„Šūdas“. 

— Blokai, tau teks pasitraukti ir nusiramin- 
ti. — Jiedu buvo pažįstami nuo vidurinės mokyklos 
laikų, todėl Foksas turėjo maža vilties, kad Blokas pa- 
klausys. Kai nuotaika būdavo normali, jis pasirodydavo 
gana romus, tačiau kai Blokui prireikdavo nuleisti garą, 
kažkam tekdavo patirti jo kumščių jėgą. 

Kadangi Foksas iš visos širdies nenorėjo būti tuo 
kažkuo, jis prisiderino ir šitaip sugebėjo išvengti pir- 
mojo smūgio. 

— Liaukis, Blokai. Aš esu Šelės advokatas, nieko 
nepadarysi. Jeigu ne aš, būtų kitas. 

— Girdėjau, kad esi ne tik tas. — Vyras vėl kirto 
ir vėl pro šalį, nes Foksas spėjo pasilenkti. — Kiek laiko 
tvarkei mano žmoną, tu, suski? 

— Aš niekada to nedariau su Šele. Po perkūnais, 
juk pažįsti mane. Jeigu šita gaidelė atskriejo iš Naperio, 
tai ir suprask, kas giedojo. 

— Mane išspyrė iš mano paties prakeikto na- 

mo. — Bloko išpurtęs veidas nusėtas raudonomis dė- 
mėmis, mėlynos akys blizgėjo iš įniršio. — Per tave tu- 
riu keliauti į „Mamą“, kad gaučiau žmonišką pusrytį. 

— Ne mano ranka lindo po svainės palaidine. — 
Svarbu užkalbėti dantį, priminė sau Foksas. Svarbu jį 
nutupdyti. Ir netgi atšokdamas nuo kito kirčio, Foksas 
kalbėjo ramiai. — Nekabink šito man, Blokai, ir dabar 
nedaryk nieko, už ką paskui teks sumokėti. 

— Pats tu, suski, ir sumokėsi. 

Foksas buvo greitas, bet ir Blokas nepraradęs 
meistriškumo, kurį kažkada demonstruodavo futbolo 
aikštėje. Jis ne kirto Foksui, o paprasčiausiai nušniojo. 
Foksas trenkėsi į gebenėmis nuklotą vejos atšlaitę — ir 
į akmenis po permirkusiomis gebenėmis — paskui 
skausmingai nučiuožė į šaligatvį, užgultas įniršusio 
buvusio puolėjo. 

Blokas turėjo gerų penkiasdešimties svarų per- 
svarą, ir daugiausia tai — raumenys. Prismeigtas prie 
žemės, Foksas jau negalėjo išvengti čia pat styrančių 
krumplių smūgio į veidą nei įniršusio kiškio niuksė- 
jimų į inkstus. Pro baisų skausmą, aptemusias akis, 
jis dar matė Bloko veide tarsi pamišimą įsirangančią 
paniką. 

O švysčiojančios mintys buvo lygiai tokios pat 
beprotiškos ir žudikiškos. 

Foksui liko vienintelis kelias. Jis grūmėsi kaip 
pašėlęs. Nusitaikė nagais į tas išprotėjusias akis. Kai 
Blokas užstaugė, jis rėžė į atsikišusią gerklę. Blokas už- 
springo, ėmė dusti, Foksui atsivėrė proga manevruoti, 
įgrūsti kelį tarp užpuoliko kojų. Jis keletą kartų niukte- 
lėjo, taikydamasis į veidą ir gerklę. 

Bėgti. Ši vienintelė mintis kaip kraujas plūstelėjo 

į Fokso galvą. Tačiau kai jis mėgino nusiristi į šalį, pa- 
šliaužti ir išlaisvinti kojas, Blokas trenkė Fokso galvą 
į šaligatvį. Kai geležinis bato galas žiauriai kirto jam į 
šoną, atrodė, kad viduje kažkas trūko. Paskui jam teko 
gaudyti kvapą, nes tos mėsingos letenos sugniaužė 
gerklę. 

Čia ir mirsi. 

Foksas nesuprato, ar tai buvo Bloko mintys ar 
jo paties, besisukančios be garso klykiančioje galvoje. 
Tačiau suprato, kad jau gęsta. Degantys plaučiai ne- 
bejtraukė oro, akys aptemo, vaizdas dvigubinosi. Jis iš 
visų jėgų stengėsi įstumti, ką turėdamas, į šitą vyrą, kurį 
pažinojo, į vyrą, kuris dievino Redskins“ ir NASCAR“", 
kuris niekada negailėdavo bjaurių, nešvankių juokelių 
ir buvo genijus variklių srityje. Į vyrą, kuris buvo toks 
žioplas, kad apgaudinėjo žmoną su jos seserimi. 

Tačiau savyje jis nieko nerado. Nejautė savęs nei 
to žmogaus, kuris žudė jį lietingą sekmadienio rytą ant 
šaligatvio, vos už kelių žingsnių nuo miesto aikštės. 

O paskui regėjo raudoną spalvą tarsi kraujo lauką. 
Matė savo mirtį. 

Gniaužtas prie gerklės atsileido, baisus svoris 
pakilo nuo krūtinės. Kai Foksas pasivertė ir pradėjo 
žiaukčioti, tarsi pasigirdo kažkoks riksmas. Tačiau au- 
syse skambėjo klaksonai, jis spjaudė kraujais. 

— Foksai! Foksai! O'Delai! 

Priešais jį plūduriavo veidas. Foksas gulėjo ant 
šaligatvio, palaimingai vėsus lietus prausė sudaužytą 


* Amerikos futbolo komanda. 
* Automobilių lenktynės. 

veidą. Jis regėjo išskydusį, trigubą policijos viršininko 
Veino Hobeikerio veidą. 

— Geriau nekrutėk, — pasakė jam Veinas. — Aš 
iškviesiu greitąją. 

Dar nemiręs, pagalvojo Foksas, nors vaizdo kraš- 
tuose plūduriavo raudona spalva. 

— Ne, palauk. — Prasisunkė gergždžiantis balsas, 
vis dėlto Foksui pavyko atsisėsti. — Jokios greitosios. 

— Tu labai stipriai sužalotas. 

Foksas jautė, kad viena akis užtinusi, vis dėlto 
antrąją šiaip taip nukreipė į Veiną. 

— Man viskas bus gerai. Kur, po velnių, Blokas? 

— Sukabintas antrankiais ir užrakintas mano 
automobilyje. Jėzau, Foksai, turėjau beveik prakeiktai 
nukalti jį, kol pagaliau atplėšiau nuo tavęs. Kas čia, po 
velnių, vyko? 

Foksas nusivalė kraują nuo lūpų. 

— Paklausk Naperio. 

— Kuo jis čia dėtas? 

— Tai jis bus įkalęs Blokui į galvą, kad, girdi, aš 
kabinu Šelę. — Foksas sugargė, įtraukdamas oro lyg 
kokių stiklo duženų. — Tiek to, nesvarbu. Juk nėra 
įstatymo, baudžiančio už melavimą kvailiui? 

Veinas sekundę patylėjo. 

— Paskambinsiu į gaisrinę, kad atsiųstų parame- 
dikus — bent apžiūrės tave. 

— Nereikia. — Viduje plakėsi nesuvaldomas 
pyktis ir skausmas. Foksas atsirėmė kraujuojančia ran- 
ka į šaligatvį. — Nenoriu jų matyti. 

— Vešiuosi Bloką į skyrių. Reikia, kad ateitum, 
kai galėsi, oficialiai pateikti kaltinimą dėl užpuolimo. 

Foksas linktelėjo. Pasikėsinimas į gyvybę būtų 
arčiau teisybės, bet tiks ir užpuolimas. 

— Padėsiu tau įlipti į automobilį. Nuvešiu, kur 
pasakysi. 

— Važiuok sau. Aš nueisiu, kur man reikia. 

Veinas perbraukė pirštais per savo šlapius žilstan- 
čius plaukus. 

— Dėl Dievo meilės, Foksai, tu nori, kad palik- 
čiau tave kraujuojantį ant šaligatvio? 

Foksas vėl nutaikė savo sveikąją akį. 

— Tu pažįsti mane, viršininke. Aš greitai išgyju. 

Veino akis aptraukė pripažinimas ir nerimas. 

— Leisk nors pažiūrėti, ar sugebėsi atsistoti. 
Niekur nevažiuosiu, kol neįsitikinsiu, kad gali stovėti 
ir eiti. 

Jam pavyko, nors klykė kiekvienas kūno colis. 
Trys lūžę šonkauliai, pagalvojo Foksas. Jau jautė, kaip 
jie stengėsi sugyti, bet skausmas buvo neapsakomas. 

— Uždaryk jį. Ateisiu, kai galėsiu. 

Jis nušlubčiojo tolyn, nesustojo, kol neišgirdo, kad 
Hobeikeris nuvažiavo. Tada atsisuko ir įbedė akis į iš- 
siviepusį vaiką, stovintį kitoje gatvės pusėje. 

— Aš išsigydysiu, šūdžiau, o kai ateis laikas, daug 
labiau kentėsi nuo manęs. 

Į vaiką įsikūnijęs demonas kvatojosi. Paskui jis 
pravėrė savo olos dydžio burną ir prarijo save. 

Kol Foksas prisikapstė iki nuomojamo namo, vie- 
nas šonkaulis sugijo ir antras jau gijo. Išklibinti dantys 
vėl sutvirtėjo. Dauguma nedidelių nubrozdinimų ir 
įpjovimų užsitraukė. 

Reikėjo eiti namo ir atsigauti, susizgribo. Tačiau 

jautėsi išsekęs ir apdujęs nuo sudaužymo bei gijimo 
teikiamos kančios. Moterys turės su tuo susitaikyti, 
nuramino save. Kol viskas pasibaigs, ko gero, joms teks 
užsiimti dar blogesniais dalykais. 

— Mes čia, viršuje! — šūktelėjo Kvin, išgirdusi, 
kaip durys atsidarė ir vėl užsidarė. — Tuoj nusileisime. 
Kava ant viryklės, kokakola šaldytuve — žiūrint, kas 
čia atėjo. 

Gerklę vis dar bjauriai gėlė. Foksas neturėjo jėgų 
atsiliepti, todėl sunkiai patraukė į virtuvę. 

Jis jau tiesė ranką į šaldytuvą, bet susiraukė — ne- 
leido sulaužytas riešas. 

— Nagi, tu, niekše, baik. 

Kol kaulai jungėsi, kokakolos išsiėmė kairiąja 
ranka, o paskui dar pasikamavo, atlupdamas skardinės 
kilpelę. 

— Mes vėlai pradedame. Manau, kad buvome... 
O, Viešpatie. — Leila metėsi prie jo. — Foksai! Dieve. 
Kvin, Sibile, Kelai! Leiskitės žemyn. Foksas sužalotas! 

Leila bandė jį apkabinti, paremti. 

— Tu tik atidaryk šitą, gerai? Atidaryk šitą kvailą 
skardinę. 

— Sėskis. Turi atsisėsti. Tavo veidas. Tavo vargšas 
veidas. Eikš, sėsk čia. 

— Tik atidaryk tą prakeiktą skardinę, — išdrožė 
piktai Foksas, tačiau ji vis tiek ištraukė kėdę. Faktas, 
kad Leila sunkokai jį pasodino, tik parodė, kokios pra- 
stos jis būklės. 

Atlupusi skardinę, įdavė jam į ranką. Leilos balsas 
buvo laibas, bet ramus: 

— Tavo riešas lūžęs. 


— Neilgam. 

Kelas įlėkė, kai jis godžiai gėrė pirmąjį, tokį būti- 
ną, gurkšnį. Vos užmetęs akį, Kelas nusikeikė. 

— Leila, atnešk vandens, rankšluosčių, kad bent 
kiek jį apvalytume. — Tada pritūpė ir uždėjo ranką 
Foksui ant šlaunies. — Ar labai blogai? 

— Blogiau seniai nebuvo. 

— Naperis? 

— Netiesiogiai. 

— Kvin, — ištarė Kelas, nenuleisdamas akių nuo 
Fokso. — Paskambink Geidžui. Jeigu dar nevažiuoja, 
liepk, kad lėktų čia. 

— Aš imu ledą. — Ji traukė iš šaldiklio ledo ga- 
baliukų dėžutę. — Sibile. 

— Paskambinsiu. — Tačiau pirmiau ji pasilenkė 
ir švelniai priglaudė lūpas prie kruvino Fokso skruos- 
to. — Mes pasirūpinsime tavimi, vaikuti. 

Leila atnešė dubenį ir rankšluosčių. 

— Jam skauda. Gal galime duoti jam ką nors nuo 
skausmo? 

— Reikia jį iškentėti, netgi panaudoti. Padeda, 
kai visi trys esame kartu. — Kelas nenuleido akių nuo 
Fokso veido. — Nurodyk ką nors. 

— Šonkauliai, kairė pusė. Trys, vienas sugijęs, 
vienas vis dar gyja. 

— Gerai. 

— Tegul jos išeina. — Sušvokštė jis, kai užplūdo 
nauja skausmo banga. — Liepk joms išeiti. 

— Mes niekur neisime. — Šaltu, drėgnu audek- 
lu Leila pradėjo švelniai, sumaniai braukti per Fokso 
veidą. 

— Štai, mielasis. — Kvin pridėjo maišelį su ledu 
prie Fokso sutinusios akies ir laikė. 

— Pagavau jį mobiliuoju. — Atskubėjo Sibilė. — 
Jis jau mieste. Bet kurią akimirką bus čia. — Ji nutilo 
ir, nepaisydama siaubo dėl Fokso būklės, lyg pakerėta 
žiūrėjo, kaip visos tos šviežios mėlynės ant vyro kaklo 
pradėjo blankti. 

— Jis sujaukė kažką viduje, — išstenėjo Foksas. — 
Negaliu susikoncentruoti, negaliu rasti, bet kažkas krau- 
juoja. Smegenų sukrėtimas. Negaliu aiškiai mąstyti. 

Kelas nė akimirką neatitraukė akių nuo Fokso 
veido. 

— Pirmiausia sutelk dėmesį į smegenų sukrėti- 
mą. Visa kita nustumk į šalį. 

— Stengiuosi. 

— Leisk man, — Leila įbruko kraujuotus rank- 
šluosčius Sibilei ir atsiklaupė prie Fokso kojų. — Aš 
pamatysiu, jeigu įsileisi mane. Tačiau man reikia, kad 
leistum. Leisk man pamatyti skausmą, Foksai, tada 
galėsiu padėti tau sutelkti į jį dėmesį ir pagydyti. Mes 
susiję. Aš galiu padėti. 

— Negali padėti, jeigu esi sudirgusi. Atsimink 
tai. — Jis užsimerkė ir atsivėrė. — Tik galvą. Kai tą 
sutvarkysi, visa kita baigsiu pats. 

Foksas jautė jos šoką, siaubą, paskui gailestį. Šiltą 
ir švelnų. Leila vedė jį, kur reikėjo eiti, lygiai taip pat, 
kaip anksčiau vedė jį prie kėdės. 

O ten skausmas buvo niršus galingas pabaisa ran- 
tytais dantimis ir smailiais nagais. Kandžiojo ir draskė. 
Plėšė. Vieną akimirką jis atsitraukė, pradėjo brautis at- 
gal. Tačiau ji ragino nepasiduoti. 

Kažkas sugriebė jo prakaituotą kumštį, ir Foksas 
suprato, kad tai Geidžas. 

Foksas atsidavė sau ir jiems, jojo per skausmą, per 
karštį, priešindamasis, kaip ir reikėjo daryti. Kai skaus- 
mas atslūgo tiek, kad vėl galėjo kalbėti, kūnas skendo 
prakaite. 

— Dabar pasitrauk, — liepė Leilai. — Pasitrauk. 
Truputėlį per daug, truputėlį per greitai. 

Jis ir toliau mygo skausmą. Kauluose, raumenyse, 
ir Kelo Šalis Kai blogiausia praėjo ir jis pirmą kartą 
lengviau atsikvėpė, skausmas liovėsi. Jo prigimtis atliks 
visa kita. 

— Gerai. Viskas gerai. 

— Tu neatrodai gerai. 

Pažiūrėjęs į Sibilę, išvydo skruostais bsiaŽas 
ašaras. 

— Visa kita tėra paviršiuje. Pats susitvarkys. 

Kai ji linktelėjo ir nusisuko, Foksas pažvelgė į 
Leilą. Jos akys buvo blizgančios, tačiau jam palengvėjo, 
kad nebyrėjo ašaros. 

— Ačiū. 

— Kas tau taip padarė? 

— Čia ir yra klausimas. — Geidžo balsas gergž- 
dė. Jis atsistojo ir nuėjo prie viryklės, kur stovėjo 
kava. — Tas antrasis padaras, ir kada mes jį atkalsime? 

— Aš norėčiau padėti. — Sibilė paėmė puodelį 
Geidžui, paskui palietė jo ranką ir stipriai spustelėjo. 

— Tai Blokas, — pasakė Foksas, kai Kvin atnešė 
švaraus vandens, kad nuvalytų gyjančius įbrėžimus ir 
įpjovimus veide. 

— Blokas Koleris? — Geidžas atplėšė akis nuo 
savo rankos, tebejausdamas Sibilės šilumą, nors dabar 
ji stovėjo už dviejų pėdų. — Po velnių, už ką? 

— Naperis įtikino, kad aš gulėjau su jo žmona. 

Kelas pakraipė galvą. 

— Blokas turėjo būti tikras asilas, kad patikėtų 
tuo subingalviu. Vadinasi, jis tikrai paskutinis asilas. 
O jeigu patikėjo, sakyčiau, jis dairėsi kokio nors pa- 
skatinimo, gal net sulaukė įsiūbavimo. Betgi, broli, tas 
prakeiktasis vos neužmušė tavęs. Tai tiesiog... 

Foksui pavyko lėtai siurbtelėti gurkšnelį kokako- 
los ir tada pamatė, kad Kelas suprato. 

— Jis ten stovėjo. Tas šunsnukėlis. Kitapus gatvės. 
Aš buvau nukreipęs visą dėmesį į Bloką, nes jaučiau, 
kad tas norėjo padaryti iš manęs košę, todėl ir nepa- 
stebėjau ano. Tačiau mačiau jį Bloko veide, jo akyse. 
Užkratą. Jeigu Veinas Hobeikeris nebūtų pasirodęs, tas 
prakeiktasis būtų mane užmušęs. Jau būčiau negyvas. 

— Ta piktoji dvasia jau stipresnė. — Kvin su- 
spaudė Kelo petį. — Sustiprėjo. 

— Turėjome nutuokti, kad taip bus. Šį kartą vis- 
kas paspartėjo. Sakei, kad pasirodė Veinas. Ką jis darė? 

— Iš pradžių buvau netekęs sąmonės. Kai atsi- 
peikėjau, jis jau buvo uždėjęs Blokui antrankius ir 
užrakinęs automobilyje. Sakė, kad pirma turėjo beveik 
nukalti jį, kad įgrūstų ten. Veinas buvo sveikas. Susirū- 
pinęs, šiek tiek užsirūstinęs, smarkiai susipainiojęs. Tas 
padaras jo nepaveikė. 

— Galbūt negalėjo paveikti. — Leila pakilo. Ji 
nunešė kraujuotą vandenį išpilti į praustuvą, kad niekas 
nematytų, kaip dreba jos rankos. — Manau, jeigu būtų 
galėjęs, būtų paveikęs. Sakei, kad Blokas norėjo tave 
užmušti. Tas padaras nenorėtų policijos, nenorėtų, kad 
kas nors viską sustabdytų. 

— Po vieną. — Susitvardžiusi Sibilė papūtė 

lūpas. — Nelabai geros naujienos, bet nevisiškai ir 
blogos. — Ji brūkštelėjo per šlapius, susitaršiusius Fok- 
so plaukus. — Tavo akis gyja. Jau beveik vėl toks pat 
gražus kaip visada. 

— Ką tu ketini daryti dėl Bloko? — paklausė Kvin. 

— Nueisiu ir pasikalbėsiu su juo, o paskui — su 
Veinu. Šiuo metu aš tikrai norėčiau palįsti po dušu, 
jeigu damos neprieštarauja. 

— Palydėsiu tave į viršų, — ištiesė ranką Leila. 

— Tau reikia pamiegoti, — pasakė Kelas. 

— Turbūt užteks dušo. 

— Šitoks išgijimas išsekina. Pats žinai. 

— Aš pradėsiu nuo dušo. — Jiedu su Leila išėjo. 
Skausmas tebegnaibė, bet jo dantys jau buvo atšipę, 
nagai sustabarėję. 

— Kol tu būsi duše, išskalbsiu tavo drabužius, — 
pasakė Leila. — Čia kažkur mėtosi vienas kitas Kelo 
drabužis, gali apsivilkti. Šitiems tavo džinsams jau vis 
tiek galas. 

Foksas pažiūrėjo į savo įplėštus, suraižytus ir kru- 
vinus „Levis“. 

— Galas? Jie tik įplyšę. 

Lipdama laiptais, Leila stengėsi šypsotis, tačiau 
kažkaip nesisekė. 

— Ar dar skauda? 

— Dabar daugiausia tik maudžia. 

— Tada... — Laiptų viršuje ji atsisuko, apsivijo jį 
rankomis ir stipriai prisispaudė. 

— Dabar jau gerai. 

— Aišku, kad dabar dar ne viskas gerai. Viskas 
negerai. Todėl aš tiesiog laikysiuosi prie tavęs, kol vėl 
galėsiu tuo užsiimti. 

— Tu kuo puikiausiai viską darei. — Pakėlęs 
ranką, perbraukė per jos plaukus. — Tiksliai taip, kaip 
reikia. 

Norėdama būti tvirta, Leila atsitraukė ir švelniai 
suėmė jo veidą. Jo kairė akis vis dar buvo raudona ir 
atrodė, kad skaudėjo, tačiau patinimas jau beveik at- 
lėgęs. Jis pabučiavo jai lūpas, paskui — į abu skruostus, 
smilkinius. 

— Aš mirtinai išsigandau. 

— Žinau. Tai ir yra heroizmas, tiesa? Darai tai, 
kas būtina, nors ir esi mirtinai išsigandęs. 

— Foksai. — Dabar Leila švelniai pabučiavo jį į 
lūpas. — Nusivilk drabužius. 

— Aš laukiau ištisas savaites, kol tai pasakysi. 

Dabar jai pavyko nusišypsoti. 

— Ir lisk po dušu. 

— Kuo toliau, tuo geriau. 

— Jeigu reikės, kad kas nors nutrintų nugarą... 
atsiųsiu Kelą. 

— Ir mano svajonės subliūško. 

Kai Foksas atsisėdo ant vonios krašto, ji atrišo 
batų raištelius, su liūdinančiu seserišku švelnumu pa- 
dėjo nusivilkti marškinius ir džinsus. Kai stovėjo tik su 
glaudėmis ir Leila ištarė „O, Foksai“, iš tono jis suprato, 
kad taip buvo pasakyta ne žavintis jo vyrišku sudėjimu, 
bet dėl kūną nusėjusių mėlynių. 

— Kai yra tiek daug sužalojimų viduje, išorei 
reikia daugiau laiko pagyti. 

Leila tik linktelėjo ir, išsinešusi drabužius, paliko 
jį praustis po dušu. 

Karštas vanduo, švelnus purškimas teikė kone 
didybės jausmą. Didybės jausmas, kad esi gyvas. Fok- 

sas stovėjo po vandens srove, delnais atsirėmęs į dušo 
sieną, kol tas atvėso, kol skausmas kartu su vandeniu 
nugurgėjo vamzdžiais. Kai išlipo iš dušo kabinos, 
džinsai ir treningas jau laukė, sulankstyti ant stalviršio. 
Jis pajėgė apsirengti, kelis kartus sustodamas pailsėti, 
palaukti, kol nurims vis pratrūkstantis bjaurus svaigu- 
lys. Kai nuvalė garu aptrauktą veidrodį virš kriauklės 
ir apžiūrėjo veidą, tebenykstančias mėlynes, išsekusį 
žvilgsnį, nevisiškai užgijusius įbrėžimus, turėjo pripa- 
žinti, kad kaip visada Kelas teisus. 

Jam reikėjo pamiegoti. 

Jausdamasis taip, tarsi plauktų, Foksas nuėjo į 
Leilos kambarį. Užropojęs ant lovos užmigo, apgaub- 
tas palaimingo jos kvapo. 

Atsibudęs pamatė, kad guli apkamšytas lovatiese, 
užuolaidos užtrauktos, durys uždarytos. Jis atsargiai 
atsisėdo, iš naujo kritiškai įvertindamas save. Jokio 
skausmo, nustatė, jokio gėlimo. Netgi pirštais apvedus 
kairę akį. Nuovargis nebeslėgė. Ir kankino alkis. Visi 
požymiai geri. 

Jis rado Leilą darbo kambaryje kartu su Kvin. 

— Buvau neilgam nusmigęs. 

— Penkias valandas. — Prisiartinusi Leila tyrinėjo 
jo veidą. — Atrodai nepriekaištingai. Miegas pravertė. 

— Penkias valandas? 

— Ir pokyčiai, — pridūrė Kvin. — Malonu ma- 
tyti tave atsigavusį. 

— Kas nors turėjo išversti mane iš lovos. Juk 
buvome suplanavę bent jau baigti skaityti pirmąjį 
dienoraštį. 

— Baigėme. Ir dabar dedame krūvon pasta- 
bas. — Leila mostelėjo į Kvin nešiojamąjį kompiute- 

rį. — Vėliau gausi C///f5Notes teksto variantą. Kol kas 
užteks, Foksai. 

— Ko gero, turi užtekti. 

— Pailsėk truputį. Ar ne taip sakai man? Sibilė 
išvirė nuostabios porų ir bulvių sriubos. 

— Prašau, tik pasakyk, kad jos dar liko. 

— Daug, netgi tau. Eikš, įpilsiu. 

Apačioje jie rado Geidžą, stovintį prie svetainės 
lango. Jis atsisuko. 

— Nustojo lyti. Matau, kad vėl grįžai į vėžes, at- 
gavai savo bjaurią išvaizdą. 

— Vis tiek gražesnis už tave. Kur Kelas? 

— Prieš kelias minutes išlėkė į boulingo centrą. 
Prašė, kad praneštume, kai tu nuspręsi grįžti tarp gy- 
vųjų. 

— Einu atnešti sriubos. 

Geidžas palaukė, ko! jiedu su Foksu liko vieni. 

— Apsirūpink kuru, paskui paskambinsime Ke- 
lui. Susitiksime su juo policijoje. Kvin rengia tau šios 
dienos skaitinių pagrindinius punktus. 

— Kas nors svarbaus? 

— Aš nieko nepastebėjau, bet turėsi paskaityti. 

Foksas godžiai išsrėbė du dubenėlius sriubos ir 
prarijo alyvuogių duonos kampą. Kai baigė valgyti, 
Kvin nulipo žemyn su aplanku ir dienoraščiu. 

— Manau, iš šio konspekto pagausi esmę, tačiau 
šitą šiam vakarui gali pasiimti, nes mes visi perskaitė- 
me. Jeigu norėtum ką nors peržiūrėti. 

— Ačiū už užrašus, sriubą, švelnią, mylinčią glo- 
bą. — Foksas apgaubė delnais Leilos veidą ir stipriai 
pabučiavo į lūpas. 

— Ačiū už lovą. Pasimatysime rytoj. 

Kai vyrai išėjo, Sibilė pakreipė galvą: 

— Jo labai gražios lūpos. 

— Gražios, — sutiko Leila. 

— Ir sprendžiant iš to, ką mačiau virtuvėje, kai 
stebėjau, kaip jis kovojo gydydamasis, kaip kentėjo... 
Manau, tokio narsumo dar nebuvau regėjusi. Tu labai 
laiminga moteris. Ir... — Sibilė ištraukė iš kišenės po- 
pieriaus skutą. — Ir laiminga nugalėtoja: šiandien tavo 
eilė keliauti į lenktynes prekyvietėse. 

Leila pasiėmė lapelį ir atsiduso: 


— U-hū. 


KAI JIE VISI TRYS ĮĖJO Į POLICIJOS SKYRIŲ, VIRŠI- 
ninkas Hobeikeris neatplėšė akių nuo Fokso išgijusio 
veido. Veinas jau matė tai anksčiau, pagalvojo Foksas, 
tačiau spėjo, kad dauguma žmonių nepratę prie tokio 
reiškinio. 

Reikalas tas, kad Slėnyje didžioji dalis žmonių 
paprasčiausiai nepastebėdavo arba dėdavosi nepastebį. 

— Manau, laikaisi gerai. Aš užėjau į tą namą, 
kurį nuomoja panelė ar ponia Blek, nes mačiau, kaip 
tu šlubčiojai į tą pusę. Duris atidarė kažkokia panelė 
ar ponia Kinski. Ji gana atvirai išdėstė savo nuomonę. 
Tačiau patikino, kad tavimi rūpinamasi. 

— Teisingai. Kaip Blokas? 

— Buvau iškvietęs paramedikus, kad kiek nors jį 
aptvarkytų. — Veinas pasikrapštė žandą. — Bet vis tiek 
jis atrodo kur kas prasčiau negu tu. Tiesą sakant, jeigu 
pats savo akimis nebūčiau matęs, kas vyko, manyčiau, 
kad tu tvatijai jį, o ne atvirkščiai. Manau, kad jis susi- 
trenkė galvą. — Hobeikerio žvilgsnis buvo ramus, o ir 

balsas gana nerūpestingas, leidžiantis suprasti, kad jis 
ketino leisti Foksui nuspręsti, kaip elgtis toliau. — Blo- 
kas visko aiškiai neprisimena. Jis prisipažino užpuolęs 
tave, stipriai atakavęs, tačiau yra šiek tiek sutrikęs, ka- 
dangi nežino, kodėl taip elgėsi. 

— Norėčiau su juo pasikalbėti. 

— Galiu tuo pasirūpinti. Gal man reikėtų šnek- 
telėti su Deriku? 

— Jis tavo pavaduotojas. Tačiau patarčiau laikyti 
jį toliau nuo manęs. Kuo toliau. 

Veinas nieko nesakė, tik pasiėmė raktus ir nusi- 
vedė Foksą per kabinetus į areštinę. 

— Jis neprašė advokato, neprašė net leidimo kam 
nors paskambinti. Blokai? Foksas nori persimesti žo- 
deliu su tavimi. 

Blokas sėdėjo ant gulto vienoje iš trijų kamerų, 
susiėmęs galvą didelėmis rankomis nubrozdintais 
krumpliais... Išgirdęs balsą, kaipmat atsitiesė ir pa- 
šoko ant kojų. Kai jis artėjo prie grotų, Foksas pamatė 
bjaurius rėžius, kuriuos išakėjo savo nagais. Jis nemanė, 
kad niekinga jausti pasitenkinimą, žiūrint į Bloko pa- 
juodusias akis ir perskeltą lūpą. 

— Jėzau, Foksai. — Bloko juodai mėlynos akys 
buvo tokios pat plačios ir graudžios, kaip vaikučio per- 
traukos metu. — Tiksliau, Jėzau Kristau. 

— Ar gali skirti mums minutę, viršininke? 

— Tau tinka, Blokai? 

— Aišku, taip, aišku. Jėzau Kristau, Foksai, ma- 
niau, kad uždaužiau tave. Tu nesužalotas. 

— Tu sužalojai mane, Blokai. Tu vos manęs neuž- 
mušei, būtent tai ir stengeisi padaryti. 

— Bet... 

— Atsimeni, kaip mūsų jaunių komandoje aš 
buvau antrosios bazės gynėjas ir kamuoliukas nuskrido 
ne ten? Jis kirto tiesiai man į veidą. Trečiojo kėlinio 
pabaiga, du autai, bėgikas pirmoje bazėje. Visi manė, 
kad man lūžo skruostikaulis. Prisimeni, kaip grįžau į 
antrąją ketvirtojo kėlinio pabaigoje? 

Sudaužytu Bloko veidu perbėgo ir baimės šešėlis, 
ir begalinė sumaištis. Jis apsilaižė sutinusią lūpą. 

— Ko gero, prisimenu. Maniau, kad galbūt tai 
buvo sapnas. Sėdėjau čia galvodamas, kad niekada iš 
tikrųjų taip neatsitiko. Bet, ko gero, atsitiko. Prisiekiu 
Aukščiausiuoju, Foksai, aš nežinau, kas man užėjo. 
Niekada nieko nesu taip puolęs. 

— Ar Naperis sakė tau, kad buvau pas Šelę? 

— Taigi. — Aiškiai pasipiktinęs Blokas paspyrė 
grotų apačią. — Asilas. Netikėjau juo. Jis be galo ne- 
kenčia tavo sumautos ištvermės, visada nekentė. Be to, 
žinojau, kad Šelė nesitranko su kitais. Bet... 

— Ta mintis tave graužė. 

— Graužė. Supranti, šūdas, Foksai: ji išmetė ma- 
ne, įkišo man popierius ir net nesikalba. — Blokas nu- 
narino galvą, sugniaužė grotas. — Aš ir pagalvojau, na, 
galbūt taip darė, kad turėjo tave pašonėje. Tik galbūt. 

— O ne dėl to, kad ji nutvėrė tave, begniaužantį 


Semės papuką? 
— Aš susimoviau. Velniškai susimoviau. Šelė ir 
aš, mes kažkiek pjovėmės, o Semė... — nutilęs jis gūž- 


telėjo. — Ji šiek tiek kibo prie manęs, tą dieną paprašė 
ateiti į galą ir padėti kažką padaryti. Paskui ėmė trintis 
į mane, 0 ji turi nemažai ką patrinti į vyrą. Ir palaidi- 
nukę gatavai atsisegiojusi. Prakeikimas, Foksai, tas jos 
papas buvo tiesiog čia pa/. Aš velniškai susimoviau. 

— Taip, susimovei. 

— Aš nenoriu skirtis. Noriu pareiti namo, Foksai, 
supranti? — To vyriško pokalbio metu skundas buvo 
persunktas kančios. — Šelė nenori net kalbėtis su ma- 
nimi. Aš tenoriu viską ištaisyti, o ji tauškia visam mies- 
teliui, kad tu nudirsi man kailį teisme ir visokį kitokį 
šūdą mala. 

— Tave užkniso, — pakišo jam mintį Foksas, kai 
Blokas nudūrė akis į savo batus. 

— Jėzau, Foksai, aišku, kad užviriau,o kur dar Na- 
perio tauškalai. Bet aš niekada nesu nieko taip puolęs. 
Už tokius dalykus niekada nesu mušęs vyro. — Blokas 
pakėlė galvą. Veidas vėl visiškai sutrikęs. — Atrodė, lyg 
būčiau išprotėjęs ar panašiai. Aš negalėjau sustoti. Jau 
maniau, kad užmušiau tave. Nežinau, kaip reikės toliau 
gyventi, kaip iškentėti. 

— Mūsų abiejų laimei, tau nereikės sielotis. 

— Prakeikimas, Foksai. Iš tikrųjų, prakeikimas. 
Tu — mano draugas. Mus sieja seni laikai. Nesupran- 
tu, kas... Matyt, buvau išprotėjęs ar ką. 

Foksas prisiminė tą besikvatojantį vaiką, prary- 
jantį save. 

— Aš neketinu tavęs apkaltinti, Blokai. Mes nie- 
kada neturėjome jokių rūpesčių. 

— Mes gerai sutariame. 

— Dėl manęs, tai mudu neturime jokių rūpesčių 
ir dabar. Dėl Šelės: aš esu jos advokatas, ir viskas. Aš 
negaliu pasakyti tau, ką daryti dėl santuokos. Jeigu tu 
pasakytum man, kad nori eiti pasikonsultuoti pas psi- 
chologą dėl vedybinių reikalų, aš perduočiau tai savo 
klientei. Galbūt galėčiau pasakyti Šelei savo nuomonę 

kaip jos advokatas ir bičiulis, kad ir ji pamėgintų eiti tuo 
keliu, prieš imdamasi tolimesnių žygių dėl skyrybų. 

— Padarysiu viską, ko tik ji nori. — Adomo 
obuolys pašokčiojo, kai Blokas sunkiai nurijo seiles. — 
Lieku skolingas tau, Foksai. 

— Ne, nelieki. Aš esu Šelės advokatas, o ne tavo. 
Noriu, kad prižadėtum man, kad kai viršininkas Ho- 
beikeris išleis tave, eitum tiesiai namo. Pažiūrėk kokias 
NASCAR lenktynes. Šiandien turėtų rodyti. 

— Apsistojau pas mamą. Taip, aš eisiu namo. 
Pažadu. 

Foksas grįžo pas Veiną. 

— Aš nepateiksiu kaltinimų. — Jis nekreipė 
dėmesio į Geidžą, nusikeikus; panosėje. — Akivaizdu, 
kad nesu sužalotas. Mes susikivirčijome, tas kivirčas at- 
rodė rimtesnis, negu buvo iš tiesų, ir dabar jis išspręstas, 
abi šalys patenkintos. 

— Jeigu tu taip nori, Foksai. 

— Taip yra. Esu dėkingas, kad pasirodei, kai pa- 
sirodei. — Foksas ištiesė ranką. 

Lauke Geidžas vėl nusikeikė. 

— Kaip advokatas, tu iš tikrųjų turi minkštą 
širdį. 

— Ir tu būtum padaręs tą patį, — pasakė Fok- 
sas, nelaukdamas, kol Geidžas užprotestuos. — Ne jis 
kaltas. 

— Mes būtume darę tą patį, — patvirtino Ke- 
las. — Ir darome. Kodėl jums neatėjus į centrą pažiū- 
rėti, kaip žaidžia? 

— Pagunda didelė, bet atsisakysiu. Turiu daug ką 
perskaityti. 


— Parvešiu tave namo, — pasakė Geidžas. 

Tačiau kurį laiką visi trys dar pastovėjo, tiesiog 
stovėjo prie policijos skyriaus ir žiūrėjo, kaip virš mies- 


telio pakibo debesis. 


11 


FOKSAS ILGAI SKAITĖ, PASIŽYMĖDAMAS PASTABAS, 
grįždamas prie tų vietų dienoraštyje, kurias buvo pa- 
žymėjusi Kvin. 

Jis žongliravo ir mąstė, paskui vėl skaitė. 

Dar nė vienam globėjui niekada nepavyko sunai- 
kinti tamsiosios jėgos. Kai kurių pastangos baigėsi mir- 
timi. Gilas pasiryžo atiduoti savo gyvybę, kadangi iki jo 
niekas to nedarė. 

Tokie nesuprantami dalykai, kokių Dentas ėmėsi 
tą naktį miške, dar neturėjo precedento, galvojo Fok- 
sas. Tai reiškė, kad jis nebuvo tikras, ar tai suveiks. 
Tačiau jis buvo pasiryžęs rizikuoti savo gyvybe, savo 
gyvenimu. Velniškas žaidimas, netgi turint galvoje, kad 
pirmiausia į saugią vietą jis išsiuntė Aną ir joje užsi- 
mezgusias gyvybes. 

Jis pranoko viską, kas buvo padaryta iki tol, kas buvo 
manoma, kad galėjo būti badaryta ateityje. Praliejamas 
nekaltojo kraujas, ir tai bus tamsos kova prieš tamsą, 
kaip tiki mano mylimasis. O už tą nuodėmę bus sumokėta 
mano meilės kaina. Tai bus kraujas ir ugnis, auka ir ne- 
tektis. Mirtis po mirties, tik tada bus gyvenimas, tik tada 
sužibs viltis. 

Magiškas ritualas, nutarė Foksas, ir užsiėmė skal- 
bimu bei namų ruoša, turėdamas tą patį tikslą kaip ir 
žongliruodamas. Kruvina magija. Jis dirstelėjo į randą 

ant riešo. Anuo metu ir po trijų šimtų metų. Dento lai- 
kais — kraujas ir ugnis prie pagoniškojo akmens, o jų 
laikais — kraujas, atliekant vaikystės ritualą. Stovyklos 
laužas, žodžiai, kuriuos jis, Kelas ir Geidžas buvo užsi- 
rašę, kad ištartų drauge, kai Kelas įrėžė visiems rankas. 

Jauni berniukai — nekaltųjų kraujas. 

Galvodamas apie juos, Foksas svarstė įvairiausias 
galimybes ir strategijas. Į švarų patalą jis atsigulė vėlai, 
nutaręs atidėti sprendimą iki rytojaus. 

Viskas nušvito rytą, besiskutant. Jis neapkentė 
skutimosi ir kaip daugelį rytų svarstė, ar nereikėtų au- 
gintis barzdos. Tačiau vos tik pradėdavo leisti jai želti, 
amžinai niežėdavo ir atrodydavo kvailai. Pagoniški ri- 
tualai, mąstė jis, braukdamas skustuvu per putas ir odą. 
Jeigu žmogus nenori apžėlusio veido, tada kiekvieną 
mielą rytą turi brūžuoti kažkokiu aštriu įnagiu savo 
gerklę, šūdas. 

Jis įsipjovė ir kone kaip kiekvieną rytą pirštu už- 
spaudė žaizdelę, kuri užsitrauks, beveik nepradėjusi 
kraujuoti. Deginimas greitai liovėsi, bet Foksas vis tiek 
rūsčiai nužvelgė sukruvintą piršto galą. 

Ir neatitraukė akių. 

Gyvenimas ir mirtis, mąstė jis. Kraujas — gyve- 
nimas, kraujas — mirtis. 

Bukas siaubas įsmigo į smegenis, širdį. Turbūt 
neteisinga, nurodė jis sau. Vis dėlto buvo kažkokia 
baisi prasmė. Velniška strategija, jeigu norima pralieti 
nekaltą kraują. 

Ką tai reiškė? — klausė jis savęs. Ką tai davė 
Dentui, jeigu visa tai buvo jo auka? 

Ką tai reiškia jiems visiems? 

Jis suko galvą, baigdamas skustis, suko galvą, 

rengdamasis ir ruošdamasis darbo dienai. Miestelio 
taryboje vyks rytinis posėdis, ir jis, kaip miestelio 
advokatas, negalėjo išsisukti nedalyvavęs. Gal taip ir 
geriausia, nusprendė Foksas, čiupdamas striukę ir laga- 
minėlį. Bus geriausia leisti viskam nusistovėti. Turbūt 
reikėtų palaukti, pamąstyti, o tik tada perduoti tą idėją 
kitiems. Netgi Kelui ir Geidžui. 

Foksas įsakė sau pasinerti į posėdį, ir nors rotušės 
nudažymas ir nauji sodinukai aikštėje nebuvo būtinų 
darbų sąrašo priekyje, jam atrodė, kad šiuo klausimu 
pasidarbavo gerai. 

Tačiau vos tik jie išėjo iš „Mamos“, tą pačią minu- 
tę Kelas užsipuolė: 

— Kas darosi? 

— Manau, kad rotušę reikia perdažyti, velniai 
nematę tų išlaidų. 

— Nustok. Palikai pusę pusryčių lėkštėje. Jeigu 
nevalgai, kažkas yra. 

— Kai ką svarstau, bet man reikia laiko, kad viską 
gerai suderinčiau, dar šiek tiek apmąstyčiau ir tik tada 
papasakočiau. Be to, Seidžė atvažiavo. Susitiksiu su ja 
ir šeima per pietus Sperou namuose, vadinasi, mano 
apetitas jau dingęs. 

— Paėjėk su manimi iki centro, išsiliek. 

— Ne dabar. Niekur nedings. Turiu viską su- 
virškinti, o tai lengviau negu lęšiai, kuriuos turbūt teks 
kimšti per pietus. Panarstysime tą klausimą šį vakarą. 

— Gerai. Žinai, kur esu, jeigu norėsi aptarti 
anksčiau. 

Jiedu išsiskyrė. Foksas išsitraukė mobilųjį telefo- 
ną: reikėjo paskambinti Šelei. Ten jis bent jau pareiškė 
savo požiūrį. Bekalbant apie jos atvykimą į kontorą, 


202 NORA ROBERTS 


klausantis apie jos paskutinę bausmę Blokui, pro šalį 
policijos automobiliu pravažiavo Derikas Naperis. 
Naperis sulėtino greitį, išsišiepė ir kilstelėjo nuo vairo 
didįjį pirštą. 

Foksas pagalvojo: „Subingalvis“ ir pėdino toliau. 
Priėjęs prie kontoros durų, išjungė telefoną. 

— Labas rytas, ponia H. 

— Labas rytas. Kaip sekėsi posėdis? 

— Pasiūliau, kad naujuoju miestelio simboliu 
būtų nuogos Džesikos Simpson atvaizdas. Dabar šis 
klausimas svarstomas. 

— Slėnis tikrai sulauktų nors šiek tiek dėmesio. 
Šį rytą pabūsiu čia tik valandą. Skambinau Leilai: ji 
sutiko ateiti anksti. 

— O. 

— Turiu susitikti su nekilnojamojo turto agentu. 
Mes pardavėme namą. 

— Jūs — kada? 

— Šeštadienį. Daugybė reikalų, — skubiai pridū- 
rė ji. — Tu sutvarkysi už mus atsiskaitymą, tiesa? 

— Taip, žinoma. — Per greitai, pagalvojo Foksas. 
Šitai vyko per greitai. 

— Foksai, šiandien aš daugiau nepasirodysiu. 
Leila jau gali susitvarkyti viena. 

— Bet... — Kas „bet“, pagalvojo jis. Juk žinojo, 
kad taip bus. 

— Mes nusprendėme važiuoti į Mineapojį ir nie- 
kur neskubėti. Beveik viską supakavome ir paruošėme 
išgabenti. Mūsų mergaitė surado butą, kuris, jos nuo- 
mone, mums patiks. Ir jis tėra už kelių mylių nuo jos. 
Aš parengiau tau ribotos atsakomybės įgaliojimą, kad 
būtų lengviau atlikti atsiskaitymą. Mūsų čia jau nebus. 

— Peržiūrėsiu jį. Dabar turiu bėgti į viršų. Grįšiu 
po minutės. 

— Tavo pirmasis klientas — po penkiolikos mi- 
nučių! — šūktelėjo ponia H. 

— Grįšiu po vienos. 

Foksas laikėsi žodžio ir iš karto priėjo prie jos 
stalo. Priešais ją padėjo įvyniotą dėžutę. 

— Čia ne atsisveikinimo dovana. Aš per daug 
širstu, kad paliekate mane, užtat tokios dovanos ir ne- 
bus. Šita — už visa kita. 

— O. — Išvyniodama popierių moteris šniurkš- 
čiojo, ir jis nusišypsojo, matydamas, kaip ji dailiai su- 
lankstė jį ir tik tada atidarė dėžutę. 

Ten buvo perlai. Klasikiniai ir verti tokios pat 
pagarbos kaip ir ji. Sagtelė iš brangakmenių, rožių 
puokštelės formos. 

— Žinau, ką jums reiškia gėlės, — pasakė jis, nes 
ponia H tylėjo. — Užtat šitos ir patraukė mano akį. 

— Jos nepaprastai gražios. Nepaprastai... — Mo- 
ters balsas užlūžo. — Bet jie per brangūs. 

— Kol kas čia vis dar aš esu bosas. — Foksas 
išėmė vėrinį ir pats užsegė jai ant kaklo. — O jūs ir 
prisidėjote, kad įstengčiau jį nupirkti. — Jo kreditinė 
kortelė spygtelėjo dėl tokio užpuolimo, tačiau ponios 
H veido išraiška viską atpirko. — Labai jums tinka, 
ponia H. 

Ji perbraukė pirštais vėrinį. 

— Aš taip didžiuojuosi tavimi. — Ponia H paki- 
lo ir apkabino jį. — Tu toks geras berniukas. Galvosiu 
apie tave. Melsiuosi už tave. — Atsidususi žengtelėjo 
atgal. — Ir man trūks tavęs. Ačiū, Foksai. 

— Eikite, eikite. Žinau, kad norite. 

Ji nusijuokė pro ašaras ir nubėgo prie sieninio 
veidrodžio. 

— O, Dievuli! Jaučiuosi kaip karalienė. — Jų akys 
susitiko veidrodyje. — Ačiū tau, Foksai, už viską. 

Kai durys atsivėrė, ji pasileido atgal prie stalo, kad 
įregistruotų pirmąjį klientą. Kai Foksas išlydėjo klien- 
tą, jos jau nebuvo. 

— Alisa sakė, kad judu jau atsisveikinote. — Iš 
Leilos akių buvo aišku, kad ji viską suprato. — Ir pa- 
rodė perlus. Tu pasielgei nepaprastai. Ideali dovana. 

— Pasilik keletą metų, ir tu galbūt tokių sulauk- 
si. — Jis pasukiojo pečius. — Žinau, kad turiu tai nu- 
sipurtyti. Klausyk, Šelė ateina. Trumpam įspraudžiau į 
tvarkaraštį. 

— Ar pasakysi jai, kas įvyko su Bloku? 

— Kodėl turėčiau? 

— Kodėl turėtum? — suburbėjo Leila. — Iš- 
trauksiu jos bylą. 

— Ne, tikiuosi, mums jos neprireiks. Leisk man 
kai ko paklausti. Jeigu tu įsimylėjai vyriškį taip, kad iš- 
tekėjai už jo, o kartą jis žiauriai viską sudirbo, ar šitai ir 
reikštų pabaigą? Tarkim, kad tu vis dar myli. Pirmiau- 
sia įsimylėjai, kadangi jis buvo ne toks jau šaunus, bet 
gana mielas, o jis irgi mylėjo tave. O gal leistum jam 
pasitaisyti? 

— Tu nori, kad Šelė leistų jam pasitaisyti. 

— Aš esu Šelės advokatas, todėl noriu to, ko nori 
ji, — tam tikru pagrindu. Galbūt jai reikalinga psicho- 
logo konsultacija šiuo klausimu. 

— Tu pasikvietei ją, kad įpiršium jai mintį dėl 
konsultavimosi. — Leila lėtai linktelėjo, tyrinėdama 
jį. — Po to, kai tave pridaužė? 

— Buvo kaltę lengvinančių aplinkybių. Ji nenori 
skyrybų, Leila. Šelė tik nori, kad ir jis jaustųsi toks pat 
niekam tikęs ir dar bjauriau. Aš tiesiog atversiu jai dar 
vieną galimybę. Visa kita jos valioje. O tu ar duotum 
jam dar vieną galimybę? 

— Aš tikiu tomis aplinkybėmis, tačiau tai pri- 
klausytų nuo daugybės dalykų. Kaip stipriai jį mylėjau, 
kaip priversčiau užmokėti už tai, ir tik paskui suteik- 
čiau tą kitą galimybę. Abi sąlygos turėtų būti labai 
stiprios. 

— Ir aš taip įsivaizdavau. Tiesiog atsiųsk ją, kai 
tik pasirodys. 

Leila sėdėjo vietoje. Galvojo apie Alisos sudrė- 
kusias akis ir nuostabius perlus. Apie krauju pasruvusį 
Foksą virtuvėje ir skausmą, išsiurbiantį kiekvieną spal- 
vos lašelį iš jo veido odos. Galvojo, kaip jis grojo gitara 
triukšmingame bare, kaip bėgo į degantį namą gelbėti 
šunų. 

Kai Šelė įėjo pykčiu ir kančia pasruvusiomis aki- 
mis, Leila nusiuntė ją į kabinetą. Visą tą laiką, atsaki- 
nėdama į telefono skambučius, baigdama pirmadienio 
ryto darbus, kuriuos buvo pradėjusi Alisa, ji galvojo 
apie daugybę dalykų. 

Kai išėjo, Šelė šiek tiek ašarojo, tačiau akyse ma- 
tėsi dar kažkas, ko nebuvo, kai įėjo. Tai buvo viltis. 

— Noriu tavęs kai ko paklausti. 

Na, štai, vėl prasideda, pagalvojo Leila. 

— Apie ką? 

— Kažin ar nebūsiu visiška kvailė, jeigu pa- 
skambinsiu šiuo numeriu? — Ji parodė vizitinę kor- 
telę. — Jeigu užsiregistruosiu pas šitą psichologą, kuris 
pataria santuokos klausimais ir, kaip sakė Foksas, yra 

tikrai geras? Jeigu duosiu tam idiotui Blokui dar vieną 
galimybę ir pažiūrėsiu, gal dar galima viską tarp mūsų 
sureguliuoti? 

— Manau, būtum visiška kvailė, jeigu nepadary- 
tum visko, kad pasiektum, ko labiausiai trokšti. 

— Nesuprantu, kodėl to vyro noriu. — Šelė žiū- 
rėjo į vizitinę kortelę rankoje. — Tačiau spėju, kad šitai 
galbūt padės sužinoti. Ačiū, Leila. 

— Sėkmės, Šele. 

Koks tikslas būti visiška kvaile? — klausė Leila 
savęs. Nesigilindama į jokius „jeigu“ ir „galbūt“, ji atsi- 
stūmė nuo stalo ir nužygiavo tiesiai į Fokso kabinetą. 

Jo pirštai bėgiojo klaviatūra, antakiai susimetę 
krūvon. Leilai prisiartinus prie stalo, tik kažką neaiš- 
kaus suniurnėjo. 

— Gerai, — tarė ji. — Aš miegosiu su tavimi. 

Vyro pirštai sustingo. Jis užvertė galvą ir įbedė į 
ją akis. 

— Puiki žinia. — Pasisuko, kad ją geriau maty- 
tų. — Tuoj pat, dabar? 

— Tau taip paprasta, ar ne? 

— Faktiškai... 

— Tiesiog — „aišku, eime“. 

— Esant tokioms aplinkybėms, jaučiu, neturėčiau 
atkreipti dėmesio, kad taip, aš esu vyriškis. 

— Ne tik tai. — Leila išskėtė rankas ir pradėjo 
vaikštinėti. — Galiu lažintis, kad tave auklėjo taip, jog 
galvotum, kad seksas yra natūralus aktas, pagrindinė 
žmogiškos išraiškos forma, netgi dviejų suaugusiųjų 
fizinis šventimas. 

Jis sekundėlę palaukė. 

— Argi ne taip? 

Leila sustojo priešais jį ir beviltiškai mostelėjo 
rankomis. 

— Mane auklėjo taip, kad galvočiau apie jį kaip 
apie didžiulį ir svarbų žingsnį. Tokį žingsnį, kuris reiš- 
kia atsakomybę, kuris turi atgarsį. O kadangi seksas ir 
intymumas yra sinonimiški, nelakstoma ir nešokinėja- 
ma į lovą vien tam, kad pakasytų, kur tau niežti. 

— Bet tu vis tiek ketini miegoti su manimi. 

— Juk sakiau, kad ketinu, ar ne? 

— Kodėl? 

— Kadangi Šelė skambina psichologui. — Ir 
dabar Leila atsiduso. — Kadangi tu groji ta prakeikta 
gitara ir Žinau neskaičiuodama, kad tame kvailame 
stiklainyje atsirado dar vienas doleris, nors Alisos jau 
nėra, bet tu pasakei „sušiktas“. Kadangi Kelas sakė 
Kvin, kad tu nepateiksi kaltinimų Blokui. 

— Visa tai skamba kaip gana geras pagrindas 
būti draugužiais, — svarstė Foksas. — Tai lyg ir nėra 
pagrindas seksui. 

— Galiu turėti kokių tik noriu priežasčių dėl sek- 
so su tavimi, — pasakė Leila taip manieringai, kad jam 
teko sutramdyti šypseną. — Įskaitant ir tą faktą, kad 
tu turi puikų užpakalį, kad gali žiūrėti į mane ir versti 
jaustis taip, tarsi jau būčiau tavo rankose. Ir tiesiog dėl 
to, kad aš to noriu. Taigi aš ketinu turėti lytinių santy- 
kių su tavimi. 

— Kaip sakiau, tai puiki žinia. Sveika, Seidže, 
kaip sekasi? 

— Tikrai gerai. Atsiprašau, kad trukdau. 

Leila atsisuko, o širdis jau nukrito į kulnus. Tarp- 
duryje stovinčios moters veide švietė plati O'Delų 
šypsena. Trumpų, liepsnojančių rudų plaukų šūsnis 

gaubė gražutį veidą, kuris dar labiau prikaustė dėmesį 
auksaspalvėmis rudomis akimis. 

— Leila, čia mano sesuo Seidžė. Seidže, Leila. 

— Malonu susipažinti. — Apsitempusi džinsais, 
sukištais į stilingus batus, Seidžė žengė į priekį ir iš- 
tiesė ranką. 

— Taip. Na. Dabar tiesiog žygiuoju į priimamąjį 
ir kelias minutes daužysiu galva į sieną. Atsiprašau. 

Seidžė nulydėjo ją akimis, paskui atsisuko į brolį. 

— Labai gražus paketėlis. 

— Baik. Labai jau keista, kad tyrinėji tą pačią 
moterį kaip ir aš. Be to, tu ištekėjusi. 

— Vedybos neišlupa akių. Ei. — Ji išskėtė rankas. 

Foksas atsikėlė, nuėjo į jos glėbį, pats apkabino ją 
ir pakėlęs nuo žemės suktelėjo. 

— Maniau, kad susitiksime pas Sperou. 

— Susitiksime, bet labai norėjau užšokti čia. 

— Kur Paula? 

— Ji susirinkime, todėl ir turėjome dingstį atlėkti 
į Rytus. Vašingtone. Ji vėliau pasirodys. Leisk pažiūrėti 
į tave, Klastingasis Lapine. 

— Ir aš pažiūrėsiu į tave, Petražole, Šalavijau. 

— Vis dar mėgaujiesi mažo miestelio teisėtvarka? 

— Vis dar lesbietė? 

Ji nusikvatojo. 

— Gerai, užtenka. Jaučiu, kad reikėjo užeiti vė- 
liau, kai tu neužsiiminėjai seksu su savo biuro admi- 
nistratore. 

— Manau, tai atidėta dėl ūmaus sutrikimo. 

— Tikiuosi, nesugadinau reikalų. 

— Susitvarkysiu. Mama sakė, kad nelabai aiškiai 
pasakei, kiek laiko paviešėsite. 

— Ko gero, taip. Kaip čia pasakius. — Seidžė iš- 
pūtė orą. — Tai lyg ir priklauso nuo tavęs. 

— Tu ir Paula norite dirbti mažame miestelyje 
teisininkėmis, sprendžiančiomis lesbiečių klausimus, ir 
norite būti mano partnerės Slėnyje. — Foksas išėmė 
dvi skardinėles kokakolos. 

— Ne. Partnerystė gali būti faktorius, atsižvel- 
giant į tavo apibrėžimą. | 

Jis padavė jai skardinėlę. 

— Kas atsitiko, Seidže? 

— Galėtume pasikalbėti vakare, jeigu dabar esi 
užsiėmęs. Gal išgertume? 

Ji susinervinusi, sumetė Foksas, o Seidžė retai 
nervinasi. 

— Aš turiu laiko. 

— Na, toks dalykas, Foksai. — Ji taukšeno pirš- 
tais į skardinėlę ir vaikštinėjo po kabinetą. — Dalykas 
tas, kad mes su Paula nusprendėme turėti kūdikį. 

— Puiku. Nuostabu. Ir kaipgi jūs tai padarysite? 
Skambinate į „Penių nuomą“? Į „Mūsų spermą“? 

— Baik kvailioti. 

— Atsiprašau, čia jau neišsisuksi be juokų. 

— Cha cha. Mes daug galvojome apie tai, daug 
kalbėjome. Faktiškai norėtume poros vaikučių. Ir nu- 
sprendėme, kad pirmąjį gimdys Paula. Taigi aš, žinok, 
būsiu antroji. 

— Būsite nuostabūs tėvai. — Foksas timptelėjo 
seserį už plaukų. — Vaikai bus laimingi, kad turės 
judvi. 

— Mes ir norime būti. Jau tuo tai neabejojame, 
padarysime viską, kad būtume. Pirmajam žingsniui 

reikalingas donoras. — Seidžė atsisuko į jį. — Norime, 
kad juo būtum tu. 

— Atsiprašau, ką? Ką? — Laimė, dar neatidaryta 
kokakolos skardinėlė pliumptelėjo ant grindų. 

— Suprantu, kad svarbu ir keista. — Seidžė kuo 
ramiausiai pasilenkė, pakėlė skardinę ir padavė broliui, 
kol jis paprasčiausiai dėbsojo į ją. — Ir nė kiek nepyk- 
sime, jeigu atsisakysi. 

— Kodėl? Tiksliau, atmetus juokus į šalį, juk 
tokiems dalykams yra įkurti bankai. Galite pasiimti 
iš ten. 

— Ir yra labai gerų vietų, kur donorai puikiai iš- 
tiriami ir galima pasirinkti konkrečias savybes. Yra toks 
variantas, tačiau toli gražu ne toks, koks mūsų pirmasis. 
Tu ir aš esame to paties kraujo, Foksai, — tas pats genų 
fondas. Todėl tas kūdikis bus labiau mūsų. 

— Em, Ridžas? Jis jau pasikaustęs šioje srityje. 

— Čia ir yra viena iš priežasčių, kodėl nenoriu 
prašyti jo. Nors beprotiškai jį myliu, mudvi su Paula 
nusitaikėme į tave. Mūsų Ridžas — svajotojas, me- 
nininkas, graži siela. Tu — veiklus žmogus, Foksai. 
Visada stengiesi padaryti viską teisingai, beje, ir pa- 
darai. Be to, mudu panašesni kaip asmenybės, taip pat 
ir fiziškai. Ta pati spalva. — Dabar Seidžė timptelėjo 
savo plaukus. — Jie raudoni, bet natūrali spalva tokia 
pati kaip ir tavųjų. 

Vis dėlto Foksas niekaip neatsikratė to įkyraus 
termino „donoras“. 

— Man viskas skamba keistokai, Seidže. 

— Neabejoju. Noriu paprašyti tavęs, kad pa- 
galvotum apie tai. Dabar nesakyk nei taip, nei ne, nes 

apmąstymams reikia laiko. Mes suprasime, net jeigu po 
to išgirsime „ne“. Šeimai apie tai neužsiminiau, todėl 
nebus jokio spaudimo. 

— Dėkui. Klausyk, esu keistai pamalonintas, kad 
tu ir Paula, a... norite, kad jums pasitarnaučiau. Aš pa- 
galvosiu. 

— Ačiū. — Sesuo prigludo prie jo skruosto. — 
Pasimatysime per pietus. 

Kai ji išėjo, Foksas įbedė žvilgsnį į kokakolą, kurią 
vis dar laikė rankoje, paskui nuėjo prie šaldytuvo ir pa- 
dėjo ją į vietą. Dabar neatrodė, kad reiktų dar ko nors 
tonizuojamo. Viskam savas laikas, nusprendė jis ir nu- 
ėjo pas Leilą. 

— Gerai, — pasakė jis. 

— Tavo sesuo buvo labai draugiška, neabejotinai 
vėsi. Elgėsi taip, tarsi nebūtų girdėjusi, kaip paskelbiau, 
kad užsiimsiu seksu su jos broliu. 

— Ko gero, tai yra natūralus aktas, žmogiškos 
išraiškos šventimas. Be to, jos galva prikimšta kitų rei- 
kalų. 

— Aš esu suaugusi. Netekėjusi, sveika. — Leila 
krestelėjo galvą, atmesdama atgal plaukus: gestas, tu- 
rintis nepaisymo atspalvį. — Todėl aiškinu sau, kad 
nėra jokios priežasties jaustis nesmagiai, kadangi... Ar 
kas nors atsitiko? 

— Ne. Nežinau. Iš tikrųjų keistas rytas. Pasiro- 
do... — Kaip jis tada išsireiškė? — Aš tau sakiau, kad 
mano sesuo lesbietė, taip? 

— Minėjai. 

— Jiedvi su Paula jau keletą metų gyvena kartu. 
Joms gerai kartu, tikrai gerai. Ir... — Foksas nužings- 
niavo prie lango, grįžo. — Jos nori kūdikio. 

— Šaunu. 

— Jos nori, kad aš aprūpinčiau Y chromosoma. 

— O. O. — Leila papūtė lūpas. — Jaučiu, kad tau 
tikrai keistas rytas. Ir ką pasakei? 

— Tiksliai neprisimenu, nes buvau apakęs ir ap- 
kurtęs. Man nurodyta pamąstyti apie tai. Ir, žinoma, 
kad ir kaip norėčiau, tai neišeis iš galvos. 

— Turbūt jų labai gera nuomonė apie tave. Ka- 
dangi iš karto neatsakei, turėsi gerai pagalvoti. 

— Šią minutę iš viso nesugebu galvoti. Gal už- 
rakinkime kontorą ir eikime užsiimti seksu? 

— Ne. 

— Taip ir maniau. 

— Tavo paskutinis klientas ateina pusę penkių. 
Galėsime eiti užsiimti seksu po jo. 

Jis spoksojo į ją. 

— Diena ir toliau labai neįprasta. 

— Šią neįprastą dieną tavo tvarkaraštis rodo, kad 
turiu surengti tau konferenciją telefonu dėl Benedikto 
bylos. Štai byla. 

— Pasirūpink tuo. Gal nori eiti su manimi pa- 
pietauti pas Sperou, kur bus ir šeima? 

— Nė už milijoną dolerių. 

Atsižvelgiant į visas aplinkybes, Foksas negalėjo 
jos kaltinti. O jam vis tiek tai bus maloni valandėlė, 
praleista Sperou restoranėlyje kartu su broliu ir Ridžo 
žmona bei mažuoju sūneliu, su sesėmis, tėvais. 

Kai jis grįžo, Leila išėjo papietauti, todėl buvo 
gera proga pamąstyti. Dirbdamas jis stengėsi nežiūrėti 
į laikrodį, tačiau dar niekada, niekada per visą savo gy- 
venimą taip netroško, kad laikas skrietų kuo greičiau. 

Suprantama, paskutinis tądien klientas buvo ple- 
pus ir nėmaž nesijaudino dėl kainos nei dėl to, kad da- 
bar jau buvo dešimt minučių po penkių. Mažo mieste- 
lio teisininko kaina, mintijo Foksas, vos valdydamasis, 
kad vėl nedirstelėtų į laikrodį. Žmonės norėjo tauzyti 
niekus prieš darbą, darbo metu ir po darbo. Kitomis 
aplinkybėmis jis mielai atsiloštų ir plepėtų apie beisbo- 
lą, visas galimybes šiais metais ir naujoką aikštėje, kuris 
pasirodė toks perspektyvus. 

Tačiau jo laukė moteris, ir jo motoras vis labiau 
zvimbė. 

Jis akivaizdžiai netempė savo kliento prie durų ir 
neišspyrė jo ant šaligatvio. Betgi ir negaišo. 

— Jau maniau, kad jis niekada neužsičiaups, — 
pasakė Foksas, užrakindamas duris iš vidaus. — Mes 
jau nedirbame. Viską išjunk, neatsiliepk į skambučius. 
Ir eime su manimi. 

— Faktiškai, aš galvojau, gal mums derėtų pa- 
svarstyti. 

— Ne, jokių galvojimų, jokių svarstymų. Neversk 
manęs maldauti. — Foksas išsprendė šį klausimą, 
pastverdamas ją už rankos ir nusitempdamas prie laip- 
tų. — Konsultacijos dėl santuokinių rūpesčių, degantys 
namai, gražus užpakalis — vien tam, kad atgaivinčiau 
tavo atmintį. 

— Aš nepamiršau. Tiesiog... Kada tu tvarkei- 
si? — paklausė Leila, kai jis įsitempė ją į butą. 

— Vakar. Bjaurus reikalas, bet atsitiktinis. 

— Tokiu atveju nurodysiu tau valytoją. Marsija 
Bigons. 

— Su jos seserimi lankiau mokyklą. 

— Girdėjau. O tau verta pabandyti. Paskambink 
jai. 

— Ryt iš pat ryto. Na, štai. — Pasilenkęs, pabu- 
čiavo ją į lūpas, rankos nuslydo nuo jos pečių ir sustojo 
ties riešais. — Dabar išgersime vyno. 

Ji kaipmat atsimerkė. 

— Vyno? 

— Įjungsiu muziką, išgersime vyno. Pasėdėsime 
mano gana švarioje svetainėje ir atsipūsime. 

Leila dusdama nusijuokė. 

— Ką tik įtraukei dar vieną punktą į sąrašą, kodėl 
esu čia. Mielai išgerčiau vyno, ačiū. 

Jis atkimšo Sbiraz butelį, kurį kažkoks klientas 
buvo padovanojęs Kalėdų proga, uždėjo Kleptoną (at- 
rodė, kaip sykis tokiai progai) ir pripildė dvi taures. 

— Tavo meno kūriniai atrodo daug geriau, kai 
nebėra to gyvo chaoso. Mmm, gardus, — pasakė Leila, 
nurijusi pirmą gurkšnelį, kai jis atsisėdo šalia ant so- 
fos. — Nenumaniau, ką gausiu, nes, kiek žinau, kilnoji 
alaus bokalus. 

— Turiu gilių šulinių. 

— Taip, turi. — Ir dar nuostabius tankius rudus 
plaukus, žavias tigro akis. — Neturėjau progos pa- 
klausti, ar jau perskaitei mūsų užrašus arba pažymė- 
tas... — Tolesnius žodžius Leilai teko nuryti, kadangi 
jo lūpos ir vėl užčiaupė ją. 

— O apie šitai nekalbėsime. Nei apie tarnybą, nei 
apie dievų paskirtas misijas. Papasakok man, ką dary- 
davai savo malonumui Niujorke. 

Gerai, pagalvojo Leila, tušti plepalai bus kaip tik. 
Šitai ji puikiai sugeba. 

— Klubai, nes mėgstu muziką. Galerijos, nes 
mėgstu meną. Tačiau ir darbas teikė man malonumą. 
Manau, visada malonu daryti tai, ką sugebi. 

— Tavo tėvai turėjo drabužių parduotuvę. 

— Man ir ten patiko dirbti. Na, žaisti, kai buvau 
maža. Visos tos spalvos ir audiniai. Mėgdavau viską 
derinti. Šitas švarkas tinka prie to sijono, šitas pal- 
tas — su šia rankine. Mes manėme, kad kada nors aš 
viską perimsiu, bet jiems jau buvo ne pagal jėgas. 

— Todėl išvažiavai į Niujorką, palikai Filadelfiją. 

— Pamaniau, kad trauksiu ten, kur viešpatauja 
mada, šiaip ar taip, toje pačioje Atlanto pusėje. — Vy- 
nas buvo puikus, tiesiog glostė liežuvį. — Maniau, šiek 
tiek apsitrinsiu, įgysiu daugiau patirties specializuotoje 
arenoje, o paskui įkursiu ką nors savo. 

— Niujorke? 

— Žaidžiau su ta mintimi maždaug penkias 
minutes. Niekada nebūčiau įstengusi nuomotis mieste. 
Galvojau, galbūt kur nors priemiesčiuose, galbūt kurią 
nors dieną. O paskui ta diena virto kitais metais, ir taip 
toliau. Be to, man patiko vadovauti salonui, o ir jokios 
rizikos. Daugiau nerizikavau. 

— Iki šių dienų. 

Jų akys susitiko. 

— Matyt. 

Foksas nusišypsojo, vėl pripildė taures vyno. 

— Slėnis neturi drabužių parduotuvės arba madų 
salono, ar kaip pavadintum tokius dalykus. 

— Šiuo metu turiu gerai apmokamą darbą ir apie 
salono atidarymą negalvoju. Mano rizikos norma buvo 
pasiekta. 

— O kokią muziką tu mėgsti klausytis? — pri- 
dūrė jis, kai Leila susiraukė. 

— O, šita sritis gana neribota. 

Pasilenkęs numovė jos batelius ir užsikėlė kojas 
sau ant kelių. 

— O kaip menas? 

— Ir ten tas pat. Aš manau... — Visas kūnas su- 
ošė, kai jis pradėjo masažuoti pėdas. — Bet koks me- 
nas ar muzika, kurie suteikia malonumo arba pažadina 
mintis, arba, gal tiksliau, verčia domėtis, yra... yra tai, 
kas padaro mus žmonėmis. Pažadina norą kurti. 

— Aš užaugau permirkęs jame. Įvairiose jo 
formose. Niekas nebuvo uždrausta. — Fokso nykš- 
tys, ganėtinai šiurkštus, kad sukeltų virpulį, slankiojo 
aukštyn žemyn pėdos išlinkimu. — Tau buvo kas nors 
uždrausta? 

Dabar jis nekalbėjo apie meną ar muziką. Leilos 
pilve virpėjo geismas, baimė, laukimas. 

— Nežinau. 

— Pasakyk, jeigu peržengiu kokias nors ribas. — 
Dabar jo ranka glostė blauzdos raumenis. — Pasakyk, 
kas tau patinka. 

Ji spoksojo sutrikusi. 

— Tiek to. Pats suprasiu. Man patinka tavo fi- 
gūra. Aukštas pėdų išlenkimas, blauzdų raumenys. Jie 
ypač traukia mano akį, kai apsiauni aukštakulniais. 

— Kulniukai tam ir yra. — Jos burna išdžiūvo, 
pulsas liuoksėjo. 

— Man patinka tavo kaklo ir pečių linija. Vėliau 
ketinu praleisti prie jų šiek tiek laiko. Man patinka tavo 
keliai, šlaunys. — Fokso ranka lėtai, vos liesdama slydo 
aukštyn, dar šiek tiek aukščiau, kol pasiekė kojinės nė- 

rinius. — Man patinka šis, — murmėjo jis, — ši maža 
staigmena po juodu sijonuku. — Foksas užkabino pirš- 
tu kojinės viršų, paslinko žemyn. 

— O, Dieve. 

— Aš neketinu skubėti. — Jis stebėjo ją, traukda- 
mas kojinę žemyn. — Bet jeigu tu nori, kad liaučiau- 
si, — tikiuosi, nenorėsi, — tik pasakyk. 

Jo pirštai slydo kelio apačia, blauzda, kulkšnimi, 
kol koja liko nuoga, o oda įkaito. 

— Nenoriu, kad liautumeis. 

— Išgerk dar vyno, — pasiūlė Foksas. — Tai už- 
truks. 


12 


LEILA JAU JAUTĖS! GIRTA IR, NORS LAIKĖ SAVE GANA 
patyrusia, nemanė, jog pakankamai, kad abejingai 
gurkšnotų vyną, kai Foksas ją nurenginėjo. Kai jis nu- 
smaukė antrąją kojinę, jai šiaip taip pavyko padėti taurę 
į šalį neišliejant. 

Foksas nusišypsojo ir priglaudė lūpas prie pėdos 
išlinkimo. Jaudulys šovė tiesiai į pilvą ir pulsavo ten 
tarsi antra sunerimusi širdis. Jis neskubėjo, žadino ir 
gundė, kurstė ugneles po jos oda, lietė neįprastus ir 
stebuklingus, malonumą teikiančius taškus. Kai su- 
ėmęs Leilos kulkšnis, vienu lėtu judesiu prisitraukė 
ją artyn, iš merginos lūpų nuskambėjo nustebimas ir 
dėkingumas. 

Dabar jųdviejų veidai buvo čia pat, taip arti, kad 
tos gilios, auksu spindinčios rudos rainelės ją visiškai 
užbūrė. Vyro ranka, įdiržę pirštai slydo aukštyn ko- 

jomis po jos susibrukusiu sijonėliu. Lėtai, lėtai. Ir vėl 
žemyn, o burna žaidė jos lūpomis. Brūkštelėjimas, 
paragavimas, menkutis kankinamo prisilietimo šlame- 
sys, — netgi tada, kai pakibo ant jo kaklo, netgi tada, 
kai jos išalkęs kūnas prisispaudė prie jo. Ir vėl tas leng- 
vutis palietimas, tas trumpas paragavimas ją išsekino, 
apakino. 

Apgaubusios šlaunis rankos kilstelėjo ją. Žaibiš- 
kas šokas privertė aiktelėti, instinktas tiesiog pats ap- 
vijo kojas aplink vyro liemenį, kai jis pakilo kartu su ja. 
Dabar, kai ji šitaip nekantriai apsivijo, bučinys pasidarė 
gilus ir reiklus. 

— Man galva sukasi, — išspaudė Leila, kai jis 
pradėjo eiti. 

— Planuoju kurį laiką taip ir užimti ją. — Mie- 
gamajame Foksas atsisėdo ant lovos krašto, tvirtai ap- 
žergtas jos. — Maniau, kad pirmam kartui tiktų žvakių 
šviesa, bet jas verčiau patausosime. 

Vyro pirštai nuklydo pečiais, per minkštą gražu- 
čio mėlyno nertinio vilną, per smulkias perlamutrinės 
sagutes priekyje. 

— Tu visada atrodai tiesiog taip, kaip reikia. — Jis 
nutraukė nertinį iki alkūnių ir paliko ten. — Turi tam 
gyslelę. 

Surišęs jos rankas kašmyru, prispaudė lūpas ir 
kraštelį dantų prie kaklo šono, prie pat aptempto megz- 
tinėlio, kurį Leila buvo apsivilkusi apačioje, krašto. 

Jį žavėjo tas virpuliukas, nubėgęs jos kūnu, tas 
greitas, tankus alsavimas. Ir išvaizda: tokia nuraudusi, 
mažumėlę sunerimusi. Perbraukė delnais per jos ran- 
kas, kol ir pirštai, ir kašmyras apglėbė riešus. Dabar 
savosiomis prigludo prie jos lūpų, užgrobdamas jas, so- 

tindamasis jos skoniu, rydamas išsprūstančius greitus, 
bejėgius garsus, jausdamas pirštais dundantį pulsą. 

Foksas atsitraukė, vos vos atsitraukė ir šypsojosi 
toms apsvaigusioms akims. 

— Ir šitai mes patausosime vėlesniam laikui, — 
pasakė jis ir paleido jos rankas. 

Stebėjo jos veidą, nuvilkdamas aptemptą nertinį, 
klajodamas pirštais po šiltą nuogą odą, stebėjo jos vei- 
dą. O paskui pasinėrė į malonumą, nuleisdamas akis į 
krūtis, apgaubtas puošnia mėlynų nėrinių liemenėle. 

— Taip, tu visada atrodai tiesiog taip, kaip reikia. 

Foksas ištiesė ranką už jos ir patraukė žemyn si- 
jonėlio užtrauktuką. 

Leilai atrodė, kad plaukia per vandenį, šiltą, 
aromatingą, minkštą. Širdis lėtai ir stipriai dunksėjo, 
segiojant jo marškinius, čiuopiant kietus raumenis ant 
pečių, krūtinės, nugaroje. Kai vėl pabučiavo ją, kai pa- 
guldė aukštielninką, ji buvo tas vanduo. Šiltas, minkštas, 
skystas. Jo rankos, lūpos nenuilsdamos, nepaliaudamos 
glamonėjo. Ji negalėjo apsiginti, nereikėjo ir nenorėjo. 
Kai jis atsitraukė nuo krūtų, išsirietė jo link. Pagauta 
nenumaldomo godumo jo lūpoms, liežuviui. 

Jis plaukė žemyn, apgaubdamas ją džiaugsmu, 
kol pasiekė tokius pat nėrinius, nusmaukė juos ir ap- 
nuogino visą. 

Verpetas. Ją pagavo verpetas, beprotiškai įsuko, 
įtraukė gilyn, kur stipriai sūkuriavo karštas vanduo. 
Leila riktelėjo sukrėsta, kumščiais įsirėmė į apklotus, 
atsiduodama įšėlusiam orgazmui. Foksas nesustojo, 
netgi kai ji sukūkčiojo jo vardą. Kai užplūdo naujas 
orgazmas, atrodė, kad eina iš proto. 

Ji drebėjo, raitėsi po juo, kibdama į paskutines 

jo tvardymosi nuotrupas. Ir išsidriekė visiškai pasi- 
duodama, auksu užlieta priblėsusios gęstančio vakaro 
šviesos. Jis dar kartą apglėbė jos šlaunis ir pakėlė. Dar 
kartą įsmeigė į ją akis, įsiskverbdamas supynė žvilgsnius. 
Įstrigdamas. Nerdamas gilyn, stebėjo jos akis. Stebėjo 
jas, paimdamas ją, stebėjo, kai ji stipriai apsivijo pri- 
imdama jį. 

Stebėjo, kol abu pakilo ant jos palaimos keteros, 
kol ir jį prarijo aistra. 


LEILA NEBUVO TIKRA, AR ĮSTENGS PAJUDĖTI, AR 
jos kaulai kada nors sutvirtės ir išlaikys ją ant kojų. 

Nebuvo tikra, ar tai iš viso jai rūpėjo. 

Foksas tysojo ant jos visu svoriu, bet ir tai neat- 
rodė svarbu. Jai patiko jo svoris, šiluma, patiko jausti jo 
širdies dūžius, nes buvo aišku, kad ne ji viena skrajojo. 

Ji ir anksčiau žinojo, kad jis bus švelnus ir kad su 
juo bus gera. Bet kad būtų toks... stulbinamas... 

— Nori, kad pasitraukčiau? — Fokso balsas ki- 
mus, šiek tiek mieguistas. 

— Nelabai. 

— Gerai, nes man patinka čia būti. Kada nors at- 
nešiu vyno ir galbūt užsakysiu vakarienę. 

— Neskubu. 

— Turiu klausimą. — Jis kilstelėjo galvą, per- 
braukdamas lūpomis per jos skruoštą. — Ar tu visada 
derini apatinius drabužius su viršutiniais? 

— Ne visada. Bet dažnai. Esu truputėlį apsėsta. 

— Mane tikrai pakerėjo. — Jis žaidė su jos žvil- 
gančia grandinėle ant kaklo. — Ir šita arba tai, kad ant 
tavęs tebuvo ji ir auskarai. — Foksas vėl pasilenkė, 

ketindamas pabučiuoti, pirštai paleido grandinėlę, 
nykščiai nuslinko ant jos spenelių, trynė juos. Kai Leila 
sudejavo, jo lūpos užspaudė jos burną. 

— Aš tikėjau, kad taip pasakysi, — sumurmėjo jis 
ir vėl įslydo į ją kietas kaip geležis. 

Jos akys išsiplėtė. 

— Kaip tu gali... ar tau nereikia... O, Dieve. O, 
Dieve. 

— Dabar tu visa minkšta. Šlapia ir minkšta, ir net 
juslesnė nei pirmąjį kartą. — Jis judėjo joje ilgais, lėtais 
judesiais, kiekvienu stūmimu atplukdydamas drebu- 
Iį. — Šį kartą aš paimsiu tave giliau. Užsimerk, Leila. 
Leisk sau priimti tai, ką duodu. 

Ji neturėjo pasirinkimo, buvo nevalinga. Kūnas 
buvo toks apsunkęs, nors viduje pliūpsėjo tūkstančiai 
sprogimų. Foksas lietė ją, rankomis uždegdamas lieps- 
nas, kurios, manė ji, jau buvo nurimusios. 

Ir ji smigo giliau į tą palaimą, kuri buvo ir sodri, 
ir nepažįstama. 

— Nesustok. Ne. 

— Sustosiu tik tada, kai tu pasieksi. 

Kai ji pasiekė, atrodė, tarsi kristų iš dangaus, kū- 
liais virstų laisvu kritimu, kuris užgniaužė kvapą. 


KAI JIS ATNEŠĖ TAURĘ VYNO, JI VIS DAR JAUTĖSI 
suglebusi. 

— Užsakiau picą. Ar gerai? 

Ji tesugebėjo linktelėti. 

— Kaip tu... Ar tu visada taip greitai atsigauni? 

— Vienas iš privalumų. — Jis atsisėdo ant lovos, 
sukryžiuodamas kojas, su taure vyno rankoje, ir pakrei- 

pė galvą. — Ar Kvin neminėjo? Nagi, juk žinau, kad 
plepate apie seksą. 

— Minėjo... Na, ji sakė, kad tai pats geriausias 
seksas jos gyvenime, jeigu tą turi galvoje. Ir kaip 
jis... — Leilai buvo labai keista šitaip kalbėti apie jų 
draugus. — Na, kad jis labai pajėgus. 

— Tu žinai, kaip mes greitai išgyjame po tos nak- 
ties? Tas pat ir Čia. 

— O, — išspaudė ji ir numalšino troškulį 
vynu. — Labai geras privalumas. 

— Mano ypač mėgstamas. — Atsistojęs Foksas 
uždegė visas žvakes kambaryje. 

Taip, taip galvojo ji, iš žikryjų gražus užpakalis. 
Susišiaušę plaukai užkritę ant to ryškių bruožų veido. 
Paauksuotos akys patenkintos, šiek tiek mieguistos. 

Ji norėjo sulaižyti jį kaip ištirpus; šokoladą. 

— Koks tavo rekordas? 

Foksas atsigręžė ir išsišiepė. 

— Per kokį laiko-tarpą? Ar kalbame apie vakarą, 
naktį, savaitgalį? 

Jos akys pro taurės kraštą metė iššūkį. 

— Pradėsime nuo vakaro ir lažinuosi, kad viršy- 
sie jį. 

Picą jie valgė lovoje. Kol atėjo kepinio eilė, tas 
spėjo ir atvėsti, tačiau jie buvo peralkę kaip vilkai, todėl 
nesijaudino. Dabar liejosi B. B. Kingo dainos, o žvakės 
skleidė nuostabią šviesą ir aromatą. 

— Jas daro mano mama, — paaiškino Foksas, kai 
ji užsiminė. 

— Tavo mama daro žvakes, šitas nuostabias, kva- 
pias žvakes, žiedžia puodus ir piešia akvareles. 

— Ir audžia. Kai užeina ūpas, užsiima ir kitokiais 

rankdarbiais. — Jis lyžtelėjo nykštį, ant kurio buvo 
užtiškę padažo. — O jeigu dar gamintų tikrą maistą, 
būtų ideali. 

— Ar tu vienintelis mėsėdis šeimoje? 

— Retkarčiais tėvas slapta pasivaišina Big Mac 
mėsainiu, be to, ir Seidžė jau iššoko iš vegetarų veži- 
mo. — Jis svarstė, ar nereikėtų susigundyti dar vienu 
picos gabalu. — Aš nusprendžiau užsiimti tuo. 

— Kuo užsiimti? 

— Duoti,a... Seidžei — arba manau, tiksliau, Pau- 
lai — stebuklingo eliksyro. 

— Tą... O. — Leila pakreipė galvą. — Kodėl taip 
nusprendei? 

— Tiesiog pamaniau, kad šiuo metu nieko su juo 
nenuveikiu. O jos yra šeima. Kodėl nepadėjus, jeigu dėl 
to jos jaustųsi laimingos, jeigu tai padėtų joms susikurti 
tikrą šeimą? 

— Kodėl tau nepadėjus? — tyliai pakartojo Lei- 
la, paskui suėmė jo veidą ir pabučiavo. — Tu esi vienas 
iš milijono. 

— Tikėkimės, kad turiu vieną ar du iš milijono, 
kas padės atlikti tą darbą dėl jų. Žinau, esamomis ap- 
linkybėmis keistoka iškelti tokį klausimą, tačiau pa- 
galvojau, kad tu turėtum žinoti. Kai kurios moterys 
gal palaikytų tai nenormaliu arba atstumiančiu dalyku. 
Nepasakyčiau, kad tu tokios nuomonės. 

— Aš manau, kad tai rodo meilę ir yra nuosta- 
bu. — Leila vėl jį pabučiavo ir kaip tik tada suskambo 
telefonas. 

— Nepaleisk tos minties. — Jis skubiai iš- 
tiesė ranką į telefoną, kuris stovėjo ant staliuko prie 
lovos. — Klausau. O, taip. — Jis kryptelėjo ragelį į 

šoną ir pranešė Leilai: — Čia Kelas. Ne, apie tai pa- 
kalbėsime rytoj. Gali palaukti iki rytojaus. Kadangi 
esu su Leila, — pareiškė jis. Padėjęs ragelį, pažiūrėjo į 
ją. — Aš esu su Leila. 


LEILA NEPLANAVO PASILIKTI NAKČIAI IR DABAR 
šiek tiek nustebo, kai saulė jau švietė pro langą. 

— O, Dievuli. Kiek valandų? 

Ji pradėjo ropštis iš lovos, bet tuoj pat buvo pari- 
denta atgal po Foksu. 

— Dabar rytas, ankstus metas. Kam skubėti? 

— Aš turiu parsirasti namo, persirengti. Fok- 
sai! — Viduje susiplakė malonumas, susijaudinimas ir 
visiškas suglumimas, kai jo rankos pradėjo darbuotis 
po užklotais. — Liaukis. 

— Ne šitaip kalbėjai praėjusią naktų. Kiek kartų 
taip buvo? — Jis nusijuokė ir užčiaupė lūpomis jos 
burną. — Atsipalaiduok. Na ir kas, kad šiek tiek vėluo- 
si. Garantuoju, kad tavo bosas nekreips dėmesio. 

Vėliau, daug daug vėliau, kai ji ieškojo savo ant- 
rosios kojinės, Foksas ištiesė jai kokakolos skardinę. 

— Atleisk, bet šiose patalpose yra tik tokio ko- 
feino. 

Ji susiraukė, paskui gūžtelėjo. 

— Turės tikti. Dar gerai, kad pirmasis klientas 
ateina tik pusę vienuoliktos, kadangi vargiai suspėsiu 
pasiekti kabinetą dešimtą valandą. 

Foksas stebėjo, kaip ji kišo pėdą į kojinę. 

— Sakau, gal reikėtų tau padėti. 

— Atstok nuo manęs. — Leila nusijuokė. — Kal- 
bu rimtai. Jau beveik priėmimo valandos. — Tada užsi- 

tempė kojinę, apsiavė batelius. — Būsiu kontoroje kaip 
galėdama greičiau. 
- — Parvešiu tave namo. 

— Dėkui, bet aš pareisiu. Manau, man būtina 
įkvėpti gryno oro. — Leila atsistojo ir vėl atkišo pirš- 
tą. — Rankas aukštyn. — Kai jis išsišiepė ir iškėlė 
rankas, pasilenkė jį pabučiuoti. 

O paskui nėrė, kol dar neapsigalvojo. 

Viltis grįžus namo šauti tiesiai į viršų sužlugo, nes 
laiptų apačioje, atsirėmusi į turėklą, stovėjo Sibilė. 

— O, pažiūrėk, kas traukia gėdingu keliu. Ei, Kju, 
jauniklė sesutė jau namie. 

— Man reikia persirengti ir lėkti į darbą. Pakal- 
bėsime vėliau. 

Ji metėsi pirmyn, tačiau Sibilė mynė ant kulnų. 

— O, ne, jokių „vėliau“. Kalbėsimės, kol persi- 
rengsi. 

Kadangi Kvin išniro iš darbo kambario ir atsi- 
dangino į miegamąjį kartu su Sibile, Leila pasidavė. 

— Aišku, kad praleidau naktį su Foksu. 

— Žaidėte šachmatais? — išsišiepė Kvin, o Leila, 
jau nusirenginėdama, traukė į dušą. — Argi ne toks jo 
žaidimas? 

— Mes taip ir nepriėjome prie to. Gal kitą kartą. 

— Galima spręsti iš tavo šypsenos, kad jis moka 
keletą kitų žaidimų, — nustatė Sibilė. 

— Aš jaučiuosi... — Leila įšoko į dušo kabi- 
ną. — Panaudota ir įgavusi energijos, nustebusi ir 
atbukusi. — Ji per colį praskleidė dušo kabinos užuo- 
laidą. — Kodėl tu nepapasakojai man apie tą privalu- 
mą? — užsipuolė. — Apie tai, kad lytiškai jie atsigauna 
lygiai taip pat greitai, kaip ir išgyja. 

— Argi aš neminėjau? 

— Ne, — atsakė Sibilė, kumštelėdama Kvin. 

— Kalbant apie energiją, tas Energizer Bunny yra 
visiškai išsekęs ir tingus triušelis. — Kvin užjaučiamai 
apglėbė Sibilę. — Nenorėjau, kad nuliūstum ir netek- 
tum vilties, Sibe. 

Sibilė tik prisimerkė. 

— Kiek kartų? Ir tik nebandyk sakyti, kad neskai- 
čiavai, — pridūrė ji ir atplėšė dušo užuolaidą. 

Leila ją vėl užtraukė, paskui iškišo ranką, išskėtusi 
penkis pirštus. 

— Penkis? 

Dabar ji suglaudė mažylio ir nykščio galiukus, 
pridėdama dar tris. 

— Aštuonis?! O, Švenčiausioji Dievo Motina! 

Leila užsuko vandenį, pastvėrė rankšluostį. 

— Jeigu neskaičiuosi dar dviejų šį rytą. Turiu 
pripažinti, kad esu mažumėlę nuvargusi ir alkana. Ir 
galėčiau nudėti ką nors dėl kavos. 

— Žinai ką? — pratarė Sibilė po sekundėlės. — 
Keliauju žemyn ir tuoj pat iškepu kelių kiaušinių kiau- 
šinienę, pripilu milžinišką puodelį kavos. Kadangi kaip 
tik šią minutę tu esi mano didvyrė. 

Kvin pasiliko, kol Leila, įsisupusi į rankšluostį, 
tepėsi rankas ir kojas losjonu. 

— Jis — saldainiukas. 

— Žinau. 

— Arjūs galėsite drauge dirbti, drauge miegoti ir 
drauge grumtis su piktosiomis dvasiomis? 

— Tu ir Kelas puikiausiai susitvarkote su viskuo. 

— Dėl to ir klausiu, nes tas derinys turi savų 

ypatumų. Manau, norėjau pasakyti, kad jeigu su kuriuo 
nors susidursi, visada gali sa manimi pasikalbėti. 

— Aš galėjau pasikalbėti su tavimi nuo pat 
pradžių. Spėju, kad tai yra vienas iš mūsų privalu- 
mų. — Taip ir yra, svarstė Leila, apsivilkdama chala- 
tą. — Mano jausmai Foksui, kaip ir beveik viskam šią 
minutę, yra susipainioję ir susiraizgę. Ir beveik pirmą 
kartą gyvenime susipainiojimas nėra toks jau blogas 
dalykas. 

— Jau gerai. Na, šiandien stenkis per smarkiai 
nedirbti, kadangi vakare turėsime aukščiausio lygio 
posėdį. Kelui rūpi sužinoti, ką nustatė Foksas. 

— Apie ką? 

— Aš nežinau. — Kvin papūtė lūpas. — Jis nieko 
neužsiminė? Apie teoriją. 

— Ne. Neužsiminė. 

— Gal dar tebesvarsto. Kad ir kaip būtų, kad ir ką 
kalbėtume, viską aptarsime vakare. 

Atėjusi į kontorą rado Foksą jau sėdintį ir kalban- 
tį telefonu. Kadangi netrukus turėjo pasirodyti jo kitas 
klientas, dabar, Leilos nuomone, buvo netinkamas me- 
tas priremti jį dėl bendradarbiavimo ir visų teorijų. 

Leila peržiūrėjo jo tvarkaraštį, ieškodama kokio 
nors tinkamo tarpelio, paskui suko galvą, nerimdama, 
kodėl Foksas nieko jai neminėjo. 

Leila jau ketino pasinaudoti ramybės pertraukėle, 
bet pasirodė Seidžė, ir iš karto nusprendė, kad šią dar- 
bo dieną jos planas neišdegs. 

— Foksas paskambino ir pakvietė užeiti. Ar jis 
laisvas dabar? 

— Kaip paukštelis. 

— Aš trumpam. | 

Praėjo pusvalandis, kol Seidžė vėl pasirodė. Aiš- 
kiai matyti, kad apsiverkusi, nors ir be galo spindinčią 
šypseną padovanojo Leilai. 

— Čia tam atvejui, jeigu dar nežinai: tu dirbi 
pačiam nuostabiausiam, gražiausiam, neįtikėčiausiam 
vyrui visame pasaulyje. Tiesiog jeigu dar nežinojai, — 
pridūrė Seidžė ir išbėgo. 

Leila atsiduso, stengdamasi užgniaužti visus savo 
klausimus — ir su jais susijusį susierzinimą — ir nuėjo 
pažiūrėti, kaip Foksas išlaikė tą, kaip atrodė, emocijų 
kupiną pusvalandį. 

Jis sėdėjo prie stalo ir atrodė rimtai nusistekenęs. 

— Ji verkė, — išsyk prabilo jis. — Seidžė nėra 
verksnė, bet ėmė ir pratrūko. Paskui paskambino Pau- 
lai, ir toji paleido dūdas. Jaučiuosi šiek tiek sukrėstas, 
todėl jeigu verksmas įeina į tavo darbotvarkę, gal būtų 
galima ir pratęsti? 

Tylėdama Leila nuėjo prie šaldytuvo ir išėmė jam 
kokakolos. 

— Ačiū. Aš užsiregistravau pas... Kadangi prieš 
kelis mėnesius man jau buvo atlikta medicininė ap- 
žiūra, jie nusiųs mano rezultatus ten, kur tai daroma. 
Seidžė turi draugę gydytoją Hagerstaune. Todėl man 
paskyrė — mums paskyrė — laiką poryt ir užporyt, 
kadangi Paulai bus... 

— Ovuliacija? 

Foksas susiraukė. 

— Nepaisant mano auklėjimo, aš vis tiek jaučiuo- 
si nekaip. Vadinasi, poryt. Aštuntą. Turėsiu būti teisme, 
todėl paskui iš karto eisiu ten. — Jis atsistojo, įmetė 

dolerį į stiklainį. — Tiesiog sušiktai keista. Va, dabar 
geriau. Na, kas toliau? 

— Aš. Kvin sakė, kad vakar vakare turėjai susi- 
tikti su Kelu ir Geidžu, kad ketinai susitikti su jais ir 
išdėstyti savo teoriją. 

— Taip, o paskui gavau geresnį pasiūlymą, tai- 
gi... — Foksas užsičiaupė. Tas jos žvilgsnis buvo labai 
jau pažįstamas. — Tai tave trikdo? 

— Nežinau. Kaip čia pasakius. Bet mane tikrai 
glumina, kad tau kilo mintis, kurią manai esant vertą ap- 
tarti su savo vyriškos lyties draugais, bet ne su manimi. 

— Būčiau aptaręs ją su tavimi, bet buvau užsi- 
ėmęs, mėgaudamasis mūsų abipusiais daugybiniais 
orgazmais. 

Teisybė, turėjo pripažinti Leila. Tačiau esmė visai 
ne ta. 

— Aš buvau su tavimi visą dieną šioje kontoroje, 
o paskui visą naktį lovoje. Manau, buvo laiko iškelti tą 
klausimą. 

— Žinoma. Bet aš nenorėjau jo kelti. 

— Kadangi pirmiausia norėjai pasikalbėti su 
Kelu ir Geidžu. 

— Iš dalies taip, kadangi visada pirmiausia pa- 
sikalbu su Kelu ir Geidžu. Trisdešimtmečio įpročio 
žaibiškai nepakeisi. — Jo balse šokčiojo pirmoji susier- 
zinimo gaidelė. — O labiausiai dėl to, kad galvojau ne 
apie ką kitą, bet apie tave. Nes norėjau galvoti ne apie 
ką kitą, bet apie tave. Ir, po perkūnais, turiu teisę skirti 
tam laiko. Aš nelaikiau šios idėjos apie Gilą Dentą 
preliudija ir tikrai nemaniau paversti kalbos apie žmo- 
gišką pasiaukojimą pokopuliaciniu pašnekesiu. Pakark 


mane. 

— "Tu turėjai... Žmogiškas pasiaukojimas? Apie 
ką čia kalbi? Ką tai reiškia? 

Suskambo telefonas, ir plūsdamasi Leila pasiekė 
ragelį ant jo stalo. 

— Laba diena, Fokso B. O'Delo kabinetas. At- 
leiskite, ponas O'Delas užsiėmęs su klientu. Gal galiu 
ką perduoti? — Ji pakeverzojo pavardę ir numerį ant 
Fokso atmintinės. — Taip, žinoma, pasirūpinsiu, kad 
jis gautų. Ačiū. 

Ji padėjo ragelį. 

— Galėsi paskambinti jiems, kai baigsime šį rei- 
kalą. Man reikia žinoti, apie ką čia kalbi. 

— Apie galimybę. Ana rašė, kad Dentas ketino 
padaryti kažką, ko nė vienas globėjas nebuvo daręs, ir 
kad tai turėjo savo kainą. Globėjai yra geri žmonės, tie- 
sa? Būtent šitaip visada vertinome juos, Dentą. Baltos 
skrybėlės. Tačiau netgi baltos skrybėlės gali papilkėti. 
Arba kaip reikiant patamsėti. Visada pastebiu tai savo 
darbe. Ką žmonės daro, jeigu yra pasiryžę viskam, jeigu 
jaučiasi teisūs, jeigu netiki, kad jiems dar liko kokia 
nors galimybė. Gyvybės paaukojimas. Tai jau beviltiš- 
kumo apraiška. Kaip paprastai būna. 

— Tas elnias, kurį Kvin sapnavo praėjusią žiemą, 
gulintį perpjauta gerkle kitapus tako miške. Nekaltųjų 
kraujas. Taip pažymėta užrašuose. Mes spėliojome, kad 
tai padarė Dentas, kad jis paaukojo elnio jauniklį. Bet 
tu sakei — Žmogiškas pasiaukojimas. 

— Ar tu manai, kad Bembio paaukojimas galėjo 
suteikti Dentui galią, kurios jam reikėjo, kad išlaikytų 
Ivisą tris šimtus metų? Galią, kurią, atėjus laikui, jis 
perdavė man, Kelui ir Geidžui? Štai šito aš ir klausiau 
savęs, Leila. Ir nemanau, kad to būtų užtekę. 

Foksas nutilo, kadangi net dabar jam buvo negera 
galvoti apie tai. 

— Jis liepė Esterai bėgti. Tūkstantis šeši šimtai 
penkiasdešimt antrųjų metų liepos septintosios naktį, 
po to, kai pasmerkė jį kaip raganių, liepė jai bėgti. Tu 
taip sakei. 

— Taip, jis liepė jai bėgti. 

— Jis žinojo, kas atsitiks. Ne tik apie tai, kad ke- 
liems šimtmečiams įstums Tvisą į kitą dimensiją, bet ir 
kokia kaina tai padarys. 

Ji nenuleido akių nuo Fokso, prisispaudusi kumš- 
tį prie širdies, patrynė tą vietą. 

— Tie žmonės, kurie buvo prie pagoniškojo ak- 
mens. 

— Kaip numanome, maždaug tuzinas. Kraujo 
klanai. Didžiulė auka. 

— Manai, kad jis pasinaudojo jais. — Leila labai 
lėtai ir atsargiai atsisėdo į krėslą. — Manai, kad jis visus 
nužudė. Ne Tvisas, bet Dentas. 

— Manau, kad jis leido jiems žūti, ir kaip teisi- 
ninkas galėčiau ginčytis, kad juridiškai tai nėra tas pat. 
Galėtume pavadinti tai nedoru abejingumu, išskyrus tą 
nedidelį, iš anksto apgalvotą dalyką. Dentas pasinaudo- 
jo jų mirtimis. — Fokso balsas buvo slogus. — Manau, 
jis pasinaudojo ugnimi, tais deglais, kuriuos jie nešėsi, 
ir sukeltu gaisru, kad prarytų visus, kad išdegintų žemę, 
kad pasisemtų iš to jėgos (to nė vienas globėjas nebuvo 
niekada daręs), reikalingos sumanymui įgyvendinti. 

Leilos veidas pasidarė bespalvis, tik akys liko klai- 
kiai žalios. 

— Jeigu tai-tiesa, kuo jis tampa? Kuo tampame 
mes visi? 

— Nežinau. Turbūt pasmerktaisiais, jeigu pritari 
pasmerkimui. Aš jau išbuvau toks bemaž dvidešimt vie- 
nerius metus. 

— Mes manėme, darėme prielaidą, kad tai Tvisas 
tą naktį surengė visų tų Žmonių žudynes. 

— Gal taip ir buvo. Iš dalies, net jeigu mano su- 
pratimas yra šlamštas, taip ir buvo. Ar daug kas iš jų 
būtų ėję prie pagoniškojo akmens, nusiteikę nužudyti 
Gilą Dentą ir Aną Hokins, jeigu nebūtų buvę paveikti 
Tviso? Tačiau jeigu tai atmestume ir pažiūrėtume į 
tas pilkąsias skrybėles, ar negalėjo Dentas panaudoti 
Tviso? Sprendžiant pagal dienoraščius, jis žinojo, kas 
atsitiks. Jis išsiuntė Aną kuo toliau, kad apsaugotų ją ir 
savo sūnus. Jis paaukojo savo gyvybę — baltosios skry- 
bėlės gyvenimą. Tačiau jeigu jis atėmė gyvybę kitiems, 
tada ant to baltumo užtiško daugybė kraujo dėmių. 

— Siaubinga. Bjauru. 

— Mes turime gerai apsvarstyti ir galbūt tada 
geriau suprasime, ką reikėtų daryti. — Foksas žvelgė į 
jos veidą, kuriame aiškiai atsispindėjo šokas. — Mesk 
viską ir eik namo. 

— Dar tik antra valanda. Aš turiu darbo. 

— Tas kelias valandas pats susitvarkysiu su tele- 
fonais. Pasivaikščiok, pakvėpuok grynu oru. Nusnausk, 
pagulėk putotoje vonioje ir panašiai. 

Leila atsirėmė į krėslo atramą ir lėtai atsistojo. 

— Ar tu taip apie mane manai? Kad aš sugniūž- 
tu nuo pirmo šlykštaus akibrokšto? Kad negaliu arba 
nenoriu atsilaikyti? Man prireikė jėgų, kad atvykusi į 
Slėnį, tvirtai atsistočiau ant kojų, velniai griebtų, tačiau 
dabar jau stoviu labai tvirtai. Man nereikia jokios pra- 
keiktos putotos vonios jausmams nuraminti. 

— Suklydau. 

— Tu nepakankamai mane vertini, Foksai. Ma- 
nyje teka to išperos kraujas, kad ir kiek atskiestas. Gali 
būti, kad galiausiai valdysiu tą tamsiąją jėgą geriau 
negu tu. 

— Galbūt. Tačiau nesitikėk, kad to norėsiu, arba 
mane pervertini. Dabar gal geriau supranti, kodėl va- 
kar neužsiminiau apie tai, arba gal nori ir toliau dėl to 
siusti. 

Leila užsimerkė ir pasistengė susitvardyti. 

— Ne, aš nenoriu dėl to pykti, ir taip, turiu ge- 
resnę idėją. — Be to, ji daug geriau suprato, ką perspė- 
dama turėjo galvoje Kvin. Darbas, miegojimas drauge, 
kovojimas drauge. Savitarpio santykiai atsakingi. 

— Sunku atskirti tuos skirtumus, kurie yra mu- 
myse, — atsargiai pradėjo Leila. — O kai tos ribos 
susilieja, būna dar sunkiau. Kai aš įėjau, tu pasakei, kad 
jautiesi sukrėstas. Tu pribloški mane, Foksai, dažnai. 
Todėl nuolat netenku pusiausvyros. 

— Aš netekau pusiausvyros nuo pat tos akimir- 
kos, kai sutikau tave. Pasistengsiu sugauti tave, kai su- 
klupsi, jeigu tu darysi tą patį dėl manęs. 

Argi reikėjo ko nors daugiau? Ji žvilgtelėjo į laik- 
roduką. 

— O, tik pažiūrėk. Beveik pražiopsojau savo pie- 
tų pertrauką. Beliko kelios minutės. Na, geriau deramai 
jas išnaudosiu. 

Apėjusi stalą, ji pasilenkė. 

— Beje, ir tau pertrauka, tad likusias trisdešimt 
sekundžių ši kontora užrakinta. — Leila prigludo prie 
jo lūpų, braukdama pirštais per veidą ir paskandinda- 
ma juos plaukuose. 

Kad ir kaip keista, pagalvojo ji, pusiausvyra grįžo. 

Ji išsitiesė, suėmė jo ranką, palaikė tarp delnų pa- 
skutines kelias sekundes, paskui paleido ir atsitraukė. 

— Ponia Malendor norėtų pasikalbėti su tavimi. 
Jos numeris guli ant tavo stalo. 

— Leila, — ištarė Foksas, kai ji jau buvo prie 
durų. — Aš skirsiu tau ilgesnes pertraukas. 

Ji tik nusišypsojo per petį ir išėjo. Likęs vienas, 
dar minutę Foksas pasėdėjo ramutėlis, galvodamas, ką 
geras vyras, netgi geriausias iš visų, darytų, jeigu vis- 
kam, ką jis mylėjo, grėstų pavojus. 


KAI TĄ VAKARĄ JIE VISI SĖDĖJO NUOMOJAMO NAMO 
negausiai apstatytoje svetainėje, Foksas perskaitė kai 
kurias Anos dienoraščio pastraipas, kurios ir paskatino 
tas mintis. Jis išdėstė savo teoriją, kaip jau buvo išdėstęs 
Leilai. 

— Jėzau, Foksai. Globėjas. — Kelo balse girdėti 
aiškus nepritarimas. — Tai reiškia, kad jis gynė. Jis 
paskyrė tam tikslui savo gyvenimą ir visų gyvenimus, 
kuriuos prisiminė iki tol. Aš jaučiau kai ką, ką jis jautė, 
mačiau, ką jis regėjo. 

— Tačiau ne viską. — Kaip ir dažnai diskusijų 
metu, Geidžas vaikštinėjo prie lango. — Tik nuotru- 
pas, Kelai, daugiau nieko. Jeigu taip, tai sakyčiau, kad 
Dentas nertųsi iš kailio, kad kuo ilgiau išlaikytų šitas 
nuotrupas paslaptyje. 

— Tad kodėl leido Esterai išvykti? — nenusileido 
Kelas. — Argi ji nebuvo ir pati nekalčiausia, ir pati pa- 
vojingiausia jam? 


SLĖNIS 235 


— Kadangi turėjome atsirasti mes. — Sibilė pa- 
žiūrėjo į Kvin, paskui į Leilą. — Turėjome atsirasti 
mes, dėl to turėjo išgyventi Esteros vaikas. Tai galios 
klausimas. Kiek žinome, ištisus gyvenimus globėjas 
veikė pagal taisykles ir niekada negalėjo nugalėti. Jis 
niekada negalėjo visiškai įveikti savo priešininko. 

— Ir tapti žmogiškesnis, — pridūrė Leila. — 
Šiandien aš viską pergalvojau. Argi jis nebūtų tapęs 
žmogiškesnis kiekvienoje kartoje su visomis tomis 
silpnybėmis? Tačiau amžinai buvo Tvisas. Kaip ilgai 
Dentas būtų galėjęs kovoti? Kiek jam dar buvo likę 
gyvenimų? 

— Vadinasi, jis pasirinko tokią išeitį, — linktelėjo 
Foksas. — Ir panaudojo tokią kovos techniką, kokią 
visada naudojo Ivisas. 

— Ir norėdamas laimėti laiko nužudė nekaltus 
žmones? Kad galėtų laukti mūsų? 

— Siaubas. — Kvin įsikibo į Kelo ranką. — Baisu 
pagalvoti, baisu svarstyti. Vis dėlto, manau, privalome. 

— Vadinasi, jeigu priimame šią teoriją, jūs esate 
demono, o mes — masinio žudiko palikuonys. — Ke- 
las kraipė galvą. — Velniškas mišinys. 

— Mes esame tokie, kokius save sukuriame. — 
Sibilės žodžiuose dvelktelėjo įkarštis. — Mes naudo- 
jamės tuo, ką turime, ir nusprendžiame, kas esame. Ar 
tai, ką jis padarė, buvo teisinga, pateisinama? Nežinau. 
Neketinu jo teisti. 

Geidžas atsisuko nuo lango. 

— Ir ką gi mes turime? 

— Mes turime lape parašytus žodžius, akmenėlį, 
suskaldytą į tris lygias dalis, galios pasireiškimo vietą 

miške. Turime smegenis ir ištvermę, — tęsė Sibilė. — 
Ir, sakyčiau, prakeiktai daug darbo, kurį reikia atlikti, 
iki sudedant viską krūvon ir sunaikinant tą išperą. 


13 


FOKSO GALVA, BŪNA TOKS METAS, KAI ŽMOGUI 
tiesiog reikia sukiotis tarp žmonių. Nuo to karto, kai 
Blokas trankė jį į šaligatvį, buvo ramu, taigi jis turėjo 
laiko apmąstymams. Be abejo, viena iš minčių — Gilas 
Dentas, pražudantis tuziną žmonių nuožmioje ugnyje, 
o šita mintis vertė nerimauti visus. 

Dabar jie jau skaitė antrąjį dienoraštį. Nors kol 
kas nebuvo atskleista nieko stulbinamo, Foksas ir to- 
liau vedė savo užrašus. Jis žinojo, kad tai, ką žmogus 
sakė ar rašė, — dar ne viskas, kartais svarbu tai, ką 
sakydamas ar rašydamas galvojo. 

Jo galvoje kirbėjo mintis, kad praėjus savaičių 
savaitėms po lemtingųjų įvykių, Ana Hokins rašė apie 
pusbrolio gerumą, apie gyvybes savo įsčiose, netgi apie 
orą ir kasdienius darbus, bet nė žodžio apie Gilą ar tą 
naktį prie pagoniškojo akmens. 

Todėl kurį laiką Foksui vis neišėjo iš galvos, ko ji 
neparašė. 

Foksas sėdėjo užsikėlęs kojas ant Kelo žemojo 
staliuko, su kokakola rankoje, bulvių traškučiai buvo 
ranka pasiekiami. Televizorius rodė krepšinio varžybas, 
tačiau jis negalėjo sutelkti į jas dėmesio. Foksas mąstė 
apie rytdieną, labai svarbią dieną, galvoje sukosi begalė 
minčių. Apskritai ta kelionė į gydytojo kabinetą netu- 

rėtų ilgai užtrukti. Jam ten nebuvo daug ką daryti. Tarsi 
nebūtų tekę ir anksčiau ten lankytis. Trisdešimtmetis 
vyras žinojo, kaip... su... susitvarkyti su tokiu dalyku. 

Jis buvo pasirengęs teismui. Bylai svarstyti skirtos 
dvi dienos, tačiau Foksas tikėjosi suspėti per vieną. Pa- 
skui visi susitiks. Skaitys, tarsis. Ir lauks. 

Dabar jam derėjo keliauti namo, išsitraukti Si- 
bilės užrašus, savuosius, Kvin nuorašus. Reikės giliau 
patyrinėti Leilos schemas ir diagramas. Kažkur ten 
slypėjo dar viena visumos skiautelė. Reikėjo išvynioti 
ją ir patyrinėti. 

Visgi jis liko sėdėti, kur sėdėjęs, nurijo dar vieną 
gurkšnį kokakolos. Ir išliejo, kas gulėjo ant širdies. 

— Rytoj drauge su Seidže ir Paula einu pas gydy- 
toją duoti spermos, kad jos galėtų turėti vaiką. 

Tyla tvyrojo ilgai ilgai, kol pagaliau Kelas ištarė: 

— Hm. 

— Seidžė paprašė manęs, aš pagalvojau ir nu- 
sprendžiau — aišku, kodėl ne? Jos gerai sutaria, Seidžė 
su Paula. Tik keista žinoti, kad rytoj bandysiu padėti 
kažkam pastoti per atstumą. 

— Tu duodi savo seseriai šansą įgyti šeimą, — 
nurodė Kelas. — Nieko čia keisto. 

Užteko ir tokios pastabėlės, kad Foksas pasijustų 
daug geriau. 

— Šiąnakt nakvosiu čia. Jeigu eisiu namo, kils 
pagunda užsukti pas Leilą. Jeigu užsuksiu pas Leilą, 
norėsiu ją nurengti. 

— O rytoj tu nori nueiti ten pilnai pasikrovęs, — 
padarė išvadą Geidžas. 

— Taigi. Gal kvaila ir prietaringa, bet — taip. 

— Gauni sofą, — nurodė jam Kelas. — Tuo 1a- 
biau kad žinau, jog nespyruokliuosi ant jos. 

Taip, pagalvojo Foksas, kartais žmogui tiesiog 
reikia sukiotis tarp kitų žmonių. 


PŪGA KOVO PABAIGOJE TIESIOG ERZINO. BŪTŲ BU- 
vę ne taip pikta, jeigu tą rytą, prieš išeidamas, būtų pa- 
sirūpinęs išklausyti orų prognozę. Ir užsimetęs žieminį 
paltą, jeigu jau žiema sumanė vėl užgriūti. Ankstyvi, 
geltoni forzitijos žiedeliai buvo aptraukti balta šarma 
ir sustingę. Jiems nepakenks, galvojo Foksas, važiuoda- 
mas atgal į Slėnį. Tie pavasarį pranašaujantys žydintys 
augalai atsparūs ir pripratę prie gamtos kaprizų, net ir 
visiškai bjaurių. 

Foksui įgriso žiema. Nors pavasaris buvo vartai į 
vasarą, o vasara — portalas į septintąją, jis labai troško, 
kad žiemai išeinant tos durys kaip reikiant trinktelėtų 
jai į užpakalį. Bėda ta, kad prieš šitą du sezonus ap- 
žergusią pūgą nušvito kelios gražios dienos. Gamta 
laikė tas šiltas, saulėtas dienas lyg skaisčią morką ant 
sušalusios lazdelės — norėdama paerzinti. 

Sniegas ištirps, guodėsi Foksas. Verčiau prisimin- 
ti, kad ta diena praėjo gana gerai. Jis atliko savo pareigą 
seseriai ir savo klientui. Dabar traukė namo, kur išsi- 
ners iš kostiumo ir atsigers gardaus šalto alaus. Susitiks 
su Leila. O po šio vakaro posėdžio nersis iš kailio, kad 
įsiprašytų į jos lovą arba įprašytų ją į savąją. 

Įsukęs į Centrinę gatvę, Foksas pamatė prie do- 
vanų parduotuvės stovintį Džimą Hokinsą. Stovėjo 
įsirėmęs į šonus ir apžiūrinėjo tą pastatą. Foksas pri- 
važiavo prie kelkraščio ir nuleido stiklą. 

— Sveikas! 

Džimas atsisuko. Jis buvo aukštas vyras mąsliomis 
akimis, tvirta ranka. Priėjęs prie sunkvežimio, atsirėmė 
į atvirą langelį. 

— Kaip laikaisi, Foksai? 

— Gerai. Labai jau šalta lauke. Pavežti? 

— Ne, tiesiog vaikštinėju. — Hokinsas atsigręžė 
į parduotuvę. — Gaila, kad Lorė ir Džonas užsidaro, 
išvažiuoja iš miesto. — Kai jis vėl atsisuko į Foksą, akys 
buvo niūrios, balsas dar labiau apsunko nuo rūpes- 
čio. — Gaila, kad miestas turi ką nors prarasti. 

— Žinau. Jiems teko rimtas smūgis. 

— Girdėjau, kad ir tau teko. Girdėjau, kas nutiko 
su Bloku. 

— Man viskas gerai. 

— Tokiais atvejais, kai matau tuos ženklus, visus 
tuos ženklus, Foksai, norėčiau padaryti ką nors dau- 
giau, ne vien pasikviesti tavo tėvą, kad sudėtų išdaužy- 
tus langus. 

— Šį kartą mes padarysime daugiau, ne tik išsilai- 
kysime, pone Hokinsai. Šį kartą mes jį sustabdysime. 

— Ir Kelas tiki tuo. Aš stengiuosi tikėti. Gerai. — 
Vyriškis atsiduso. — Netrukus paskambinsiu tavo tė- 
vui, kad ateitų apžiūrėti šitos vietos. Paremontuos, šen 
ten pataisys. O aš ieškosiu žmogaus, kuris norėtų pra- 
dėti kokį nors verslą Centrinėje gatvėje. 

Suraukęs antakius Foksas pažiūrėjo į tą pastatą. 

— Gal man kils kokių minčių. 

— O? 

— Turiu pagalvoti, pažiūrėti, ar... Pažiūrėti. Gal 
galėtum pasakyti man, prieš pradėdamas ieškoti arba 
prieš nuspręsdamas priimti naują nuomininką? 

— Mielai pasakysiu. Slėniui reikia idėjų. Centri- 
nėje gatvėje reikia verslo. 

— Ir reikia žmonių, kuriems tikrai rūpi sutaisyti, 
kas sudaužyta, — pasakė Foksas, prisiminęs Leilos žo- 
džius. — Mudu dar pakalbėsime apie tai. 

Foksas nuvažiavo. Dabar atsirado kažkas naujo, 
įdomaus, ką reikėjo apgalvoti. Ir kažkas, kas jam sim- 
bolizavo viltį. 

Jis pastatė automobilį priešais kontorą, išlipo į 
šaltą šlapią sniegą ir pastebėjo, kad languose žiba švie- 
sos. Kai įėjo, Leila pakėlė akis nuo klaviatūros. 

— Juk sakiau, kad šiandien neitum į darbą. 

— Turiu daug darbo. — Ji liovėsi spausdinti ir at- 
sisuko į jį. — Aš pertvarkiau spintą, kur laikomos prie- 
monės, dabar man bus patogiau viską rasti. Ir virtuvėlę, 
ir kai kurias bylas. Paskui... Ar vis dar sninga? 

— Taip. — Foksas nusimetė lengvą švarką. — Jau 
po penkių, Leila. — Jam nepatiko mintis, kad šitiek 
laiko tame pastate ji sėdėjo viena. 

— Aš tiesiog įsitraukiau į darbą. Mes buvome taip 
sutelkę dėmesį į tuos dienoraščius, kad apleidome kitus 
dalykus. Sibilė sumedžiojo visus laikraščių straipsnius 
apie bet ką, kas susiję su septintąja, anekdotinius pa- 
rodymus, tikslias detales, kurias mes surankiojome iš 
jūsų, vyrukai, ištraukas iš kai kurių knygų apie Slėnį. Aš 
viską skirsčiau į įvairias bylas. Chronologiškai, geogra- 
fiškai, pagal incidento rūšį ir taip toliau. 

— Dvidešimties metų medžiaga. Gerokai už- 
truks. 

— Man geriau sekasi, kai turiu sistemą, kai viskas 
tvarkinga. Be to, visi žinome, kad atsižvelgiant į laiko 
apimtį, žalos apimtį, tų tikrųjų aprašymų reta. — Leila 

nubraukė plaukus atgal, pakreipė galvą. — Kaip sekėsi 
teisme? 

— Gerai. 

— Gal turėčiau paklausti, kaip viskas klostėsi iki 
teismo? 

— Aš atlikau savo vaidmenį. Jie sakė, kad galiu 
tiesiog a... antrąjį raundą perleisti Seidžei dėl nugabe- 
nimo rytą. O paskui, manau, lauksime ir žiūrėsime, ar 
koks nors kareivis nutūps. 

— Šiais laikais nereikia ilgai laukti. 

Jis gūžtelėjo pečiais, susigrūdo rankas į kišenes. 

— Aš negalvojau apie tave. 

— Atsiprašau? 

— Turiu galvoje, supranti, kai aš... aukojau. Ne- 
galvojau apie tave, nes atrodė, kad būtų nepadoru. 

Leilos lūpos sutrūkčiojo. 

— Aišku. Apie ką galvojai? 

— Jie parūpina vaizdinę stimuliaciją pornografi- 
niais paveiksliukais. Net neįsidėmėjau jos vardo. 

— Vyrai... 

— Dabar galvoju apie tave. 

Leila išpūtė akis, kai jis nužingsniavo prie durų ir 
jas užrakino. 

— Tikrai? 

— Ir manau, man reikia, kad grįžtum į mano ka- 
binetą. — Foksas priėjo, paėmė ją už rankos. — Ir skirk 
šiek tiek laiko viršvalandžiams. 

— Nagi, pone O'Delai. Jeigu tik susisuksiu kuo- 
delį ir užsidėsiu akinius. 

Jis šypsojosi, termpdamas ją prie durų, paskui 
prieškambariu. 

— Jeigu tik. Bet... — Foksas paleido jos rankas, 

nes reikėjo atsegioti šiugždančią baltą palaidinukę. — 
Pažiūrėkime, kas šiandien po ja. 

— Maniau, kad norėjai padiktuoti laišką. 

— Tiems, kuriuos tai liečia: kryputėmis papuoš- 
tos baltos liemenėlės — o, taip — susegamos priekyje, 
dabar yra įprasta drapana darbui. 

— Nemanau, kad šitas tau reikalingas, — pa- 
sakė Leila ir nustebino jį, trūktelėdama kaklaraiš- 
tį. — Pažiūrėkime, kas po juo. Aš galvojau apie tave, 
pone O'Delai. — Ji nutempė kaklaraištį, švystelėjo jį į 
šalį. — Apie tavo rankas, lūpas, apie tai, kaip tu jomis 
mane glamonėjai. — Atsegė jo diržą ir įstūmė atbulą į 
kabinetą. — Apie tai, kaip ir vėl glamonėsi. 

Diržas, kaip ir kaklaraištis, nuskriejo ant grindų. 
Leila nustūmė jo kostiumo švarką nuo pečių ir visiškai 
nuvilko. 

— Dabar pradėk. 

— Kaip sekretorė, tu gana daug įsakinėji. 

— Biuro administratorė. 

— Bet kas. — Foksas krimstelėjo į jos apatinę 
lūpą. — Man tai patinka. 

— Tada patiks ir šitai. — Leila stumtelėjo jį į 
krėslą prie rašomojo stalo ir atstatė pirštą, sulaikydama 
vietoje. Paskui, neatitraukdama akių, ji išsikraipė iš 
savo kelnaičių. 

— O. Vaikeli. 

Nusviedusi jas į šalį, apžergė jį. Jam dar švystelėjo 
mintis apie sofą arba grindis, bet kai neapsakomas jos 
lūpų karštis nutvilkė jo burną, ir kėdė atrodė ideali. Jis 
trūktelėjo palaidinukę ir apžiojo nėriniais užklotą krū- 
tį. Šitai moteriai reikėjo ne lėtos vilionės, bet ugnies ir 

tempo. Todėl jis darbavosi rankomis, lūpomis ir leido 
jai nustatyti tempą. 

— Vos tik tu gėjai, aš jau norėjau štai šito. — Ji 
nuleido rankas, sugraibė jo kelnių užtrauktuką ir nu- 
tempė jį žemyn. — Vos tik tu gėjai, Foksai. 

Tą pačią sekundę, kai paniro į ją, Leila apsivijo 
aplink jį. Suspaudė jį, atlošė galvą, aiktelėjo. Paskui lū- 
pos nubėgo jo kaklu, veidu, pašėlusiai prilipo prie lūpų, 
o klubai pumpavo. | 

Ji užvaldė jį savo skuba, staigiu, audringu goduliu. 
Ir Foksas pasidavė, leidosi valdomas. Nepajėgdamas 
susilaikyti, prisipildė ir išsiliejo. Kai jis pasiekė apogėjų, 
kai visas tas srautas dar temdė galvą, Leila pastvėrė 
delnais jo galvą ir negailestingai šuoliavo iki pat savo 
kelio galo. 

Paskui, kai abu atgavo kvapą, netgi kai ji pakilo ir 
pradėjo mautis kelnaites, jis tebesėdėjo suglumęs. 

— Palauk. Manau, dabar jos priklauso man. 

Kai ji nusijuokė, Foksas išsprendė šį klausimą, 
atsistodamas ir ištraukdamas kelnaites iš merginos 
rankos. 

— Atiduok. Aš negaliu vaikščioti be... 

— Žinosi tik tu ir aš. Ši mintis mane jau varo 
iš proto. Turiu lipti į viršų ir nusimesti šitą kostiumą. 
Eime, paskui parvešiu tave namo. 

— Aš lauksiu čia, nes jeigu lipsiu į viršų, tu pasi- 
guldysi mane į lovą. Foksai, man reikia tų kelnaičių. Jos 
ir liemenėlė — komplektas. 

Jis tik nusišypsojo ir nužingsniavo. Tą liemenėlę 
ketino nutverti vėliau. Ir užkonservuoti jas „Lucite“ 
plastikiniame maiše kartu su savo kabineto krėslu. 

VISI GERI DALYKAI BAIGIASI, MĄSTĖ FOKSAS, KAI 
jie praleido kelias valandas, tyrinėdami antrąjį dieno- 
raštį, skaitydami paprastus Anos žodžius, bene aptiks 
kokią paslėptą mintį. Ir vėl Geidžo reikalavimas mesti 
viską velniop ir traukti pirmyn buvo atmestas. 

— Dėl tų pačių priežasčių, — nurodė Sibilė, pa- 
sinaudodama pertraukėle ir nusitrindama įtampą nuo 
kaklo bei pečių. — Turime atsižvelgti į faktą, kad ji 
neteko mylimo vyro — įvykis, sukeliantis traumą. Kad 
ji turėjo pagimdyti trynukus. Jeigu tai ne traumą suke- 
liantis įvykis, tada nežinau, koks kitas įvykis būtų toks. 
Tai yra Anos ramybės metas. Jai reikia nusiraminti ir 
susiimti. Manau, turime imti tai domėn. 

— Aš manau, kad yra kai kas daugiau. — Leila 
palietė dienoraštį, kurį Kvin buvo padėjusi. — Manau, 
kad apie siuvimą, valgių gaminimą, apie karštų Ana 
rašo dėl to, kad jai reikia kažkokio atstumo. Ji nerašo 
apie Gilą, apie mirtis, apie tai, kas įvyko. Nerašo apie 
tai, ką galvoja ar ko bijo. Viskas apie dabartį. 

Ji pažiūrėjo į Foksą, tas linktelėjo. 

— Aš linkusi taip galvoti. Svarbu tai, apie ką Ana 
nerašo. Kiekviena jos nugyventa diena reikalauja pa- 
stangų. Ji užpildo jas įprastais darbais. Tačiau negaliu 
patikėti, kad ji nemąsto apie tai, kas buvo ir kas bus. 
Kad nieko nejaučia. Tai ne ramybės metas, bet... Ji 
norėjo, kad mes rastume tuos dienoraščius, netgi šį, 
kuriame, rodos, pilna kasdienio gyvenimo nuotrupų. 
Mano supratimu, tai sako, — Ana sako, — kad po 
didelės netekties, asmeninio pasiaukojimo, siaubo, 
turime kai ko nepamiršti. Paskui, prieš naują pra- 
džią — gimimus — ir po jų gyvenimas tęsiasi. Vis tiek 
svarbu gyventi, užsiimti savo darbais. Argi ne taip ir 

darome kiekvienus septynerius metus? Mes gyvename, 
ir tai svarbu. 

— Ir ką, po perkūnais, tai sako mums? — pasi- 
teiravo Geidžas. 

„ — Kad viso to proceso dalis yra tiesiog gyveni- 
mas. Ir kiekvieną dieną tai reiškia atkištą špygą Tvisui. 
Ar jis tai žino? Kad ir kur Dentas būtų įkišęs jį, — ar 
jis žino? Aš manau, kad žino, ir manau, kad jam dega 
užpakalis, nes mes keliamės kas rytą ir užsiimame sa- 
vais darbais. 

— Man tai patinka. — Kvin patapšnojo pirštu 
sau į lūpas. — Galbūt tai netgi siurbia jo galią. Jis klesti 
nuo šėlstančių emocijų, smurtinių veiksmų. Minta jais, 
kai tik gali, pats tokius sukuria ir minta. Argi nebūtų 
tiesa, kad paprastos arba su meile susijusios emocijos ir 
veiksmai jį žlugdo? 

— Mylimųjų šokiai. — Leila atsisėdo tiesiau. — 
Paprasti, smagūs, linksmi. Jis pasirodė ten, kad viską 
sužlugdytų. 

— Ir anksčiau, viešbučio valgykloje. Aišku, kad jis 
norėjo įbauginti mus, — priminė Kvin Leilai. — Ta- 
čiau jam, matyt, svarbu pasirinkti laiką ir vietą. Ten 
buvo pora, kuri kažką šventė, flirtavo žvakių šviesoje, 
gėrė vyną. 

— Kas daroma, kai bitė įgelia? — paklausė Si- 
bilė. — Pliaukštelima jai. Galbūt mes visi įgeliame 
jam. Atidžiau paanalizuosime žinomus įvykius ir pa- 
stebėjimus. O ši mintis veja kitą. Koks nors rašymas, 
ypač vardų, teikia jam jėgų. Gali būti, kad Ana norėjo 
laukti arba jai reikėjo laukti, kol praeis kažkiek laiko. 
Kol pasijus saugesnė. 

— Mes rašėme tuos Žodžius, — sumurmėjo 

Kelas. — Užrašėme žodžius, kuriuos ištarėme tą naktį 
prie akmens, kai atlikome kraujo brolių ritualą. 

— Suteikdami jiems daugiau galios, — pritarė 
Kvin. — Rašymas — dar vienas atsakymas. Mes viską 
užsirašome. Nors tai galbūt ir suteikia jam daugiau 
galių, — išjudinam anksčiau, bet tada jis ir įgelia stip- 
riau. 

— Kai žinome, ką turime daryti, kai manome, 
kad žinome, kokia iš to nauda, — tęsė Foksas, — pri- 
valome viską užrašyti. Kaip Ana darė, kaip mes tą naktį 
darėme. 

— Pasirašyta krauju jaunaties mėnesienoje. 

Sibilė linksmai dirstelėjo į Geidžą. 

— Neatmesčiau tokios galimybės. 

Geidžas pakilo ir pasuko į virtuvę. Jis norėjo dar 
kavos. O dar labiau — pabūti kelias minutes tyloje. 
Šiuo klausimu ir, kiek jis numatė, dar keliais klausimais 
tebuvo vien tauškalai, o veiksmų — jokių. Jis buvo kan- 
trus žmogus, privalėjo būti, bet jam jau niežėjo nagai 
užsiimti kokia nors veikla. 

Įėjus Sibilei, jis nekreipė dėmesio. O tai nebuvo 
taip lengva. Ji ne iš tų moterų, kurias galima ignoruoti, 
bet Geidžas laikėsi. 

— Dirglumas ir negatyvumas nelabai ką duoda. 

Jis atsirėmė į spintelės kraštą su savo kava. 

— Todėl ir išėjau. 

Akimirką pasvarsčiusi, Sibilė pasirinko vyną, ne 
arbatą. 

— Ir šiek tiek nuobodžiauji. Tačiau šituo keliu 
niekur nenueisi. Nauja diena — naujas kelias. — Ji 
pasekė Geidžo pavyzdžiu: atsišliejo į spintelės kraštą 

su savo vynu rankoje. — Tokiems žmonėms kaip tu ir 
aš — sunkiau. 

— Tu ir aš? 

— Mums neduoda ramybės šmėstelėjusi mintis, 
kas gali ateiti ir kartais ateina. Kaip mums žinoti, ką 
daryti arba ką reikėtų daryti, sustabdyti tai arba pakeis- 
ti. Jeigu taip padarysime, ar nebus blogiau? 

— Viskas susiję su rizika. Tai manęs nejaudina. 

— Bet erzina. — Ji nurijo gurkšnelį. — Šią aki- 
mirką esi susierzinęs dėl to, kaip klostosi reikalai. 

— O kaip jie klostosi? 

— Mūsų grupelė susiporavo. Kju su Kelu, Leila 
su Foksu. Liekam mudu, pasipūtėli. Taigi esi susier- 
zinęs, ir aš nekaltinu tavęs. Tiesiog tavo Žiniai: aš nė 
kiek ne laimingesnė už tave, galvodama, kad kažkoks 
likimo pirštas gali stumti mus draugėn kaip šachmatų 
figūras. 

— Šachmatai — Fokso žaidimas. 

Sibilė įkvėpė. 

— Tada įmeta kaip kortas į tą pačią ranką. 

Jis pritariamai kilstelėjo antakius. 

— Dėl to ir yra išmestų kortų krūvelė. Čia ne 
įžeidimas. 

— Aš ir neįsižeidžiau. 

— Tu tiesiog ne mano tipo. 

Kai ji štai šitaip nusišypso, vyro ausyse suskamba 
sirenų giesmės. 

— Patikėk, jeigu aš taikyčiau į tave, tau neliktų 
kitų tipų. Betgi tai nei į tvorą, nei į mietą. Aš atėjau 
čia pasiūlyti kažką panašaus į susivienijimą, susitarimą, 
sandorį. Kuris pavadinimas tau arčiau širdies. 

— Koks tas sandoris? 

— Kad tu ir aš dirbsime kartu ir, jeigu prireiks, 
kovosime kartu. Sujungsime savo asmeninius talentus, 
kada ir jeigu bus būtina. Ir aš negundysiu tavęs arba 
neapsimesiu, leisdama tau sugundyti mane. 

— Tau neteks apsimesti. 

— Na štai, abu gavome po smūgį į vartus. Rezul- 
tatas lygus. Tu esi čia, nes myli savo draugus; kad ir ką 
jaustum šiai vietai, kai kuriems žmonėms, tu myli savo 
draugus ir be išlygų esi jiems ištikimas. Aš gerbiu tai, 
Geidžai, ir suprantu. Aš myliu savo draugus ir esu iš- 
tikima jiems. Todėl ir esu čia. 

Sibilė nukreipė akis į duris ir lėtai gurkštelėjo 
vyno. 

— Šis miestelis ne mano, tačiau tie žmonės kita- 
me kambaryje — mano. Dėl jų padarysiu, ką tik reikės. 
Tu taip pat. Tai ar sudarome sandorį? 

Geidžas atšlijo nuo spintelės krašto ir priėjo prie 
jos. Priėjo labai arti ir įsmeigė akis. Ji kvepia, galvojo jis, 
grynai moterišku paslaptingumu. 

— Pasakyk man štai ką. Ar tu tiki, kad mes atsi- 
dursime už šių reikalų ribos, džiaugdamiesi konfeti ir 
pokšėdami šampano kamščiais? 

— Jie tiki. Man beveik užtenka to. Visa kita tėra 
galimybė. 

— Man labiau patinka galimybės. Tačiau... — Jis 
ištiesė ranką ir, kai Sibilė padarė tą patį, paėmė ją. — 
Sutarta. 

— Gerai. Tada... — Ji žengtelėjo į šalį, tačiau 
Geidžas tvirtai tebelaikė ranką. 

— O kas, jeigu būčiau pasakęs „ne“? 


— Tada, manau, būčiau buvusi priversta sugun- 

dyti tave ir paversti savo meilučiu, kad nenukryptum 
nuo kurso. 

Jo šypsnys supratingai paplatėjo. 

— Neišdegs. 

— Būtum nustebintas. Arba būtum, jeigu nesu- 
darytume sandorio. — Sibilė padėjo vyną ir paplekšno- 
jo jam per ranką, prieš ištraukdama savąją. Paskui pa- 
siėmė vyną, pasisuko eiti, tačiau stabtelėjo ir atsigręžė. 
Linksmumo nebebuvo nė kvapo. — Jis įsimylėjo ją. 

Foksas, susigaudė Geidžas. Kelas — jau žinomas 
faktas. 

— Taip, Žinau. 

— Aš nežinau, ar jis žino, tačiau Leila tikrai ne. 
Kol kas. Dėl to jie tik tvirtesni, tačiau taip pat jiems ir 
kur kas sunkiau. 

— Ypač Foksui. Čia jo reikalas, — baigė Geidžas, 
išvydęs jos akyse klaustukus. 

— Gerai. Netrukus jiems prireiks mūsų labiau, 
prireiks iš mūsų daugiau. Tau neteks mėgautis nuo- 
boduliu. 

— Ar tu ką nors regėjai? 

— Sapnavau, kad jie visi mirę, sukrauti ant pa- 
goniškojo akmens kaip aukos. O mano rankos buvo 
kruvinos. Man bežiūrint, ugnis užsliuogė ant akmens, 
apgaubė jį ir visus prarijo. O aš nieko nedariau. Kai 
tas demonas išniro iš tamsos, šypsojosi man. Pavadino 
mane dukterimi ir apkabino. Paskui tu iššokai iš su- 
temų ir užmušei mus abu. 

— Čia košmaras, ne regėjimas. 

— Duok, Dieve, kad tu būtum teisus. Šiaip ar 
taip, man aišku, kad greitai mudu turėsime darbuotis 
kartu. Aš neketinu pamatyti jų kraujo ant šavo ran- 

kų. — Sibilės pirštai suspaudė taurės kojelę. — Kad ir 
ką reikėtų padaryti, neleisiu, kad šitaip atsitiktų. 

Jai išėjus, Geidžas stovėjo ir galvojo, kiek ši mer- 
gina būtų pasirengusi nuveikti, kad išgelbėtų žmones, 


kuriuos abu mylėjo. 


KAI RYTĄ FOKSAS IŠĖJO Iš SAVO KONTOROS, SNIEGO 
nesimatė nė pėdsako. Saulė plieskė iš dangaus žyd- 
rynės, tarsi juokdamasi vien iš minties apie Žiemą. 
Standūs lapų pumpurai ant medžių jau laukė vasaros. 
Kubilėlyje priešais gėlių parduotuvę kerojo našlaitės. 

Jis nusivilko paltą (jau laikas pradėti klausytis 
orų prognozės) ir lėtai nužingsniavo plačiais, plytomis 
išgrįstais šaligatviais. Jis suuodė pavasarį, jo gaivumą, 
jautė ant veido tą oro balzamą. Šitokią dieną nuodėmė, 
tupėti kontoroje. Šitokią dieną reikia traukti į parką 
arba įsitaisyti verandoje. 

Jam reikėtų nusivesti Leilą į parką, paimti už ran- 
kos, pereiti tiltu, įkalbėti, kad leistų užkelti ją ant kurių 
nors sūpynių. Įsupti aukštai, išgirsti jos juoką. 

Reikėtų nupirkti jai gėlių. Kokių nors paprastų, 
pavasariškų. Ta mintis pasuko jį atgal ir, dirstelėjęs į 
abi puses, ar nėra transporto, Foksas metėsi per gatvę. 
Narcizų, nusprendė jis, verdamas parduotuvės duris. 

— Sveikas, Foksai. — Eimė linksmai pamojo, 
ateidama iš galo. Šitas jos „Gėlių vazonas“ gyvavo jau 
daugybę metų ir, Fokso galva, čia niekada netrūko žie- 
dų. — Puiki dienelė, a? 

— Ir dar kokia. Užsukau štai šitų. — Jis mostelėjo 
į narcizus, tokius skaisčiai geltonus kaip sviestas, išsta- 
tytus po stiklu šaltoje vietoje. 

— Gražūs kaip paveikslėlis. — Eimė nusigrę- 
žė, ir staiga stikle atsispindėjo jos šypsena ir smailūs 
dantys veide, kuriuo tekėjo kraujas. Kaip tik tada, kai 
jis žengė žingsnį atgal, ji atsigręžė, šypsodamasi ta 
gerai pažįstama, miela šypsena. — Kas gi nemėgsta 
narcizų? — linksmai pasakė ji, gražiai suvyniodama 
gėles. — Tavo mergaitei? 

— Taip. — Aš nervingas, nustatė Foksas. Papras- 
čiausiai nervingas. Galvoje visko per daug. Jis jau išsi- 
ėmė piniginę, kai staiga pro tų žiedų malonų aromatą 
suuodė kažkokį kitą kvapą. Balos kvapą, tarsi kai kurie 
žiedai būtų trūniję vandenyje. 

— Štai, prašau. Ji labai džiaugsis šitomis gėly- 
tėmis. 

— Dėkui, Eime. — Užmokėjęs Foksas pasiėmė 
gėles. 

— Iki pasimatymo. Perduok Karlai linkėjimų. 

Jis apmirė vietoje, skubiai atsisuko. 

— Ką? Ką pasakei? 

— Sakiau, perduok Leilai linkėjimų. — Jos žvilgs- 
nis buvo suglumęs. — Ar tu gerai jautiesi, Foksai? 

— Taip. Taip. — Jis nėrė pro duris, džiaugdama- 
sis, kad vėl atsidūrė lauke. 

Kadangi transporto buvo nedaug, jis paėjėjo gatve 
pusę kvartalo ir tik tada ją kirto. Saulė užlindo už de- 
besies, apniuko, oda pašiurpo nuo šalčio — iš pavasa- 
riško dangaus kvėptelėjo žiema. Jis stipriau sugniaužė 
gėlių kotus, staigiai apsisuko, tikėdamasis išvysti jį bet 
kokiame pasirinktame įsikūnijime. Tuščia. Jokio šuns, 
vaiko, vyro ar tamsaus šešėlio. 


Foksas išgirdo, kaip ji pašaukė jį vardu. Dabar tas 

šaltis užliejo jį visą, permerkė iki kaulų, nes jos balse 
nuaidėjo baimė. Ji vėl šūktelėjo, ir jis pasileido tekinas 
senosios bibliotekos link. Metėsi pro praviras duris, 
kurios užsitrenkė už jo tarsi mirtis. 

Kur turėjo būti tuščia, išskyrus kelis stalus ir su- 
lenkiamas kėdes dabartiniame bendruomenės klube, 
prieš akis atsivėrė kambarys, čia buvęs prieš daugelį 
metų. Pilni knygų stelažai, knygų kvapas, stalai, veži- 
mėliai. 

Jis įsakė sau nusiraminti. Tai ne tikrovė. Tas pa- 
daras privertė jį išvysti tai, ko čia nebuvo. Tačiau ji 
klykė, ir Foksas nubėgo laiptais aukštyn, peršokdamas 
per du tris laiptukus. Kojos tirtėjo, prisiminė, kaip jis 
čia lėkė anksčiau. Laiptais į viršų, pro pastogę, paskui 
atplėšė dureles, vedančias ant stogo. Kai išpuolė ant 
stogo, pavasariškos dienos rytmetys buvo pavirtęs 
karšta vasaros naktimi. 

Prakaitas žliaugė kūnu kaip vanduo, baimė draskė 
nagais pilvą. 

Ji stovėjo virš jo galvos ant bokštelio krašto. Netgi 
tamsoje matė kraują ant jos rankų, ant akmens, kuris 
virto ant jų, kai ji kopė. 

Karla. Galvoje daužėsi jos vardas. Karla, ne. Ne- 
judėk. Ateinu tavęs nukelti. 

Tačiau į jį žiūrėjo Leila. Ašaros liejosi išblyšku- 
siais Leilos skruostais. Tai buvo Leila, kuri beviltiškai 
šūktelėjo jo vardą. Leila, kuri žiūrėdama jam į akis iš- 
tarė: 

— Gelbėk mane. Prašau, gelbėk mane. 

Leila, kuri nėrė nuo krašto žemyn į apačioje nu- 
sidriekusią gatvę. 

FOKSAS ATSIBUDO APSIPYLĘS ŠALTU PRAKAITU IR 
išgirdo, kaip Leila be paliovos kartoja jo vardą. Suneri- 
męs balsas, tvirtai į pečius įsikibusios rankos ištraukė jį 
iš sapno ir grąžino į dabartį. 

Tačiau siaubas atlydėjo jį, atvilkdamas ir aštrų, 
plėšiantį sielvartą. Foksas apsivijo Leilą, glėbdamas jos 
kūną, kvapą, besidaužančią širdį. Gyva. Jis nepavėlavo, 
dabar tai jau tikrai ne. Leila gyva. Ji čia. 

— Tiesiog laikykis. — Per jį nuvilnijo drebulys, 
tos pritrenkiančios baimės aidas. — Tiesiog laikykis. 

— Laikausi. Laikysiuosi. Tu sapnavai košma- 
rą.— Murmėdama Leila glostė mazguotus jo nugaros 
raumenis. — Jau pabudai. Viskas gerai. 

Gerai? — pagalvojo jis. Ar kada nors bus gerai? 

— Tu toks šaltas. Foksai, tu toks šaltas. Palauk, 
užklosiu antklode. Aš esu čia pat, tik leisk paimti ant- 
klodę. Tu drebi. 

Leila išsilaisvino, užtraukė antklodę ir įsitaisė 
taip, kad galėtų trindama sušildyti jo rankas. Blankio- 
je šviesoje ji nė akimirką nenuleido akių nuo Fokso 
veido. 

— Geriau? Ar taip geriau? Atnešiu vandens. 

— Taip, gerai. Taip, ačiū. 

Išsiropštusi iš lovos, Leila išlėkė iš kambario. 
Foksas panardino galvą į rankas. Jam reikėjo minutė- 
lės, kad susitvardytų, kad išvaikytų visa kita. Tas sapnas 
suraitė jį, suplakė visus atsiminimus, pririšo visas jo 
baimes, netektį. 

Tą baisią vasaros naktį jis pavėlavo, tas didvyris 
buvo pernelyg užsiėmęs. Jis viską sujaukė ir Karla mirė. 

Turėjo ją saugoti. Turėjo tuo pasirūpinti, prižiūrėti la- 
biau negu bet ką. Ji priklausė jam, o jis nepadėjo. 

Atskubėjusi Leila atsiklaupė ant lovos ir įspraudė 
stiklinę vandens jam į ranką. 

— Ar dabar jau šilčiau? Gal reikia kitos antklodės? 

— Ne. Ne, man jau gerai. Nepyk. 

— Tu buvai šaltas kaip ledas ir šūkavai. — Leila 
švelniai nubraukė plaukus nuo jo veido. — Iš pradžių 
negalėjau tavęs pažadinti. Kas ten buvo, Foksai? Ką 
sapnavai? 

— Aš ne... — Jis norėjo pasakyti, kad nieko 
neprisiminė, bet tas melas įstrigo gerklėje. Jis mela- 
vo Karlai, ir Karla mirė. — Aš negaliu kalbėti apie 
tai. — Iš tikrųjų, bet tai nebuvo visa teisybė. — Dabar 
nenoriu apie tai kalbėti. 

Foksas jautė, kaip ji dvejojo, kaip Leilai reikėjo iš- 
spausti tiesą. Tačiau nekreipė dėmesio. 

Tylėdama Leila paėmė iš jo tuščią stiklinę, padėjo 
ją ant naktinio staliuko. Paskui prisitraukė jį, priglaudė 
vyro galvą sau prie krūtinės. 

— Dabar jau viskas gerai. — Jos murmesys buvo 
toks pat švelnus kaip ir ranka, glostanti plaukus. — 
Viskas gerai. Dar šiek tiek pamiegok. 

Jos raminimas išvaikė jo demonus, ir Foksas už- 
migo. 


RYTĄ LEILA IŠLIPO IŠ LOVOS TARSI KOKS VAGIS PRO 
antro aukšto langą. Jis atrodo baisiai išvargęs, pagalvojo 
Leila, ir vis dar labai išblyškęs. Ji tik vylėsi, kad miegas 
bus bent šiek tiek sušvelninęs tą širdgėlą, kurią jautė 
plūstant iš jo naktį. Ji galėtų atkasti tos širdgėlos prie- 

žastį: dabar jis neužblokuos. Jeigu žinotų tą šaknį, gal 
ir įstengtų padėti ją iškasti, padėti užgydyti visa, kas 
graužė jo širdį. 

Nors tai ir ganėtinai aišku, tačiau buvo tik dalis 
to, kas ją gundė. Visa kita jau savanaudiška, netgi nie- 
kinga. Tame košmare Foksas šūktelėjo jos vardą, šūkte- 
lėjo iš siaubo ir nevilties. Ir ne tik jos, prisiminė Leila. 
Jis šaukė ir kitos vardą. 

Karlos. 

Ne, kol Foksas miegojo, bet koks skverbimasis į 
jo galvą ir širdį būtų pažeidimas, nesvarbu, ar tai sava- 
naudiškas motyvas ar ne. Pats blogiausias pažeidimas. 
Pasitikėjimo ir intymumo sulaužymas. 

Leis jam pamiegoti, o jeigu ir pažeis ką, tai bus 
jo virtuvė, kur pamėgins susirasti ką nors valgomo ir 
paruoš pusrytį. 

Leila įsmuko į jo numestus marškinius ir spruko 
iš kambario. 

Virtuvėje vos negavo šoko. Ne dėl nešvarių indų 
krūvos ir išmėtytų laikraščių. Šitą kambarį galėjai pa- 
vadinti švariu, turint galvoje vyro šeimininkavimą. Keli 
indai kriauklėje, keli neatplėšti vokai ant stalo, stalvir- 
šiai aplink stovinčius prietaisus paskubomis nubraukti. 

Šoką sukėlė blizgantis naujutėlis kavos aparatas 
ant spintelės. 

Ji beveik susileido iš sentimentalumo. Foksas nie- 
kada negėrė kavos, tačiau nupirko kavos aparatą dėl jos: 
tokį, kuriame yra kavamalė. O atidariusi spintelę virš 
jo, rado ir kavos pupelių. 

Na, argi jis gali būti dar mielesnis? 

Kai įėjo Foksas, Leila laikė tą rudą maišelį ir pla- 
čiai šypsodamasi žiūrėjo į kavos aparatą. 

— Tu nupirkai kavos aparatą. 

— Taip. Pamaniau, kad būtų gerai, jei galėtum 
gauti savo rytinę dozę. 

Kai ji atsigręžė, Fokso galva jau lindėjo šaldytuve. 

— Ačiū. Ir už tai ketinu paruošti tau pusrytį. Cia 
juk turėtų būti ko nors, iš ko sukurpčiau tikro maisto. 

Ji apėjo šaldytuvo dureles ir taip pat įkišo galvą 
ten. Kai Foksas išsitiesė ir atsitraukė, Leila pamatė jo 
veidą. 

— O, Foksai. — Ji instinktyviai palietė vyro 
skruostą. — Atrodai prastai. Turi grįžti į lovą. Juk šian- 
dien tau gan lengva diena. Aš galiu atšaukti... 

— Aš jaučiuosi gerai. Mes nesergame, pameni? 

Širdis ir protas — tai ne kūnas, kuris nesuserga, 
galvojo Leila. 

— Tu nuvargsti. Dabar esi pavargęs, ir tau reikia 
poilsio dienos. 

— Man reikia tik dušo. Klausyk, ačiū už siūlomą 
pusrytį, tačiau šį rytą neturiu apetito. Nelauk, pasida- 
ryk kavos, jeigu žinai, kaip elgtis su šiuo įrenginiu. 

Kieno čia balsas? — nerimo Leila, kai jis nuėjo. 
Tas šaltas ir nedraugiškas balsas? Ji atsargiai padėjo 
pupeles į vietą, tyliai užvėrė spintelės dureles. Grįžusi 
į miegamąjį, pradėjo rengtis. Ausyse barbeno vanduo, 
tykštantis vonioje ant plytelių. 

Moteris žino, kada vyras nori, kad ji išeitų, o bent 
kiek išdidumo turinti moteris mielai padaro jam pa- 
slaugą. Ji nusipraus po dušu namie, persirengs namie, 
išgers kavos namie. Šitam vyrui trūko erdvės ir, po vel- 
nių, ji suteiks jam tą erdvę. 

Leila nekreipė dėmesio į skambant; telefoną. Pa- 
skui keikdamasi pasidavė. Gal kas nors svarbaus, sume- 

tė ji, gal kas nors atsitiko. Ir susigūžė, išgirdusi linksmą 
Fokso motinos „labą rytą“ ir kreipimąsi į ją vardu. 

Duše Foksas stovėjo atsidavęs karšto vandens 
srovei ir godžiai rijo savo šaltą kofeiną. Tas derinys 
bent kiek atbukino aštrius kampus, tačiau tokių dar 
buvo aibė. Jis jautėsi pagiringas, skėlė galvą, norėjosi 
vemti. Tai praeis. Visada praeina. Tačiau košmaras su- 
keldavo jam bjauresnę rytinę savijautą negu išgertuvės. 

Turbūt jis išvijo Leilą, šitaip jai atrėždamas. Fak- 
tiškai toks tikslas ir buvo, pripažino. Jis nenorėjo, kad 
ji sukinėtųsi aplinkui, glostinėtų ir ramintų, stebėtų 
tomis nerimo pilnomis akimis. Jis norėjo būti vienas, 
kad galėtų voliotis ir mąstyti. 

Prakeikimas, jis turi tokią teisę. 

Foksas išjungė dušą, apsisupo rankšluostį aplink 
liemenį. Kai įėjo į miegamąjį, nuklodamas visą kelią 
lašais, ten ji ir buvo. 

— Aš jau buvau beišeinanti, — pradėjo Leila 
lediniu balsu, o tai reiškė, kad jis labai gerai pasidarba- 
vo. — Bet tavo motina paskambino. 

— O. Gerai. Susisieksiu su ja. 

— Faktiškai man liepta pasakyti tau, kad kadangi 
pirmadienį Seidžė ir Paula turi būti Vašingtone, o iš 
ten galbūt vyks atgal į Sietlą, ji kviečia visus rytoj va- 
karienės. 

Jis užsispaudė pirštais akis. Matyt, nepavyks iš- 
sisukti. 

— Gerai. 

— Ji tikisi, kad aš atvažiuosiu. Aš — visi mes. 
Turiu padėti tau perduoti visiems šią žinią. Tu turbūt 
žinai, kad jai neįmanoma pasakyti „ne“, bet rytoj galėsi 
atsiprašyti už mane. 

— O kodėl turėčiau? Kodėl negali nuvažiuoti? 
Kodėl turėtum atsisakyti kimštų artišokų? — Kadangi 
Leila nė nešyptelėjo, jis brūkštelėjo per savo varvan- 
čius plaukus. — Klausyk, šį rytą jaučiuosi šiek tiek 
darganotai. Gal galėtum išrašyti man kokią nedidelę 
pertraukėlę? 

— Patikėk, jau išrašiau. Ir netgi mėginu ją pa- 
ilginti, įtikinėdama save, kad esi prastos nuotaikos ir 
slapukauji, nes esi asilas, o ne dėl to, kad nepasitiki 
manimi. Tačiau tai keblu, mat jeigu ir būtum asilas, esi 
nepakankamai didelis, kad asiliškai sulaikytum tokios 
svarbios traumos, kurią patyrei praėjusią naktį, detales. 
O dabar pereinu tiesiai prie klausimo apie pasitikėjimą. 
Aš įsileidau tave į save, priėmiau toje lovoje, bet tu ne- 
įsileidi manęs. Nepasakai man, kas tave įskaudino ir 
išgąsdino. 

— Tu turi atsitraukti, Leila. Dabar tiesiog tam 
ne laikas. 

— Tu jau pasirenki laiką? Ką gi, puiku. Tik leisk 
sužinoti, kada tau bus patogu, ir aš įsirašysiu į sąrašą. 

Ji pasuko eiti, o Foksas nė nesistengė sustabdyti. 
Tada Leila sustojo ir įbedė akis tiesiai į jį. 

— Kas yra Karla? 

Kadangi Foksas tylėjo ir jo akys pasidarė tuščios, 
ji išėjo ir paliko jį vieną. 


FOKSAS NESITIKĖJO, KAD JI ATEIS Į DARBĄ, VYLĖSI, 
kad nepasirodys. Tačiau kai jis sėdėjo savo kontoros 
bibliotekoje, stengdamasis susikaupti ties nagrinėjama 
medžiaga, išgirdo ją įeinant. Leilos nesupainiosi su 

niekuo kitu. Foksas žinojo, kaip ji juda, žinojo net jos 
rytinę tvarką. 

Atidaro prieškambario spintą, pakabina paltą, už- 
daro spintą. Nueina prie rašomojo stalo, atitraukia apa- 
tinį dešinį stalčių, įkiša rankinę. Įjungia kompiuterį. 

Jis girdėjo kiekvieną garselį. Ir jie užvertė kaltę, 
o kaltė jį pykdė. Foksas nusprendė, kad keletą valandų 
jiedu ignoruos vienas kitą. Kol ji atvės, o jis nurims. 

O paskui abu paprasčiausiai judės pirmyn. 

Ignoravimas ir šalinimasis puikiausiai veikė di- 
džiąją dalį ryto. Kaskart, kai telefonas suskambėdavo, 
Foksas įsitempdavo tikėdamasis, kad tuoj užkapos jos 
balsas vidaus telefonu. Tačiau Leila jo nejudino. 

Foksas nurodė sau slapčia nesėlinti iš bibliotekos 
į savo kabinetą. Jis paprasčiausiai labai labai tyliai ėjo. 

Išgirdęs, kad Leila išėjo pietauti, jis nupėdino į 
priimamąjį ir abejingai užmetė akį į jos stalą. Ten pa- 
stebėjo krūvelę lapukų su užrašu „kol tavęs nebuvo“. 
Vadinasi, mintijo Foksas, su skambinusiais žmonėmis 
ji nesujungė. Ne bėda, tinka. Nusprendė paskambinti 
jiems vėliau. Juk jeigu nusineš tas Žinutes į savo kabi- 
netą, paaiškės, kad jis šniukštinėjo prie Leilos stalo. 

Dabar jautėsi esąs tikras bukagalvis. Bukagalvis, 
pavargęs, užgultas ir šiek tiek įsiutęs. Susikišęs rankas 
į kišenes, patraukė į kabinetą ir krūptelėjo, kai tik atsi- 
vėrė durys. Visa paguoda, kad įėjo Šelė, o ne Leila. 

— Sveikas. Tikėjausi pasikalbėti su tavimi minu- 
tėlę. Ką tik sutikau Leilą lauke, ji pasakė, kad tu esi, ko 
gero, nelabai užsiėmęs. 

— Žinoma. Tu nori grįžti? 

— Ne. — Šelė priėjo ir apkabino jį. — Ačiū. Aš 


tik norėjau padėkoti. 

— Malonu. Už ką? 

— Vakar vakare mudu su Bloku pirmą kartą 
susitikome su psichologu. — Moteris atsiduso ir atsi- 
traukė. — Susitikimas buvo įtemptas ir, sakyčiau, gana 
emocingas. Nežinau, kaip viskas baigsis, tačiau manau, 
kad tai padėjo. Manau, geriau pamėginti, pasikalbėti, 
nors ir klykaujant, negu vien pasakyti: „Apsišik tu, 
šunsnuki.“ Jeigu galiausiai ir pasakysiu taip, bent jau 
žinosiu, kad pirmiausia pamėginau. Nežinau, ar būčiau 
taip dariusi, jeigu tu nebūtum manimi pasirūpinęs. 

— Aš noriu, kad gautum tai, ko trokšti, kad ir kas 
tai būtų. O kai gausi, kad būtum laiminga. 

Šelė linktelėjo ir nusausino akis popierine nosine. 

— Žinau, kad Blokas užpuolė tave, bet tu ne- 
apkaltinai jo. Jis jaučiasi, kaip čia pasakius, nubaustas. 
Noriu padėkoti tau ir už tai, kad nepuolei jo kaltinti. 

— Tai buvo ne tik jo kaltė. 

— O, taip, jo. — Šelė susijuokė. — Jam dar reikia 
pasigražinti, bet jis ir pats žino. Jo akis pajuodusi. Tegul 
ir kaip šūdinai skambėtų, bet ir už tai esu dėkinga. 

— Nieko baisaus. 

Ji susijuokė. 

— Kad ir kaip būtų. Mes žengiame į priekį, pa- 
žiūrėsime, kaip viskas susiklostys. Paskui man teks 
vienai tempti, 0 4:5 mėgstu nusimesti naštą. — Dabar 
Šelė šypsojosi. — Dabar jaučiuosi gerai. Turiu grįžti į 
darbą. 

Foksas grįžo į kabinetą, dirbo ir mąstė. Jis girdėjo, 
kaip parėjo Leila. Spinta, paltas, rašomasis stalas, stal- 
čius, rankinė. Jis išėjo pro virtuvės duris, sukeldamas tik 
tiek garsų, kad Leila žinotų, jog jis pasišalino. 

Saulė tviskėjo prisirpusioje žydrynėje. Nors oras 

buvo gana šiltas ir užteko lengvo švarko, Foksas pajuto, 
kaip nugara nubėgo šaltis. 

Diena atspindėjo jo sapną. 

Jis prisivertė pasukti už kampo į Centrinę gatvę. 
Priešais gėlių parduotuvę kubilėliuose kerojo našlaitės. 
Žmonės lėtai žingsniavo, kai kurie vilkėjo marškinė- 
liais trumpomis rankovėmis, tarsi skanaudami pava- 
sarį po paskutinio žiemos gurkšnio. Foksas sugniaužė 
kumščius ir patraukė jiems iš paskos. 

Sulaukęs tinkamo momento, perėjo gatvę. 

Eimė pasirodė pro užpakalines parduotuvės duris. 

— Sveikas, Foksai. Kaip sekasi? Pasakiška diena, 
ar ne? Lyg ir pats laikas. 

Jau netoli, pagalvojo jis, nenuleisdamas akių nuo 
jos veido. 

— Taip. Kaip tau sekasi? 

— Negaliu skųstis. Ar ieškai ko nors savo konto- 
rai? Paprastai ponia Hobeiker pirmadieniais išsirink- 
davo puokštę. Penktadienį neverta pirkti biurui gėlių, 
Foksai. 

:— Ne. — Nors kamuoliai pilve šiek tiek atsipa- 
laidavo, tačiau užteko akiai užgriebti narcizus ir jie vėl 
Įsitempė. — Čia asmeniškai. Noriu štai šitų. 

— Argi jie ne mieli? Visi linksmučiai ir viltin- 
gi. — Eimė nusigręžė. Jis įbedė akis į jos atvaizdą stik- 
le. Ji šypsojosi, tačiau ten buvo Eimės šypsena, linksma 
kaip ir tos gėlės. 

Eimė, vyniodama gėles, nuolat čiauškėjo, tačiau 
Foksas nelabai gaudė jos žodžius, nes stengėsi suuosti 
puvėsių kvapą. Bet suuodė tik gaivų gėlių aromatą. 

— Ar jie tavo merginai? 

Foksas aštriai dirstelėjo į pardavėją. 

— Taip. Taip, jie mano merginai. 

Eimės šypsena tik dar skaisčiau nušvito, kai jiedu 
pakeitė pinigus į žiedus. 

— Ji apsidžiaugs. Jeigu norėsi ko nors kontorai, 
pirmadienį paruošiu tau gražią puokštę. 

— Gerai, ačiū. — Jis pasuko eiti. 

— Perduok Leilai linkėjimų nuo manęs. 

Jis užsimerkė, skęsdamas palaimoje, kaltėje, dė- 
kingume. 

— Perduosiu. Iki! 

Gal jis ir buvo šiek tiek apsvaigęs, kai išėjo pro 
duris, gal keliai kiek ir drebėjo, tačiau prisivertęs ir 
žvilgtelėjęs į senosios bibliotekos duris, pamatė jas už- 
darytas. Žvilgsnis kilo, kilo, tačiau ant bokštelio krašto 
nestovėjo joks mylimas žmogus, pasiryžęs mirtinam 
šuoliui. 

Foksas vėl perėjo gatvę. Kai įėjo pro paradines 
duris, Leila sėdėjo prie savo stalo. Vos dirstelėjusi, ji 
tyčia nusuko akis į šalį. 

— Visi pranešimai guli ant tavo stalo. Antros 
valandos klientas paskambino ir perkėlė susitikimą į 
kitą savaitę. 

Priėjęs prie jos, Foksas ištiesė gėles. 

— Atleisk. 

— Jos labai gražios. Einu pamerkti. 

— Atleisk, — pakartojo jis, kai ji pakilo ir pra- 
slinko pro šalį. 

Leila stabtelėjo vos porai sekundžių. 

— Gerai. — Ir paėmusi gėles nuėjo. 

Jis norėjo tuo ir baigti. Koks tikslas vėl tempti 
viską į paviršių? Iš tikrųjų, koks tikslas? Čia esmė ne 
pasitikėjimas, o skausmas. Argi jis neturi teisės į savo 

skausmą? Įsižeidęs nužingsniavo į virtuvėlę, kur ji pylė 
vandenį į vazą. 

— Klausyk, ar mes turime atsilapoti, išversti visus 
vidurius į paviršių? Ar šito reikia? 

— Ne. 

— Mums nereikia žinoti kiekvienos sumautos 
smulkmenos apie vienas kitą. 

— Ne, nereikia. — Leila pradėjo kišti gėles po 
vieną į Vazą. 

— Aš sapnavau košmarą. Kiek tik prisimenu, 
beveik visada sapnavau košmarus. Dabar mes visi juos 
patiriame. 

— Žinau. 

— Ar tai šitaip nori ištraukti viską iš manęs? Su- 
tikdama su viskuo, kad ir ką pasakau? 

— Šitaip aš valdausi, kad nespirčiau tau į užpakalį 
ir neužminčiau ant jo išeidama. 

— Aš nenoriu peštis. 

— Taip, nori. Būtent to ir nori, bet aš neketinu 
duoti tau to, ko nori. Nesi nusipelnęs. 

— Jėzau Kristau. — Jis nulėkė per kambarėlį ir 
kuo šauniausiai pademonstravo įsiūtį, spardydamas į 
spinteles. — Ji mirusi. Karla mirusi. Aš neišgelbėjau 
jos, ir Karla žuvo. 

Leila nusuko akis nuo saulės atspindžių ryškiai 
mėlynoje vazoje. 

— Man labai gaila, Foksai. 

— Nereikia. — Jis užsispaudė pirštais akis. — Tik 
nereikia. 

— Nereikia gailėti, kad netekai žmogaus, kuris 
galbūt tau reiškė nepaprastai daug? Nereikia gailėti, 
kad tau skauda? Ko tikiesi iš manęs? 

— Šią akimirką aš nieko nenumanau. — Foksas 
nuleido rankas. — Mes susitikome pavasarį prieš mano 
dvidešimt trečiąjį gimtadienį, kai studijavau Teisės ko- 
ledže Niujorke. Ji buvo Medicinos fakulteto studentė. 
Ji norėjo dirbti greitosios pagalbos tarnyboje. Susi- 
tikome vakarėlyje. Pradėjome susitikinėti. Paprastai. 
Iš pradžių, kurį laiką, paprastai. Abu studijavome, abu 
buvome beprotiškai užimti. Vasaros atostogų metu ji 
liko Niujorke, o aš parvažiavau namo. Tačiau kelis kar- 
tus nuvažiavau ten, kadangi viskas pakrypo rimčiau. 

Kai jis atsisėdo prie virtuvės staliuko, Leila atida- 
rė šaldytuvą. Vietoj įprastos kokakolos išėmė vandens: 
vieną butelį jam, kitą sau. 

— Tą rudenį mes apsigyvenome kartu. Bjaurioje 
vietoje, tokioje bjaurioje, kokioje tik studentai ir gali 
gyventi Niujorke. Mums ten patiko. Jai patiko, — pa- 
sitaisė Foksas. — Aš visada šiek tiek nepritapau prie 
Niujorko, tas miestas visada šiek tiek erzino. Tačiau 
Karlai patiko, tad ir man buvo gerai, juk mylėjau ją. Aš 
mylėjau ją, Leila. 

— Žinau. Suprantu iš tavo balso. 

— Mes kūrėme planus. Toli siekiančius, spalvin- 
gus, kaip paprastai. Aš niekada nepasakojau jai apie 
Slėnį, tik ne tai, kas slypėjo ten. Buvau įsitikinęs, kad 
viskas baigėsi per paskutinę septintąją. Baigėsi, todėl 
nereikėjo pasakoti. Žinojau, kad tai netiesa. Kai grįžo 
sapnai buvau tikras, kad tai netiesa. Paskambino Kelas. 
Man dar buvo likusios kelios savaitės iki semestro galo, 
dirbau raštininku advokatų kontoroje. Buvo Karla. Ta- 
čiau privalėjau parvažiuoti. O jai pamelavau, niekingai 
teisinausi. Negerai šeimoje. 

Iš tikrųjų kaltas ne melas, dabar pagalvojo Foksas, 
o ir tada jis pripažino tą patį. Slėnis buvo jo šeima. 

— Tas kelias savaites laksčiau pirmyn atgal, pir- 
myn atgal, siuvau tarp Niujorko ir Slėnio. Ir kroviau 
melą ant melo. Ir naudojausi savo /a/entu, skaitydamas 
Karlos mintis, kad sužinočiau, kokia melagystė veikė 
geriausiai. 

— Kodėl nepapasakojai jai tiesos, Foksai? 

— Karla niekada nebūtų patikėjusi. Ji neturėjo 
nė lašelio vaizduotės. Karla suprato tik mokslinę kalbą. 
Galbūt iš dalies tai ir traukė. Aš nusprendžiau, kad ji 
nesupras ir negalės suprasti, kad tai tikra. Tačiau tai 
buvo tik visos priežasties dalis, ko gero, dar vienas 
melas. 

Foksas nutilo, suspaudė pirštais nosies viršų, siek- 
"damas sumažinti įtampą. 

— Aš norėjau kai ko, kas nebuvo susiję su šituo. 
Norėjau tikroviškumo ir su ja, ir gyvenime toli nuo čia. 
Todėl kai atėjo vasara ir žinojau, kad man reikia būti 
čia, paleidau į darbą dar daugiau pretekstų, dar daugiau 
melagysčių. Pradėjome pyktis. Jau geriau ji siustų ant 
manęs, bet neprisiliestų prie viso šito. Pasakiau Kar- 
lai, kad mums reikia trumpam atitrūkti, kad kelioms 
savaitėms važiuosiu namo. Esą reikia šiek tiek erdvės. 
Ir užgavau ją, teisindamasis, kad šitokiu būdu ją ap- 
saugojau. 

Foksas ilgai ir lėtai gėrė vandenį. 

— Prieš to septinto mėnesio septintą dieną pra- 
sidėjo bjaurūs dalykai. Muštynės, gaisrai, vandalizmas. 
Mes — aš, Kelas ir Geidžas — dirbome išsijuosę. Pa- 
skambinau jai. Nereikėjo skambinti, bet paskambinau, 


266 NORA ROBERTS 


nes norėjau pasakyti, kad pasiilgau, kad grįšiu po poros 
savaičių. Jeigu nebūčiau norėjęs išgirsti jos balso... 

— Ji atvažiavo, — pasakė Leila. — Karla atvažia- 
vo į Hokinso Slėnį. 

— Dieną prieš mūsų gimtadienį ji atvažiavo iš 
Niujorko. Pasiklausė kelio į ūkį ir lyg niekur nieko iš- 
dygo ant slenksčio. Manęs ten nebuvo. Tuo metu Kelas 
turėjo butą miestelyje, mes buvome jame. Karla pa- 
skambino iš tėvų virtuvės. Argi galvojau, kad ji praleis 
mano gimtadienį be manęs? Aš persigandau. Ji netu- 
rėjo pasirodyti šiose vietose. Kai grįžau į ūkį, nė vienas 
mano žodis jos neįtikino. Karla buvo įsikalusi į galvą, 
kad turime viską išsiaiškinti. Kad ir kas būtų, turėjome 
išsiaiškinti. Ką aš galėjau pasakyti? 

— Ką tu pasakei? 

— Per daug, nepakankamai. Ji netikėjo manimi. 
Ir kodėl turėjo patikėti? Manė, kad esu pervargęs. No- 
rėjo, kad grįžčiau į Niujorką ir atlikčiau tyrimus. Aš 
nuėjau prie viryklės, uždegiau degiklį ir uždėjau ant jo 
ranką. 

Tą patį Foksas padarė ir čia, kontoros virtuvėlėje, 
bet ranką kaipmat atitraukė. Kokia prasmė dabar? 

— Kaip ir reikėjo tikėtis, jos reakcija buvo žmo- 
giška, be to, kaip medikės, — pridūrė jis, išjungdamas 
degiklį. — Paskui ji matė, kaip mano ranka gijo. Tada 
pasipylė klausimai, dar atkaklesnis reikalavimas, kad 
važiuočiau išsitirti. Sutikau su viskuo, su bet kuo, su są- 
lyga, kad tik ji grįžtų į Niujorką. Karla nesutiko, nebent 
aš važiuočiau kartu, todėl teko ieškoti kompromiso. Ji 
pažadėjo, kad dieną naktį bus ūkyje, ko! galėsiu važiuo- 
ti suja. Taigi išbuvo ten tą naktį, kitą dieną ir kitą naktį. 
Tačiau dar kitą naktį... 

Foksas nuėjo prie kriauklės, atsirėmė į ją ir už- 
sižiūrėjo pro langą į kaimyninius namus, į pievas už jų. 

— Miestelyje dėjosi beprotiški dalykai, ir pačiame 
įkarštyje paskambino mama. Ją pažadino užvedamo 
automobilio garsas ir ji išlėkė į lauką. Karlos jau ne- 
buvo. Ji nuvažiavo automobiliu, kurį buvo pasiskolinusi 
iš draugės Niujorke. Aš paklaikau, visiškai ėjau iš proto, 
kai mama pasakė, kad jau praėjo dvidešimt, o gal ir šiek 
tiek daugiau minučių, kai Karla išvažiavo. Mama nie- 
kaip negalėjo man prisiskambinti, vis kliudė trukdžiai. 

Kai Foksas nutilo, kai grįžęs prie stalo atsisėdo, 
Leila paprasčiausiai ištiesė ranką per stalą ir paėmė jį 
už rankos. 

— Vienas namas degė Malūno gatvėje. Kelas 
stipriai apdegė, kai iš gaisro nešėme vaikus. Tris vai- 
kus. Džekas Prokteris — ūkinių prekių parduotuvės 
savininkas — turėjo šautuvą. Jis tiesiog ėjo ir šaudė į 
viską, kas judėjo. Vieną apkabą, antrą, vėl iš naujo už- 
sitaiso. Keli paaugliai žagino moterį tiesiog Centrinėje 
gatvėje, priešais metodistų bažnyčią. Tai dar ne viskas. 
Nėra prasmės tęsti. Aš niekur negalėjau rasti Karlos. 
Mėginau susekti jos mintis, bet buvo pernelyg daug 
trukdžių. Tokie trukdžiai kaip telefono linijoje. Ir tada 
išgirdau ją šaukiant mane. 

Dabar Foksas regėjo ne namus, ne pievas. Jis matė 
ugnį ir kraują. 

— Aš puoliau bėgti, ten pat buvo Naperis, už- 
blokavęs šaligatvį: pastatęs skersai automobilį. Rankoje 
laikė beisbolo lazdą ir artinosi prie manęs. Nebūtume 
prasilenkę, jeigu Geidžas nebūtų patiesęs jo, o ir Kelas 
prisistatė su dar ne visai užgijusiomis žaizdomis. Aš 
perlipau per automobilį ir bėgau toliau, nes girdėjau, 

kaip Karla šaukė. Bibliotekos, senosios bibliotekos, du- 
rys buvo atidarytos. Dabar jaučiau ją, jaučiau, kokia yra 
išsigandusi. Aš pradėjau lipti laiptais aukštyn, šaukda- 
mas jai, kad žinotų, jog ateinu. Į mane lėkė vežimėliai, 
skrido knygos. 

Atrodė, kad viskas įvyko tik vakar, Foksas stipriai 
užsimerkė, pasitrynė rankomis veidą. 

— Nugriuvau gal porą, gal daugiau kartų. Nebe- 
žinau, viskas aptraukta migla. Pagaliau aš atsidūriau 
ant stogo. O ten — tarsi uraganas. Karla stovėjo viršu- 
je, ant briaunos, ant to akmeninio bokštelio. Jos rankos 
kruvinos, akmuo po ja — irgi. Liepiau jai nejudėti. 
Nejudėk. O, Dieve, nejudėk. Ateinu tavęs nukelti. Ji 
pažiūrėjo į mane, atsipeikėjo, akimirką tas demonas 
leido jai atsipeikėti, kad pažiūrėtų į mane, patirtų visą 
tą siaubą. Karla ištarė: „Gelbėk. Prašau, Dieve, gelbėk 
mane.“ Ir nušoko žemyn. 

Leila prisitraukė kėdę prie jo ir kaip praėjusią 
naktį priglaudė jo galvą prie savo krūtinės. 

— Aš pasirodžiau per vėlai. 

— Ne tavo kaltė. 

— Viskas, ką dariau dėl jos, buvo blogai. Būtent 
tai ją ir pražudė. 

— Ne. Tai jis nužudė Karlą. 

— Ji visiškai tam nepriklausė. Karla niekada 
nebūtų patekusi į tokią padėtį, jeigu ne aš. — Foksas 
atsitraukė, kad galėtų kalbėti toliau. — Vakar naktį 
sapnavau, — pradėjo jis ir viską papasakojo. 

— Aš nežinau, ką pasakyti, — tarė Leila. — Ne- 
žinau, ką reikėtų pasakyti. Tačiau... — Ji paėmė Fokso 
ranką ir prisispaudė tarp krūtų. — Man skauda širdį. 
Kai man skauda širdį, negaliu įsivaizduoti, ką tu jauti. 

Tie, kurie žino, kas atsitiko, kurie pažįsta tave, jau sakė, 
kad tu nekaltas. Tu arba pripažinsi tai, arba ne. Jeigu 
Karla mylėjo tave, ji norėtų, kad pripažintum. Aš neži- 
nau, ar tu klydai, meluodamas jai. Ir nežinau, ar aš pri- 
imčiau viską už tiesą, jeigu pati nebūčiau to mačiusi ir 
patyrusi. Tu norėjai, kad Karla būtų izoliuota nuo viso 
šito, laikyti nuošalyje tai, ką turėjai, kuo buvai, kuo ji 
buvo, nuo to, ką turi ir kuo esi čia. Suprantu, ką reiškia, 
kai nori, kad viskas būtų savo vietoje. Tačiau jūsų pa- 
sauliai susidūrė, Foksai, ir tu negalėjai to kontroliuoti. 

— Jeigu tik būčiau elgęsis kitaip. 

— Gal ir būtum viską pakeitęs, — sutiko Lei- 
la. — Arba galiausiai vis tiek viskas būtų pasibaigę taip 
pat. Iš kur gali žinoti? Aš ne Karla, Foksai. Ir, patinka 
tau ar ne, mudu kartu išgyvename tai, kas vyksta Slė- 
nyje. Dabar ne tu vienas renkiesi išeitį. 

— Aš mačiau per daug mirčių, Leila. Per daug 
kraujo ir skausmo. Žinau, kad ateityje jų bus dar dau- 
giau, ir žinau, kad mes visi padarysime, ką galėsime, ką 
tik reikės. Tačiau nežinau, ar pajėgsiu išgyventi, jeigu 
neteksiu tavęs. 

Dabar Fokso liūdesys užgulė jos širdį. Nepakelia- 
ma jo sielvarto našta. 

— Mes rasime būdą. Tu visada tuo tikėjai. Ir 
mane įtikinai. Nagi. Dabar eik į viršų, į lovą. Be kalbų. 

Meilikaudama, zyzdama, Leila užsitempė jį į 
viršų ir paguldė į lovą. Foksas buvo toks išsekęs, kad 
nesiginčijo, net nelaidė dviprasmiškų sąmojų, kai ji 
nurenginėjo ir rūpestingai apklostė. Įsitikinusi, kad 
jis užmigo, Leila nubėgo žemyn užrakinti kontoros ir 
paskui vėl grįžo į viršų paskambinti Kelui ir paprašyti, 
kad ateitų. 

Kelui įėjus pro užpakalines duris, Leila prisispau- 
dė prie lūpų pirštą: 

“ — Jis miega. Buvo sunki naktis ir diena. Koš- 
maras, — pridūrė ji ir mostelėjo, kviesdama jį į virtu- 
vę, — kuriame aš susiliejau su Karla. 

— O. Šūdas. 

Leila įpylė kavos neklausdama, ar jis norėtų. 

— Foksas man papasakojo apie ją, tačiau neiš- 
vengė didelių pastangų ir skausmo. Dabar jis nusika- 
rmavęs. 

— Vis dėlto geriau, kad išsipasakojo tau. Foksui 
būna nelengva, kai reikia ką nors nešiotis užgniaužus 
širdyje. — Kelas gurkštelėjo kavos, padėjo puodelį ir 
suraukė kaktą. — Kaip ta kava čia atsidūrė? 

— Jis nupirko man kavos aparatą. 

Kelas susijuokė. 

— Jis atsigaus, Leila. Kartais jam taip būna. Ne- 
dažnai, bet kai kerta, kerta skaudžiai. 

— Jis kaltina save, o tai kvaila, — Leila tarstelėjo 
taip greitai, kad Kelas net nustebo. — Tačiau jis mylėjo 
ją, todėl ir negali kitaip jaustis. Sakė, kad puolė ieškoti 
jos, vos išgirdęs, kad Karla išvažiavo iš ūkio. Tu apdegei 
gelbėdamas žmones — vaikus — iš degančio namo, 
kažkoks vyras šaudė mieste, tas kalės vaikas Naperis 
puolė su beisbolo lazda, ir Foksas jaudinosi, kad ne- 
galėjo sulaikyti Karlos ant to bokšto. 

— Kai ko jis turbūt nepasakė tau, jei klystu, su- 
stabdyk. Foksas taip pat buvo apdegęs, ne taip baisiai 
kaip aš, visgi buvo. Kai jam paskambino mama, išlėkė, 
nelaukdamas manęs su Geidžu. Pakeliui spyrė Prokte- 
riui, — tam, kuris turėjo šautuvą, — tiesiai į kiaušus, 
numetė šautuvą Geidžui ir lėkė tolyn. Dar trinktelėjo 

vienam iš tų dviejų berniūkščių, prievartavusių mote- 
riškę ant šaligatvio. Aš nutvėriau antrąjį, todėl užtru- 
kau. Ir dar buvo Naperis. Jis gerokai užvežė ta lazda. 
Foksui lūžo ranka. 

— O, Dieve. 

— Geidžas įsiveržė kaip taranas, ir Foksas vėl 
metėsi į priekį. Tik dviese įstengėme sudoroti Nape- 
rį. Kai mes pasiekėme senąją biblioteką, Foksas jau 
lėkė laiptais aukštyn. O ten virė pragaras. Ir mes pa- 
vėlavome. Karla nušoko, po perkūnais, ji nėrė nuo tos 
briaunos, mums vos užlėkus ant stogo. Jau maniau, kad 
Foksas ners iš paskos. Jis buvo kruvinas nuo visų muš- 
tynių, nuo tų knygų, kurios šaudė į jį tarsi strėlės, ir dar 
Dievas žino nuo ko. Jis negalėjo nieko padaryti. Foksas 
tai žino. Tačiau kartais tie prisiminimai sugriebia jį ir 
labai rimtai sugniaužia. 

— Jeigu ji būtų tikėjusi, pasitikėjusi juo ir dariusi, 
kaip Foksas liepė, — kaip ir žadėjo jam, — Karla būtų 
gyva. 

Kelas į ją įbedė ramias pilkas akis. 

— Teisingai. Būtent taip. 

— Bet Foksas jos nekaltina. 

— Mirusįjį sunkiau kaltinti. 

— Aš taip nemanau, bent jau dabar. Jeigu Karla 
tikrai būtų jį mylėjusi, tikėjusi juo, kad tesėtų savo pa- 
žadą, tik tiek — kad tesėtų pažadą, Foksui nebūtų rei- 
kėję rizikuoti savo gyvybe, stengiantis ją išgelbėti. Aš 
nepasakiau jam šito ir velniškai stengsiuosi nepasakyti. 
Tačiau dabar, kai ištariau tai garsiai, jaučiuosi geriau. 

— Aš išpoškinau tai garsiai ir tiesiai jam į akis. Ir 
man pasidarė lengviau, tačiau neatrodė, kad ir Foksas 
taip pat pasijustų. 

Leila linktelėjo. 

— Ir dar kai kas. Kodėl Karla? Ji nepriklausė šiam 
miesteliui, bet buvo aiškiai paveikta tą pačią minutę. 
Taip stipriai, kad turėjo nusižudyti. 

— Taip yra buvę ir anksčiau. Dažniausiai nuken- 
čia žmonės, kurie gyvena Slėnyje, tačiau ir pašaliniai 
patenka į tas pinkles. 

— Guldau galvą, kad daugelis tapo aukomis to, 
kuris buvo paveiktas. Tačiau žiūrėk: moteris, kurią myli 
vienas jūsų, iš karto buvo pagriebta. Štai kas man ne- 
duoda ramybės, Kelai, ir aš nesuprantu, kodėl Foksas 
išgirdo jos šauksmą, kaip Karla sugebėjo šauktis pagal- 
bos, kaip sugebėjo išlaukti, kol jis atlėkė ant stogo, kad 
pamatytų, kaip ji nušoka. 

— Ką tu nori pasakyti? 

— Ir pati nežinau. Tačiau gal vertėtų Sibilei pa- 
tyrinėti Karlos genealoginį medį. O jeigu ji susijusi? 
O jeigu Karla priklausė vienam iš mūsų iškraipytų 
giminės medžių? 

— Ir Foksas tiesiog atsitiktinai ją įsimylėjo? 

— Būtent. Nemanau, kad tai buvo atsitiktinumas. 
Kelai, ar buvai kada nors įsimylėjęs, rimtai įsimylėjęs 
ką nors iki Kvin? 

— Ne. — Jis atsakė nesvyruodamas, paskui mąs- 
liai gurkštelėjo kavos. — Galiu pasakyti, kad ir Geidžas 
nebuvo. 

— Jis pasinaudoja jausmais, — padarė išvadą 
Leila. — Argi rasi geresnį būdą įskaudinti, kaip pasi- 
naudoti meile ir nukreipti ją prieš vieną iš jūsų? Tiesiog 
Įbeda ją kaip peilį į širdį ir gręžia? Nemanau, kad Karla 
buvo paprasčiausiai paveikta, Kelai. Manau, kad ji buvo 
parinkta. 

Tą vakarą jie skaitė, ir pirmą kartą per tiek mėne- 
sių po šitiek puslapių Ana parašė apie Gilą ir Tvisą. 


Dabar nauji metai. Tai, kas buvo, perėjo į tai, 
kas yra ir kas gali būti. Gilas prašė, kad lauk- 
čiau iki naujųjų ir tada užrašyčiau, kas įvyko 
senaisiais. Ar tokie laiko pasikeitimai iš tikrųjų 
padaro skydus, užtveriančius tamsą? 

Jis išsiuntė mane kitur, kai dar nejaučiau 
gimdymo skausmų. Jeigu būčiau šalia, Gilas 
negalėtų daryti, ką nusprendęs Man gėda 
prisipažinti, kad verkiau, netgi maldavau, 
kad galėjau pakenkti jam savo ašaromis ir 
prašymais. Tai jo neveikė, bet jis ir neišsiuntė 
manęs verkiančios. Tiesiog nubraukė pirštais 
ašaras ir garantavo, kad, dievams leidus, mudu 
vel surasime vienas kitą. 

Argi man tuo metu rūpėjo dievai su visais 
Jų nurodymais, permainingomis brigimtimis ir 
šaltomis širdimis? Tačiau mylimasis buvo ba- 
sižadėjęs jiems dar iki manęs, tad aš negalėjau 
varžytis su diėvais. Jis turėjo savo darbą, savo 
kovą, 0 aš — tada jis uždėjo ranką ant mano 
pilvo ir jame bręstančių gyvybių — turėjau 
savo. Jeigu nebūtų manęs, jo darbas nereikštų 
nieko, o karas būtų pralaimėtas. 

Aš balikau jį neverkdama, tik pabučiavau, 
o mūsų sūneliai krutėjo tarb mudviejų. Aš iš- 
ėjau su savo busseserės vyru, palikdama my- 
limąjį, trobelę, akmenį. Išėjau šiltą birželio 

naktį, o nueinant jis šūktelėjo man bpavymui 
šiuos žodžius. 

— Tai ne mirtis. 

Pusseserės namai buvo pilni gerumo, tokio 
gerumo, apie kurį rašiau kituose puslapiuose. 
Jie priėmė mane, saugojo mano paslaptį net- 
gi tada, kai tas atėjo. Žvėris, tamsioji Jėga. 
Tvisas. Aš gulėjau, abimta baimės ir skausmų, 
lovelėje jų namelio palėpėje. Kai mano sūneliai 
pradėjo skverbtis į pasaulį, jis atėjo, absimetęs 
ŽmMmogumi. 

Jutau, kaip jis užgulė mano širdį. Jutau, 
kaip jo pirštai slysta ber orą, ieškodami manęs, 
kaip kad vanagas ieško kiškelio. Visgi Jis ne- 
rado manęs. Kai pusseserės vyras nesusidėjo su 
Juo, basiėmęs deglą ir absisiautęs neapykanta, 
išėjo pakeliui pas mano mylimąjį, į trobelę, prie 
akmens, jutau jo įsiūtį. Manau, kad jutau, kaip 
Jis sutriko. Čia jis neturėjo jokios galios. 

O Flečeris, mielasis Flečeris išvengė to, kas 
turėjo nutikti prie pagoniškojo akmens. 

Tai įvyks šią naktų. Supratau iš pirmo 
skausmo. Pabaiga, kuri nebuvo pabaiga, ir 
pradžia. Jos susijungė, kaib norėjo Gilas, kaip 
Jis troško. Tegul tas demonas mano, kad tai jo 
darbas, jo valia, tačiau ne kas kitas, o Gilas 
pasuko raktą. Gilas, kuris sumokės už tai, kad 
atrakino sbyną. 

Mano mieloji pusseserė nuprausė man 
veidą. Mes negalėjome pasikviesti pribuvėjos 
ar mano motinos, kurios ilgėjausi. Ne mano 

mylimasis vaikščiojo kambaryje apačioje, o Fle- 
čeris, toks tvirtas, atsidavęs. Kai suėmė tokie 
skausmai, kad nebegalėjau sulaikyti riksmų, tš- 
vydau savo mylimąjį, stovintį prie to akmens. 
Tamsoje išvydau deglus. Regėjau viską, kas ten 
dėjosi. 

Ar čia buvo gimdymo sukelti kliedesiai ar 
mano menka galia? Manau, ir viena, ir kita, 
pirmasis sustiprinantis antrąjį. Jis žinojo, 
kad aš čia. Meldžiuosi, kad tai būtų ne pa- 
prasčiausias geliančios širdies troškimas, bet 
teisybė. Gilas žinojo, kad aš buvau su juo, nes 
girdėjau, kaib jo mintys pasiekė mane ir vieną 
palaimingą akimirką palietė. 

Mano meile, būk atsargus, būk stiprus. 

Jis turėjo tą beliotrobo amuletą, 0 tie rau- 
doni lašeliai žvilgėjo nuo jo užsidegimo ir nuo 
artėjančių deglų. 

Prisimenu žodžius, kuriuos Gilas basakė 
man, kai užkerėjo tą akmenį. 

Mūsų kraujas, to padaro kraujas, jų krau- 
Jas. Vienas už tris. Trys viename. 

Dabar aš stūmiau, stūmiau per skausmus, 
per kraują, grumdamasi savo kovoje už gyve- 
nimą. Mačiau veidus tų, kurie buvo j0 atėję. Ir 
stelojausi dėl to, kas buvo ir bus jiems badaryta. 
Girdėjau, kaip jaunoji Estera Dyl prakeikė jį 
ir mane. O aš vis Hek stūmiau, stūmiau. Prą- 
kaituodama, kraujuodama ir pusiau bamišusi 
nuo viso to. Aš stebėjau, kaip fi bėgo, kai Gilas 
Ją išlaisvino. 

Mačiau demoną žmogaus akyse, taip bat 
vyrų ir moterų neabykantą, kurie nešė to ba- 
daro brakeikimą kaib marą. 

Mano mylimojo galia pasireiškė liebsna. Jo 
pasiaukojimas virto ugnimi ir šviesa, ir krauju, 
kurie Runkuliavo aplink tą akmenį. Mūsų pir- 
masis sūnus gimė, kai ta šviesa mane apakino. 
Kai mano klyksmai sklido kartu su prakeiktųjų 
klyksmais. 

Kai ta ugnis liebsnojo, kai svilino žemę, 
mano sūnus išleido pirmąjį riksmą. Jame ir 
Jo gimusių brolių klyksme aš girdėjau viltį. 
Girdėjau meilę. 


— Tai patvirtina daugybę dalykų, kuriuos mes 
žinojome, — pasakė Kelas, kai Kvin užvertė dieno- 
raštį. — Ir iškyla daugiau klausimų. Anos gimdymas 
ir Dento susidūrimas su TIvisu negali būti atsitiktinu- 
mas. 

— Gyvybės jėga. Nekaltos gyvybės. — Sibilė pra- 
dėjo lenkti pirštus: — Mistinis gyvenimas. Skausmas 
ir kraujas — Anos, Dento, demono, žmonių, kuriuos 
atsivedė Ivisas. Įdomu ir tai, kad Tvisas atėjo į namelį, 
kur Ana buvo pasislėpusi, ir nieko nepešė. Netgi tada 
jis negalėjo užkrėsti tame namelyje ar tame krašte bu- 
vusių Žmonių. 

— Dentas turėjo tuo pasirūpinti, ar ne? — Leila 
pareiškė savo nuomonę. — Jis nebūtų išsiuntęs Anos 
ten, kur ji nebūtų saugi. Ji ir jųdviejų sūnūs. — Ji žvilg- 
telėjo į Foksą. — Ir tiems, kurie atėjo į pasaulį vėliau. 

— Ji žinojo, kas atsitiks. — Kadangi Fokso ne- 
traukė nei alus, nei vynas, netgi kokakola, jis gėrė 

vandenį. — Ana žinojo, kad visi, kurie buvo ten, kai 
Dentas žengė lemtingąjį žingsnį, žuvo. Buvo paaukoti. 

— Kam krenta kaltė? — paklausė Geidžas. — Jų 
ten nebūtų, jeigu Tvisas nebūtų jų atvijęs. O jeigu Den- 
tas nebūtų to ėmęsis, jie būtų sudeginę jį. 

— Vis tiek jie buvo nekalti žmonės. Tačiau, — 
tęsė Sibilė, neleisdama jam ginčytis, — dėl daug ko su 
tavimi sutinku. Galime pasakyti, kad jeigu Gilas būtų 
nieko nedaręs arba tai, ką jis darė, būtų nepavykę, tada 
tas užkratas būtų tik sustiprėjęs, ir galų gale visi būtų 
užmušę vienas kitą ir pašėrę tą žvėrį. Ana pripažino tai. 
Aišku, ir aš pripažįstu. 

— Ji minėjo heliotropą. — Kvin pakėlė savo 
seniai užmirštą vyno taurę. — Trys viename, vienas 
dėl trijų — labai paprasta. Trys to akmens gabaliukai 
kiekvienam. Ir vėlgi — vienas susideda iš trijų. 

— Kraujas. — Sibilė nužvelgė trijų vyrų vei- 
dus. — Jis paminėjo kraują. Ar bandėte panaudoti savo 
kraują? Savo maišytą kraują? 

— Mes ne tokie kvaili. — Geidžas sudribo kėdė- 
je. — Ne kartą bandėme. 

— Mes — ne. — Leila pakėlė pečius. — To pa- 
daro, mūsų, jų. Mes — Kvin, Sibilė ir aš — turime 
to padaro kraujo. Foksas, Kelas ir Geidžas — tai yra 
„mūsų kraujo“ dalis. Rodos, jeigu sudėsim visus krū- 
von, gausim „jų“ kraują. 

— Logiška, protinga ir šiek tiek bjauru, — padarė 
išvadą Kvin. — Pamėginkime. 

— Tik ne šį vakarą. — Sibilė mostelėjo, nutup- 
dydama Kvin atgal į kėdę. — Taip paprastai nešokama 
į kraujo nuleidimą. Netgi šitie trys, būdami dešimt- 
mečiai, žinojo, kad tam reikalingas ritualas. Palaukite, 

kol aš truputėlį patyrinėsiu. Jeigu pradėsiu kraujuoti, 
nenoriu tuščiai iššvaistyti jo arba dar blogiau — prisi- 
šaukti nelabojo. 

— Gera mintis. — Kvin vėl įsitaisė kėdėje. — 
Labai gera mintis. Bet, Jėzau, kaip sunku šitaip nieko 
nedaryti. Jau penkios dienos praėjo, kaip piktoji dvasia 
vėl išniro į areną. 

— Ne taip daug, — sausai tarstelėjo Geidžas, — 
kai jau išlaukta du kartus po septynerius metus. 

— Jis išliejo daug syvų: sukėlė gaisrą ūkyje, pavei- 
kė Bloką. — Kelas pažiūrėjo į priekinį langą, už kurio 
tvyrojo tamsa. — Jis ir vėl kaupia energiją. Kuo ilgiau 
tai truks, tuo stipriau išsilies ant mūsų. 

— Šitaip pradžiugintas aš dingstu. — Geidžas 
pakilo. — Kas nors praneškite, kai prireiks persipjauti 
riešą. 

— Atsiųsiu tau žinutę. — Ir Sibilė pakilo. — Lai- 
kas tyrinėjimams. Rytoj pamatysiu visus jus, gražuoliai, 
O'Delų namuose. Labai lauksiu tos akimirkos, — pri- 
dūrė ji ir, praeidama pro Foksą, brūkštelėjo jo petį. 

— Kelai, man reikia, kad pažiūrėtum skrudintuvą. 

Suraukęs antakius Kelas dirstelėjo į Kvin. 

— Skrudintuvą? Kodėl? 

— Kažkas atsitiko. — Ji nesuprato, kaip toks pro- 
tingas vyras galėjo būti toks bukas. Negi pats nemato, 
kad laikas kraustytis iš to kambario, kad bent minutėlę 
Leila ir Foksas pabūtų kartu? Ji griebė jį už rankos, 
trūktelėjo ir pavartė akis. — Eikš, apžiūrėk tą daiktą. 

— Ko gero, ir aš kilsiuų, — pasakė Foksas, kai 
jiedu liko vieni. 

— Kodėl nepasilieki? Mums nebūtina... Galime 


paprasčiausiai miegoti. 

— Ar taip prastai atrodau? 

— Atrodai dar šiek tiek pavargęs. 

— Taip būna ir kai persimiegi. 

Ir liūdnas, pagalvojo Leila. Ji pastebėjo, kad jo 
akys buvo miglotos, netgi kai šypsojosi. 

— Galime kur nors nueiti. Žinau tokį gerą barą 
už upės. 

Foksas suėmė jos veidą, pabučiavo į lūpas. 

— Šiandien aš prastas kompanionas, Leila, netgi 
sau. Eisiu namo ir šiek tiek padirbėsiu. Reikia padengti 
sąskaitas. Tačiau dėkoju už pasiūlymą. Rytoj užvažiuo- 
siu tavęs paimti. 

— Jeigu apsigalvotum, paskambink. 

Tačiau jis nepaskambino, ir Leila praleido nera- 
mią naktį, rūpindamasi juo, nenustygdama. Kas, jeigu 
jį vėl aplankys košmaras, o jos nebus šalia, kad padėtų 
ištverti? 

Betgi per tuos praėjusius dvidešimt metų jam 
kažkaip pavyko susitvarkyti su daug sunkesniais daly- 
kais negu košmarai, o jos tuo metu dar nebuvo. 

Tačiau Foksas buvo kaip nesavas. Ji apsivertė lo- 
voje, įbedė akis į lubas. Jis buvo ne Foksas. Tas sapnas, 
prisiminimai, pasakojimai apie Karlą — viskas tiesiog 
užgesino šviesą jo viduje. Nuraminimas, pyktis, supra- 
timas, poilsis. Nė vienas jų nesugrąžino tos šviesos. Kai 
ji vėl įsižiebs, — nes ji turėjo tikėti, kad taip ir bus, — 
ar Leila ir vėl užslopins ją, kai išreikš savo mintis apie 
Karlos ryšį? Jeigu jos mintys pasitvirtins, ar dėl to jis 
jausis blogiau? 

Kadangi mintys ir nerimas nesiliovė suktis, Leila 
išlipo iš lovos. Apačioje ji pasiruošė puodelį Sibilės 
arbatos ir nusinešė viršun į darbo kambarį. Namas 

miegojo. Ji pasirinko reikiamas spalvotas korteles, ant 
kurių turėjo užsirašyti pagrindinius žodžius ir frazes, 
kuriuos prisiminė iš skaityto dienoraščio. Nagrinėjo 
schemas, grafikus, žemėlapį, vildamasi, kad nušvis ko- 
kia nors nauja mintis. 

Pažiūrėjusi į Sibilės užrašus, susiraukė, tačiau 
netgi išdirbusi drauge šitiek savaičių, ji nesugebėjo 
iššifruoti tos keistos stenografijos, kurią Kvin vadino 
„Sibilės greitraščiu“. Nors jau papasakojo abiem drau- 
gėms visas detales, dabar Leila užrašė kompiuteryje 
Fokso sapną ir detaliau Karlos mirtį. 

Kurį laiką Leila paprasčiausiai žiūrėjo pro langą, 
tačiau naktis buvo nebyli. Kai ji vėl grįžo į lovą, paga- 
liau užmigo, grįžo ir jos sapnai. 


FOKSAS ŽINOJO, KAIP BŪNA, KAI GALVOJI VIENA, O 
darai kita. Galų gale jo profesija nelabai skyrėsi nuo 
Geidžo. Teisininko darbas ir lošimas turėjo daug ben- 
dra. Tiek kartų jam teko prisiklijuoti tam tikrą veido 
išraišką prieš teisėją, prisiekusiuosius, klientą, nesutin- 
kant su teisiamojo gynėju, ir neparodyti, kas slypėjo jo 
širdyje, galvoje. 

Kai jiedu su Leila atvažiavo, ten jau buvo jo brolis 
Ridžas su šeima ir Sperou su savo vyruku. Lengva nu- 
kreipti dėmesį, kai namie šitiek daug žmonių. 

Taigi jis supažindino visus su Leila, pakuteno 
savo sūnėną. Tada paerzino Sperou ir pritūpė prie se- 
sers vyruko, kuris gyveno jos namuose, buvo vegetaras, 
grojo koncertina ir jautė aistrą beisbolui. 

Kadangi Leila atrodė užsiėmusi ir Foksas jautė, 

kaip ji stengėsi išsklaidyti slogią nuotaiką, jis nuslinko 
į virtuvę. 

— Mmm, kaip kvepia ta sojų varškė. — Jis priėjo 
prie motinos, kuri stovėjo nusisukusi į viryklę, ir ją ap- 
kabino. — Kas dar įtraukta į meniu? 

— Visi tavo mėgstami valgiai. 

— Tu labai išradinga. 

— Jeigu nebūčiau tokia, kažin kaip būčiau per- 
davusi tau tą bruožą? — Mama atsisuko, kaip įprasta, 
pabučiavo jį keturis kartus ir suraukė kaktą. — Kas 
atsitiko? 

— Nieko. Ilgai dirbau, tik tiek. 

Kažkas įkalbėjo Sperou atsinešti smuiką iš muzi- 
kos kambario, tad Foksas pasinaudojo proga ir šokdino 
mamą. Jis žinojo, kad jos neapšausi, tačiau bent atstos 
nuo jo. 

— Kur tėtis? 

— Vyno rūsyje. — Išpūstas pavadinimas: rūsyje 
tebuvo kampas, kur jie laikė namuose pagamintą vy- 
ną. — Aš padariau tą gėrimą su kiaušinio tryniu ir 
cukrumi. 

— Dar ne viskas prarasta. 

Kai Leila įėjo, Foksas dailiai išlenkė mamą. 

— Pamaniau, gal galiu būti kuo nors naudinga. 

— O, taip. — Džo atsitiesė, paplekšnojo Foksui 
skruostą. — Ką tu žinai apie artišokus? — paklausė ji 
Leilos. 

— Jie — daržovės. 

Džo vylingai nusišypsojo, užrietė pirštą. 

— Eime į mano saloną. 

Įsitraukus į darbą, Leilai iš karto pasidarė geriau 
ir pasijuto visiškai kaip namuose, kai Brajanas O“Delas 

padavė jai taurę obuolių vyno ir dar pridėjo bučkį į 
skruostą. 

Žmonės nenustygo vietoje, zujo pirmyn atgal. Si- 
bilė prisistatė su miniatiūriniu kiškiakopūsčiu rankoje, 
Kelas — su Brajano mėgstamo šešių skardinėlių alaus 
komplektu. Virtuvėje skambėjo kalbos, o gretimame 
kambaryje — muzika. Ji pamatė Sperou, kuri tikrai 
buvo verta savo vardo* — tokia linksma, nerūpestinga: 
ji vedėsi sūnėną į lauką, kur tas galėtų pavaikyti viščiu- 
kus. Ir Ridžą svajingomis akimis ir didelėmis ranko- 
mis, bemėtantį berniuką aukštyn. 

Laimingi namai, galvojo Leila, klausydamasi pro 
langus atsklindančio berniukų kvatojimo ir riksmo. 
Netgi Ana rado čia šiek tiek laimės. 

— Ar nežinai, kas atsitiko Foksui? — tyliai pa- 
klausė Džo. Ji ir Leila darbavosi šalia. 

— Žinau. 

— Gal gali pasakyti? 

Leila apsidairė. Foksas vėl buvo išėjęs. Jis negali 
nustygti vietoje, pagalvojo ji. Kol kas negali. 

— Jis papasakojo man apie Karlą. Kažkas primi- 
nė jam, prislėgė, todėl ir pasisakė. 

Džo nieko nepasakė, tik linktelėjo ir toliau ruošė 
daržoves. 

— Foksas ją labai mylėjo. 

— Taip. Žinau. 

— Gerai, kad žinai, kad supranti viską. Gerai, kad 
jis pasakė tau, kad galėjo papasakoti. Ji suteikė laimės, o 
paskui sudaužė jo širdį. Jeigu ir būtų gyva, kitaip būtų 


ją sudaužiusi. 


* Angl. sparrow — žvirblis. 

— Nesuprantu, ką norite pasakyti. 

Džo pažiūrėjo į ją. 

— Karla niekada, niekada nebūtų supratusi jo, 
tikrai ne viską ir ne visa, ką jis turėjo savyje. Ji niekada 
nebūtų priėmusi Fokso tokio, koks yra. O tu? 

Nespėjus Leilai atsakyti, virtuvėn įvirto Foksas, ant 
kurio nugaros kaip beždžionėlė buvo prilipęs berniukas. 

— Kas nors nuimkite šitą padarą nuo manęs! 

Į virtuvę sugužėjo daugiau žmonių, daugiau gėri- 
mo buvo pilstoma. Visų pirštai krypo į pailgą, ant tvir- 
to stalo padėtą užkandžių lėkštę. Į šį triukšmą įsiliejo 
Seidžė, atsivesdama už rankos dailią brunetę geromis, 
šviesiai rudomis akimis, kuri turėjo būti Paula. 

— Ir aš noriu šito. — Seidžė prisipylė pilną taurę 
vyno. — Paula negers. — Mergina džiugiai, svaigiai 
nusijuokė. — Mes laukiamės kūdikio. 

Vis dar juokdamasi, ji atsigręžė į Paulą, kuri pa- 
lietė draugės veidą. Jos pasibučiavo senojo trobesio 
virtuvėje, o aplinkui pasipylė sveikinimai. 

— Mes laukiamės kūdikio, — pakartojo Seidžė 
ir atsisuko į Foksą. — Puiku. — Ji puolė jam į glė- 
bį. — Mama. — Ji metėsi prie motinos, paskui — prie 
tėvo, sesės ir brolio, o Foksas stovėjo apsvaigęs. 

Leila žiūrėjo, kaip Paula įveikė jaudulį. Ji palietė 
Fokso veidą lygiai taip pat, kaip ir Seidžės. 

— Ačiū. — Paula prisiglaudė prie jo skruos- 
to. — Ačiū, Foksai. 

Leila pamatė, kaip jo akys nušvito. Kaip pradingo 
liūdesys, kaip jo vietoje švystelėjo džiaugsmas. Stebint, 
kaip jis pabučiavo Paulą, paskui apglėbė ranka seserį, 
ir akimirką visi trys stovėjo tarsi susijungę, Leilos akys 
sudrėko. 

Tada prieš akis išniro Džo. Ji pabučiavo Leilą į 
kaktą, į vieną skruostą, į kitą ir švelniai į lūpas. 
— Tu ką tik atsakei į mano klausimą. 


PO SAVAITGALIO VĖL ATĖJO DARBO SAVAITĖ, O 
Slėnyje vis dar buvo ramu. Lietūs plovė dangų, atkak- 
liai laikydami žemesnę temperatūrą, negu dauguma 
tikėjosi balandžio mėnesį. Tačiau ūkininkai arė Žemę, 
svogūnėliai iššovė žiedus. Už Fokso kontoros auganti 
tulpinė magnolija pasipuošė rausvomis taurėmis, o 
daigai, kurie vėliau pavirs geltonomis ir raudonomis 
tulpėmis, liūliavo lengvame vėjelyje. Palei visą Cen- 
trinę gatvę Bredfordo veislės kriaušės švytėjo nusėtos 
pumpurais ir žiedeliais. Švytėjo ir langai, nes krautu- 
vininkai ir namų savininkai nušveitė žiemos dulsvumą. 
Kai lietūs praplaukė, miestelis, kurį Foksas mylėjo, kaip 
brangakmenis spindėjo kalnų papėdėje. 

Jau seniai norėjo saulėtos dienos. Pasinaudoda- 
mas tokia proga, jis ištempė Leilą iš už rašomojo stalo. 

— Keliaujame. 

— Aš kaip tik... 

— Galėsi daryti tą „kaip tik“, kai grįšime. Aš pa- 
žiūrėjau į kalendorių — tuščia. Ar matei, kas vyksta 
lauke? Tą keistą, nepažįstamą šviesą? Ji vadinama saule. 
Eime bent kiek joje pasimaudyti. 

Foksas išsprendė šitą reikalą, nutempdamas ją 
prie durų, paskui pro duris, ir pats jas užrakino. 

— Kas įlindo į tave? 

— Seksas ir beisbolas. Jaunuolio pavasariniai 
įgeidžiai. 

Kai prisimerkusi Leila atsigręžė, jos plaukų galiu- 
kai šokčiojo vėjelyje. 

— Tu neketini užsiimti seksu ir/ar žaisti beisbolą 
trečiadienio vidurdienį. 

— Tada, jaučiu, teks nusileisti iki pasivaikščio- 
jimo. Po poros savaičių galėsime užsiimti rimta sodi- 
ninkyste. 

— Tu sodininkauji? 

— Šitas vaikinukas kilęs iš ūkio. Aš paruošiu va- 
zonus priešais kontorą. Aš sodinu, o ponia H neprašyta 
patarinėja. 

— Garantuoju, kad ir aš galiu patarinėti. 

— To ir tikiuosi. Jūs, mergužėlės, galėtumėte pa- 
sidaryti gražų plotelį už'savo namo kokiai daržovei ar 
žolelei, o nuo gatvės pusės — kelias gėlių lysveles. 

— Tikrai? 

Foksas paėmė už rankos ir vedėsi, švytruodamas ją. 

— Nemėgsti teptis rankučių? 

— Galėčiau pamėgti. Visiškai neturiu sodinin- 
kavimo patirties. Mama truputį krapštinėdavosi, o aš 
turėjau porą kambarinių augalų bute. 

— Tau puikiai sektųsi. Spalvos, formos, tonai, 
struktūra. Smagu daryti tai, kas patinka. — Jis pasu- 
ko nuo šaligatvio prie pastato, kuriame anksčiau buvo 
dovanų parduotuvė. Vitrina tebebuvo tuščia. Slegiantis 
vaizdas. 

— Atrodo apleistas, — nusprendė Leila. 

— Taip, atrodo. Bet nereiškia, kad toks ir turi 
likti. 

Leila išpūtė akis, kai jis išsitraukė raktus ir atraki- 
no paradines duris. 

— Ką darai? 

— Rodau tau galimybes. — Įėjęs įjungė šviesas. 

Kaip ir daugumoje Centrinės gatvės pastatų, kur 
dabar buvo įsikūrę verslininkai, anksčiau čia buvo gy- 
venama. Įėjimas platus, senos medinės grindys švarios 
ir tuščios. Šone rietėsi laiptai, tvirti turėklai nugludinti 
kelių kartų rankomis. Tiesiai prieš akis atviros durys 
vedė į dar tris išsirikiavusius kambarius. Viduriniajame 
buvo užpakalinės durys į tvarkingą dengtą verandą, 
už kurios matėsi siauras kiemo rėželis, kur žiedus jau 
krovė lelija. 

— Negalėjai nė įsivaizduoti, kad čia šitaip bū- 
ta. — Leila brūkštelėjo per laiptų turėklą. — Dovanų 
parduotuvė. Telikusios kelios lentynos ir žymės ant 
sienos, kur kažkas kabėjo. 

— Man patinka tušti pastatai — dėl jų galimybės. 
Šis turi jų daugybę. Pamatas tvirtas, gera vandentie- 
kio sistema, — ir ta, ir elektros sistema atitinka visus 
reikalavimus, — pati vieta, apšvietimas, doras namo 
savininkas. Ir erdvus. Dovanų parduotuvė antrą aukštą 
naudojo prekėms sandėliuoti ir kabinetams. Ko gero, 
puikus sumanymas. Jeigu leisi pirkėjams laipioti aukš- 
tyn žemyn, paskui tik ir lauk, kada jie suklups ir paduos 
tave į teismą. 

— Čia kalba advokatas. 

— Tereikia užlyginti skyles, perdažyti. Medinės 
dalys puikios. — Jis brūkštelėjo ranka per vieną rėm- 
juostę. — Originalas. Kažkas padarė prieš kokį porą 
šimtų metų. Suteikia charakterio, atiduoda pagarbą 
istorijai. Ką tu manai? 

— Apie medines detales? Nepaprastos. 

— Apie šią vietą. 

— Na... — Leila lėtai vaikštinėjo, kaip žmonės 

vaikštinėja tuščiuose pastatuose. — Šviesus, erdvus, 
gerai išlaikytas, ir grindys sugirgžda, prisidėdamos prie 
tavo minėto charakterio. 

— Tokioje vietoje galėtum daug ką nuveikti. 

Ji žaibiškai atsisuko į Foksą. 

— Galėčiau? 

— Nuomos kaina prieinama. Pastato vieta tin- 
kama. Daug erdvės. Gale yra užtektinai vietos, kad 
atitvertum užuolaida porą persirengimo kambarių. 
Reikėtų lentynų, stovų, ant kurių, manau, kabinami 
drabužiai. — Foksas dairėsi, sukišęs nykščius į prieki- 
nes kišenes. — Aš kaip tik žinau porą nagingų vyrukų, 
kurie galėtų pasidarbuoti. 

— Tu siūlai atidaryti man parduotuvę čia? 

— Darytum tai, kas tau sekasi. Miestelyje nėra 
nieko panašaus. Nerasi nieko panašaus už mylių. Leila, 
tu galėtum kai ką nuveikti čia. 

— Foksai, tai tiesiog... negali būti nė kalbos. 

— Kodėl? 

— Nes aš... — Reikia viską apskaičiuoti, pagalvo- 
jo ji. — Aš niekada neišgalėčiau, net jeigu... 

— Tam ir yra verslo paskolos. 

— Aš niekada rimtai nesusimąsčiau apie savo 
salono atidarymą, na, iš tikrųjų, jau daugelį metų ne- 
galvojau. Nežinau nė nuo ko reikėtų pradėti, jeigu 
sumanyčiau imtis. Dėl Dievo, Foksai, aš nežinau, kas 
bus rytoj, ką jau kalbėti apie tai, kas bus po mėnesio. 
Po pusės metų. 

— Bet ko tu nori šiandien? — Jis priėjo prie 
Leilos. — Aš žinau, ko noriu. Aš noriu tavęs. Noriu, 
kad būtum laiminga. Noriu, kad būtum laiminga čia, 
su manimi. Džimas Hokinsas išnuomos tau namą, o 

tau nekils sunkumų gauti pradinę paskolą. Aš kalbėjau 
su Džo banke... 

— Tu pasakei jiems? Apie tai? Apie mane? 

— Jokių tikslių detalių. Tik bendrais bruožais. 
Apytiksliai, ko tau reikėtų pradžiai, kuo reikėtų pasi- 
rūpinti, licencijos kainą. Turiu parengęs segtuvą. Tau 
patinka segtuvai, todėl ir sudėjau viską į vieną. 

— Nepasitaręs su manimi. 

— Aš viską parengiau, kad galėčiau patarti, o tu 
turėtum kažką apčiuopiamo, kai viską apgalvosi. 

Leila nuėjo į šalį. 

— Tu neturėjai to daryti. 

— Aš visada šitaip darau. Ir... — Foksas švystelėjo 
ranką, — ...ir tu šitaip darai. Tik nesakyk, kad mielai 
užsiimsi kanceliarija visą likusį savo gyvenimą. 

— Ne, nesakysiu šito. — Ji atsisuko. — Neketinu 
sakyti, kad nersiu stačia galva į verslą. Pirmiausia, neži- 
nau, ar noriu tokiame miestelyje, kurio galbūt po kelių 
mėnesių neliks ant žemės paviršiaus. O jeigu norėsiu 
savo verslo, nesvarsčiau imtis jo čia. Ir kaip aš galiu 
„galvoti apie visas su tuo susijusias detales, kai vyksta 
visa šita beprotybė? 

Foksas tylėjo, tylėjo taip, jog ji galėjo prisiekti, 
kad girdi, kaip tas senas namas alsuoja. 

— Mano manymu, kai vyksta ši beprotybė, ir yra 
svarbiausia siekti to, ko nori. Aš prašau tavęs pagalvoti 
apie tai. Ir dar — manau, kad prašau tavęs pagalvoti 
apie tai, apie ką dar negalvojai. Apie likimą čia. Atida- 
ryk parduotuvę, tvarkyk mano kontorą, įsteik nudistų 
koloniją ar užsiimk rankdarbiais, mazgymu — man 
nesvarbu kuo, svarbu, kad tau patiktų ir būtum lai- 
minga. Tačiau noriu, kad pagalvotum apie pasilikimą 

čia, Leila, — ne vien dėl kažkokios senų laikų sušiktos 
piktosios dvasios sunaikinimo, bet gyventi. Gyventi su 
manimi. 

Leila tik spoksojo į jį. Jis žengė arčiau. 

— O dabar įsidėk tai į kurį nors kampelį: aš my- 
liu tave. Myliu visiškai, absoliučiai, besąlygiškai. Mudu 
galėtume sukurti ką nors gera, tvirta ir tikra. Ką nors, 
kas kiekvieną dieną padaro ypatingą. Štai ko aš noriu. 
Todėl gerai pagalvok ir, kai žinosi, pasakyk man, ko tu 
nori. 

Foksas nuėjo prie durų, atidarė ir laukė jos. 

— Foksai... 

— Aš nenoriu girdėti, kad tu nežinai. Jau girdėjau. 
Pasakyk, kai žinosi. Esi prislėgta ir šiek tiek apdujusi. 
Suprantu ir tai, — pasakė jis, užrakindamas duris. — O 
dabar negrįžk į darbą, likusi dienos dalis tavo. 

Foksas iš jos veido matė, kad Leila ketino pro- 
testuoti, bet apsigalvojo. 

— Gerai. Turiu kai ką nuveikti. 

— Tada iki pasimatymo. — Foksas atsitraukė, su- 
stojo. — Ne vien tas pastatas turi galimybių, — pasakė 
jis. Paskui apsisuko ir nuėjo plytomis išgrįstu šaligatviu 
į balandžio saulėkaitą. 


16 


FOKSAS GALVOJO, KAD REIKIA NUSIGERTI. REIKĖ- 
tų paskambinti Geidžui, kuris sėdėtų ir gertų savo kavą 
ar gazuotą mineralinį, niurzgėdamas tik dėl formos, ir 
praleisti vakarą kokiame nors bare, kaip reikiant už- 
sipilant akis. Ir Kelas neatsisakytų, tereikia pakviesti. 

Draugai tam ir yra: kompanija, kurioje paskandini 
kančią. 

Arba užtektų ir alaus, na gal dar butelio Jack vis- 
kio dėl įvairovės, — nusineštum pas Kelą ir ištuštintum 
ten. 

Tačiau jis žinojo, kad nieko nesiims. Jeigu pla- 
nuoji, kaip nusigerti, dingsta visas malonumas. Ge- 
riausiai, kai tai nutinka atsitiktinai. Darbas, nusprendė 
Foksas, yra geresnė išeitis negu iš anksto apgalvotas 
prisisiurbimas. 

Jis turėjo pakankamai darbo likusiai dienos daliai, 
ypač kai gali judėti lėtai — būtent tai jis labai mėgo. 
Tvarkaisi sau vienas kontoroje visą popietę ir dar turi 
laiko bei erdvės apmąstymams. Foksas manė, kad mąs- 
tymas yra neatimama Žmogaus teisė, nebent jis užsi- 
tęstų daugiau kaip tris valandas, o tada taptų vaikišku 
piktnaudžiavimu. 

Ar Leila tikrai galvojo, kad jis peržengė kažkokią 
ribą ir veikė už jos nugaros? Kad bandė manipuliuoti 
ar ją spausti? Jis pripažino, kad manipuliavimas jam 
nesvetimas, vis dėlto šiuo atveju viskas buvo ne taip. 
Pažindamas ją, tikėjosi, kad Leila bus dėkinga, gavusi 
keletą duomenų, numatytų skaičių, žingsnių, pakopų 
— visa tai jis surinko ir tvarkingai sudėliojo. Tų popie- 
rių įteikimą jis prilygino tokiam pačiam mostui kaip ir 
narcizų puokštės padovanojimą. 

Tiesiog šis tas surinkta, kadangi galvojo apie ją. 

Foksas stovėjo vidury savo kabineto žongliruoda- 
mas trimis kamuoliukais ir apmesdamas galvoje visus 
įvykius. Jis norėjo parodyti Leilai tą pastatą, vietą, gali- 
mybes. Ir, taip, norėjo pamatyti, kaip jos akys užsidega, 
kaip ji atsiveria viskam. Tai buvo strategija, o ne ma- 

nipuliacija. Jėzau, juk nepasirašė už ją jokios nuomos 
sutarties, nesikreipė dėl paskolos ar verslo licencijos. 
Jis skyrė vos minutę, kad sužinotų, ko jai reikėtų tam 
reikalui. 

Vis dėlto toje strategijoje vieną dalyką jis pražiū- 
rėjo. Foksui nė nešovė į galvą, kad ji nesvarstė klausimo, 
ar pasiliks Slėnyje. Su juo. 

Vienas kamuoliukas nukrito, bet Foksas pagavo jį 
atšokusį. Vėl pradėjo viską iš naujo. 

Galėjo suklysti tik manydamas, kad ji myli jį, 
kad ketina pasilikti čia. Jis niekada nekėlė klausimo, 
bent jau rimtai, — ir čia jų abiejų įsitikinimai suta- 
po, — kad tą savaitę po liepos septintosios dar bus 
kažkas, dėl ko būtų galima pasilikti, kažkas, ant ko 
būtų galima kurti. Foksas tikėjo, kad jautė tuos daly- 
kus iš jos, tačiau dabar turėjo pripažinti, kad visa tai 
tebuvo įsivaizdavimas. 

Šitai nebuvo vien karti piliulė, kurią paprasčiau- 
siai reikėjo nuryti, bet tokia, kuri įstringa gerklėje ir 
tada springsti, kol vis dėlto pavyksta nustumti ją gilyn. 
Tačiau nori ar nenori, mintijo jis, žmogui tenka išgerti 
savo kartų vaistą. 

Jos niekas neprašė jausti to paties, ką jis jautė, ar 
norėti, ko jis norėjo. Dievas mato, jis buvo auklėjamas 
gerbti individualumą, netgi reikalauti jo. Jau geriau 
žinoti, kad Leila nesidalija jausmais, norais, geriau tu- 
rėti reikalų su realybe negu su fantazija. Ta jo fantazija 
buvo dar viena bjauri piliulė. 

Ta jos daili, prašmatni parduotuvė vos už poros 
kvartalų nuo jo kontoros, mintijo Foksas, sumesdamas 
kamuoliukus atgal į stalčių. Gal kokius porą kartų per 
savaitę kartu papietautų. Pasiieškotų namo miestelyje, 

tokio kaip ta sena vieta prie Centrinės ir Raudonų 
Pumpurų gatvių kampo. Arba kur nors mažumėlę to- 
lėliau, jeigu jai labiau patiktų. Bet seną namą, kuriam 
jie drauge galėtų įpūsti savo dvasią. Kad būtų koks 
kiemas vaikams, šunims ir sodas. 

Koks nors namukas miestelyje, saugus ir ne- 
paliestas, ir kad daugiau niekas negrasintų. Sūpynės 
verandoje — tos tai visada glostė jam širdį. 

Čia ir bėda, ar ne? — pripažino Foksas, eidamas 
prie lango paganyti akis į tolimą kalnų virtinę. Tai ir 
buvo viskas, ko jis norėjo, ko tikėjosi. Viskas, ko ne- 
galės būti, jeigu tai nesutaps su Leilos norais, viltimis 
ir vizijomis. 

Taigi jis nurys ir tai. Jiems reikėjo nugyventi šią 
dieną ir visas kitas, kol pagaliau Hokinso Slėnis bus 
švarus. Visa ateitis — rytdiena. Gal tas pamatas jiems 
ir negalėjo, ir neturėjo būti padėtas, kol pati žemė dar 
nesusistovėjo. 

Prioritetai, O'Delai, priminė jis sau ir vėl atsisėdo 
prie rašomojo stalo. Foksas išsitraukė savo bylas apie 
dienoraščius, kad pasiknebinėtų prie savo pastabų. 

Ir iš klaviatūros išropojo pirmasis voras. 

Į ranką jis kirto taip greitai, kad Foksas nespėjo 
nė atšokti. Stebinantis skausmas nutvilkė iš karto, 
baisus dūris įšvirkštė ugnį po oda. Kai jis atsistūmė 
nuo stalo, vorai plūstelėjo lyg juodas vanduo iš klavišų, 
stalčių. Ir vis didėjo. 


LEILA PARĖJO NAMO VIS DAR KUNKULIUODAMA 
viduje. Pabėgo, štai ką ji padarė. Foksas parodė duris, 

ir ji noriai pasinaudojo proga. Dabar keliauk ir nesi- 
rūpink dėl to. 

Foksas ją mylėjo. Ar ji žinojo tai? Ar ji buvo įdė- 
jusi tą žinią į kokį naują skyrių, nukišusi gilyn, kad pa- 
tyrinėtų tada, kai bus patogiau arba protingiau? 

Foksas ją mylėjo. Norėjo, kad ji pasiliktų. Ir tai 
dar ne viskas: norėjo, kad ji atsiduotų jam, miesteliui. 
Ir pati sau, pripažino Leila. Jis tiesiog foksiškai išklojo 
viską, pateikė taip, kaip buvo įsitikinęs, kad ji jausis 
dėkinga. 

O tai, ką jis padarė, galvojo Leila, ją mirtinai iš- 
gąsdino. 

Sava parduotuvė? Tai tebuvo viena iš tų saldžių 
svajonių, paskrajodavusi galvoje prieš daugybę metų. 
Ta, kurią ji paleido iš rankų, — beveik. Hokinso Slė- 
nyje? Ji buvo prisiekusi sau išgelbėti jį ir, kad ir kaip 
pretenzingai skambėjo, atlikti, kas skirta likimo. O kas 
laukė po to, buvo per sunku pamatyti. O Foksas? 

Jai dar neteko sutikti tokio gražaus vyro. 

Todėl kažin ar nuostabu, kad ji visa kunkuliavo. 

Ji įėjo į darbo kambarį, kur Kvin ir Sibilė darba- 
vosi prie kompiuterių. 

— Foksas mane įsimylėjęs. 

Kvin nerūpėjo pakelti akių, pirštai tebeskrajojo. 

— Tai bent naujiena! 

— Jeigu tu žinojai, kodėl aš ne? — užsipuolė 
Leila. 

— Kadangi buvai per daug sunerimusi, kad pati 
jį įsimylėjai. — Sibilė paspaudė pelės klavišą, pirštai 
nurimo. — Bet visi likusieji stebėjome amūriukus, jau 
kelias savaites skrajojančius virš judviejų galvų. Ar ne 
per anksti parsiradai? 

— Taigi. Manau, kad mes susikivirčijome. — 
Leila atsirėmė į durų staktą, pasitrynė petį, tarsi tą 
skaudėtų. 

Kažką skaudėjo, nustatė ji, tačiau tas kažkas buvo 
per giliai, kad pasiektum. 

— Tai neatrodė kaip kivirčas, tik aš be viso kito 
supykau. Jis nusivedė mane į tą namą, kur anksčiau 
buvo dovanų parduotuvė. Dabar jis tuščias. Paskui pra- 
dėjo kalbėti apie galimybes, kaip aš turėčiau atidaryti 
saloną ten ir... 

— Nuostabi mintis. — Dabar Kvin liovėsi spaus- 
dinti ir apšvietė džiaugsmu Leilą lyg saulės spinduliai 
pievą. — Kadangi žadu gyventi čia, galiu pasakyti, kad 
būsiu geriausia tavo klientė. Miesto mada Amerikos 
provincijoje. Aš jau pasirengusi. 

— Aš negaliu atidaryti parduotuvės čia. 

— Kodėl? 

— Nes... Ar bent įsivaizduoji, ką reiškia pradėti 
verslą, atidaryti mažmeninę parduotuvę, kad ir mažą? 

— Ne, — atsakė Kvin. — Tu žinosi, be to, manau, 
kad Foksas išmano visus teisinius reikalus. Aš padė- 
čiau. Man patinka sumanymas. Ar būtų su pirkimais 
susijusios kelionės? Ar gali parūpinti man didmeninė- 
mis kainomis? 

— Kju, atsipūsk, — patarė Sibilė. — Didžiulė 
kliūtis — ne logistika, tiesa, Leila? 

— Ji yra kliūtis, beje, didelė. Bet... Dieve, ar mes, 
tik mes trys, galime šią akimirką į viską pažiūrėti rea- 
liai? Po liepos gali nebebūti jokio miestelio. Arba bus 
toks, kuris po savaitės, permirkusios smurtu, griovimu 
ir mirtimis, visus kitus septynerius metus bus nu- 
grimzdęs. Jeigu net galvočiau apie savo verslo įkūrimą 


SLĖNIS 295 


tokiomis aplinkybėmis, būčiau beprotė, įkurdama jį 
demono būstinėje. 

— Kelas įkūrė. Jis sveiko proto. 

— Atleisk, Kvin, aš nenorėjau... 

— Nieko tokio. Tiesiog atkreipiu į tai dėmesį, ka- 
dangi žmonės čia iš tiesų užsiima verslu ir turi namus. 
Kitaip nebūtų prasmės daryti tai, ką mes darome. Bet 
jeigu tau netinka, vadinasi, netinka. 

Leila skėstelėjo rankas. 

— Iš kur man žinoti? O, matyt, Foksas mano, kad 
žino. Jis jau kalbėjosi su Džimu Hokinsu apie to pasta- 
to nuomą, kalbėjosi su banku apie pradinę paskolą. 

— Oho, — nusistebėjo Sibilė. 

— Jis jau parengė man seg/uvą. Gerai, gerai, turiu 
pripažinti, kad jis nėjo pas poną Hokinsą ar į banką. Jis 
tik surinko pagrindinę informaciją ir skaičius. Apmetė 
planą. 

— Aš atsiimu „oho“. Atleisk, brangute, tai panašu 
į vyrą, kuris tenorėjo pateikti tau atsakymus į klausi- 
mus, kurie iškiltų, jeigu tas planas tave sudomintų. — 
Mąstydama Sibilė surietė kojas, atsisėsdama lotoso 
poza. — Aš mielai grąžinsiu visus „oho“ ir netgi pri- 
dursiu „tegul jis apsikakoja“, jeigu dabar pasakysi, kad 
Foksas bandė sugrūsti tą teoriją tau į gerklę ir įsiuto. 

— Ne. — Prispausta logikos, Leila sunkiai atsi- 
duso. — Sakyčiau, kad tai aš įsiutau, tačiau viskas tie- 
siog pribloškė mane. Jis pasakė, kad myli mane ir kad 
nori, jog būčiau laiminga, jog turėčiau, ką noriu. Foksas 
manė, kad aš norėčiau turėti ką nors savo. Taip pat ir jį, 
gyvenimą su juo. 

— Jeigu taip nėra, jeigu jis nėra tau toks svarbus, 
turi tiesiai pasakyti, — tarė Kvin po ilgos pertrau- 

kos. — Kitaip aš būsiu priversta pasiųsti Sibilės „apsi- 
kakok“ tavo adresu. Foksas nenusipelno, kad laikytum 
jį nežinioje. 

— Kaip aš galiu pasakyti jam, ko pati nežinau? — 
Leila apsisuko, nuėjo į savo kambarį ir uždarė duris. 

— Jai sudėtingiau negu tau, — pareiškė Sibilė. — 
Tu visada atverdavai širdį vienu atsikvėpimu, Kju. Arba 
apsispręsdavai. Kartais tai sutapdavo. Jeigu ne, atšok- 
davai. Toks tavo būdas. Dėl tavęs ir Kelo viskas tiesiog 
iš karto stojo į vietas. Mintis ištekėti už to vyruko, likti 
čia — tau gana lengvas apsisprendimas. 

— Aš myliu tą vyruką. Man ne taip svarbu, kur 
gyventi, svarbiausia — su juo. 

— Ir tavo klaviatūra telpa bet kur. Užsimanysi 
iššauti kur nors dėl kokios istorijos — Kelas nepriešta- 
raus. Didžiulė permaina tau, Kvin, yra ta, kad įsimylėjai 
ir įsikursi. Leilai ne vien šios didžiulės permainos. 

— Taip, taip, taip. Aš norėčiau, — ir ne tik dėl to, 
kad pati skraidau padebesiais, — norėčiau, kad jiems 
viskas išsispręstų. Ir džiaugčiausi, jeigu Leila pasi- 
liktų — čia jau sakau grynai iš savanaudiškų paskatų. 
Tačiau jeigu vis dėlto nuspręs, kad tai ne jai, vadinasi, 
ne jai. Einu, reikėtų atnešti ledų. 

— Žinoma, eik. 

— Ne, rimtai. Ji sukiužinta. Jai reikia draugių ir 
ledų. Kai tik baigsiu šį reikalą, nueisiu ir nupirksiu. Ne, 
einu dabar ir pirmiausia dar pavaikštinėsiu po kvartalą, 
kad ramiausia sąžine suvalgyčiau savo dalį. 

— Paimk ir pistacijų, — šūktelėjo Sibilė, Kvin jau 
einant pro duris. 

Kvin sustojo prie Leilos kambario, pabeldė į du- 
ris, pravėrė. 

— Nepyk, kad buvau šiurkšti. 

— Nebuvai. Suteikei progą daugiau apie ką pa- 
galvoti. 

— Kol galvosi, einu šiek tiek pamankštinti kojas. 
Grįždama užsuksiu ledų. Sibilė nori pistacijų. Kuo tu 
nuodysiesi? 

— Saldžia bandele. 

— Manyk, kad jau turi. 

Kai durys užsidarė, Leila perbraukė ranka sau per 
plaukus. Mažumėlė kaloringos palaimos bus kaip tik 
tai, ko reikia. Ledai ir draugės. Pilnai laimei betrūko 
karšto dušo ir patogių drabužėlių. 

Ji nusirengė, paskui pasirinko medvilnines kelnes 
ir minkščiausią megztinuką. Užsimetusi chalatą, nu- 
sprendė spjauti į viską ir prieš dušą pasimasažuoti. 

Kažin kiek miestelio moterų ateitų apsipirkti į 
tokią vietą, kurią ji norėtų įkurti kaip moteriškų dra- 
bužių saloną? Kiek, galvojo ji, nusivalydama kosmetiką, 
paskui pašalindama pleiskanas nuo odos, iš tikrųjų pa- 
dėtų išlaikyti tokį verslą, o ne lėktų tiesiai į prekybos 
centrą? Netgi jei Slėnis ir būtų normalus mažas mies- 
telis, kaip įstengtų tiek daug investuoti — laiko, pinigų, 
emocijų, vilties — į tai, kas, logika sakė jai, turbūt žlugs 
per dvejus metus? 

Užsitepdama kaukę, derino spalvas, visą išplana- 
vimą. Persirengimo kambarius atitverti užuolaidomis? 
Jokiu būdu ne. Tik vyro protas gali pareikšti, kad mote- 
rys jaučiasi patogiau, nusirenginėdamos viešoje vietoje 
už medžiagos gabalo. 

Sienos ir durys. Turi būti tvirtos, uždaros ir to- 
kios, kad pirkėjas galėtų užsirakinti viduje. 

Ir koks velnias Foksui liepė sukurstyti ją, kad gal- 
votų apie persirengimo kambarius. 

Aš myliu tave. 

Leila užsimerkė. Netgi dabar, girdint tuos Žo- 
džius galvoje, jos širdis lėtai, ilgai vertėsi. 

Tačiau ji neįstengė pasakyti jam tokių pačių Žo- 
džių, neįstengė atsiliepti. Kadangi jie nestovėjo sename, 
savo charakterį turinčiame name normaliame mieste- 
lyje. Jiedu stovėjo sename name, kuris buvo aplamdytas 
ir apdaužytas, ir miestelyje, kuris buvo prakeiktas. Argi 
ne taip pasakytum? Ir bet kuriuo metu viskas galėjo 
paskęsti liepsnose. 

Geriau niekur neskubėti, eiti atsargiai, žingsnis po 
žingsnio, pasakyti jam, kad geriausia būtų abiem — ir 
jiems visiems — laikytis taip, kaip yra. Dabar svarbiau- 
sias klausimas — kaip viską įveikti. 

Kai Leila pakėlė veidą norėdama apsipurkšti, iš 
kanalizacijos vamzdžio tyliai pradėjo slinkti gyvatė. 


KVIN ENERGINGAI ŽINGSNIAVO GATVE, KADANGI 
šitaip atrodė teisinga. Jokio vargo papildomai pasi- 
mankštinti — ypač kai vėliau laukė ledai ir kai pavasa- 
ris budino viską aplinkui. Narcizai ir hiacintai, mąstė ji, 
mosikuodama rankomis, kad paspartintų širdies veiklą. 
Medžiai apsipylę žiedais ir žolė pradeda žaliuoti. 

Sibilė teisi — čia pasiutusiai gražus miestelis. 
Kvin buvo lengva įsikibti tos minties, kad įsikurs čia. 
Jai patiko tie seni namai, dengtos verandos, nuotakios 
pievelės ant šlaitų. Patiko, kad jau galėjo kreiptis vardu 
į šitiek žmonių, mat ji buvo gana drauginga. 

Kvin, nesulėtindama žingsnio, pasuko už kampo. 

Pistacijos ir saldi bandelė, pakartojo mintyse. Ir vel- 
niop tą sveiką, subalansuotą vakarienę: ko gero, ji susi- 
gundys ledų asorti. Jos draugei reikėjo ledų ir mergiškų 
virpulių. Kas ji tokia, kad skaičiuotų kalorijas? 

Ji stabtelėjo, suraukė kaktą, žiūrėdama į namus 
ties kampu. Argi ji dar nepraėjo šito kampo? Galėtų 
prisiekti... pakraipiusi galvą, vėl grįžo prie to paties 
tempo, pasuko ir po kelių sekundžių vėl atsidūrė tiks- 
liai toje pat vietoje. 

Per nugarą nuvingiavo baimė. Kvin tyčia atsi- 
suko eiti priešinga kryptimi, tačiau dabar jau risnojo. 
Kampas tas pat ir namai tie patys. Ji bėgo tiesiai, bet tik 
tam, kad atsidurtų vėl toje pačioje vietoje, tarytum pati 
gatvė pakeitė savo padėtį, kad pasityčiotų iš jos. Netgi 
kai bandė bėgti prie vieno namo paprašyti pagalbos, 
atrodė, kad jos kojos kažkaip pateko vėl ant to paties 
šaligatvio, prie to paties kampo. 

Kai tamsa užvirto, Kvin pasileido bėgti visu grei- 
čiu, genama panikos. 


BOULINGO CENTRE KELAS STOVĖJO SU TĖVU, ĮRĖ- 
męs rankas į šonus, ir žiūrėjo, kaip montuojamos nau- 
josios automatinės taškų skaičiavimo sistemos. 

— Bus nepaprasta. 

— Tikiuosi, tu teisus. — Džimas išpūtė žan- 
dus. — Didelės išlaidos. 

— Reikia ir išleisti, jeigu nori užsidirbti. 

Jie turėjo uždaryti takus visai dienai, tačiau žaidi- 
mų automatai ir kavinukė veikė. Kelas buvo sumanęs, 
kad bet kas įėjęs galėtų pamatyti visą procesą — pro- 
gresą. 

— Viską valdo kompiuteriai. Aš žinau, kaip tai 
skamba, — bambėjo Džimas, nespėjus Kelui prasi- 
žioti. — Tas pat, kaip ir su mano senoliu dėl krabų 
gaudymo, ko! galų gale prikalbėjau jį, kad įsigytų auto- 
matinį smaigų stovą, o ne lauktų, kol kokia pora vyrukų 
padarys rankomis. 

— Ir gerai padarei. 

— Taip, gerai padariau. Kitaip ir negalėjau. — 
Džimas susikišo rankas į savo klasikinių džinsų kiše- 
nes. — Spėju, kad pats jauti tą patį dėl šito dalyko. 

— Visa veikla bus modernizuota ir išsiplės. Ilgai- 
niui atsipirks. 

— Na, įbrist įbridome, tad dabar žiūrėsime, kaip 
klostysis. Po perkūnais, ir tai skamba kaip mano senio 
žodžiai. 

Kelas nusijuokė ir paplekšnojo tėvui per petį. 

— Turiu pavedžioti Lampą, seneli. Norėtum eiti 
kartu? 

— Ne. Liksiu čia, dar pasiraukysiu ir padejuosiu 
dėl tų naujoviškų įrenginių. 

— Po kelių minučių grįšiu. 

Patenkintas Kelas nuėjo Lampo. Šuva mėgo išeiti 
į lauką, kai jie būdavo mieste, tačiau pamatęs pasaitėlį 
didžiai nuliūsdavo. Tai matydavo iš jo akių. 

— Nebūk mažas. Ioks įstatymas, drauguži. Abu 
žinome, kad nieko kvailo neiškrėsi, bet įstatymas yra 
įstatymas. Ką, gal nori, kad man tektų žygiuoti į ap- 
tvarą ir išpirkti tave? 

Lampas pėdino laiptais žemyn, panėręs galvą 
kaip karo belaisvis. Kadangi tai buvo įprasta procedūra, 
Kelas žinojo, kad po kelių minučių Lampas atkus. 

Jis nenuleido akių nuo šuns, laukdamas, kol tas 

pripažins padėtį, jiedviem einant palei pastatą. Jeigu jie 
neidavo pas Kvin, tada Lampas temdavo jį Centrine 
gatve, kur tekdavo prasukti pro vyrų kirpyklą. Pamatęs 
juos, išeidavo Laris ir pavaišindavo Lampą sausainuku, 
dar ir pakasydavo. 

Kelas kantriai palaukė, kol Lampas pakėlė koją ir 
dosniai aplaistė didžiulio ąžuolo kamieną tarp pastatų, 
paskui leido šuniui vesti jį į šaligatvį prie Centrinės 
gatvės. 

Ir čia pat Kelo širdis įstrigo gerklėje. 

Visas asfaltas gatvėje sudarkytas, sulaužytas, 
apanglėjusios šaligatvio plytos išsivarčiusios. Visas 
miestelis dingęs, likę tik griuvėsiai. O griuvėsiai vis 
dar rūko. Pajuodę, supleišėję medžiai gulėjo išdrikę 
kaip suluošinti kareiviai ant dantytų stiklo šukių ir 
krauju aptekusių akmenų. Aikštėje išdegę gražučiai 
pavasariniai sodinukai ir žolė tebešuto garuose. Kūnai 
arba, tiksliau, baisios jų liekanos, išsimėtę ant Žemės, 
šlykščiai kadaravo ant išvartytų medžių. 

Lampas sutirtėjo, atsisėdo šalia, užvertė galvą ir 
užkaukė. Nepaleisdamas pavadėlio, Kelas nulėkė prie 
boulingo centro durų, trūktelėjo jas. Durys neatsidarė. 
Negirdėti jokio garso nei anapus, nei šiapus durų, vien 
tik jo kumščių trankymas ir paklaikę riksmai. 

Kai jo rankos apsipylė krauju nuo daužymo, pa- 
sileido bėgti, lydimas šuoliuojančio šuns. Jis turėjo nu- 
sigauti iki Kvin. 


GEIDŽAS NESUPRATO, KODĖL UŽSUKO ČIA. JIS NE- 
nustygo namuose — na, Kelo namuose. Namai buvo 
visur, kur jis užsibūdavo tiek, kad prireiktų išsikrauti 

savo krepšį. Jis pradėjo belsti, paskui gūžtelėjo pečiais ir 
atvėrė neužrakintas nuomojamo namo duris. Dar pa- 
darė nuolaidą jo gyventojams — šūktelėjo: 

— Ar yra kas nors namie? 

Išgirdo žingsnius, suprato, kad ten Sibilė, šiai dar 
nepasirodžius laiptų viršuje. 

— Tas kas nors — aš. — Ji pradėjo leistis že- 
myn. — Kas čia atvijo tave, nepasibaigus darbo die- 
nai? 

Ji buvo susėmusi plaukus, visas tas tankias juodas 
garbanas į krūvą ant sprando, kaip buvo įpratusi daryti 
dirbdama. Basa. Netgi įsmukusi į nublankusius džinsus 
ir nertinį ji atrodė kaip stilinga aukštuomenės dama. 

Prakeikimas, ir sugebėk tu man šitaip, padarė iš- 
vadą Geidžas. 

— Aš kalbėjausi su profesoriumi Licu, demonų 
ekspertu Europoje. Išdėsčiau jam mintį dėl kraujo ry- 
šio ritualo. Jis — prieš. 

— Lyg ir protingas vyras. — Sibilė pakreipė gal- 
vą. — Užeik. Pats gali išgerti turbūt dešimtą puodelį 
kavos šiandien, o aš pagurkšnosiu arbatos, kol pasakosi 
apie ypač protingus profesoriaus argumentus. 

— Pirmasis ir kategoriškiausias lyg ir pakartoja 
tavąjį. — Geidžas nusekė paskui ją į virtuvę. — Mes 
galime paleisti kai ką, kam nesame pasirengę. Kai ką 
blogesnio arba stipresnio. 

— Sutinku. — Ji įjungė virdulį ir, kol tas kaito, 
pradėjo ruošti šviežią kavą. — O tai reiškia, kad būtina 
neskubėti. Pirmiausia reikia susirinkti visą informaciją 
ir toliau veikti labai atsargiai. 

— Vadinasi, tu tam pritari. 

— Pritariu arba linkstu ton pusėn, kai tik būsime 
tinkamai apsisaugoję. O tu ne? 

— Manau, kad šansai yra penkiasdešimt ir pen- 
kiasdešimt, o tai gana nemažai. 

— (Galbūt, tačiau aš tikiuosi, kad juos reikia 
pasverti taip, jog šiokia tokia persvara būtų mūsų 
pusėje. — Sibilė kilstelėjo ranką ir užspaudė ja vieną 
akį. — Aš... 

— Kas yra? 

— Turbūt šiandien per ilgai sėdėjau prie kompiu- 
terio. Akys pavargusios. — Ji ištiesė ranką, norėdama 
išimti puodukus iš spintelės, ir per kelis colius nepa- 
taikė paimti ąselės. — Mano akys... O, Dieve. Aš ne- 
matau. Aš nieko nematau. 

— Palauk. Na, štai, leisk man pažiūrėti. — Kai 
Geidžas suėmė ją už pečių, norėdamas atsukti į save, 
Sibilė sučiupo jo ranką. 

— Aš nieko nematau. Pilka. Viskas pilka. 

Geidžas atgręžė ją į save ir užkando žadą. Jos 
akys, tos egzotiškos, čigoniškos akys buvo aptrauktos 
balta plėvele. 

— Palauk, pasodinsiu tave. Čia apgaulė. Tiesiog 
dar viena apgaulė. Tai netikra, Sibile. 

Tačiau kai ji drebėdama prigludo prie jo, Geidžas 
ir pats pajuto, kaip viskas slysta iš po kojų. 

Jis stovėjo purviname, niūriame bute, kuriame 
kažkada gyveno su tėvu virš boulingo takų. Jį per- 
smelkė visi kvapai: viskis, tabakas, prakaitas, neskalbtos 
paklodės, neplauti indai. 

Ten stovėjo sena sofa su nušiurusiomis atramo- 
mis ir sulankstomoji kėdė, kurios suplyšusi sėdynė 
buvo kryžmai suklijuota lipnia juosta. Lempa degė, 

lempa ilgu kotu šalia sofos. Bet ji juk buvo sulaužyta, 
pagalvojo Geidžas. Sulaužyta prieš daugelį metų, kai 
jis pastūmė tėvą. Kai pagaliau jis buvo užtektinai už- 
augęs ir stiprus, kad galėtų pasidarbuoti kumščiais. 

Ne, pagalvojo Geidžas. Ne, aš čia daugiau nebū- 
siu. Jis nuėjo prie durų, stvėrė už rankenos bumbulo. 
Rankena nejudėjo, kad ir kaip jis suko ir traukė. Jis 
pašiurpo, pamatęs ranką ant rankenos, išvydęs vaiko 
ranką. 

Tada lipk pro langą, nurodė sau, jausdamas, kaip 
prakaitas varva nugara. Ne pirmas kartas, kai tekdavo 
ištrūkti tokiu būdu. Nors ir labai knietėjo bėgti, Gei- 
džas nuėjo į savo senąjį kambarį: lova nepaklota, vado- 
vėliai išmėtyti, vienas tualetinis staliukas, viena lempa. 
Nieko nematyti. Visų lobių — komiksų, saldainių, 
žaislų, kuriuos jis buvo paslėpęs, nematyti. 

Langas neatsidarė. Nepavyko net išdaužti stiklo. 
Akimirksniu apsisukęs, jis dairėsi, kaip ištrūkti iš čia, 
ir pamatė save tualetinio staliuko veidrodyje. Mažas, 
tamsus, liesas kaip kartis. Ir persigandęs. 

Apgavystė. Dar viena apgavystė. Dabar aš nesu 
tas berniukas, priminė sau Geidžas. Nesu tas bejėgis 
septynerių ar aštuonerių metų vaikas. Aš visiškai su- 
augęs vyras. 

Tačiau kai išgirdo trinktelint duris, kai išgirdo 
girto tėvo klupinėjimą, drebėjo ne kas kitas, o tas ber- 
niukas. 


FOKSAS TRANKĖ IR SPARDĖ VORUS. DABAR JIE NU- 
klojo visą stalą ir virto žemyn lyg krioklys. Jie šokčiojo 
ant jo ir kandžiojo it išbadėję. Ten, kur įgėlė, suleisti 

nuodai degino, kūnas tino, purto ir sproginėjo kaip su- 
puvęs vaisius. 

Jis negalėjo nusiraminti, susiimti, tik jau ne tada, 
kai jų šimtai ropojo kojomis, per marškinius. Ne kvė- 
puodamas, bet švilpdamas pro sukąstus dantis, Foksas 
trypė juos ant grindų ir kilimėlio. Buvusios atviros 
durys užsitrenkė. Kai atsirėmė į jas, stiklai pajuodo 
nuo vorų. 

Jis drebėjo kaip karščiuojantis žmogus, tačiau su- 
gebėjo užsimerkti ir įsakyti sau, kad kaip nors suvaldy- 
tų kvėpavimą. Vorai ropojo, kabinosi, kandžiojo, aplipo 
jį visą, todėl jis tenorėjo pasiduoti ir klykti. 

Juk mačiau ir blogesnių dalykų, priminė sau. Šir- 
dis daužėsi, kalė, o Foksas iš visų jėgų stengėsi nors šiek 
tiek nusiraminti. Tikrai esu matęs blogesnių dalykų. 
Man buvo nutikę ir blogiau, tu, šunsnuki. Įsivaizduok, 
vorų krūvelė. Rytoj kaipmat iškviesčiau sanitarinę 
tarnybą, bet jie netikri, tu, subingalvi. Aš galiu išlaukti. 
Galiu išlaukti, kol ištekės visi tavo syvai. 

Gryniausias įsiūtis jame įveikė baimę ir pasišlykš- 
tėjimą, širdies ritmas sulėtėjo. 

— Gali užsiimti kokiais nori žaidimais, tu, išpera. 
Kai rasime tave, mes tikrai nežaisime. Šį kartą pribaig- 
sine tave. 

Foksą pervėrė šaltis, lygiai toks pat deginantis 
kaip ir įgėlimai. 

Tu mirsi klykdamas. 

Tik netikėk, galvojo Foksas susikaupdamas. Tik 
netikėk tais sušiktais žodžiais. Tada stvėrė vorą ir su- 
traiškė jį kumštyje. Kraujas ir visa bjaurastis nutekėjo 
per pirštus kaip ugnis. 

Dabar jie pradėjo kristi nuo jo. Tai jie klykė žū- 

dami. Sutinusiomis rankomis Foksas pastūmė duris. Ir 
pasileido bėgti. Ne dėl savęs, bet dėl Leilos. Vienas iš 
tų klyksmų, nuskambėjusių jo galvoje, buvo jos. 

Foksas bėgo ir kraujavo, kraujavo ir čia pat gijo. 

Jis nardė tarp namų, peršoko per tvoras, kūrė per 
kiemus. Pamatė Kvin, stovinčią vidury gatvės ir dre- 
bančią. 

— Aš bejėgė. Aš bejėgė. Aš nežinau, ką daryti. Aš 
negaliu pareiti namo. 

Čiupo ją už rankos ir nusitempė kartu. 

— Ta pati vieta. Visą laiką ta pati vieta. Aš ne- 
galiu... 

— Užsičiaupk, — pyktelėjo Foksas. — Tuojau 
pat liaukis. 

— Aš nežinau, ar ilgai. Aš net nežinau, kiek laiko 
buvau... Kelai! 

Ji ištrūko iš Fokso ir viską, ko jau buvo atsi- 
kračiusi, vėl įtraukė į save, ir nubėgo ten, kur su savo 
staugiančiu šunimi stovėjo Kelas. 

— Pražuvo, jis visas pradingo. — Jis apglėbė Kvin 
ir įbedė veidą į jos kaktą. — Maniau, kad tu pražuvai. 
Negalėjau tavęs rasti. 

— Tai apgavystės. — Foksas atitraukė Kelą. — Tai 
apgavystės. Dėl Dievo, negi negirdite, kaip ji klykia? 

Foksas nėrė per gatvę tolyn šaligatviu ir įsiveržė 
į nuomojamą namą. Lėkdamas laiptais aukštyn, jautė, 
kaip baimė drasko jį lygiai taip pat, kaip tie vorai kūną. 
Leila liovėsi klykti. Tačiau tų klyksmų aidas tebevedė 
Foksą pas ją, įstūmė jį pro vonios duris, kur ji gulėjo ant 
grindų — nuoga ir be sąmonės. 

Virtuvėje Sibilė šūktelėjo, išgirdusi, kaip trink- 
telėjo paradinės durys. Ištiesusi rankas, aklai žengė į 

priekį. Pilkumas suplazdėjo, ėmė sklaidytis. O kai akys 
nušvito, Sibilė pravirko. Ji pamatė Geidžą, tik Geidžą, 
išbalusį kaip popierius ir spoksantį į ją. Kai Sibilė me- 
tėsi prie jo, Geidžas sugavo ją ir laikė glėbyje ne vien 
dėl savęs, bet ir dėl jos. 


17 


ŠLAPIĄ, SUŠALUSIĄ LEILĄ FOKSAS NUNEŠĖ Į LOVĄ 
ir apkamšė antklode. Smilkinyje matėsi pamėlęs nu- 
brozdinimas, kurį tikrai skaudės, kai atgaus sąmonę. 
Greitosiomis apžiūrėjęs, neaptiko nei kraujo, nei lūžių. 
Svarbiausia sušildyti ją ir leisti išdžiūti, galvojo Foksas. 
Paskui jau bus galima patikrinti, ar viskas gerai, o vė- 
liau atidžiau apžiūrėti. Jis vos spėjo apčiuopti jos pulsą, 
kai įlėkė Kvin su Kelu. 

— Ar Leila — O, Dieve. 

— Nualpo. Manau, kad ji tik nualpo, — pasakė 
Foksas, kai Kvin pritūpė šalia. — Galbūt susitrenkė 
galvą. Kai ji buvo duše, kažkas atsitiko. Nemanau, kad 
dabar galima ką nors padaryti, bet Kelas... 

— Aš pažiūrėsiu. 

— Tu sakei... Atleisk. — Kvin nusibraukė aša- 
ras. — Iš tikrųjų prasta diena. Sakei, kad girdėjai ją 
klykiant. 

— Taip, girdėjau. — Ji buvo siaubingai išsigandu- 
si, galvojo Foksas, nubraukdamas šlapius plaukus nuo 
merginos veido. Ta Leilos baimė pasiekė jį, užgniaužė 
gerklę, visą jo galvą pripildė riksmų. — Aš girdėjau jus 
visus. 

— Ką? 

— Spėju, kad suveikė Betmeno signalas. Labai 
suplaktas, bet girdėjau jus visus. Jai reikia rankšluosčio. 
Plaukai šlapi. 

— Imk. — Kelas padavė rankšluostį; — Vonios 
kambaryje švaru. 

— Sibilė, Geidžas? 

Kelas suspaudė Kvin ištiestą ranką. 

— Eisiu pažiūrėti. Lik čia. 

— Kas tau atsitiko? 

Foksas papurtė galvą. 

— Vėliau. — Jis kilstelėjo Leilos galvą ir patiesė 
rankšluostį po plaukais. — Ji atsigauna. Leila. — Mer- 
ginos vokai suvirpėjo, sukeldami jame palengvėjimo 
bangą. — Grįžk, Leila. Dabar jau gerai. Viskas baigta. 

Atsigaudama ji sugargė, beprotiškai daužėsi ran- 
komis, o plačiai atmerktose akyse atsispindėjo siaubas. 

— Liaukis. Liaukis. — Foksas darė viską, kas tik 
šovė į galvą. — Viskas baigėsi. Aš esu šalia tavęs. 

— Duše. 

— Nebėra. Jos dingo. — Tačiau Leilos mintyse 
jis regėjo, kaip jos išlindo iš kanalizacijos vamzdžio, 
šliaužė plytelėmis. 

— Aš negalėjau išbėgti. Durys neatsidarė. Jų buvo 
pilna, visos raitėsi ant manęs. — Leila glaudėsi prie jo, 
be paliovos drebėdama. — Jos dingo? Tu tikras? 

— Esu tikras. Ar tu susižeidei? Leisk, apžiūrėsiu. 

— Ne, nemanau... Šiek tiek galvą. Ir... — Leila 
Įbedė akis į jį. — Tavo veidas! O, Dieve, tavo ranka. 
Ištinusi. 

— Jau gyja. Viskas gerai. — Tas gijimo skausmas 
buvo niekis, palyginti su apėmusiu didžiuliu palengvė- 


jimu. — Regis, Tvisas puolė mus visus vienu metu. 

Kvin linktelėjo. 

— Jis užpuolė mane ir Kelą. Milžiniškas trink- 
telėjimas. 

— Verčiau sakyk — tikslus smūgis, — atsklido 
Sibilės balsas nuo tarpdurio. — Jis kirto ir man su 
Geidžu. Šešiems iš šešių. Foksai, kodėl nelipi žemyn? 
Jūs, draugužiai, vis dar sukrėsti. Mes padėsime Leilai 
apsirengti ir kaipmat nusileisime. 

Ji balta kaip sniegas, pastebėjo Foksas. Kiek per 
tuos kelis mėnesius jam teko pažinti Sibilę, ji dar nie- 
kada nebuvo šitaip išmušta iš vėžių. Kvin jau kilo, ėjo 
prie jos. Kadangi kambarys vėl iš pagrindų sumoteriš- 
kėjo, Foksas nusprendė, kad turbūt geriausiai bus, jeigu 
kiekvienas sektorius pasitrauks į savo kampą, gerokai 
atsikvėps ir paskui vėl susieis. 

— Gerai. — Tačiau jis dar palietė Leilos veidą, 
švelniai pabučiavo. — Aš būsiu čia pat, apačioje. 


ŠITOKIE ATVEJAI, PAGALVOJO FOKSAS, KAIP SYKIS 
prašėsi viskio. Tarp visų vynų jis rado vienintelį, neati- 
darytą Jameson butelį ir nustatė, kad čia buvo Kelo in- 
dėlis į gėrimų atsargas. Tada susirado taures ir pripylė į 
kiekvieną per gerus du pirštus. 

— (Gerai sumanyta. — Kelas vienu gurkšniu 
mauktelėjo pusę taurės turinio, tačiau akys taip ir liko 
neramios. — Tau viskas užgijo. Kai pamačiau tave lau- 
ke, atrodei prastai. 

— Vorai. Daugybė. Didžiulės išperos. 

— Kur? 

— Mano kabinete. 


— O man tai miestas buvo žuvęs. — Tyrinėdamas 

Kelas pasukiojo viskį. — Išėjau iš centro su Lampu, o 
miestelio nėra. Tarsi bomba būtų sprogusi. Namai su- 
lyginti su žeme, gaisras, dūmai. Lavonai. Jėzau, gabalai 
visur. — Dabar jis gurkštelėjo mažiau. — Mums reikės 
viską užrašyti, pažiūrėti, kaip visiems klostėsi. 

— O, taip, tai pagelbės. — Geidžas murktelėjo 
kartų gurkšnį. — Sensacinga sėkmė. Dabar užsiimsime 
susirinkimo protokolavimu. 

— Turi geresnį pasiūlymą? — pašoko Kelas. — 
Turi galutinį sprendimą, brolau? Nes jeigu turi, tai klok. 

— Žinau, kad kalbomis nenuvarysime jo į kapus. 
O sėdinėjimas ir rašinėjimas neturi nė menkiausios 
prasmės, nebent rašytum knygą. Tai jau tavo panelės 
reikalas, ne mano. 

— Tai ką tada žadi daryti? Eiti pasivaikščioti? Tu 
greitas tokiam dalykui. Galbūt sėsi į lėktuvą, skrisi vel- 
niai žino kur, ir grįši finalui? O gal šįmet paprasčiausiai 
paspruksi nuo šio reikalo? 

— Aš grįžau į šitą velnio lindynę, kadangi esu 
taip prisiekęs. — Geidžas tiesiog maudėsi įsiūtyje, 
artindamasis prie Kelo. — Jeigu nebūčiau, dėl manęs 
viskas galėtų eiti velniop. Man nusispjauti — štai kiek 
man tai rūpi. 

— Ne kažin kiek. 

— Baikite! — nukirto Foksas, įsibraudamas tarp 
jų. — Nieko gero nebus, jeigu pradėsite vienas kitą 
trankyti. 

— Gal mums pasirūpinti taikos iškabomis ir ra- 
munių vainikėliais. 

— Klausyk, Geidžai. Jeigu nori išeiti, prakeiktos 
durys štai ten. O jeigu negali nieko kito, tik mušti gu- 
lintį, — tęsė Foksas, atsisukdamas į Kelą, — žiūrėk, 

kad tos pačios prakeiktos durys nežiebtų tau į užpakalį 
išeinant. 

— Aš nieko nemušu, ir kas, po perkūnais, prašė 
tavęs kištis? 

Išgirdusi pakeltus balsus Sibilė paspartino žings- 
nius. Ji kaipmat įvertino padėtį virtuvėje ir šovė artyn, 
kol dar nė vienas netrenkė kumščiu. 

— Nagi, nagi, labai gražiai užderėjo. 

Ji įlindo tarp trijų įsiutusių vyrų, ištraukė taurę 
kvepėjo nuoboduliu: 

— Prieš testosterono priepuolį kažkuris bent jau 
susiprotėjo ištraukti viskio butelį. Jeigu jūs, berniukai, 
norite kautis, keliaukite į lauką ir daužykitės. Jūs gana 
greitai sugysite, bet čia esantys baldai — ne. 

Foksas pirmasis apsiramino. Padėjo viskį, kurio 
jau nenorėjo, ir susigėdęs gūžtelėjo pečiais. 

— Jie pradėjo. 

Sibilė supratingai išrietė antakį. 

— O tu darai viską, ką jie daro? Šoki nuo tiltų, 
žaidi su degtukais? Verčiau pamėginkime štai ką. Aš 
sukrausiu maistą ir gėrimą į krūvą, kad patenkintume 
pagrindinį žmogaus poreikį. O kai būsime sotūs, galė- 
sime pasipasakoti, kas nutiko. 

— Geidžas nenori kalbėti, — pasakė Kelas. 

— Ir aš nenoriu. — Kalbėdama ji žiūrėjo į Gei- 
džą. — Tačiau kalbėsiu. Tai dar vienas pagrindinių 
žmogaus poreikių, jis parodo mums, kad turime kalbėti 
vien tik apie tą nelabą piktąją dvasią. — Šypsodamasi 
lūpomis, kurias prieš lipdama žemyn pasidažė iššau- 
kiama koralų spalva, Sibilė krestelėjo galvą, atmesdama 
atgal plaukus. — Kodėl kas nors neužsako picos? 

DALYKIŠKUMO TRŪKO, TAČIAU BUVO KAŽKAIP 
jaukiau, susirinkus svetainėje, o ne sėdint prie valgo- 
mojo stalo kaip kokių supratingų suaugusiųjų kom- 
panijai. Kol visi laukė picos, Sibilė padėjo lėkštę su 
itališku užkandžiu. 

Foksas sėdėjo ant grindų prie Leilos kojų. 

— Moterims pirmenybė, — pasiūlė jis. — Kvin? 

— Aš išėjau nusipirkti deserto, o kadangi ketinau 
valgyti ledų, pirmiausia norėjau energingai pavaikščio- 
ti. — Jos pirštai žaidė su stambia sidabrine grandinėle 
ant kaklo. — Tačiau, kad ir kaip ėjau, atsidurdavau vis 
toje pačioje vietoje, prie to paties kampo. Negelbėjo 
net tada, kai pakeisdavau kryptį. Aš nežinojau kelio, 
negalėjau pareiti namo. — Ji įsikibo į Kelo ranką, pri- 
glaudė kaktą prie jo peties. — Negalėjau tavęs rasti. 
Visiškai sutemo. Aplink nebuvo nė gyvos dvasios, ir aš 
negalėjau grįžti namo. 

— O prieš mano akis viskas buvo dingę. — Kelas 
apkabino ją per pečius ir prisitraukė artyn. — Miestelis 
sugriautas, visi negyvi, kūnai sudraskyti į gabalus. At- 
lėkiau, bet ir čia nieko neradau. Tik rūkstančią skylę 
žemėje. Aš nežinau, kur ėjau. Ieškojau tavęs. Nes ne- 
galėjau, tiesiog nenorėjau patikėti... Ir tada pamačiau 
tave ir Foksą. 

— Pirmiausia pamačiau tave, — pasakė Kvin 
Foksui. — Atrodė, tarsi būtum ėjęs per vandens sieną. 
Iš pradžių buvai neryškus, o žingsniai... Tu bėgai, bet 
jų garsas buvo prislopintas. Paskui viskas susitvarkė. 
Ar nemanote, kad tai turi kažką reikšti? — Ji apžvelgė 
visus. — Mane buvo beapimantis isterijos priepuolis. 
Manau, kad buvau atsiradusi toje pačioje vietoje bent 
jau kartą ir grįžinėjau atgal. Paskui išvydau Foksą, o kai 

jis paėmė mane už rankos, viskas grįžo į savo vietas. 
Paskui pasirodė Kelas. 

— Jūsų ten nebuvo. Nė vieno. Ten nieko nebuvo. 
Paskui iš kažkur išdygote. — Kelas papurtė galvą. — 
Tarytum perjungtum kanalą. Lyg spustelėjus mygtuką. 
Tu buvai pasruvęs krauju, — pasakė jis Foksui. 

— Vorai, — tarė Foksas ir viską papasakojo. — 
Kai išlėkiau, miestelyje nepastebėjau nieko neįprasto. 
Prie kampo pamačiau tave, Kvin. Regis, atrodei pa- 
siklydusi. Aš girdėjau tave, jaučiau tave ir kitus. Tarsi 
prastas ryšys — neaiškus ir silpnas. Tačiau girdėjau, 
kaip klykė Leila. Tas garsas buvo stiprus ir aiškus. 

— Tu buvai už dviejų kvartalų, — pastebėjo 
Kvin. 

— Girdėjau, kaip ji klykė, — pakartojo Fok- 
sas. — Iki pat tos akimirkos, kai įlėkiau į namą. Paskui 
klyksmas liovėsi. Matyt, tada tu netekai sąmonės. 

— Tai įvyko po to, kai Kvin išėjo. Ji ėjo ledų, nes 
aš jaučiausi prislėgta. — Leila žvilgtelėjo į Foksą, pa- 
skui vėl įbedė žvilgsnį į pirštus, sunertus ant kelių. — 
Kol ji grįš, nusprendžiau palįsti po dušu. Pirmiausia 
pajutau, kaip ji užšliaužė ant mano kojos. Jos lindo iš 
kanalizacijos vamzdžio. Gyvatės. Stebiuosi, kad kitoje 
apygardoje neišgirdo, kaip aš spiegiau. 

— Aš negirdėjau, — pasakė jai Sibilė. — Buvau 
čia pat, apačioje, ir negirdėjau jokio garselio. 

— O jos vis lindo, lindo iš ten. — Leilai tarsi 
užgniaužė kvapą, tačiau ji sąmoningai labai lėtai iš- 
kvėpė. — Aš išlipau iš dušo kabinos, bet jų buvo pilna 
ir ant grindų. Lindo iš kriauklės. Tai netikra — šitaip 
mėginau įtikinti save, bet nepavyko, nes neveikė galva. 
Kai durys neatsidarė, aš šiek tiek pamišau, pradėjau 

daužyti jas rankšluosčiu, rankomis. Langelis per ma- 
žas, tačiau ir tas neatsidarė. Matyt, aš netekau sąmonės, 
nes nieko neprisimenu iki tos akimirkos, kai pamačiau 
Foksą. Jau gulėjau lovoje, o prie manęs buvo Foksas su 
Kvin. 

— Sąmonės netekimas iš dalies ir galėjo su- 
stabdyti tą pabaisą, — spėliojo Sibilė. — Kai būni be 
sąmonės, nelieka vietos iliuzijoms. 

— Kas tau atsitiko? — paklausė jos Leila. 

— Aš netekau regėjimo. Mudu su Geidžu buvo- 
me virtuvėje, akimirką mano akys sudilgsėjo, o paskui 
apsitraukė migla. Viskas pasidarė pilka. Aš apakau. 

— O, Sibe. 

Ji nusišypsojo, žiūrėdama į Kvin. 

— Kju žino, kad tai reiškia man nedidelį asme- 
ninį siaubą. Per avariją mano tėvas neteko regėjimo. 
Jis taip ir negalėjo susitaikyti su tuo. Po dvejų metų 
jis nusižudė. Taigi aklumas man kelia ypatingą baimę. 
Tu buvai šalia, — pasakė ji Geidžui, — o paskui tavęs 
neliko. Negirdėjau tavęs, prašiau, kad padėtum, bet ne- 
padėjai. Spėju, kad negalėjai. 

Ji patylėjo, tačiau Geidžas nieko nesakė. 

— Paskui išgirdau, kaip atsivėrė paradinės durys. 
Išgirdau Foksą. Mano akys pradėjo skaidrėti, ir tada... 
vėl pamačiau tave. — Jis laikė mane, pagalvojo Sibilė. 
Mes abu apsikabinę. — Kur tu ėjai, Geidžai? Mums 
reikia žinoti, kas atsitiko kiekvienam mūsų. 

— Aš ėjau netoli. Į tą butą, kur kažkada gyvenau. 
Virš boulingo centro. 

Pasigirdo beldimas į duris, Kelas atsistojo, tačiau 
tebežiūrėjo į Geidžą. 

— Aš atidarysiu. 

— Tau buvo fizinis pokytis, — tęsė Geidžas. — 
Tavo akims. Rainelės, vyzdžiai buvo apnešti, visos akys 
baltos. Ne, negalėjau padėti. Aš žengiau prie tavęs, bet 
tą pačią akimirką atsidūriau tame bute. 

Grįžęs Kelas picos dėžutes sudėjo ant stalo. 

— Ar buvai vienas? 

— Iš pradžių. Negalėjau atidaryti durų, langų. 
Regis, tie dalykai kartojosi. 

— Spąstai, — sumurmėjo Leila. — Visi bijo pa- 
tekti į spąstus, būti užrakinti viduje. 

— Aš girdėjau, kaip jis ėjo. Pažinau... aš pažįstu 
jo žingsnius, kai jis lipdavo laiptais girtas ir negirtas. Jis 
buvo girtas ir artinosi prie manęs. Paskui aš vėl atsi- 
dūriau virtuvėje. 

— Yra kai kas daugiau. Kodėl nutyli? — neatstojo 
Sibilė. — Mums visiems teko kažką išgyventi. 

— Kai aš norėjau suimti durų rankeną, ten buvo 
ne mano ranka. Ne šita ranka. — Geidžas iškėlė ją, 
pasukiojo, patyrinėjo. — Aš pamačiau save veidrodyje. 
Buvau septynerių, gal aštuonerių metų. Jaunesnis negu 
tą naktį prie pagoniškojo akmens. Dar iki to, kai viskas 
pasikeitė. Iki to, kai mes pasikeitėme. O jis buvo girtas 
ir artinosi prie manęs. Jau aišku? 

Tyloje Kvin išėmė juostelę iš magnetofono, įdėjo 
naują. 

— Ar teisingai pasakysiu, kad anksčiau taip ne- 
buvo? Kad mes visi buvome paveikti tuo pat metu, kad 
šitiek daug buvo paveikta? 

— Ir sapnai, — pasakė Kelas. — Paprastai mes 
trys sapnus regime tą pačią naktį, tačiau ne visada tą 
patį dalyką. Taip gali atsitikti prieš kelias savaites ar 

netgi mėnesius iki septintosios. Bet kad šitaip atsitik- 
tų... Tik jau ne už tų septynių dienų ribos. 

— Tas padaras turėjo stipriai pavargti, kad prisi- 
kastų prie mūsų, — pastebėjo Foksas. — Turėjo pasi- 
rinkti kiekvieno mūsų specifinę baimę. 

— Kodėl sužeidė tik tave? — paklausė Leila. — 
Aš jaučiau, kaip gėlė mane, bet atsipeikėjusi neradau 
nė vieno įkandimo. O tu turėjai. Nors dabar jie užgiję, 
bet turėjai. 

— Galbūt įsileidau jį per giliai, ir mano sugebėji- 
mas veikė prieš mane. Padarė tą mano baimę realesnę, 
apčiuopiamesnę. Nežinau. 

— Gali būti. — Kvin pamąstė. — Ar tik jis nepra- 
dėjo nuo tavęs? Žiūrint į laiką, gali būti, kad jis puolė 
tave pirmą. Na, panaudojo daugiau syvų. Liko mažiau 
kitiems. Ne tik dėl tavo baimės, bet ir dėl skausmo. Ir 
pasinaudojo ryšiais. Tavo su Kelu ir manimi — vienas 
mūsų, matyt, buvo kitas. Paskui atėjo Leilos eilė, Si- 
bilės ir baigė Geidžu. 

— Tarsi srovė. Ta energija. — Leila linktelė- 
jo. — Judėjo nuo vieno prie kito. Išsilaisvinęs Foksas 
susilpnino tą srovę. Visiems paeiliui iki pat galo. Jeigu 
taip buvo iš tikrųjų, tai galėtų būti gera apsaugos prie- 
monė, ar ne? Tai, ką galėtume panaudoti. 

— Mūsų energija prieš jo energiją. — Kvin ne- 
išlaikė ir atlupo vieną picos dėžutę. — Teigiama prieš 
neigiamą. 

— Manau, kad mums reikės daryti daugiau negu 
tik galvoti apie lietaus lašelius ant rožių. — Sibilė pasi- 
ėmė gabalą sau. — Ir apie katinėlių ūsus. 

— Kadangi aš abejoju, kad mums teks išgirsti, 
kaip vyrukai choru užtraukia „Do re mi“, nors nuo to 

ir priklausytų gyvybės, rožės ir katinėliai jau yra tram- 
plinas. — Įvertindama traumos dydį, Kvin pasivaišino 
visu gabalu. — Jeigu kiekvienas turime asmeninių 
baimių, argi neturime asmeninių džiaugsmų? Taip, 
taip, akių dūmimas, bet ne per didžiausias. O, Dieve, 
kaip skanu. Matote — asmeninis džiaugsmas. Pica su 
paprikomis. 

— Foksas ne šitaip ištrūko iš jo gniaužtų, — nu- 
rodė Leila. — Nemanau, kad jis minėjo, jog sutelkė 
visą dėmesį į picas ar vaivorykštes. 

— Nevisiškai. — Kadangi Lampo akys pasruvo 
meile, Foksas atgnybė savo picos gabalo ir davė šu- 
niui. — Aš galvojau, kad tai, kas vyksta, yra nesąmonė. 
Nelengva, kai išalkę mutantai vorai ropoja ant tavęs. 

— Mes valgome, — priminė jam Kelas. 

— Tačiau aš galvojau daugiau apie tai, kaip mes 
ištarkuosime tai piktajai dvasiai užpakalį. Kaip pribaig- 
sime jį. Nuolat taip galvojau, tarsi būčiau sakęs jam. 
Labai bjauri kalba, daugybė nešvankybių. Tai buvo 
tikrų tikriausias asmeninis pasitenkinimas. O kai tie 
padarai pradėjo voliotis nuo manęs, kristi ant žemės, 
“ pasijutau kaip reikiant pažvalėjęs. Dievaži, nesuokiau 
apie kalnų grožį ir nesisukau ratu kaip pamišęs links- 
muolis. Betgi apskritai neką prasčiau. 

— Tave visada taip veikė. Kai jau viską nutuo- 
ki, — pridūrė Kelas. — Ir mane veikė, ir Geidžą. Mes 
sugebėdavome išvaikyti tą miražą — kai jie yra mira- 
žai. Tačiau šį kartą man nepavyko, nors ir stengiausi. 

— Ir patikėjai tuo. 

— Ąš... 

— Bent kelias minutes tu tikėjai. Kadangi buvo 
pernelyg didelis krūvis, Kelai. Visa, kas tau brangu, 

buvo dingę. Nelikę nei Kvin, nei tavo šeimos, mūsų, 
viso miestelio. Tik tu. Nesustabdei jo, todėl visi ir vis- 
kas dingo, žuvo, buvo sugriauta. Išskyrus tave. Buvo 
velniškai didelis krūvis, — pakartojo Foksas. — Tie 
vorai buvo netikri, visiškai netikri. Tačiau kai jie už- 
puolė mane, pamačiau, kad mano ranka sutino, pasi- 
darė meliono dydžio ir kraujavo. Žaizdos buvo tikros, 
todėl galiu pasakyti, kad šį kartą Tvisas velniškai pasi- 
darbavo. 

— Nuo paskutiniojo įvykio praėjo daugiau kaip 
savaitė. Tąsyk jis irgi pradėjo nuo tavęs, Foksai. — Si- 
bilė įdėjo picos gabalą į lėkštę ir nunešė Geidžui. — Jis 
pasinaudojo Bloko pavydu, pykčiu ir turbūt jo kalte, 
pamito tuo ir taip paveikė, kad tas užpultų tave. 

— Tai iš kur jis prisisiurbė papildomos energijos 
šiam kartui? — Geidžas gūžtelėjo pečiais. — Nėra 
abejonės, kad miestelyje, kaip ir bet kur kitur, sklando 
daugybė neigiamų emocijų. 

— Cia specifinis atvejis, — nesutiko Kelas. — 
Specifinis Blokui ir mums. 

Sibilė nuvedė žvilgsnį į Leilą, tačiau nieko nepa- 
sakiusi vėl atsisėdo. 

— Aš buvau prislėgta ir pikta. Tu irgi, — pasakė 
Leila Foksui. — Mes... nesutarėme. 

— Jeigu jis prisisiurbia kaskart, kai mes užsi- 
degame, tada manyk, kad mums ragas, — nusprendė 
Geidžas. 

— Jie abu buvo susisieloję. — Kvin pagalvojo, 
kaip čia geriau paaiškinti. — Vienas dėl kito. Tai ir ga- 
lėtų paaiškinti. Ir gali būti, kad šis faktorius veikia dar 
stipriau, kai pasireiškusios emocijos yra ypač įtemptos, 
kai jos susijusios su seksualumu. 

Geidžas kilstelėjo savo alų. 

— Ir vėl. Į sveikatą. 

— Man kyla mintis, kad gilus žmogiškas jaus- 
mas, susijęs su prisirišimu, — pridėjo Sibilė, — ir geru, 
sveiku seksu, yra pasiutusiai galingesnis negu tai, ką tas 
šunsnukis gali mums surengti. Tai nėra naivios kalbos. 
Tokia išvada kyla analizuojant žmonių tarpusavio san- 
tykius, jų galią ir būtent šią situaciją — ir kaip tai liečia 
mus. Kiek kartų jūsų trijulė iškėlė tokią sceną kaip 
dabar virtuvėje? 

— Kokią sceną? — susidomėjo Kvin. 

— Nieko čia nebuvo, — suburbėjo Kelas. 

— Jūs rėkėte vienas kitam į akis, drabstėtės ne- 
švankybėmis ir jau ketinote paleisti kumščius į darbą. 
Tai buvo... — Sibilė šyptelėjo šelmiškai ir šiek tiek 
klastingai. — Įkvepianti scena. Galiu lažintis, kad aibę 
kartų — nori lažintis? — paklausė ji Geidžo. — Aibę 
kartų, ir galiu kirsti lažybų, kad ne kartą trankėte savo 
nosis kumščiais. Ir nieko tokio. Nieko tokio, kadangi 
giliai širdyje jūs mylite vienas kitą. Tai ir yra svarbiau- 
sia, niekas to nepakeis. Šito pamato jis negali pakirsti. 
Jam tenka daužyti kumščiais, — jeigu tokius turi, — į 
tą kliūtį, kurios negali įveikti. Mums prireiks to pa- 
mato ir visų tų gilių žmogiškų jausmų, ypač jeigu keti- 
name atlikti tą neįtikėtiną kvailystę ir išbandyti kraujo 
ryšio ritualą. 

— Tu kažką ištyrei, — nustatė Kvin. 

— Ko gero, taip. Ir noriu palaukti, kol išgirsiu kai 
ką dar iš poros šaltinių. Bet, taip, manau, kad ištyriau. 

— Rėžk! 

— Pirma, tai liečia mus visus šešis, ir mes privalo- 


me grįžti prie ištakų. 

— Prie pagoniškojo akmens, — pasakė Foksas. 
— Kurgi daugiau? 


VĖLIAU KELAS NUSTVĖRĖ MINUTĖLĘ, KAD PABŪTŲ 
vienas su Kvin. Nusitempė ją į miegamąjį ir, apsivijęs 
rankomis, įkvėpęs jos aromato, sušnabždėjo: 

— Šįkart buvo blogiau negu anais kartais, nes jau 
galvojau, kad turbūt praradau tave. 

— Blogiau, nes aš niekaip neradau tavęs. — Kvin 
atlošė galvą, atsidavė bučiniui. — Sunkiau, kai kažką 
myli. Geriau ir sunkiau, ir beveik viskas telpa į tai. 

— Noriu tavęs kai ko paprašyti. Noriu, kad iš- 
važiuotum, tik kelioms dienoms, — skubiai pridūrė 
jis. — Savaitei, gal dviem. Žinau, kad tu turi ir kitų 
savo kūrybinių projektų, kuriuos stengiesi įterpti į visą 
šitą. Padaryk pertrauką, galbūt nuvažiuok namo į... 

— Dabar čia mano namai. 

— Tu žinai, ką turiu galvoje, Kvin. 

— Be abejo. Ir jokių rūpesčių. — Jos šypsena 
buvo saulėta kaip birželis. — Jeigu tu važiuosi drauge. 
Mes susiorganizuosime sau atostogas. Ką manai? 

— Aš kalbu rimtai. 

— Aš irgi. Aš važiuosiu, jeigu ir tu važiuosi. Ki- 
taip tau teks mesti tą mintį iš galvos. Tik nebandyk 
kivirčytis, — įspėjo ji. — Aš jau matau, kas vyksta tavo 
galvoje: girdi, jeigu įsiutinsi mane, aš ir iškeliausiu. 
Neišdegs. Ąš niekur nekeliausiu. — Kad būtų tikriau, 
Kvin suėmė ją skruostus ir spustelėjo. — Tu bijai dėl 
manęs. Aš lygiai taip pat bijau dėl tavęs. Dabar viskas 
sudaro komplektą. 

— Galėtum nuvažiuoti ir nusipirkti nuotakos 
suknelę. 

— Dabar jau žaidi nešvariai. — Tačiau nusijuo- 
kusi, stipriai pabučiavo jį. — Labai tau dėkoju, tačiau 
šioje srityje jau vyksta darbai. Dėl vestuvių mudviejų 
mamos sukibusios lyg suklijuotos Super G/ue klijais ir... 
dar stipresniais. Viskas kontroliuojama. Mums buvo 
prasta diena, Kelai, bet ištvėrėme. 

Kelas vėl prisitraukė ją, vėl įkvėpė jos aromato. 

— Man reikia pasivaikščioti po miestelį. Man 
reikia... turiu jį pamatyti. 

— Gerai. 

— Turiu pasivaikščioti su Geidžu ir Foksu. 

— Supratau. Keliauk. Tik grįžk pas mane. 

— Kiekvieną mielą dieną, — atsakė jis. 


KAI KELAS JUOS IŠSIVEDĖ, PIRMIAUSIA APĖJO 
kaimynines apylinkes. Diena jau krypo vakarop, šviesa 
priblankusi. Čia buvo jo pažįstami namai, kiemai, ša- 
ligatviai. Jis praėjo pro savo prosenelės namą, kur ant 
keliuko stovėjo jo pusbrolio automobilis, kur abipus 
tako gėlės krovė žiedus arba jau žydėjo. 

Čia pat stovėjo namas, kuriame kažkada gyveno 
mergaitė, dėl kurios jis, šešiolikametis, buvo pametęs 
galvą. Kažin kur ji dabar? Kolumbijoje? Klivlende? Ke- 
las neprisiminė, kur ji išvyko, tik žinojo, kad ji išsikėlė 
su šeima tą rudenį, kai jam jau buvo septyniolika. 

Po tos septintosios, kai jos tėvas bandė pasikarti 
ant juodojo riešutmedžio kieme už namo. Kelas prisi- 
minė, kaip jis pats nukirto tą virvę ir negaišdamas ta 

pačia virve pririšo jį prie medžio, kad sulaikytų, kol 
praeis įniršis. 

— Su Melisa Egart tau taip ir nepavyko nieko, ar 
ne, taiklusis šauly? 

Tik Geidžas ir tegalėjo prisiminti bei nukreipti 
prisiminimus normalia kryptimi. 

— Aš pakeičiau taktiką. Kapsčiausi prie trečios. 
Paskui nebuvo laiko. 

— Taip. — Geidžas susikišo rankas į kišenes. — 
Paskui nebuvo laiko. 

— Nepykit dėl to, kas atsitiko anksčiau. Tu buvai 
teisus, — pridūrė jis Foksui. — Kvaila kibti vienas ki- 
tam į atlapus. 

— Pamiršk, — pasakė Geidžas. — Aš jau seniai 
galvojau apie pasivaikščiojimą. 

— Vienas dalykas galvoti, kitas — padaryti. — Jie 
pasuko Centrinės gatvės link. — Aš norėjau trinktelėti 
kam nors, o tu kaip tik buvai po ranka. 

— O'Delas mitresnis, be to, jis pripratęs būti 
tvatinamas. — Nesulaukęs iš Fokso sarkastiško at- 
kirčio, Geidžas smalsiai dirstelėjo. Svarstė, kaip čia 
reikėtų paveikti Fokso nuotaiką, ir nusprendė imtis 
savo geriausios taktikos. Pagraužti jį. — Ar tu turi gilių 
žmogiškų jausmų? 

— Ei, atsiknisk. 

— Na, štai. — Geidžas užmetė ranką Foksui ant 
pečių. 

— Klausimas, ar negausi į nosį, dar neišspręstas. 

— Jeigu ji ir siuto ant tavęs, — atėjo pagalbon 
Kelas, — dabar viskas praėjo. Kai atjojai, kaip visada, 
ant balto žirgo. 

— Kalbama ne apie tai. Ne apie siutimą, ne apie 


SLĖNIS 323 


panelės gelbėjimą. Kalbama apie tai, kad norima skir- 
tingų dalykų. Klausykite, aš jau trauksiu namo. Palikau 
viską atlapą, neužrakintą. 

— Mes eisime kartu patikrinti. 

— Ne, susitvarkysiu vienas. Turiu rimtų darbų. 
Jeigu šį vakarą dar ką nors nuveiksite, nusirašysiu nuo 
jūsų užrašų. Iki. 

— Jam prastai, — nustatė Geidžas, kai jiedu 
lydėjo akimis Foksą, traukiantųį Centrine gatve. — Iš 
tikrųjų prastai. 

— Gal vis dėlto mums reikėtų eiti su juo. 

— Ne. Dabar ne mes jam reikalingi. 

Draugai apsisuko ir nuėjo priešinga kryptimi. Jau 
temo. 


18 


FOKSAS ĮSITAISĖ SAVO KABINETE, VILDAMASIS, 
kad kanceliarinis darbas užims jį ir atitrauks mintis. 
Pajvairinimui įsijungė CD grotuvą (tai buvo ir neti- 
kėta) ir pasiryžo bent porą valandų praleisti prie rašo- 
mojo stalo, tokiu būdu užpildydamas praėjusios darbo 
dienos spragas. 

Jis parengė kelis pareiškimus teismui dėl nuo- 
savybės bylos, kurią tikėjosi baigti per kitas devynias 
ar dešimt dienų, apšlifavo atsakomąjį laišką kitos šalies 
advokatui dėl kūno sužalojimo, paskui ėmėsi koreguoti 
partnerystės sutarties kalbos stilių. 

Foksui patiko teisininko profesija su visais tais 
vingiais ir kampais, užraitymais ir sudėtingais pokry- 
piais. Tačiau šiuo metu teko pripažinti, kad tas darbas 

neįžiebė ugnelės. Jau būtų geriau panardyti ESPN 
sporto vandenyse. 

Segtuvas, kurį buvo parengęs Leilai, tebegulėjo 
ant stalo. Kadangi jis erzino, Foksas įmetė į stalčių. 
Kvailystė, pagalvojo. Kvaila manyti, kad jis suprato 
Leilą vien dėl to, kad paprastai suprasdavo žmones. 
Kvaila manyti, kad žinojo, ko ji norėjo, nes faktiškai tai 
buvo, ko jis norėjo. 

Dabar jam aišku, kad meilė ne visada pasiteisina. 

iuo momentu geriau susilaikyti, priminė sau. O 
šitai jis sugebėjo, visada. Daug geriau susikoncentruoti 
ties šiandiena, negu stumti save ir Leilą į kažkokią ne- 
aiškią ir miglotą rytdieną. Ji buvo teisi sakydama, kad 
miestelio ateitis nežinoma. Kas, po perkūnais, norėtų 
įkurti saloną tokioje vietoje, kurios po kelių mėnesių 
gal jau apskritai nebus ant žemės? Kodėl kažkas turėtų 
skirti jėgų ir laiko, įleisti šaknis, prakaituoti ir tikėtis, 
kad gerieji žmonės galiausiai laimės? Šiandien visi įsi- 
tikino, kad laikrodis tiksėjo į pabaigą Slėniui ir visam 
jų šešetui. 

Nesąmonė. Pasipiktinęs Foksas pakilo nuo stalo. 
Visiška nesąmonė. Jeigu žmonės šitaip galvotų, kodėl, 
po perkūnais, jiems iš viso rūpėtų keltis rytais iš patalo? 
Kodėl dauguma jų stengėsi nuveikti ką nors gero arba 
bent jau tai, kas jiems atrodė gera? Kam pirkti namą, 
gimdyti vaikus arba, po perkūnais, pirktis abonemen- 
tus, kai rytdiena yra tokia prakeiktai nenusakoma? 

Gal ir kvailai padarė imdamasis Leilos reika- 
lų, — jis pripažintų tai. Tačiau ji lygiai taip pat kvailai 
traukėsi nuo to, ką jie galėtų drauge nuveikti, kadangi 
rytojus nebuvo dailiai surikiuotas. Dėl Dievo meilės, 


juk jis teisininkas, žinojo, kaip dėl tikslo pakreipti 

reikalus, apeiti kliūtis ir pakeisti maršrutą. Jis išmanė 
kompromisus, derybas ir būdus aukso viduriui rasti. 

Tad koks tas tikslas? — klausė Foksas savęs, 
žingsniuodamas prie lango. 

Miestelio ir jo gyventojų išgelbėjimas, piktosios 
dvasios, kuri norėjo iščiulpti jį iki lašo, sunaikinimas. 
Šitie buvo didieji tikslai, bet jeigu jis atidėtų šiuos 
gyvybės ir mirties klausimus į šalį, koks būtų Fokso B. 
O'Delo tikslas? 

Leila. Gyvenimas su Leila. Visa kita — smulk- 
menos. Jis nesugraibė kamuolio kelyje į tikslą, kadangi 
buvo įklimpęs smulkmenose. Pirmiausia reikės jas 
išskaptuoti. Kai šitai padarys, tada liks tik vaikinas ir 
mergina. Labai paprasta ir labai sudėtinga. 

Foksas pasuko atgal prie rašomojo stalo. Išmes tą 
segtuvą — jis tebuvo tų smulkmenų simbolis. Jis jau 
tiesė ranką prie stalčiaus, kai kažkas pabeldė į duris. 
Turbūt Geidžas arba Kelas, pagalvojo, išeidamas iš 
kabineto atidaryti durų. Jis neturėjo laiko šlaistytis be 
darbo. Dabar reikėjo susitelkti dėl tos supaprastintos, 
apkarpytos metodikos, kuri padės laimėti mylimą 
moterį. 

Kai atvėrė duris, už jų stovėjo ta mylima moteris. 

— Sveikas, aš tik... 

— Tu viena? — Fokso balsas pasikeitė, sutriki- 
mas, nustebimas virto pykčiu, jis čiupo ją už rankos ir 
įtraukė vidun. — Ką sau galvoji, viena vaikštinėdama 
naktimis po miestelį? 

— Tik nepradėk. Po tokios dienos kaip ši Ivisas 
bus nugrimzdęs, be to, aš niekur nevaikštinėjau. Atėjau 
tiesiai čia. Tu negrįžai. 

— Mes nežinome, kokią velniavą Tvisas iškrės po 

tokios dienos kaip ši. O negrįžau dėl to, kad numaniau, 
jog norėsi numigti. Be to, prieš šios dienos spektaklį 
nebuvai labai patenkinta manimi. 

— Būtent dėl to ir maniau, kad grįši, kad galėtu- 
me pakalbėti. — Leila dūrė pirštu jam į krūtinę. — Dėl 
viso šito tu neturėtum širsti ant manęs. 

— Atsiprašau? 

— Girdėjai. Tu neturėtum širsti dėl to, kad ne- 
šokau stačia galva į tavo planus, kuriuos sukūrei, nepa- 
sitaręs su manimi. 

— Pala, pala, minutėlę. 

— Ne, nelauksiu jokios minutėlės. Tu nusprendei, 
ką aš turiu daryti likusį savo gyvenimą, kur turėčiau 
gyventi, kuo užsiimti. Tu parengei segžuvą. — Iš Leilos 
akių ir balso plūdo pasipiktinimas. Jis plūdo ir iš jos 
pirštų galiukų. — Nenustebčiau, jeigu tame segtuve 
jau tupėtų ir dažų spalvos, ir visi įmanomi to tariamojo 
salono pavadinimai. 

— Aš galvojau tik apie rausvai rudą spalvą. Ne- 
manau, kad ta spalva gana svarbi. Dėl pavadinimų, šiuo 
metu visą mano sąrašą vainikuoja „Sušiktai susiimk, po 
perkūnais“ — bet, matyt, dar reikės padirbėti. 

— Nesikeik čia prie manęs ir nebandyk paversti 
visko juokais. 

— Jeigu tu turi tuos du reikalavimus, vadinasi, esi 
netinkamoje vietoje su netinkamu vyruku. Aš parvešiu 
tave namo. 

— Tu neveši. — Leila tvirtai įsispyrė, sukryžiavo 
rankas ant krūtinės. — Išeisiu, kada būsiu pasirengusi 
eiti, o kol kas tam nesu pasirengusi. Nė nesvajok iš- 
mesti manęs, kitaip aš... 


— Ką? — Na, argi jis galėjo susilaikyti, nepa- 

versdamas visko juokais? Tiesiog absurdiška. Jis užėmė - 
boksininko padėtį. — Manai, įveiksi mane? 

Iš jos išsiveržė toks karštas pyktis, kad galėjo be 
vargo įkaitinti orą. 

— Tik jau nebandyk manęs. Tu užvertei mane 
šituo. Kaip perkūnas iš giedro dangaus. O paskui, 
kai nepuoliau šokinėti iš džiaugsmo ir nesimečiau į 
tą programą, tu pasišalini. Pasakai, kad myli mane, ir 
dingsti. 

— Atleisk, manau, man reikėjo šiek tiek pabūti 
vienam, kai supratau, kad mano mylima moteris nesi- 
domi bendro gyvenimo kūrimu su manimi. 

— Aš nesakiau... aš niekada neturėjau to galvo- 
je... Prakeikimas. — Leila užsidengė veidą rankomis, 
kelis kartus giliai įkvėpė. Kai ji nuleido rankas, pyktis 
išgaravo. — Kažkada sakiau tau, kad tu gąsdini mane. 
Tu to nesupranti. Tavęs lengvai neišgąsdinsi. 

— Tai netiesa. 

— O, taip, taip, tiesa. Tu per ilgai gyvenai baugi- 
namas, kad lengvai išsigąstum. Tu žiūri tiesiai viskam į 
akis. Kai kas priklauso nuo aplinkybių, kai kas tiesiog 
yra tavo prigimtyje, tačiau sunkumus visada sutinki 
drąsiai. Man menkai teko susidurti su tuo. Iki pat 
vasario mėnesio viskas tekėjo gana įprasta vaga. Ke- 
lyje nepasitaikė jokių ypatingų duobių, jokių ypatingų 
akimirkų. Apskritai paėmus, aš laikausi gana gerai. 
Apskritai paėmus... — pakartojo Leila atsidusdama ir 
pradėjo vaikštinėti po kambarį. 

— Tu laikaisi kuo puikiausiai. 

— Man baisu, kas čia vyksta, kas bus, kas gali 
atsitikti. Aš neturiu Kvin energijos ar Sibilės... nuo- 
vokos, — nusprendė ji. — Tik turiu atkaklumo: kartą 

įsipareigojusi ką nors atlikti, stengiuosi įvykdyti iki 
galo. Ir sugebu sudėlioti bendrą vaizdą iš detalių, kurias 
galiu išprotauti. Tai jau šis tas. Kai turi tas detalytes, 
"tada viskas ne taip sukrečia, ne taip gąsdina. Tačiau, 
regis, apie mudu aš negaliu nieko išprotauti, Foksai. Ir 
tai mane gąsdina. 

Leila atsisuko į jį. 

— Man baisu, kad niekada niekam nejaučiau to, 
ką jaučiu tau. Ir sakiau sau, kad tai gerai, kad gerai, jog 
visi tie jausmai plūstelėjo ir užliejo mane. Kadangi 
viskas beprotiška. Tačiau faktas tas, kad viskas bepro- 
tiška, bet realu. Visa, kas vyksta aplink mus, kas dedasi 
manyje, yra tikra. Aš tik nežinau, ką daryti. 

— O čia dar aš su savo idėja apie verslo pradėji- 
mą, dar labiau komplikuodamas padėtį ir išgąsdinda- 
mas. Supratau. Daugiau to klausimo nesvarstysime. 
Kalbėdamas apie tai, neketinau daryti tau spaudimo. 
Mes visi turime rūpesčių iki kaklo. 

— Aš norėjau būti įširdusi, kadangi lengviau būti 
įširdusiai negu išsigandusiai. Aš nenoriu pyktis su ta- 
vimi, Foksai. Tai, kas atsitiko šiandien... tu buvai šalia. 
Atsibudau po to košmaro, o tu — šalia. O paskui ne- 
grįžai. — Leila užsimerkė. — Tu negrįžai. 

— Aš nenuėjau toli. 

Kai ji atsimerkė, akys buvo kupinos susijaudinimo. 

— Aš pagalvojau, kad gal toli. Ir tai mane baugi- 
no labiau už visa kita. 

— Aš myliu tave, — paprastai pasakė Foksas. — 
Kur aš galėjau nueiti? 

Leila metėsi jam į glėbį. 

— Nenucik toli. — Ji susirado jo lūpas. — Neiš- 
mesk manęs. Leisk būti su tavimi. 

— Leila. — Jis suėmė jos veidą, atlošė atgal, kad 
susitiktų akys. — Aš tenoriu viena: kad galiausiai bū- 
tum su manimi. 

— Aš esu čia. Galiausiai esu čia. Tik čia ir noriu 
būti. 

Jos lūpos buvo be galo švelnios, atsidavusios. Kai 
prisiglaudė prie Fokso, jos atodūsis nuskambėjo kaip 
muzika. Rankos glostė jo veidą, slydo per plaukus. 
Jis apsuko ją ir nusivedė į miegamąjį. Ir tamsoje abu 
švelniai nusileido ant lovos. Ji ištiesė rankas, kojos su- 
sipynė, žvilgsniai susiliejo. Kai jie paskendo ilguose, lė- 
tuose bučiniuose, jis regėjo tamsoje švytinčias jos akis, 
skruosto išlinkį, jautė jos lūpų kontūrus, širdies dūžius. 

Leila pasikėlė, atsiklaupė, pradėjo segioti jo 
marškinius. Paskui pasilenkė, priglaudė lūpas ties jo 
širdimi. Burna slydo jo oda, liežuvis glostė, pirštų ga- 
liukai švelniai nušliaužė jo šonais. Ji jautė, kaip virpėjo 
jo raumenys, kai lėtais bučiniais apibėrė jo pilvą, kai 
atsegė džinsų sagą. 

Ji norėjo, kad jis virpėtų. 

Tamsoje subrazdėjo jos žemyn tempiamas už- 
trauktukas, džinsai nuslydo tais siaurais klubais, kur 
oda buvo šilta. Jis sudejavo iš malonumo. 

Ji valdė jo kūną. Jos burna ir rankos lėtai, ne- 
gailestingai vedė jį į liūliuojančią karščio jūrą, kol jis 
galiausiai paniro joje. O kai kraujas įsiliepsnojo po jo 
oda, ji vėl pasikėlė. Jis išgirdo drabužių šnaresį. 

— Aš noriu tavęs kai ko paprašyti. — Leila at- 
ropojo per lovą keturpėsčia, ir jo burna perdžiūvo. 

— Jeigu nori paslaugos, dabar turbūt tinkamas 
metas prašyti. 

Ji erzinamai brūkštelėjo lūpomis per jo burną, 
atsitraukė. Kai jis suėmė jos galvą, norėdamas vėl prisi- 
traukti tas lūpas, priglaudė jo burną sau prie krūties. 

— Kai tu lieti mane, kai myliesi su manimi, kai 
būni manyje, ar gali jausti, ką aš jaučiu? Ar aš galiu 
jausti, ką tu jauti? Aš noriu, kad taip būtų. Aš noriu ži- 
noti, kas būna, kai esi štai šitaip kartu, kai mudu esame 
štai šitaip. 

Dovana, pagalvojo jis, visiško pasitikėjimo dova- 
na abiem. Foksas atsisėdo, pažiūrėjo jai į akis. 

— Atsiverk, — sumurmėjo jis ir brūkštelėjo lūpo- 
mis per jos lūpas. — Tiesiog atsiverk. 

Foksas jautė jos įtampą, poreikius, mintis, kurios 
tarsi mirgėjo galvoje. Kad norėtų jos, kad liestų. Jis. Kai 
jos rankos perbėgo jo nugara, Foksas suprato ir jos pa- 
sitenkinimą, ir pritarimą. Suprato, ką reiškia jų kūnų 
spaudimasis, širdžių dūžiai. 

Paskui paguldė ją, sustiprino bučinį. Ir atsivėtė 
jai. 

Iš pradžių tarsi atodūsis praskriejo jos kūnu ir 
protu. Ji pagalvojo: „Malonu. Taip malonu.“ Kaupėsi 
laukimas. Leila pasuko galvą, kad Foksas apčiuoptų 
pulsą jos kakle, nes jautė, kad jis to norėjo. 

Akimirką dilgtelėjusi menkutė šoko bangelė už- 
gniaužė jai kvapą, kai jo lūpos susirado jos krūtį. Šitiek 
pojūčių, šitiek pažinimo. Kaskart, kai joje, aplink ją 
praslydo, praskriejo vis naujas pojūtis, ji suvirpėdavo. Jo 
rankos, jos oda, jo lūpos, jos skonio pojūtis. Jos porei- 
kiai savaime, laisvai mezgėsi, raizgėsi su jo pojūčiais. 

Ar tai jos ar jo godumas ritino ją lovoje su juo, 
trokštant vis daugiau, o tas daugumas tik sukėlė naujus 

nežabotus geismus. Jo rankos nerimo, dabar, atsaky- 
damos į jos neištartus reikalavimus, elgėsi šiurkščiau. 
Imk, imk, imk. Malonumas tvinko, skleidėsi, paskui 
prasiveržė švytinčiomis bangomis. 

Jos nagai įsikirto, jo dantys kandžiojo. O kai jis 
įsiveržė į ją, Leila manė, kad išprotės nuo tų susiliejusių 
jėgų galios. 

— Lik su manimi, lik su manimi. — Desperatiš- 
ka, paklaikusi ji apsivijo kojomis kaip grandinėmis, vos 
tik pajutusi, kad jis pradėjo atsiskirti. Malonumas, tas 
dviašmenis kardas, buvo žvėriškai aštrus. Leila gniaužė 
jį drauge su tuo vyru. 

Laikė jo kūną, mintis, širdį, kol išgalėjo. 

Jis sudribo ant lovos kniūpsčias, besisukančia 
galva, vos kvėpuodamas. Kol kas jis neturėjo jėgų pa- 
klausti, ar ji jautėsi gerai, ką jau kalbėti apie bandymą 
nustatyti savo paties būseną. 

Ji sudaužė jį į šipulius, o jis nepajėgė surinkti sa- 
vęs į krūvą. Mintys visiškai išbirusios. Jis nebuvo tikras, 
ar tik jame neskrajojo jos aidai. 

Vis dėlto po kelių minučių Foksas nustatė, kad 
jeigu nesugebės nušliaužti iki vandens, tiesiog mirs nuo 
troškulio. 

— Vandens, — sukvarkė jis. 

— Jėzau. Prašau. 

Jis pasivertė ir atsitrenkė į ją, tysančią skersai lovos. 

— Atsiprašau. 

Jis tik sukriokė, iškėlęs kojas ant grindų, ir nu- 
klupiniavo į virtuvę. Šviesa šaldytuve žiebė į akis tarsi 
skaistūs saulės spinduliai. Prisidengęs viena ranka akis, 
kita grabinėjo lentynėles, kol apčiuopė butelį vandens. 

Jis išmaukė pusę ten, kur stovėjo, nuogas priešais 
atdarą šaldytuvą, kietai užsimerkęs, kad neprasiskverb- 
tų šviesa. Šiek tiek atsigavęs, vos vos prasimerkė, kad 
nustvertų antrą butelį, ir nunešė jį į miegamąjį. 

Leila nebuvo net sujudėjusi. 

— Ar tu gerai jautiesi? Gal aš... 

— Vandens. — Jos ranka supleveno ore. — Van- 
dens. 

Jis atkimšo butelį, pakišo ranką po ja, kad bent 
kiek paremtų. Atsišliejusi į jo ranką, Leila lygiai taip 
pat godžiai gėrė kaip ir jis. 

— Ar tau skamba ausyse? — paklausė ji. — Man 
skamba. Ir turbūt apakau. 

Jis patraukė ją, atrėmė į pagalves, kad nereikėtų 
remtis į jo ranką, paskui uždegė stalinę lempą prie 
lovos. 

Leila suklykė ir užsidengė ranka akis. 

— (Gerai, nebuvau apakusi, užtat dabar bū“ 
siu. — Ji labai atsargiai praskyrė pirštus ir pažiūrėjo 
pro tarpelį. — Ar tu kada nors... 

— Ne. Čia buvo pirmas. — Kadangi jo kojos 
tebebuvo silpnos, atsisėdo šalia. Prastai, pamąstė jis, 
kadangi pilnas vaizdas būtų mielesnis. — Stiprus. 

— „Stiprus“ — per švelnus žodis. Tam nėra žo- 
džio. Dar reikia sugalvoti jį. Manau, tai nėra kažkas, ką 
galėtume ištverti kiekvieną kartą. 

— Palaikyk jį ypatingiems atvejams. 

Leila nusišypsojo, tada sukaupusi jėgas atsisėdo ir 
padėjo galvą jam ant peties. 

— Manau, kad medžių sodinimo šventė artėja. 
Tai gana ypatingas atvejis. 

Foksas nusijuokė, pasukęs galvą pasitrynė skruos- 
tu į jos plaukus. Myliu tave, galvojo jis, tačiau šįkart 
sulaikė žodžius savyje. 


KADANGI FOKSAS TURĖJO SUSITIKIMUS KITUR, 
Leila naudojosi proga ramiai praleisti popietę, skaity- 
dama Anos Hokins trečiojo dienoraščio dalis. Kad ir 
kaip jie tikėjosi, ten nebuvo jokio burtažodžio, formu- 
lės, smulkių nuorodų, kaip sunaikinti šimtmečio senu- 
mo demoną. Leila buvo linkusi tikėti, kad Gilas Den- 
tas savo mylimajai nieko nepasakė. Ji manė, kad Sibilės 
nuomonė buvo labiau mistiška. Jeigu Ana žinojo, ką 
reikėtų padaryti, kad sunaikintų Tvisą, paprasčiausias 
žinių perdavimas tuos žygius tik susilpnintų, netgi pa- 
darytų neveiksmingus. 

Visa tai Leilai atrodė sunkiai suvokiama ir pykdė, 
todėl ji praleido nemažai laiko skaitydama tarp eilučių. 
Ir baigėsi tuo, kad nusivylė ir dar įsiskaudėjo galvą. 
Kodėl žmonės negali paprasčiausiai kalbėti atvirai. Jai 
patiko planingi veiksmai. Ir ji buvo velniškai tikra, kad 
užsirašytų, jeigu kada nors juos rastų, panaudotų ir jie 
pasitvirtintų — dėl visa ko, jeigu kokiai nors ateities 
kartai iškiltų panaši bėda. 

— Kodėl tu neateini? — murmėjo Leila. — At- 
eik ir pakalbėk su manimi, Ana. Tiesiog išdėstyk viską. 
Tada mes visi galėtume normaliai gyventi. 

Vos tik Leila taip pasakė, ji išgirdo virstelint pa- 
radines duris. Ji pašoko ant kojų. Įpėdino Brajanas 
O'Delas. 

— Sveika, Leila. Atleisk, išgąsdinau tave? 

— Ne. Truputėlį. Nesitikėjau nieko sulaukti. Šią 
popietę Fokso nėra kontoroje. 

— A. Gerai. — Brajanas panardino rankas į 
kišenes, pasisūpavo ant kulnų. — Buvau mieste, pa- 
galvojau, užsuksiu. 

— Ko gero, jis grįš tik po šešių. Jeigu reikia ką 
nors perduoti... 

— Ne. Nieko svarbaus. Žinai, kadangi jau esu čia, 
tai gal ir užeisiu. — Jis ištraukė ranką iš kišenės, mos- 
telėjo nykščiu. — Foksas kalba apie naują grindų dangą 
virtuvėje ir dar porą dalykų. Užeisiu pamatuoti. 

Leila pakreipė galvą. 

— Kaip jūs išmatuosite, jeigu neturite matuoklės? 

— Teisingai. Teisingai. Atsinešiu iš automobilio. 

— Pone O'Delai, ar Foksas prašė, kad užeitumėte 
popiet? 

— A. Jo čia nėra. 

— Būtent. — Tėvas, kaip ir sūnus, prastas mela- 
gis, pagalvojo Leila. — Taigi jis prašė, kad užeitumėte, 
pažiūrėtumėte, ar man viskas gerai. Gal ir neįtarčiau, 
bet prieš kokią valandą jūsų žmona užsuko nešina tuzi- 
nu kiaušinių. Sudėjus viską krūvon, suuodžiu auklytes. 

Brajanas išsišiepė, pasikasė pakaušį. 

— Nutvertas. Jam neramu, kai tu lieki čia vie- 
na. Nepasakyčiau, kad kaltinu jį. — Vyras priėjo prie 
klientams skirtų kėdžių ir klestėjo. — Tikiuosi, nekelsi 
jam vėjo dėl šito. 

— Ne. — Atsidususi Leila ir pati atsisėdo. — Ko 
gero, vienaip ar kitaip visi čia rūpinamės vienas kitu. 
Tačiau kišenėje turiu savo mobilųjį ir visų pažįstamų 
numerius — tereikia spūstelėti vieną mygtuką. Pone 


O'Delai... 

— Brajanas. 

— Brajanai. Ką jūs apie tai manote? Žinant, kas 
vyksta, kas gali atsitikti Foksui? 

— Žinai, kai Seidžė gimė, man buvo devynio- 
lika. — Kaip ir pridera vyrui, įsitaisančiam kuriam 
laikui, jis užsikėlė vieną darbiniu batu apautą koją ant 
kitos kelio. — Džo buvo aštuoniolikos. Porelė jaunik- 
lių, galvojančių, kad viską išmano, su viskuo susipažinę. 
Paskui gimsta vaikas, ir visas pasaulis pakrypsta kitaip. 
Viena dalelė manęs nerimastauja jau trisdešimt trejus 
metus. — Jis ištarė šiuos žodžius šypsodamasis. — Ma- 
nau, nerimauja ir daugiau dalelių, jeigu kalbėsime apie 
Foksą. Tiksliau? Mane užknisa, kad jis leidosi, jog nu- 
švilptų jo vaikystę, jo tyrumą. Jis grįžo namo tą dieną, 
tą dešimtąjį gimtadienį, ir jau niekada nebuvo mažas 
berniukas, nebe toks, koks buvo. 

— Ar jis papasakojo jums, kas atsitiko? Tą rytą, 
kai grįžo nuo pagoniškojo akmens? 

— Man patinka galvoti, kad padarėme daug ką 
gero savo vaikams, bet žinau, kad vieną dalyką padarė- 
me tikrai gerai. Jie žino, kad gali pasakyti mums viską. 
Jis rezgė apie tai, kad praleido naktį kieme už Kelo 
namo, tačiau Džo ir aš kiaurai jį permatėme. 

— Jūs žinojote, kad jis ruošėsi praleisti naktį 
miške? 

— Mes žinojome, kad jis imsis kažkokių išdaigų, 
ir suteikėme laisvę. Jeigu nebūtume suteikę, jis būtų 
radęs būdą išsisukti. Paukšteliai turi apsiplunksnuoti. 
Negali jų sustabdyti, kad ir kaip norėtum laikyti juos 
saugiai lizde. 

Brajanas minutėlę nutilo, Leila matė, kaip jis 

nuklydo į praeitį, ir svarstė, kaip turėjai jaustis, atsi- 
gręždamas į kito Žmogaus nueitą gyvenimą. Mylimo 
žmogaus. 

— Jis grįžo namo su Geidžu, — tęsė Brajanas. 
Buvo aiškiai matyti, kad kažkas juose pasikeitė. Jie pa- 
pasakojo, ir viskas pasikeitė. Mes kalbėjome, kad reikia 
išsikelti kitur. Džo ir aš kalbėjome, kad reikia parduoti 
ūkį ir išvažiuoti. Tačiau jam reikėjo būti čia. Ta savaitė 
praėjo, ir visi manėme, kad viskas pasibaigė. Tačiau 
svarbiausia — žinojome, kad Foksui reikėjo likti čia su 
Kelu ir Geidžu. 

— Jūs jau tris kartus matėte, kaip jam teko su 
tuo susidurti, o dabar vėl tas pat vyksta. Manau, reikia 
nežmoniškos tvirtybės pripažinti tai, ką jis daro. Nesi- 
stengti sustabdyti jo. 

Šypsena rami, skaidri. 

— Tai ne tvirtybė, tai pasitikėjimas. Aš visiškai 
pasitikiu Foksu. Jis yra pats geriausias iš visų man ži- 
nomų Žmonių. 

Brajanas sėdėjo, iki kol ji užrakino kontorą, ir 
atkakliai siūlėsi parvežti ją namo. Pats geriausias iš 
visų Man žinomų žmonių, mintijo Leila, įeidama į 
namus. Ar tėvas begalėjo aukščiau vertinti sūnų? Ji 
užlipo aukštyn, norėdama nunešti dienoraštį į darbo 
kambarį. 

Kvin sėdėjo prie savo rašomojo stalo ir rūsčiai 
žiūrėjo į kompiuterį. 

— Kaip sekasi? 

— Bjauriai. Jau turiu atiduoti tą straipsnį, o galva 
visiškai neveikia. 


— Atleisk. Eisiu žemyn, netrukdysiu. 

— Ne. Šūdas. — Ji atsitraukė nuo stalo. — Man 
nereikėjo sakyti, kad sukurpsiu tą kvailą straipsnį, bet 
kur tau — pinigai. Tačiau mes darbavomės prie tos 
idėjos apie kraujo ryšio ritualą ir rezgėme visus pro- 
tingus žodžius, kad tiktų, o Sibilė niurzga. 


— Kur ji? 
— Dirba savo kambaryje, kadangi, matyt, aš 
mąstau per garsiai. — Kvin numojo ranka. — Mums 


visada taip baigiasi, jeigu rimtai užsisėdime prie kokio 
projekto. Tik ji labiau užsiveda. Aš noriu sausainio. — 
Kvin parėmė smakrą delnu. — O, kad čia būtų Milano 
maišelis. Šūdas. — Ji pasiėmė nuo stalo obuolį, atsi- 
kando. — Ko čia šypsaisi, pamišusi nykštuke? 

— Mano dydis ketvirtas, o šypsausi dėl to, kad la- 
bai nuramina, kai pareinu namo ir randu tave bjaurios 
nuotaikos ir geidžiančią sausainių, o Sibilę užsidariusią 
savo kambaryje. Tai taip normalu. 

Pusiau suniurnėjusi, pusiau sušnarpštusi, Kvin vėl 
atsikando obuolio. 

— Mano mama atsiuntė medžiagos pamergių 
suknelėms pavyzdį. Fuksijų spalva. Ar tokia bus nor- 
mali, linksmoji moteriškaite? 

— Jeigu reikės, man tiks ir fuksijų spalva. Prašau 
manęs neerzinti. 

Kvin kramtė, šypsodamasi ir žybsėdama mėlyno- 
mis akimis. 

— Su tokios spalvos suknele Sibė atrodys baisiai. 
Jeigu ir toliau bambės ant manęs, aš priversiu ją vilktis 
kaip tik tokią. Žinai ką? Bent trumpam mums reikia 
išlėkti iš čia. Vien darbas, o pramogos jokios. Rytoj 
pasidarome laisvadienį ir einame pirkti man nuotakos 


suknelės. 

— Rimtai? 

— Rimtai. 

— Maniau, kad niekada nepakviesi. Mirštu, kaip 
noriu. Kur... 

Leila atsigręžė išgirdusi, kaip atsivėrė Sibilės durys. 

— Mes eisime į parduotuvę. Pirksime Kvin nuo- 
takos suknelę. 

— Gerai, puiku. — Sibilė atsirėmė į staktą ir 
nužvelgė abi drauges. — Šitai galėtume pavadinti ri- 
tualu — baltu, moterišku. Nebent norėtume atidžiau 
žvilgtelėti į simbolizmą. Balta spalva reiškia nekaltybę, 
šydas — pasidavimą... 

— Ne, nenorime, — nutraukė Kvin. — Be jokios 
gėdos spjausiu į feministinius principus dėl idealios 
vestuvinės suknelės. Aš ištversiu. 

— Teisingai. Na, kad ir kaip ten būtų... — Savo 
plaukų kupetą Sibilė vangiai krestelėjo atgal. — Vis 
tiek tai yra moteriškas ritualas. Galbūt tai subalansuos, 
ką veiksime kitas dvi savaites. Kraujo ryšio magija. 


PO VISŲ SUSITIKIMŲ FOKSAS NUVAŽIAVO TIESIAI 
pas Leilą. Kai jis ėjo namo link, ji jau laukė tarpdury- 
je. Plaukai siūbavo, lūpos siuntė sveikinančią šypseną. 
Argi jis ne šitaip norėtų grįžti namo kas vakarą? 

— Sveika. — Jis pasilenkė, pabučiavo ją, atsitiesė 
ir pakreipė galvą, nesulaukęs tinkamo atsakymo. — 
Kodėl nepabandžius dar sykį? 

— Nepyk. Aš išsiblaškiusi. — Ji suėmė jį už at- 
lapų ir kaip reikiant pabučiavo. 

— Tą ir turėjau galvoje. — Tačiau dabar Foksas 

nebematė tos pasitinkančios šypsenos atspindžio jos 
akyse. — Kas yra? 

— Ar gavai mano balso įrašą? 

— Kai tik galėsiu, turiu atsirasti čia. Atsiradau. 

— Mes svetainėje. Tai... Sibilė mano, kad ji aiš- 
kiai nustatė kraujo ryšio ritualą. 

— Labai smagu. — Susirūpinęs Foksas perbrau- 
kė nykščiu per jos skruostikaulį. — Kokios bėdos? 

— Ji... Ji laukia, kol atvažiuosite, kad išdėstytų 
visiems trims. 

— Kad ir ką ji išdėstė tau, tai nepražydino tavo 
skruostų. 

— Kai kurios to galimo ritualo pusės nedžiugi- 
na. — Leila suėmė jo ranką. — Verčiau pats paklausyk. 
Bet prieš tai... Aš turiu pasakyti tau dar kai ką. 

— Gerai. 

— Foksai... — Ji tvirčiau suspaudė jo ranką, tarsi 
nuramindama. — Gal galėtume pasėdėti kokią minutę? 

Jiedu atsisėdo ant verandos laiptelių, nuo kurių 
matėsi gatvė. Ji sunėrė rankas ant savo kelio — ner- 
vingumo ženklas, kurį Geilas pavadintų išdavikišku 
bruožu. 

— Kas nors labai blogai? — paklausė Foksas. 

— Aš nežinau. Nežinau, ką tu manysi. — Aki- 
mirką Leila kietai suspaudė lūpas. — Aš pasakysiu tau 
tiesiai ir atvirai, o paskui galėsi galvoti tiek, kiek tau 
prireiks, na, kad įsigilintum į viską. Karla buvo susijusi. 
Su šituo. Ji buvo Esteros Dyl palikuonė. 

Smūgis, galingas, greitas smūgis į paširdžius. 
Mintys susipynė, todėl Foksas uždavė pirmą pasitai- 
kiusį klausimą: 

— Iš kur žinai? 

— Aš paklausiau Sibilės... — Ji nutilo, atsisuko į 
jį ir tęsė toliau. — Atrodė, kad turėjo būti kokia nors tų 
įvykių priežastis, Foksai, dėl ko ją taip greitai paveikė, 
taip... lemtingai. Todėl ir paprašiau Sibilės pasidomėti. 
Ji taip ir padarė. 

— Kodėl man nieko nesakei? 

— Aš nebuvau tikra, o jeigu būčiau klydusi, tik 
būčiau be reikalo prislėgusi tave. Ir... Aš turėjau pasa- 
kyti tau, — pasitaisė ji. — Nepyk. 

— Ne. — Mintys aprimo, skausmas po krūtine 
atlėgo. Ji tenorėjo apsaugoti jį, kol spėlionė pasitvirtins, 
ir Foksas būtų daręs tą patį. — Ne, aš suprantu. Sibilė 
įkopė į Karlos šeimos medį? 

— Taip. Šį vakarą ji pasakė man, kad rado ryšį. 
Jeigu norėsi pamatyti, ji papasakos detaliau. 

Kai jis tik papurtė galvą, Leila tęsė toliau: 

— Nežinau, ar tau bus geriau ar blogiau nuo to, 
ar iš viso nesvarbu. Tačiau pagalvojau, kad turėtum 
žinoti. 

— Ji buvo susijusi, — tyliai pasakė Foksas. — 
Visą tą laiką. 

— Tvisas pasinaudojo tuo. Man labai gaila. Man 
taip gaila, bet nei tai, ką tu padarei, nei tai, ko nepada- 
rei, nebūtų nieko pakeitę. 

— Nežinau, ar tai tiesa, bet dabar negaliu pa- 
daryti nieko, kad tai pakeisčiau. Galbūt dėl to mes ir 
suradome vienas kitą — Karla ir aš. Tačiau paskui abu 
pasirinkome kelią, kuris privedė iki to. Skirtingi keliai, 
galbūt skirtingas rezultatas. Kas gali žinoti. 

Po akimirkos Foksas suėmė jos ranką. 

— Galvodamas apie ją, visada jausiu kaltę ir šird- 
gėlą. Tačiau dabar žinau bent dalį priežasties. Aš nie- 
kada nesupratau kodėl, Leila, ir tai mane gręždavo. 

— "Ivisas nučiupo ją, norėdamas sukelti tau 
skausmą. Ir galėjo taip nučiupti dėl to, kad joje tekėjo 
jo kraujo. Ir dėl to, kad... 

— Tęsk, — pasakė Foksas, kai ji nutilo. 

— Manau, dėl to, kad ji iš tikrųjų netikėjo. Ji ne- 
tikėjo tiek, kad bijotų ar kad kovotų, ar netgi pabėgtų. 
Čia tik spėlionė, ir aš galbūt peržengiu ribas, bet... 

— Ne, — tyliai ištarė jis. — Tu esi visiškai teisi. Ji 
nepatikėjo, nors ir matė savo akimis. — Foksas pakėlė 
laisvąją ranką, patyrinėjo lygų delną. — Karla sakė tai, 
ką, jos manymu, aš norėjau girdėti, pažadėjo tą naktį 
būti ūkyje, net nemanydama tesėti pažadą. Tokia jau ji 
buvo — skeptiška. 

Jis nestipriai sugniaužė ranką, nuleido žemyn. Ir 
pirmą kartą per beveik septynerius metus susitaikė su 
ta mintimi. 

— Aš niekada nepagalvojau, kad galėjo būti koks 
nors ryšys. Nieko sau. O tu teisingai padarei, kad pa- 
sakei man. — Foksas pakėlė abiejų rankas, sunėrė pirš- 
tus. — Mums nieko geresnio nėra, kaip būti atviriems 
vienas kitam, kad ir koks būtų atvejis. 

— Prieš eidama noriu pasakyti dar kai ką. Jeigu 
prižadėsiu tau ką nors, — jeigu tu paprašysi mane kaž- 
ką padaryti ar kažko nedaryti, o aš pažadėsiu, — būti- 
nai tesėsiu pažadą. 

Jis dėkingai pabučiavo jos pirštus. 

— Ir aš tikėsiu tavo žodžiais. Eime į vidų. 

Praeities nepakeisiu, pagalvojo Foksas. Jis tega- 

lėjo pasirengti ateičiai. Visgi Foksas labai vertins ir 
išlaikys dabartį. Leila buvo jo dabartis. Šiame name 
gyvenantys žmonės taip pat. Jis buvo reikalingas jiems, 
jie — jam. To užtenka bet kuriam žmogui. 

Jis įsitaisė į savo įprastą vietą ant grindų su Lampu. 
Jeigu kas ir kybojo ore, mąstė Foksas, tai buvo kažkas 
tarp nervinės įtampos ir baimės. Iš moterų pusės. Nuo 
Kelo ir Geidžo sklido susidomėjimas ir nekantrumas. 

— Kas čia vyksta? Kad ir kas būtų, žengiam į 
priekį. 

Sibilė užėmė tribūną. 

— Aš kalbėjausi su keletu žmonių, kuriuos pažįs- 
tu ir kuriais labiausiai pasitikiu, dėl kraujo ryšio ritualo, 
kurio tikslas — performuoti tuos tris Dento heliotropo 
gabalėlius į vieną. Manome, kad mums reikia taip pa- 
daryti. Čia yra daugybė hipotezių, pagrįstų informaci- 
jos nuotrupomis ir spėlionėmis. 

— Kol kas tie trys atskiri gabalėliai nedavė mums 
nieko gero, — pastebėjo Geidžas. 

— Na, juk tu nežinai šito, ar ne? — atšovė Si- 
bilė. — Labai gali būti, kad tie atskiri gabalėliai yra tai, 
kas duota tau, tai yra tavo dovanos: regėjimas, gijimas. 
Jeigu juos sujungsi, tų dovanų gali netekti. O neturėda- 
mas tų dovanų, tapsi tik dar labiau pažeidžiamas. 

— Jeigu jų nesujungi, — nurodė Kelas, — jie 
tėra tik trys akmens gabalėliai, apie kuriuos mes nieko 
nenusimanome. Mes sutinkame pamėginti. Mes mėgi- 
nome. Jeigu sužinojai kitą būdą, jį irgi išmėginsime. 

— Kraujo ryšio ritualai yra galinga ir pavojinga 
magija. Mes jau susiduriame su galinga ir pavojinga 
jėga. Tam reikia žinoti visus galimus padarinius. Visi 

turime žinoti. Ir visi turime sutikti, kadangi mums 
reikia būti to dalimi, kad ritualas galėtų veikti. Aš ne- 
ketinu sutikti, kol visi to nesupras. 

— Viskas aišku. — Geidžas trūktelėjo pečiais. — 
Kelui gali tekti išsikasti savo akinius, o mes visi trys 
labai greitai persišaldysime. 

-— Negalvok, kad taip lengvai ir praeis. — Sibilė 
atsisuko į jį. — Gali netekti to, ką turi, ir dar daugiau. 
Viskas gali būti tėkšta mums tiesiai į veidą. Pats matei 
tą galimybę. Kraujo ir ugnies mišinys, akmuo krito ant 
akmens. Visa, kas gyva, sudegė. Tai jūsų kraujas išlais- 
vino tą demoną. Turime nepamiršti, kad šitas ritualas 
gali išlaisvinti dar blogesnį dalyką. 

— Reikia veikti taip, kad laimėtum. 

— Jis teisus. — Foksas linktelėjo Geidžui. — 
Arba rizikuojame, arba nieko nedarome. Arba tikime 
Ana Hokins, arba ne. Būtent dabar laikas, ji taip ir pa- 
sakė Kelui. Ši septintoji yra arba viskas, arba niekas, o 
tas akmuo — visas — yra potencialus ginklas. Aš tikiu 
ja. Ji paaukojo savo gyvybę su Dentu, o toji auka atėjo 
iki mūsų. Vienas trijuose, trys viename. Jeigu yra kelias, 
juo ir eisime. 

— Yra dar trys. Kju, Leila ir aš. Jūsų dėmesiui, 
mūsų kraujas užterštas demono krauju. 

— Ir jame yra nekaltųjų kraujo. — Leila sėdėjo, 
švelniai sunėrusi rankas, tarsi laikytų jose kažką tra- 
paus. — Estera Dyl nebuvo piktavalė. Tu, Sibile, sakei, 
kad nekaltas kraujas yra galingas veiksnys rituale. 

— Man taip sakė. — Sibilė atsiduso. — Mane 
taip pat įspėjo, kad nekaltųjų kraujas gali būti panau- 
dotas, suteikiant demono padermei dar daugiau galios. 


344 NORA ROBERTS 


Kad tas ritualas, apie kurį čia kalbame, gali būti kaip 
kvietimas. Tuo pagrindu kraujo ryšio ritualas ir pakeitė 
tris berniukus. Tas pat gali atsitikti ir mums. — Ji pa- 
žiūrėjo į Leilą ir Kvin. — O tai, kas yra atmiešta, arba 
potencialu, arba tiesiog turi mumyse persvarą dėl to, 
kas esame, gali padidėti. 

— Taip neatsitiks. — Kvin kalbėjo gyvai. — Ne 
vien dėl to, kad aš nelaikau ragų ir skeltų kanopų 
mados pasireiškimu, tačiau, — ji nekreipė dėmesio į 
Sibilės keiksmą, — dėl to, kad mes to neleisime. Sibe, 
tu esi per daug prakeiktai užkietėjusi, kad leistum, jog 
kažkokio demonėlio DNR tau vadovautų. Ir tu nesi 
atsakinga. Tik nepradėk, — nurodė Kvin, kai Sibilė 
žiojosi kalbėti. — Niekas nepažįsta tavęs taip kaip aš. 
Jeigu nubalsuosime veikti, mes visi ir būsime tame, visi 
pasirenkame tą galimybę. Kad ir kas atsitiktų, — gerai 
ar blogai, — niekas tavęs nekaltins. Tu esi tik prane- 
šėja. 

— Suprask: jeigu nepasiseks, gali baigtis rimtai ir 
labai blogai. 

— Jeigu pavyks, — Foksas priminė Sibilei, — tai 
bus žingsnis, gelbstint žmonių gyvybes. Baigiant viską. 

— Labiau panašu, kad neteksime kažkiek kraujo 
ir niekas nepasikeis nė per nago juodymą. Kad ir kaip 
žiūrėtum, tai rizikingas žingsnis, — pridūrė Gei- 
džas. — Man patinka rizika. Aš — už. 

— Kas nors prieš? — Kvin nužvelgė visus. — Di- 
džiulė sėkmė. 

— Pradėkime. 

— Ne taip greitai, gudruoli, — Sibilė pristabdė 
Geidžą. — Nors ritualas palyginti nesudėtingas, yra 

detalės ir atlikimo metodika. Standartiniam ritualo 
ratui reikalingi mes šeši: berniukas-mergaitė, berniu- 
kas-mergaitė — kaip bet kuriame gerame pobūvyje. 
Ritualui skirtoje vietoje prie pagoniškojo akmens. Ke- 
lai, abejoju, ar turi tą peilį, kurį naudojai anksčiau? 

— Savo skauto peilį? Aišku, turiu. 

— Aišku, kad jis turi. — Susižavėjusi Kvin pa- 
bučiavo jį į skruostą. 

— Mums jo reikės. Aš turiu sąrašą, ko mums dar 
reikės. Taip pat reikės sugalvoti užkalbėjimo žodžius. 
Turime palaukti nakties, kai bus mėnulio pilnatis, ir 
pradėti, likus pusvalandžiui iki vidurnakčio, baigti prieš 
pat baigiantis pusvalandžiui po jo. 

— O, dėl Dievo meilės. 

— Ritualas reikalauja ritualo, — atkirto ji Gei- 
džui. — Ir pagarbos, ir velniškai didelio tikėjimo. 
Pilnatis suteikia mums šviesą — tiesiogine ir magiška 
prasme. Pusvalandis iki vidurnakčio yra gėrio laikas, 
pusvalandis po — pikto. Štai toks laikas, tokia vieta ir 
tai yra mūsų geriausias ėjimas, norint, kad viskas su- 
veiktų. Laikykite tai kortavimu mūsų naudai. Turime 
dvi savaites, kad kuo puikiausiai viską sureguliuotume 
ir sumazgiotume, — arba atšaukiame viską ir traukia- 
me į Sen Barto salą... — Sibilė pažiūrėjo į savo tuščią 
taurę. — Nebeturiu vyno. 

Kadangi išsyk prasidėjo diskusija, Geidžas nu- 
slinko paskui Sibilę į virtuvę. 

— Kas tau pasivaideno? 

— O, nežinau. — Ji įsipylė gerokai Cabernet vy- 
no. — Turbūt mirtis ir prakeikimas. 

— Tu ne taip greitai išsigąsti, taigi klok. 

Ji šiek tiek gurkštelėjo vyno ir atsisuko į jį. 

— Ne vien tu sugauni būsimų atrakcionų anonsus. 

— Ką regėjai šį kartą? 

— Mačiau, kaip miršta mano geriausia draugė, 
taip pat moters, kurią jau myliu ir gerbiu, mirtį. Ma- 
čiau, kaip miršta jas mylintys vyrai, mėgindami jas 
išgelbėti. Mačiau, kaip tu miršti, paskendęs kraujuose 
ir ugnyje. O aš likau gyva. Ar gali būti blogiau? Kad 
regėjau, kaip visi miršta, o aš gyvenu. 

— Labiau panašu į nervinę įtampą ir kaltę negu 
į nuojautą. 

— Paprastai nejaučiu kaltės. O pliusas toks: mano 
vizijoje tai suveikė. Mačiau jau visą heliotropą, gulintį 
ant pagoniškojo akmens, apšviestą mėnulio pilnaties. 
Tą akimirką jis buvo skaistesnis už saulę. 

Sibilė giliai, tyliai įkvėpė. 

— Aš nenoriu išeiti viena iš tos proskynos, todėl 
padaryk man paslaugą. Nenumirk. 

— Pažiūrėsiu, ką galėsiu padaryti. 


19 


LAUKE, BLAUSIAI ŠVIEČIANT PILNĖJANČIAM MĖ- 
nuliui, atsisveikindama Leila pabučiavo Foksą. Tas 
lūpų prisilietimas padvelkė kaip švelnus, viliojantis 
nakties oras. 

— Tiesiog manau, kad šiąnakt man reikia likti 
čia. — Tačiau ji vėl ištirpo bučinyje. — Sibilė sudirgusi, 
Kvin išsiblaškiusi. Ir abi grizina viena kitą. Joms reikia 
arbitro. 


SLĖNIS 347 


— Aš galėčiau pasilikti. — Foksas švelniai kan- 
džiojo jos apatinę lūpą. — Palaikyti tave. 

— Tada aš būčiau išsiblaškiusi. Jau esu išsiblaš- 
kiusi. — Trumpai sudejavusi ji atsitraukė. — Be to, 
jaučiu, kad tu eisi pas Kelą. Visi trys norėsite viską 
aptarti. 

— Aibė klausimų. — Foksas perbraukė jos ran- 
kas. — Tu jau pasirengusi tam. 

— Nė neabejojau. 

— Ne. Mačiau. Ir dabar matau. 

Mažai kas būtų suteikęs jai tiek malonumo nei tas 
atviraširdis, beveik kasdienis pasitikėjimo išreiškimas. 

— Laikas žengti kitą žingsnį. Beje, rytoj man 
reikia laisvadienio. 

 — Gerai. 

— Tiesiog gerai? — Leila pakraipė galvą. — Nei 
dėl ko, nei kas, po perkūnais, tvarkysis mano kontoroje? 

— Per metus galėdavome neateiti į pamokas tris 
arba keturis kartus — toks būdavo limitas. Užtekdavo 
pasakyti „rytoj nenoriu eiti į mokyklą“, ir viskas būda- 
vo gerai. Nereikėdavo nei apsimesti sergančiu, nei pa- 
sprukti iš pamokų. Manau, tas pat tinka ir darbui. 

Leila prisiglaudė prie jo, sunėrė rankas per lie- 
menį. 

— Turiu nepaprastą bosą. Jis netgi atsiunčia savo 
tėvus, kad šie pakontroliuotų mane, kai jo nebūna kon- 
toroje. 

Foksas susigūžė. 

— Aš gal ir užsiminiau, kad... 

— Viskas gerai. Faktiškai, geriau negu gerai. Aš 
puikiai pasikalbėjau su tavo mama, paskui su tėčiu... 

kuris trupučiuką mane akina, kadangi, kai šypsaisi, tu 
toks panašus į jį. 

— Pats geriausias O'Delų žavesio įrankis. Nie- 
kada neapvilia. 

Ji nusijuokė, atsilošė. 

— Dar turiu pasakyti tau kai ką, kol neišėjai. Jau 
kurį laiką mąsčiau, o šiandien, bekalbant su tavo tėvu, 
kai kas atėjo į galvą. Kodėl aš taip stipriai tuo užsiimu? 
Kodėl nepalieku taip, kaip yra? Todėl, kad, na, taip jau 
yra. 

— Kas yra? 

— Aš myliu tave. — Leila susijuokė. — Myliu 
tave, Foksai. Tokio nuostabaus vyro dar neteko pa- 
žinti. 

Jis nerado tinkamų žodžių. Kaip rasi, kai šitiek 
jausmų nubangavo viduje. Aš myliu tave, pasakė Leila 
šypsodamasi, o nuo tos šypsenos jos žodžiai tiesiog 
žaižaravo tamsoje. Todėl jis priglaudė savo kaktą prie 
jos, užsimerkė ir atsidavė tai akimirkai. Ji čia, pagalvojo 
Foksas. Visa kita — smulkmenos. 

Paskui jis pakėlė galvą, pabučiavo jos kaktą, 
skruostus ir apsistojo ties lūpomis. 

— Šitai pasakai, o paskui veji mane namo? 

Ji vėl nusijuokė. 

— Labai gaila. 

— Gal galėtum užeiti pas mane kokiai valandai. 
Geriau dviem. — Foksas vėl pabučiavo ją, stipriau, vis 
stipriau. — Eime trims. 

— Noriu, bet... 

Ji jau ketino nusileisti, — kas ta valanda ar dvi, kai 
esi įsimylėjusi, — kai pro duris išėjo Geidžas. 

— Atsiprašau. — Jis dirstelėjo į Foksą, kilstelėjo 
galvą. Foksas linktelėjo. 

— Kaip jūs sugebate susikalbėti be žodžių? — 
pasiteiravo Leila, kai Geidžas nužingsniavo prie savo 
automobilio. 

— Matyt, taip būna, kai pažįsti vienas kitą nuo 
pat gimimo. Važiuosiu su juo. — Foksas suėmė jos 
veidą. — Rytoj naktį. 

— Taip. Rytoj naktį. 

— Myliu. — Jis vėl pabučiavo ją. — Prakeikimas, 
turiu lėkti. Rytoj. 

Kai Foksas ėjo automobilio link, jo mintys buvo 
tokios perpildytos ja, kad net nepastebėjo tamsaus de- 
besio, kuris užgulė mėnulį. 


TEGUL KVIN PATI SUSIRANDA IDEALŲ VESTUVINIŲ 
drabužių saloną, galvojo Leila. Kiekviena dviejų su 
puse valandos kelio minutė buvo verta, kai jos pasiekė 
žavingą Viktorijos epochos stiliaus triaukštį, skendintį 
pribloškiančiame parke. Pro mažmenininkės Leilos akį 
neprasprūdo detalės: spalvų gamos, dekoras, įmantrios 
vietelės moterims prisėsti ir — o, koks širdį glostantis 
apšvietimas. 

Ir pasiūla. Nuotakos suknelės, bateliai, nuometai, 
apatiniai drabužėliai taip kūrybingai pateikti, kad Leila 
pasijuto tarsi eitų palei vestuvinį tortą, skendintį visose 
savo putose ir elegancijoje. 

— Per didelis pasirinkimas. Per didelis. Aš tuoj 
užtrokšiu. — Kvin įsikibo Sibilei į ranką. 

— Neužtrokši. Prieš akis visa diena. Jėzau, ar 

jums teko matyti šitiek baltumo? Tiesiog tiulio pūga, 
sniege skęstantis šantungo miškas. 

— Na,yra balta spalva ir dramblio kaulo, kreminė, 
šampano, nebalintos drobės, — dėstė Leila. — Turint 
galvoje tavo odos ir plaukų spalvą, Kvin, aš rinkčiausi 
baltą. Atrodytum idealiai. 

— Tu išrink. Juk tuo ir užsiimi — užsiimdavai, 
teisingai? — Kvin trynėsi gerklę. — Ir kodėl aš taip 
jaudinuosi? 

— Dėl to, kad tik vienąkart ištekama pirmą kartą. 

Kvin bakstelėjo Sibilę ir nusijuokė. 

— Užsičiaupk. Gerai. — Ji giliai įkvėpė, tikėda- 
masi nusiraminti. — Natali ruošia persirengimo kam- 
barį, — pasakė Kvin, turėdama galvoje salono vedė- 
ją. — Aš pasimatuosiu, ką ji išrinko. Tačiau mes visos 
išrinksime bent po vieną suknelę. Ir turime prisiekti, 
kad būsime sąžiningos. Jeigu suknelė atrodys šūdinai, 
taip ir pasakysime. Visos išsiskirstome. Po dvidešimties 
minučių — persirengimo kambarys. 

— Tu iš karto, vos apsirengusi, atpažinsi savąją. 
Taip jau būna. — Leila patraukė į salono gilumą. 

Ji apžvelgė nėrinius, šilką, aksomą, karoliukus. 
Tyrinėjo linijas, šleifus ir iškirptes. Stovėjo apžiūrinė- 
dama vieną suknelę įsivaizduodama Kvin, ją apsiren- 
gusią, kai įbėgo Natali. 

Jos žilstančių plaukų vainikėlis derėjo prie ber- 
niokiško veiduko. Mažyčiai akiniai juodais rėmeliais 
jį dar labiau pabrėžė. Natali buvo smulkutė, liekna, 
vilkėjo tamsiu kostiumėliu, kuriuo, anot Leilos, ji no- 
rėjo sudaryti kontrastą šiems apdarams, o ne susilieti 
su jais. 

— Kvin pasirengusi, tačiau nenori pradėti be jūsų. 
Pradžiai turime šešias sukneles. 

— Kažin ar negalėtume pridėti ir šios? 

— Be abejo, aš tuoj pat tuo pasirūpinsiu. 

— Ar seniai užsiimate šiuo verslu? 

— Mudvi su kolege įrengėme saloną prieš ket- 
verius metus. Prieš persikeldama čia, kelerius metus 
vadovavau vienam vestuviniam salonui Niujorke. 

— Tikrai? Kur? 

— Yes, Aper Ist Saide. 

— Nuostabus salonas. Vos prieš kelerius metus 
viena mano pažįstama ten pirko ilgą suknelę. Aš gyve- 
nu — gyvenau... — Kaip čia reikėtų pasakyti, pasvarstė 
Leila. — Mm... Niujorke. Vadovavau vienam salonui 
miesto centre. „Urbanijai“. 

— Žinau tą parduotuvę, — nušvito Natali. — 
Mažas pasaulis. 

— Mažas. Ar galiu paklausti, kodėl palikote Yes, 
Niujorką ir įsikūrėte čia? 

— O, mudvi su Džiuli nuolat, metų metus kal- 
bėjome apie tai. Mes draugaujame nuo studijų laikų. 
Ji surado šią vietą, paskambino man ir išdrožė: „Nata, 
viskas. Radau.“ Ir ji buvo teisi. Aš maniau, kad Džiuli 
išprotėjo. Maniau, kad aš išprotėjau, vis dėlto ji buvo 
teisi. — Natali pakreipė galvą. — Ar žinote, ką reiškia, 
kai randi klientei tiksliai tai, ko ji nori, — tiksliai tai, 
kas tinka. Jos veido išraiška ir balso tonas? 

— Taip, žinau. 

— Šį jausmą patrigubinkite, kai taip atsitinka 
nuosavame salone. Gal jau reikėtų vesti jus į persiren- 
gimo kambarį? 

— Taip, ačiū. 

Erdviame kambaryje su aukštu trijų dalių veid- 
rodžiu ir kėdėmis su išsiuvinėtomis pagalvėlėmis laukė 
arbata trapiuose porcelianiniuose puodukuose ir plo- 
nyčiai sausainukai ant sidabrinio padėklo, o rausvutės 
lelijos ir baltos rožės kvepino orą. 

Leila sėdėjo, gurkšnojo, kol Kvin nardė po išrink- 
tas grožybes. 

— Ji ne šūdina. — Sibilė papūtė lūpas, kai Kvin 
sukiojosi priešais veidrodį. — Bet tau per įmantri. Per 
daug... — Ji apsuko ranka ratą. — Žybsinti, — paga- 
liau surado tinkamą žodį. 

— Man patinka tie karoliukai. Ji visa žaižaruoja. 

— Ne, — tik tiek pasakė Leila, ir Kvin beliko 
atsidusti. 

— Kitą. 

— Geresnę, — nusprendė Sibilė. — Ir šitaip 
sakau ne tik dėl to, kad aš ją išrinkau. Tačiau jeigu nu- 
tariame, kad tai bus pati svarbiausia suknelė tavo gyve- 
nime, šita neverta dėmesio. Manau, ji per ori — trūksta 
linksmumo. 

— Betgi ji atrodo tokia elegantiška. — Kvin pasi- 
suko, akys žibėjo, bežiūrint į save iš trijų pusių. — Be- 
veik — aš nežinau — karališka. Leila? 

— Ji tinka pagal tavo ūgį ir kūno sudėjimą, ir 
linijos klasiškos. Ne. 

— Bet... — Kvin lūpos net suvirpėjo nuo atodūsio. 

Dar po dviejų bandymų ir atmetimų Kvin pa- 
darė arbatos pertraukėlę, dėvėdama vien liemenėlę ir 
kelnaites. 


— O gal mums reikėtų pabėgti. Galėtume nu- 

vykti į Vegasą, susirastume Elvio imitatorių, kuris mus 
ir sutuoktų. Ir būtų visai smagu. 

— Motina užmuštų tave, — priminė jai Sibilė, 
lauždama perpus plonytį sausainuką ir atkišdama vieną 
puselę Kvin. — Ir Frenė neatsiliktų, — pridūrė, turėda- 
ma galvoje Kelo motiną. 

— O gal aš tiesiog nesukurta tokiam drabužiui 
kaip nuotakos suknelė. Galbūt kokteilių suknelė tiktų 
geriau. Visiškai nebūtinas toks formalumas ir išranku- 
mas, — kalbėjo Kvin, dėdama savo arbatos puoduką 
ir imdama pirmą pasitaikiusią suknelę. — Po šitos 
suknelės sijonu mano užpakalis turbūt atrodys dešim- 
ties kvadratinių pėdų dydžio. — Ji žvilgsniu atsiprašė 
Leilos. — Atleisk, tu ją išrinkai. 

— Svarbu, ką tu pati išsirinksi. Ši banguota, taip 
vadinamas sijonas su suėmimais, — paaiškino Leila. 

— Arba galėtume apsieiti ir visiškai paprastai: 
vestuvės ir šventė kieme už namo. Visa tai tik parodo- 
moji apranga, — dėstė ji Sibilei. Leila tuo metu padėjo 
jai įsmukti į suknelę. — Aš myliu Kelą. Noriu už jo 
ištekėti. Noriu, kad tai būtų diena, kai švęsiu tą meilę, 
švęsiu tai, kas esame vienas kitam ir ką mes visi šeši 
nuveikėme. Noriu, kad tai būtų pasispardymo šventė, 
simbolizuojanti mūsų pasižadėjimus ir laimę. Tiksliau, 
dėl Dievo meilės, kažkokia kvaila suknelė juk nieko 
nereiškia, palyginti su tuo, ką mes visi patyrėme ir dar 
patirsime. 

Leila atsitraukė, Kvin apsisuko. 

— O, Dievuli. — Ji žiūrėjo į save netekusi amo. 
Suknelė be petnešėlių, širdies formos korsažas atiden- 
gė stiprius, gražaus atspalvio pečius ir rankas, žybčiojo 

pabarstyti krištoliniai karoliukai. Nuo liekno liemens 
krentantis taftos sijonas vietomis suimtas, o tie rauki- 
niai akcentuoti perliukais. 

Kvin labai švelniai, pirštų galiukais palietė sijoną. 

— Sibe? 

— O, Dieve. — Sibilė nusibraukė krumpliu aša- 
rą. — Nesitikėjau šitaip sureaguoti. Jėzau, Kju, ji tobu- 
la. Tu tobula. 

— Tik, prašau, pasakyk, kad mano užpakalis ne- 
atrodo dešimties kvadratinių pėdų dydžio. Jeigu reikia, 
meluok. 

— Tavo užpakalis atrodo nuostabiai. Prakeiki- 
mas, man reikia servetėlės. 

— Prisimeni viską, ką sakiau apie suknelę ir paro- 
domąją aprangą, — kad tai nesvarbu? Dabar pamiršk, 
kad ten buvo mano žodžiai. Leila. — Kvin užsimerkė, 
sukryžiavo pirštus. — Ką manai? 

— Man nereikia nieko sakyti. Pati žinai, kad 


ji — tavo. 


PAVASARIS NUSPALVINO SLĖNĮ: PARKO TVENKINYJE 
atsispindėjo žalsvėjantys gluosniai, miškuose, pakelė- 
se sužydo raudonžiedžiai cerciai ir laukinės sedulos. 
Dienos ilgėjo ir šiltėjo — tiesiog paerzinantis būsimos 
vasaros anonsas. 

Trykštelėjus pavasariui, sušvytėjo naujai dažytos 
verandos, sodai suteikė laisvę žiedų margumynui. Ve- 
japjovės dūzgė ir gaudė, prikvepindamos orą šviežiai 
nupjautos žolės aromatu. Vaikai žaidė beisbolą, vyrai 
šveitė savo kepsninių groteles. 

Su pavasariu atėjo ir sunkesni sapnai. 

Foksas pabudo apsipylęs šaltu prakaitu. Jis 
tebeuodė kraujo kvapą, pragarišką suanglėjusių pa- 
smerktųjų ir prakeiktųjų kūnų tvaiką. Gerklę smilksėjo 
nuo riksmų, kurie veržėsi iš jo sapnuose. Bėgau, galvojo 
jis, aš bėgau. Nuo to lėkimo tebedegė plaučiai, tebe- 
dunksėjo širdis. Jis lėkė tuščiomis Slėnio gatvėmis, pro 
aplinkui liepsnojančius namus, stengdamasis nusigauti 
iki Leilos, kol ji... 

Jis nusigavo ten, bet jos nerado. 

Foksas šoko iš lovos, bėgdamas pasistvėrė glau- 
des. Šūktelėjo ją, tačiau dar nepamatęs atvertų durų 
žinojo, kur ją nuviliojo sapnas. 

Jis metėsi pro duris į vėsią pavasario naktį ir 
bėgo — lygiai taip pat, kaip sapne. Basos kojos paklai- 
kusiai pliaukšėjo į plytas, asfaltą, per žolę. Dvokianti 
migla aptraukė tuščias gatves, degino jo akis, raižė 
gerklę. Aplinkui esantys pastatai — viskas riaumojo 
liepsnose. Tai netikra, tikino jis save. Liepsnos — ap- 
gavystė, tačiau pavojus tikras. Foksas bėgo, nors karštis 
plikino odą, nors atrodė, kad jis veržėsi pro plytas ir 
svilino padus. 

Širdis daužėsi net ir išvydus ją, einančią per ne- 
tikras liepsnas. Ji sklendė per dūmus kaip šmėkla, ant 
kūno raibuliavo ugnies atšvaitai. Jis šūktelėjo, tačiau 
Leila neatsisuko, nesustojo. Kai Foksas pastvėrė už 
rankos, trūktelėjo, kad atsigręžtų, jos akys buvo nieko 
nereginčios. 

— Leila. — Supurtė ją. — Pabusk. Ką tu darai? 

— Aš prakeikta. — Ji beveik išdainavo tuos žo- 
džius. Šypsena iškreipta kančios. — Mes visi prakeikti. 

— Eikš. Eime namo. 

— Ne. Ne. Aš esu Mirties Motina. 

— Leila. Tu esi Leila. — Jis stengėsi prasibrauti 
į jos smegenų miglą, tačiau tesutiko Esteros pamiši- 
mą. — Grįžk. — Slopindamas savo paniką, Foksas 
tvirčiau suspaudė ją glėbyje. — Leila, grįžk. — Ji 
grūmėsi, norėdama ištrūkti, ir jis paprasčiausiai su- 
rakino ją rankomis. — Aš myliu tave, Leila. Myliu 
tave. — Gniauždamas ją, jis skandino meilėje viską: 
baimę, įsiūtį, skausmą. 

Leila suglebo, pradėjo drebėti jo rankose. 

— Foksai. 

— Viskas gerai. Visa tai netikra. Aš esu su tavimi. 
Aš esu tikras. Supranti? 

— Taip. Aš nesugebu mąstyti. Ar mes sapnuo- 
jame? 

— Jau nebe. Dabar grįšime namo. Eisime vi- 
dun. — Jis pasisuko, tvirtai laikydamas Leilą už lie- 
mens. 

Pro ugnį praslydo vaikas. Jis judėjo, kaip tikras 
berniukas judėtų, važiuodamas riedlente, džiūgauda- 
mas, patenkintas, plaukai plevėsavo audringame vėjyje. 
Kai į Foksą įsisuko įniršis, jis pasirengė pulti. 

— Ne. — Leilos balsas kimus iš nuovargio. Ji įsi- 
rėmė visu svoriu į Foksą. — Jis nori, kad tu pultum, jis 
nori mus išskirti. Manau, būdami kartu, laikydamiesi 
vienas kito, esame stipresni. 

Vienam mirtis, kitam gyvenimas. Aš išgersiu tavo, 
seni, kraują, tada suleisiu savo jauną į tavo žmogiškąją 
kalę. 

— Ne! — Šį kartą Leila apsivijo rankomis Fokso 

kaklą, kad jis nepultų į priekį. Brovėsi į jo galvą, sėdama 
savo mintis. Čia mes negalime nugalėti. Būk su manimi. 
Privalai būti su manimi. — Nepalik manęs, — pasakė 
ji garsiai. 

Teko jėga pasitraukti iš tos vietos, stengiantis 
ignoruoti to padaro svaidomą purvą, žingsniuoti pir- 
myn, kai tas vaikas suko ratus aplinkui, tyčiodamasis, 
stūgaudamas, skriedamas ant liepsnojančios riedlentės. 
Tačiau jiems beeinant, liepsnos pradėjo gesti. Kai jiedu 
jau lipo laipteliais į jo butą, naktis vėl išsigiedrino, at- 
vėso, tik nykstantis sieros kvapas tebesklandė. 

— Tu sušalai. Grįžkime į lovą. 

— Man tiesiog reikia pasėdėti. — Leila susmuko 
į krėslą ir, nepajėgdama daryti nieko daugiau, pasidavė 
drebuliui. — Kaip suradai mane? 

— Susapnavau. Bėgimą per miestą, ugnį — vis- 
ką. — Foksas pagriebė nuo sofos motinos pasiūtą už- 
tiesalą, užklojo nuogas Leilos kojas. — Į parką, prie 
tvenkinio. Tačiau sapne aš pavėlavau. Ištraukiau tave iš 
vandens jau negyvą. * 

Leila suėmė jo rankas, lygiai tokias pat ledines 
kaip ir jos. 

— Turiu tau papasakoti. Aš tarsi buvau vėl Niu- 
jorke, kai sapnavau, kad jis prievartavo mane. Kai sap- 
navau, kad esu Estera ir jis prievartavo mane. Norėjau, 
kad jis liautųsi. Ketinau nusižudyti, pasiskandinti. Ji 
ketino. Negalėjau jos sulaikyti. Jis valdė mano protą. 

— Dabar nebevaldo. 

— Jis stipresnis. Pats jautei. Pats žinai. Foksai, 
jis vos neprivertė manęs nusižudyti. Jeigu jis yra toks 
galingas, kad galėjo šitaip padaryti, jeigu mes — Kvin, 

Sibilė ir aš — nebūsime atsparios, jis gali priversti mus 
pakenkti tau. Jis gali priversti mane nužudyti tave. 

— Ne. 

— Po velnių, o jeigu jis būtų privertęs mane nu- 
eiti į virtuvę, pasiimti peilį ir įsmeigti jį tau į širdį? Jeigu 
jis gali užvaldyti mus, kai miegame, tada... 

— Jeigu jis galėtų, būtų ir užvaldęs. Nudėti mane 
arba Kelą, arba Geidžą — toks jo pagrindinis tikslas. 
Tu esi kilusi iš jo ir Esteros, todėl jis ir pasinaudojo Es- 
tera, kad paveiktų tave. Kitaip jau gulėčiau negyvas su 
peiliu širdyje, o tu jau trečią kartą skęstum tvenkinyje. 
Tu logiškai mąstai, Leila. Tai — logiška. 

Ji linktelėjo ir, nors labai valdėsi, pabiro pirmosios 
ašaros. 

— Jis prievartavo mane. Aš žinau, kad ten buvau 
ne aš, žinau, kad tai buvo netikra, bet jaučiau tai. Kaip 
jis įsitvėrė į mane. Kaip įsibrovė. Foksai... 

Kai Leila pratrūko verkti, Foksas apglėbė ją, 
užsikėlė ant kelių. Pragaro tamsybė neišmatuojama, 
pagalvojo jis, liūliuodamas, čiūčiuodamas raudančią 
mylimąją. 

— Aš negalėjau rėkti, — sukūkčiojo ji ir įsi- 
kniaubė į jo petį. — Negalėjau sustabdyti jo. O paskui 
nekreipiau dėmesio arba negalėjau. Ten buvo Estera. Ji 
tenorėjo, kad viskas baigtųsi. 

— Gal nori, kad paskambinčiau Kvin arba Si- 
bilei? O gal labiau norėtum... 

— Ne. Ne. 

— Jis pasinaudojo tuo. Šoku, trauma, kad už- 
gožtų tavo valią. — Foksas be paliovos glostė jos 
plaukus. — Neleisime, kad vėl tas pat atsitiktų. Aš ne- 
leisiu, kad jis vėl tave paliestų. — Jis pakėlė jos veidą, 

nubraukė nykščiais ašaras. — Prisiekiu, Leila, kad ir ko 
tektų imtis, daugiau jis tavęs nepalies. 

— Tu radai mane anksčiau, negu aš pasijutau 
savimi. — Leila padėjo galvą jam ant peties, užsimer- 
kė. — Neleisime, kad tai pasikartotų. 

— Po kelių dienų Žengsime kitą žingsnį. Tai ne- 
leis mums pralaimėti. O kai baigsime, tu būsi viso to 
dalis. Būsi dalis to, kas jį pribaigs. 

— Aš noriu, kad jis kentėtų. — Dabar Leilos 
balsas net sustiprėjo. — Noriu, kad jis klyktų taip, kaip 
aš klykiau mintyse. — Ji atsimerkė, akys jau pragied- 
rėjo. — O, kad rastume būdą jį sulaikyti, kad neįlįstų 
į mūsų galvas. Taip, kaip česnakas išvaiko vampyrus. 
Labai kvailai skamba. 

— Man visai gerai skamba. Galbūt mūsų tyrimų 
asas ką nors sugalvos. 

— Gal. Turiu palįsti po dušu. Irgi skamba kvailai, 
bet... 

— Ne, ne kvailai. 

— Ar kalbėsi su manimi, kai prausiuosi? Tik 
kalbėsi? 

— Žinoma. 

Leila neuždarė durų, ir jis atsirėmė į staktą. 

— Čia pat ir rytas, — pastebėjo Foksas. — Ma- 
mos dėka turiu šviežių kiaušinių iš ūkio. — Pereik prie 
įprastų dalykų, nurodė jis sau. To reikia abiem. — Ga- 
liu kelis iškepti. Dar nesu ruošęs tau valgio. 

— Argi ne tu atidarei porą sriubos skardinių, kai 
pūgai siaučiant buvome pas Kelą? 

— A, gerai, tada jau gaminau. Tačiau vis tiek iš- 


plaksiu kelis kiaušinius. Bus kaip premija. 

— Kai aną kartą ėjome prie pagoniškojo akmens, 
jis taip stipriai nesiplėšė kaip dabar. 

— Ne. 

— Jis vis stiprės. 

— Mes irgi. Juk šitaip mylėdamas tave, šitaip 
kepdamas kiaušinienes, aš negaliu netapti stipresnis 
negu buvau iki pažindamas tave. 

Ji užsimerkė po karštais purslais. Jautėsi švarutėlė. 
Ne dėl muilo ir ne dėl vandens. Dėl Fokso. 

— Niekas dar nemylėjo manęs, šitaip kepdamas 
kiaušinienės. Man tai patinka. 

— Būk gerutė ir vieną gražią dieną pelnysi mano 
garsiuosius sumuštinius. 

Leila išjungė vandenį, išlipo pasiimti rankšluostį. 

— Kažin ar nusipelnau. 

— (O.— Jis išsišiepė, glamonėdamas ją akimis. — 
Patikėk manimi. Aš moku paskrudinti ir bandelę, jeigu 
yra stimulas. 

Ji stabtelėjo tarpduryje. 

— Turi bandelę? 

— Šiuo metu ne, tačiau maždaug po valandos 
duonos parduotuvė jau bus atidaryta. | 

Leila nusikvatojo — Dieve, kaip gera juoktis — ir 
praėjo pro jį pasiimti chalatą, kurį buvo paslėpusi jo 
sieninėje spintoje. 

— Niujorke pilna puikių kepyklų, — pareiškė 
jis. — Bandelių miestas. O kadangi mėgstu gerą duo- 
nos parduotuvę ir skanią bandelę, pamąsčiau, kad po 
šios vasaros galėčiau pasižvalgyti advokato darbo ten. 

Leila atsisuko, rišdamasi diržą. 


— Advokato darbo? 

— Dauguma juridinių firmų būna labai įnorin- 
gos, kai tenka samdytis partnerius, nebent jie atitinka 
jų ypatingus reikalavimus. Jūsų nuoma tęsiasi dar ir 
rugpjūtį. Galbūt tu norėsi dar palūkuriuoti čia, kol Ke- 
las ir Kvin atšvęs vestuves rugsėjo mėnesį. O gal norėsi 
susirasti naują darbą ten. Daug laiko apmąstymams. 

Leila stovėjo vietoje, tyrinėdama jo veidą. 

— Tu kalbi apie kraustymąsi į Niujorką. 

— Aš kalbu apie tai, kad noriu būti su tavimi. 
Nesvarbu kur. 

— Čia tavo namai. Čia tavo darbas. 

— Aš myliu tave. Juk išsiaiškinome tai, ar ne? — 
Foksas žengė prie jos. — Išsiaiškinome tą dalį, kad ir 
tu myli mane, tiesa? 

— Taip. 

— Paprastai įsimylėję žmonės nori būti kartu. Tu 
nori būti su manimi, Leila? 

— Taip. Taip. Aš noriu būti su tavimi. 

— Tada gerai. — Jis švelniai pabučiavo ją. — Ei- 
siu išplakti kelis kiaušinius. 


VĖLIAU TĄ RYTĄ FOKSAS SĖDĖJO KELO KABINETE, 
kasydamas koja Lampo pasturgalį. Geidžas vaikštinė- 
jo. Foksas žinojo, kad jam nepatiko čia būti, bet nieko 
nepadarysi. Čia buvo uždara patogi vieta. Svarbiausia, 
Foksas pažadėjo sau, kad iki pilnaties nuo Leilos laiky- 
sis tokiu atstumu, kad galėtum susišaukti. 

— Turi būti kažkokia priežastis, kodėl jis taikosi į 
ją, ypač šitokiu būdu. Prakeiktas žagintojas. 

— Ir jeigu žinotume tą priežastį, galėtume jam 

sutrukdyti, — Kelas linktelėjo galvą. — Gali būti, kad 
ji yra prieinamiausia, mažiausiai susijusi su mumis. 
Turiu galvoje, mes visi trys ištisai buvome drauge. Kvin 
ir Sibilė — nuo koledžo laikų. Iki vasario mėnesio nė 
vienas nepažinojome Leilos. 

— Arba ta piktoji dvasia tiesiog metė bur- 
tą. — Geidžas stabtelėjo prie lango ir, neišvydęs nieko 
įdomaus, judėjo toliau. — Daugiau nė vienas neparodė 
jokio ženklo, kad būtų paveiktas. 

— Čia kas kita. Septintosios metu žmonėms nie- 
ko panašaus neatsitinka. Tas žaginimas įvyko tik tada, 
kai ji miegojo. O paskui buvo kažkas panašaus į luna- 
tizmą. Ta pati schema kaip ir Esterai Dyl. Yra daugybė 
būdų nusižudyti, matėme jų gana nemažai. Tačiau šiuo 
atveju turėjo nusiskandinti. Lauke. Kaip ir Estera. Gal 
taip ir turėjo būti. 

— Kol viskas baigsis, vienas mūsų nakčiai lieka 
name, — nutarė Kelas. — Net jei Leila bus tavo, Fok- 
sai, namuose, nuo šiol nė viena jų neturi likti nakčiai 
viena. 

— Būtent tai ir turėjau galvoje. Kai tik atšoksime 
savo pilnaties šokį, mums reikėtų rimčiau paanalizuoti šį 
reikalą. Turime rasti būdą, kaip apsaugoti ją — jas visas. 

— Poryt, — sumurmėjo Geidžas. — Dėkui 
Dievui. Ar kam nors pavyko išpešti daugiau iš madam 
Volter? 

Kelo lūpos sutrūkčiojo. 

— Taigi kad ne. Jeigu Kvin ir žino kažką, ji tyli 
kaip vandens į burną prisisėmusi. Tik sako, kad Sibilė 
tiksliai nustatinėja. Paskui ji atitraukia mano dėmesį 
savo kūnu, o tai labai šauniai pavyksta. 

— Ji rašo scenarijų. — Foksas kilstelėjo rankas, 
kai Geidžas sušnarpštė. — Klausykite, mes bandėme 
išsiaiškinti įvairiais būdais, bet viskas baigėsi šnipštu. 
Tegul ta dama pabando. 

— Ta dama nerimauja, kad mes visi galime žūti. 
Arba penki iš šešių. 

— Verčiau nerimauti negu būti pernelyg pasi- 
pūtusiai, — pareiškė Foksas. — Ji sudės taškus ant visų 
savo „i“. Galvotas sijonėlis. Be to, jai patinka Kvin. Ir 
Leila patinka, tačiau jiedvi su Kvin be galo glaudžiai 
susijusios. 

Foksas pakilo. 

— Turiu grįžti į kontorą. Tiesą sakant, svarstau, 
ko gero, kai judu su Kvin susituoksite, kraustysiuosi į 
Niujorką. 

— Viešpatie, dar vienas įsitvėrė sijono. — Geidžas 
kratė galvą. — O gal, tiksliau, grandis įverta į nosį. 

— Šaipykis kiek telpa. Aš dar nieko nesakiau 
namiškiams. Supažindinsiu pamažu. — Kalbėdamas 
Foksas nenuleido akių nuo Kelo. — Tačiau pagalvojau, 
kad reikia apšviesti jus. Planuoju palaukti, kol praeis 
septintoji, ir tada imsiuosi pardavinėti namą. Esu pa- 
doriai investavęs į jį, o ir rinka stabili, taigi... 

— Amžinas optimistas. Brolau, kaip žinai, liepos 
keturioliktąją iš tos vietos tebus likę griuvėsiai. 

Šį sykį Foksas paprasčiausiai kyštelėjo Geidžui 
vidurinį pirštą. 

— Kad ir kaip būtų. Pagalvojau, kad tau arba tavo 
tėvui parūps tas namas. Jeigu taip, galėtume šiek tiek 
pažaisti su skaičiukais. 

— Tai rimtas žingsnis, Foksai, — lėtai prakalbo 

Kelas. — Tu čia įsitvirtinęs ne tik asmeniškai, bet ir su 
savo praktika. 

— Ne kiekvienas gali pasilikti. Tu neliksi, — pa- 
sakė Foksas Geidžui. 

— Ne, neliksiu. 

— Bet tu grįžti ir vėliau grįši. Aš irgi. — Foksas 
atlenkė ranką, atidengdamas randą ant riešo. — Šito 
niekas neišdildys. Niekas negalėtų. Ir, po perkūnais, juk 
Niujorkas vos už kelių valandų kelio. Aš zvimbdavau 
pirmyn ir atgal 95-uoju visą tą laiką, kai studijavau 
teisę. Tai... 

— Kai buvai su Karla. 

— Taip. — Jis linktelėjo Kelui. — Dabar kas kita. 
Ten tebėra išlikę keli ryšiai, tad prazonduosiu dirvą, 
pažiūrėsiu, gal kas pavyks. Tačiau šiuo metu turiu pa- 
sirūpinti miestelio advokato reikalais. Šį vakarą man 
teks padirbėti namuose, — pridūrė jis, sukdamas durų 
link. — Tačiau vis tiek sakau, kad tos moterys privalo 
būti stebimos ištisą parą. 

Kai Foksas išėjo, Geidžas prisėdo ant Kelo stalo 
kampo. 

— Jis to nepakęs. 

— Taip, nepakęs. 

— Tačiau vis tiek taip darys. Ras būdų susitvar- 
kyti. Juk visi O'Delai tokie. Susitvarko. 

— Jam reikėjo pasistengti dėl Karlos. Nežinau, ar 
būtų ką pasiekęs, bet reikėjo pabandyti. Jis teisus. Su 
Leila — kas kita. Jis susitvarkys, ir ne kas kitas, o aš ne- 
pakęsiu to. Nes nematysiu to kvaišo snukelio kiekvieną 
sumautą dieną. 

— Nenusimink. Gal po poros dienų liks tik vie- 
nas gyvas. 

— Dėkui. Labai palengvėjo. 

— Džiaugiuosi pagelbėdamas. — Geidžas išsi- 
tiesė. — Turiu savų reikalų. Užšoksiu vėliau. 

Jis jau buvo netoli durų, kai ten išdygo jo tėvas. 
Jie abu sustojo, tarsi būtų atsitrenkę vienas į kitą. Kelas 
bejėgiškai pakilo. 

— A... Bilai, gal galėtumėte pažiūrėti tą kepsni- 
nės ventiliatorių? Aš tuoj nusileisiu žemyn. Jau beveik 
baigiau čia. 

Bilas spoksojo į sūnų, o raudonis, susimetęs į vei- 
dą nuo kopimo aukštyn, atslūgo. 

— Geidžai... 

— Ne. — Tuščias žodis, tuščias balsas. Geidžas 
pasuko pro duris. — Mes jau baigėme. 

Kelas stovėjo prie savo stalo ir trynėsi kaklą, kur 
ką tik susimetė įtampa. Bilas nukreipė į jį susigėdusį 
žvilgsnį. 

— Em... Ką tu norėjai, kad patikrinčiau? 

— Kepsninės ventiliatorių. Kažkaip prastai vei- 
kia. Neskubėkite. 

Likęs vienas, Kelas susmuko į krėslą, užsispaudė 
pirštais akis. Ir draugai, ir broliai pasirinko akmenuotus 
kelius, pagalvojo jis. Jam neliko nieko kita, kaip keliauti 
su jais, kiek reikės. 


20 


KAI KAS GALĖTŲ PAGALVOTI, KAD KEISTOKA ATSI- 
kelti rytą, lyg niekur nieko nueiti į darbą, kai vakare 
numatytas kraujo ryšio ritualas. Tačiau Foksas manė, 
kad ir jam, ir draugams tai buvo gana įprasta tvarka. 

Leila, kuri sugebėjo suktis taip, kad jos išgirtoji 
Alisa Hobeiker atrodytų kaip dykūnė, suspaudė ir su- 
reguliavo jo darbotvarkę, užtikrindama, kad tą didžią 
dieną kontora būtų užrakinama lygiai trečią. Reikme- 
nis jis jau buvo susipakavęs. Daugelis nesusivoktų, ką 
reikėtų pasiimti ankstyvo vakaro išvykai per mišką, 
palei vaiduoklių lankomą tvenkinį, į mistišką proskyną, 
kurioje viešpatavo senas aukuro akmuo, tačiau Foksas 
buvo viską numatęs. Bent kartą jis netgi prisiminė iš- 
klausyti orų prognozę. 

Dangus giedras (tai jau pliusas), temperatūra kris 
nuo malonių dvidešimties laipsnių iki kokių dvyli- 
kos — bus vėsiau, bet nė kiek ne prasčiau. 

Svarbiausia, kad viskas kruopščiai sudėliota. 

Fokso kišenėje gulėjo trečioji heliotropo dalis. Jis 
tikėjosi, kad tai tikrai bus kitas svarbiausias dalykas. 

Kol Leila persirengė, į savo šaldymo krepšį Fok- 
sas įdėjo dar kelis būtinus daiktus. Kai ji pasirodė, jis 
atsigręžė ir nusišypsojo. 

— Atrodai kaip iš „Išvykų mados“ viršelio — jei- 
gu toks yra. 

— Aš ilgokai galvojau apie auskarus. — Leila 
nužvelgė jo šaldymo krepšį ir atvirą kuprinę. Kokakola, 
Little Debbies pyragėliai, šokoladiniai, pertepti arachi- 
siniu sviestu sausainukai Nut/er Butters. — Manau, kad 
yra taip, kaip sakai: darome, ką darome. 

— Šitos atsargos — nuo seno gerbiama tradicija. 

— Bent jau saldybėmis garantuotai užsimota. 
Dievaži, Foksai, ar mes išprotėję? 

— Tai laikai beprotiški. Mes tiesiog gyvename 
tokiu metu. 

— Ar čia peilis? — Ji spoksojo į dėklą prie jo dir- 
žo. — Tu pasiimi peilį? Aš ir nežinojau, kad turi peilį. 

— Faktiškai tai sodininko pjūklas. Japoniškas 
genėjimo pjūklas. Gražus. 

— Ir ką? — Leila prisidėjo ranką prie galvos, tarsi 
taip galėtų geriau suprasti. — Kol būsime ten, planuoji 
šiek tiek užsiimti genėjimu? 

— Niekada negali žinoti, tiesa? 

Ji palietė Fokso ranką, kai šis segiojo krepšį. 

— Foksai. 

— Gali būti, kad Tvisas susidomės tuo, ką da- 
rysime šiąnakt. Galime tuo pasirūpinti. Kelas jau pa- 
naudojo savo patogųjį skauto peilį, kai paskutinį kartą 
ten buvome. Galime lažintis, kad ir Geidžas nešis tą 
sumautą pistoletą. Aš neketinu keliauti, nešinas vien 
savo Nutter Butters. 

Iš Leilos akių Foksas matė, kad ji panūdo ginčy- 
tis, tačiau jose išvydo ir dar kai ką. 

— Gal turi atliekamą? 

Tylėdamas jis nuėjo į sandėliuką ir ėmė raustis. 

— Šitas vadinamas kirtikliu. — Jis parodė ilgą 
plokščią geležtę. — Jis puikiai tinka staliaus darbams, 
mediniams kaiščiams atskelti. Arba griežinėliui de- 
mono atriekti. Laikyk jį dėkle, — dar pridūrė Foksas, 
kišdamas kirtiklį į odinį dėklą. — Jis aštrus. 

— Gerai. 

— Nesuprask neteisingai. — Foksas uždėjo rankas 
jai ant pečių. — Atmink, kad aš esu tvirtas lygiateisiš- 
kumo, moterų teisių gynėjas. Saugosiu tave, Leila. 

— Nesuprask neteisingai. Aš taip pat saugosiu 
tave. 

Jis pakštelėjo ją; lūpas. 
— Tada manau, kad esame pasirengę. 


JIE SUSIRINKO KELO NAMUOSE, NES TURĖJO LEIS- 
tis į Žygį čia pat esančiu taku. Prisimindama anks- 
tesnę išvyką, Leila pastebėjo, kad miškas pasikeitė. 
Tada buvo sniego, susimetusio paunksnės kišenėse, 
takas slidus nuo purvynės, medžiai nuogi ir sustirę. 
Dabar šakos pasidengusios švelniais lapeliais, žemyn 
krypstančios saulės spinduliuose mirguliavo balkšvos 
laukinės sedulos. 

Dabar į jos šoną bumbsėjo odinis dėklas su kir- 
tikliu. 

Ir anksčiau ji ėjo čia į nežinomybę kartu su kitais 
penkiais žmonėmis ir meiliu Kelo šunimi. Šį kartą Lei- 
la žinojo, ko galėjo tikėtis, ir ėjo kaip būrio narė. Žengė 
šalia mylimo vyro. Dėl to šį kartą ji galėjo netekti kur 
kas daugiau. 

Kvin sulėtino žingsnį, parodė į dėklą. 

— Ar čia peilis? 

— Iš tikrųjų tai čia kirtiklis. 

— Kas, po velnių, yra tas kirtiklis? 

— Įrankis. — Sibilė kyštelėjo ranką už Leilos nu- 
garos, norėdama nustatyti dėklo svorį. — Naudojamas 
perskelti medį išilgai. Saugesnis už kirvį. Sprendžiant 
pagal jo dydį ir formą, šitas turbūt yra bambukų kir- 
tiklis ir naudojamas japonų stalių bambuko kaiščiams 
atskelti. 

— Kaip girdėjai, — patvirtino Leila. 


— Ei, ir man reikia kirtiklio ar ko nors. Man rei- 

kia dėklo. Ne, — nusprendė Kvin. — Aš noriu mačetės. 
Tvirtu ilgu kotu, baisiai išlenktais ašmenimis. Man rei- 
kia nusipirkti mačetę. 

— Kitą kartą galėsi pasiimti mano, — pasakė jai 
Kelas. 

— Tu turi mačetę? Vaje, mano vyrukas turi dau- 
gybę paslėptų kišenių. Kam tau reikalinga mačetė? 

— Piktžolėms ir brūzgynams išlaužyti. Ko gero, ji 
labiau panaši į dalgį. 

— Koks skirtumas? Ne. — Kvin iškėlė ranką, ne- 
leisdama prabilti Sibilei. — Nekreipkite dėmesio. 

— Tada, sakyčiau, ko gero, tau reikia dalgio, nes 
tas tikrai turi ilgą kotą. Tačiau... — Sibilė pritilo. — 
Medžiai varvina sakus. 

— Taip būna, — pasakė jai Geidžas. — Atitrau- 
kia turistus. 

Tirštas raudonis varvėjo upeliais per žievę ir plė- 
tėsi ant lapų kilimo. Einant taku prie Esteros tvenki- 
nio, oras dvokė degintu variu. 

Ten jie sustojo palei rudą vandenį ir tas rudas 
vanduo pradėjo burbuliuoti, raudonuoti. 

— Ar jis žino, kad mes čia? — tyliai paklausė 
Leila. — O gal čia yra demono tipo apsaugos sistema? 
Ar jis gali manyti, kad dabar šitokie dalykai išgąsdins 
mus, ar tai tėra, ką Geidžas sakė? Reginys turistams? 

— Turbūt visko po truputį, — Foksas pasiūlė 
kokakolos, bet ji papurtė galvą. — Apsaugos sistemos 
perduoda signalą. Vadinasi, jeigu piktoji dvasia nežino, 
kada mes artėjame, ji sužino, kada atsirandame tam 
tikruose taškuose. 

— O čia šalta vieta — kalbant paranormalių 

reiškinių terminais, — paaiškino Kvin. — Svarbi ir 
galinga. Kai mes... O, Jėzau. 

Kvin suraukė nosį, nes kaip tik tą akimirką kažkas 
dryktelėjo į paviršių. 

— Negyvas zuikis. — Kelas uždėjo ranką jai ant 
peties, paskui tvirčiau suspaudė, kai kunkuliuojančia- 
me paviršiuje išniro kiti lavonai. 

Paukščiai, voverės, lapės. Kvin sielvartingai aik- 
telėjo, vis dėlto pakėlė fotoaparatą ir pradėjo fiksuoti. 
Mirtis paskleidė ore savo dvoką. 

— Jis čia gerokai pasidarbavo, — suburbėjo Gei- 
džas. 

Jam bekalbant, į paviršių iškilo išpampusi stirnaitė. 

— Užtenka, Kvin, — sumurmėjo Kelas. 

— Ne. — Vis dėlto ji nuleido fotoaparatą. Balsas 
šiurkštus, žvilgsnis nuožmus. — Neužtenka. Jie nekalti, 
o čia jų pasaulis. Ir žinau, aš žinau, kad kvaila sielotis 
dėl... gyvūnų, kai žmonių gyvybės pastatytos ant kor- 
tos, bet... 

— Baik, Kju. — Sibilė apkabino Kvin ir nusuko 
ją; šalį. — Nieko nepadarysi. 

— Turime juos ištraukti. — Foksas nenuleido 
akių nuo to šlykštaus vaizdo, prisiversdamas Žiūrėti, 
prisiversdamas surambėti. — Ne dabar, bet turėsime 
sugrįžti ir ištraukti juos. Sudeginti tuos kūnus. Tai ne 
tik jų, bet ir mūsų pasaulis. Negalime šitaip visko pa- 
likti. 

Klaikus pyktis įstrigo Fokso pilve, ir jis nusigręžė. 

— Jis čia. — Pasakė beveik abejingai. — Ste- 
bi. — Ir laukia, pagalvojo, pasukdamas į taką, vedantį 
prie pagoniškojo akmens. 

Užvirto šaltis. Nesvarbu, kad jis buvo netikras, 
kaulus vis tiek gėlė. Foksas užsisegė striukę su gobtuvu 
ir tvirtai žingsniavo pirmyn. Jis suėmė Leilos ranką, 
norėdamas ją sušildyti. 

— Jis tiesiog nori mums pakenkti. 

— Žinau. 

Fokso mintys gaudė šnaresius, urzgimą. Neatsi- 
lieka, sumetė jis. Žino, kur mes einame, bet nenumano, 
ką planuojame daryti. 

Giedrame danguje sudundėjo griaustinis, prapliu- 
po lietus, lyg adatomis badydamas, žnaibydamas odą. 
Foksas užsimetė gobtuvą, Leila padarė tą patį. Paskui 
sustaugė vėjas, plūsdamas lediniais šuorais, lenkdamas 
medžius ir draskydamas nuo šakų ką tik išsprogusius 
lapus. Jis apglėbė Leilą per liemenį, kad jai būtų nors 
kiek lengviau eiti, susikūprino ir yrėsi į priekį. 

Lietaus lašeliai ant rožyčių, asile, pagalvojo Fok- 
sas, bet laikėsi ramiai. 

— Ten, gale, viskas gerai? — Jis jau patikrino 
mintimis, o šūktelėjimai patvirtino tą patį. — Padary- 
sime grandinę, — pasakė jis Leilai. — Stok už manęs, 
įsitverk į mano diržą. Kelas žino, ką daryti. Jis įsikibs į 
tave, ir pasakys tą patį kitiems. 

— Uždainuok ką nors, — riktelėjo ji. 

— Ką??? 

— Užtrauk kokią dainą, kurios žodžius visi žino- 
me. Sukelk pasiutusiai linksmą triukšmą. 

Jis išsišiepė pro audros dantis. 

— Aš myliu nuostabią moterį. — Dainas, kurias 
visi moka, galvojo Foksas. Leila jau stovėjo už jo, įsi- 
kibusi į diržą. Labai paprasta. 

Jis pradėjo nuo Nirvana, apskaičiavęs, kad nė 
vienas iš šešeto negalėjo baigti vidurinės mokyklos, 
nepramokęs „Smells Like Teen Spirit“ žodžių. Choras 
įnirtingai skandavo „Hello!", čaižant deimantinių ada- 
tų aštrumo lietui. Paskui užtraukė šiek tiek Smashing 
Pumpkins dainų, užkabino Springstiną (ne veltui jis 
buvo Bosas), persimetė prie Pear/ Jam, pagardino Šeril 
Krov repertuaru. 

Kitas dvidešimtį minučių jie klumpino, karingai 
irdamiesi po žingsnį per pliekiančią audrą, traukdami 
sunkiojo roko Fokso versiją. 

Pamažu oro sąlygos gerėjo, kol galiausiai liko tik 
šaltokas vėjelis, drumsčiantis silpną dulksną. Visi kaip 
vienas nuvirto ant permirkusios žemės atgauti kvapo ir 
pailsinti įskaudusius raumenis. 

— Ar tai geriausia, ką jis turi? — Drebančiomis 
rankomis Kvin perdavė termosą su kava. — Kadangi... 

— Ne, — nutraukė Foksas. — Jis tik žaidžia su 
mumis. Prakeikimas, jeigu iš karto neatsilyginsime jam 
tuo pačiu. Medis bus šlapias. Galime turėti bėdų, įkur- 
dami laužą. — Jis susidūrė su Kelo žvilgsniu, o šis jau 
atrišinėjo Lampo pasaitėlį nuo savo diržo. 

— Jau pasirūpinau tuo. Verčiau judėkime. Dabar 
aš bent kiek užsiimsiu. 

Ant tako liuoktelėjo šuo. Didžiulis ir juodas, 
blyksinčiomis iltimis, grasinamai urzgė. Netgi kai 
Foksas siektelėjo savo dėklo, pakilo Sibilė. Ji išsitraukė 
revolverį iš po striukės ir šaltai pykštelėjo šešis kartus. 

Šuo sukaukė iš skausmo ir pasiutimo. Jo kraujas 
rūko ir čirškėjo ant žemės. Jis beprotiškai liuoktelėjo ir 
ištirpo oro sūkuryje. 

— Čia tau už tai, kad sutaršei mano plaukus. — 

Sibilė atmetė atgal išsitaršiusias garbanas, atsegė striu- 
kės kišenę ir išsiėmė šovinių dėžutę. 

— Dailus. — Geidžas taip pat buvo pakilęs ant 
kojų ir dabar ištiesė ranką. Jis tyrinėjo revolverį: mažas, 
22 kalibras, gerai išlaikytas, glotniu perlamutro kotu. 
Paprastai jis būtų tik nusišaipęs iš tokio ginklo, bet Si- 
bilė valdė jį kaip profesionalė. 

— Tiesiog radau /ega/iais kanalais. — Ji atsiėmė 
ginklą, užtaisė. 

— Oho. — Foksas nekentė ginklų — tiesiog au- 
tomatiškai taip išeidavo. Tačiau jam teko pasigėrėti ta... 
ugnele. — Dabar tas nelabasis turės apie ką pamąstyti. 

Sibilė įsikišo ginklą į dėklą po striuke. 

— Na, čia ne kirtiklis, bet jis turi savų privalumų. 

Oras vėl sušilo, vakaro saulė žaižaravo ant švelnių 
lapelių, o jie traukė toliau pagoniškojo akmens link. 

Jis kilo iš išdegusios žemės proskynoje, kuri buvo 
beveik idealiai apskrita. Tai, ką visi tyrimai rodė esant 
paprastu kalkakmeniu, kilo aukštyn ir skleidėsi lyg au- 
kuras blėstančioje pavasario vakaro šviesoje. 

— Pirmiausia laužas, — nusprendė Kelas, nusi- 
tempdamas kuprinę. — Kol dar nesutemo. — Atrišęs 
ištraukė dvi Dura-Logs pliauskas. 

Po tokios liūdnos kelionės Fokso juokas veikė 
kaip balzamas. 

— Tik tu taip sugebi, Hokinsai. 

— Reikia būti pasirengusiam. Pradėsime nuo 
šitų, suremsime medžius aplink, ir liepsnos turėtų iš- 
džiovinti šlapią medį. Turėtų pavykti. 

— Na, argi jis ne gudrus? — pareiškė Kvin, džiu- 
giai apglėbdama Kelą. — Rimtai. 

Jie prisirinko akmenų ir šakų, nusivilko šlapias 

striukes ir sukabino ant Fokso paruoštų kuolų, vilda- 
miesi, kad ugnies kaitra viską išdžiovins. Ant nusmai- 
lintų pagalių pasikepė kalakutienos mėsainių, kuriuos 
parūpino Kvin, pasidalijo Sibilės atsineštą bri sūrį, 
Leilos supjaustytus obuolius ir kimšo lyg išbadėję. 

Sutemus, kol Kelas tikrino žibintus, Foksas at- 
lupo Lif:/e Debbies. 

— Imk, imk, — pasakė jis Kvin, kuri ilgesingai 
žvelgė į pyragėlius. — Pasilepink. 

— Jie iš karto prilimpa prie mano užpakalio. 
Jeigu liksime gyvi, turiu tilpti į savo ypatingiausią 
nuotakos suknelę. — Ji paėmė vieną, atsargiai perlaužė 
perpus. — Manau, kad išgyvensime, o pusė Lit:/e Deb- 
bie nesiskaito. 

— Tu atrodysi nuostabiai, — nusišypsojo jai Lei- 
la. — O kur dar bateliai, kuriuos radome? Puikiausiai 
tinka. Be to, Sibilė ir aš atrodysime nuskurusios. Man 
patinka tos suknelės, kurias suradome. Slyvos ir orchi- 
dėjos derinys tiesiog... 

— Neišpasakytai noriu papliurpti apie beisbo- 
lą, — tarė Foksas ir gavo Leilos niuksą alkūne. 

Kalbos rimo, galiausiai girdėjosi tik medžio 
spragsėjimas, vienišas pelėdos ūbavimas. Jie taip ir 
sėdėjo tyloje, apšviesti riebaus mėnulio, kuris spindėjo 
žvaigždėtame danguje kaip baltas deglas. Foksas atsi- 
stojo surinkti šiukšlių. Visi suskato kamšyti maistą į 
krepšius arba pakrauti daugiau malkų į laužą. 

Sibilei davus ženklą, merginos išpakavo, Leilos 
supratimu, ritualui skirtą krepšį. Varinis dubenėlis, 
jūros druskos maišelis, šviežios žolelės, žvakės, šaltinio 
vanduo. 

Gavęs nurodymą, Foksas išbarstė druską plačiu 
ratu aplink pagoniškąjį akmenį. 

— Gerai. — Sibilė atsitraukė per žingsnį, apžiū- 
rėjo ant akmens išdėliotas priemones. — Nežinau, kiek 
jos pasitarnaus tik kaip vaizdinės priemonės, tačiau visi 
mano tyrimai rekomendavo šiuos elementus. Druska 
saugo nuo piktosios dvasios, yra lyg ir kliūtis. Mes 
turime stovėti Fokso pažymėto rato viduje. Yra šešios 
baltos žvakės. Kiekvienas iš eilės užsidegame po vieną. 
Tačiau pirmiausia į dubenėlį pilame šaltinio vandenį, 
paskui sudedame žoleles ir visus tris akmenėlius — iš 
eilės. Kju? 

— Aš išspausdinau šešias kopijas žodžių, kuriuos 
turėsime ištarti. — Kvin išsiėmė segtuvą iš kupri- 
nės. — Viską darysime vienas po kito, stovėdami ratu, 
paleisdami sau kraują Kelo peiliu. 

— Virš dubenėlio, — priminė jai Sibilė. 

— Taip, virš dubenėlio. Kai paskutinis baigia, visi 
susiimame rankomis ir choru kartojame tuos žodžius 
šešis kartus. 

— Reikėtų septynis, — pasakė Leila. — Žinau, 
kad esame šeši, bet septyni yra magiškas skaičius. Gal- 
būt septintas yra skirtas globėjui arba jis simbolizuoja 
nekaltąjį, auką. Aš nežinau, bet turėtų būti septyni 
kartai. 

— Ir septynios žvakės, — susivokė Foksas. — 
Septintą žvakę uždegame visi. Šūdas, kodėl nepagal- 
vojome apie tai? 

— Dabar jau šiek tiek per vėlu. — Geidžas gūžte- 
lėjo pečiais. — Turime šešias, apsieisime su šešiomis. 

— Septintą galime pasidaryti. — Kelas ištiesė 
ranką į Leilą. — Ar galiu pasiskolinti tavo kirtiklį? 

— Palauk. Supratau. — Foksas išsitraukė pei- 
Iį. — Šitas geriau tiks. Palaukite. — Jis paėmė vieną 
storą baltą žvakę. — Vaškas — gerai. Augdamas daug 
laiko dirbau su vašku ir dagčiais. — Paguldęs žvakę, jis 
pakėlė akis į Sibilę. — Jokių reikalavimų dėl dydžio? 
Aukščio? 


— Ne, bet mano šaltiniai nurodo šešias. — Ji 
pažiūrėjo į Leilą, linktelėjo. — Velniop tuos šaltinius. 
Padaryk dar vieną. * 


Foksas ėmėsi darbo. Vaškas apvels peilio ašme- 
nis, pagalvojo jis, bet jeigu viskas baigsis gerai, grįžęs 
namo puikiausiai nuvalys ir pagaląs. Darbas užtruko 
tiek, kad jis jau keikėsi, kodėl Sibilė negalėjo įsimesti 
dar bent pustuzinio plonų žvakių. Atpjovęs tris colius, 
pasiėmė Leilos įnagį ir išskaptavo kanalą dagčiui. 

— Ne pats geriausias mano darbas, — nusprendė 
jis, — bet ji degs. 

— Uždegsime ją paskutinę. — Leila tiriamai nu- 
žvelgė visų veidus. — Uždegsime ją drauge. — Ji įkvė- 
pė, kad nedrebėtų balsas. — Beveik laikas. 

— Mums reikia akmenėlių, — pridūrė Sibilė. — 
Ir ritualinio skauto peilio. 

Iš miško išniro vaikas, linksmai versdamasis 
kūliais. Plaštakų, kojų vietoje — letenos, paliekančios 
pilnus kraujo įspaudus. 

— Turėtum žinoti, kad mes pribarstėme drus- 
kos. — Geidžas išsitraukė nuo juosmens Luger.— 
Nepaveikė. — Jis išpūtė akis, matydamas, kaip vaiko 
ranka brūkštelėjo per druską. Suspiegė iš skausmo ir 
atšoko. — Matyt, kitokia rūšis. — Kaip tik tada, kai 


Geidžas nusitaikė, vaikas sušnypštė ir pranyko. 

— Turime pradėti. — Tvirta ranka Sibilė supylė 
vandenį į dubenėlį, tada subėrė žoleles. — Dabar ak- 
menėliai. Kelai, Foksai, Geidžai. 

Trinktelėjo perkūnas, blykstelėjo žaibas ir pra- 
pliupo kruvinas lietus. Išdegusi žemė sugėrė jį ir ga- 
ravo. 

— Jis susilaiko. — Leila pakėlė akis. — Nelyja į 
ratą. 

Foksas laikė sugniaužęs akmenėlį. Jis nešiojosi jį 
kaip viltį beveik dvidešimt vienerius metus. Įmetė jį į 
vandenį paskui Kelą, puoselėdamas tą pačią viltį. Pa- 
saulis už rato šėlo. Žemė drebėjo, kraujas plaukė per ją 
ir užbėgęs ant druskos užtvaros degė. 

Jis ryja jį, pagalvojo Foksas, dega ir ryja užtvarą. 
Uždegęs savo žvakę, perdavė žiebtuvėlį Leilai. 

Šešių žvakių šviesoje jie uždėjo rankas vieną ant 
kitos ir uždegė septintąją žvakę. 

— Paskubėkim, — nurodė Foksas. — Jis grįžta 
visas įsiutęs. 

Kelas ištiesė ranką virš dubenėlio ir, skaitydamas 
žodžius, brūkštelėjo peiliu sau per delną. Tą patį padarė 
Kvin, o po jos — Foksas. 

— Mano kraujas, jų kraujas. Mūsų kraujas, jo 
kraujas. Vienas trijuose, trys viename. Tamsa su šviesa. 
Mes atnašaujame šią auką, mes duodame priesaiką. 

Tamsoje sugriaudėjo klyksmai, staugimai — nei 
žmogaus, nei žvėries. Prie akmens pririštas Lampas 
užvertė savo didelę galvą ir sustaugė. 

Leila paėmė peilį ir skaitydama žodžius net su- 
šnypštė nuo staigaus skausmo. Atėjus Geidžo eilei, ji 
sugavo Fokso mintį: Ša/ris! Jis beveik prasibrovė! 

Žemei drebant po kojomis, Foksas tvirtai suspau- 
dė jos kruviną ranką. 

Įsiveržė vėjas. Foksas negirdėjo kitų nei ausimis, 
nei mintimis, tačiau išrėkė tuos žodžius, melsdamas, 
kad jie būtų su juo. Ant pagoniškojo akmens degė 
septynios žvakės, o dubenėlyje burbuliavo paraudęs 
vanduo. Žemė pakilo, trenkė Foksą į akmens plokštu- 
mą taip stipriai, kad jam užgniaužė kvapą. Tarsi letenos 
ardė nagais jo nugarą. Foksas pajuto, kad pradėjo ne- 
paprastai greitai suktis. Iš nevilties mėgino susisiekti 
mintimis su Leila. Paskui šviesos ir karščio banga nu- 
sviedė jį į juodą tamsą. 

Jis šliaužė, kabindamasis už Žemės, ten, iš kur 
sklido jos silpnas aidas. Išsiplėšęs peilį, rėpliojo per 
besipriešinančią žemę. 

Leila ropojo jo pusėn. Tik tada, kai Foksas ap- 
čiuopė jos ranką, mirtina baimė išnyko. Jų pirštai susi- 
kibo, tada vėl plūstelėjo šviesa, lydima baisaus klyksmo. 
Ugnis prarijo pagoniškąjį akmenį, panardindama jį 
tarsi peilį į; makštį. Kurtinamai riaumojanti liepsna 
trykštelėjo šalto stebinčio mėnulio link. Ir p/ykstelėjo, 
apjuosdama proskyną besirangančia ugnies uždanga. 
Barbariškoje šviesoje Foksas išvydo kitus savuosius, 
tysančius arba klūpančius ant žemės. 

Jie visi pateko į spąstus: apsupti ugnies siena, o 
viduryje pagoniškasis akmuo spjaudė jos dar daugiau. 

Mes drauge, pagalvojo Foksas, o kūnas mirko 
prakaite nuo baisaus karščio. Gyvensime ar mirsime, 
bet būsime drauge. Nepaleisdamas Leilos rankos, tem- 
pė ją per proskyną. Paskui ji apsivijo jį rankomis, ir da- 
bar jiedu tempė vienas kitą. Kelas pagriebė jį už dilbio, 

traukė į priekį. Jis sutiko Geidžo žvilgsnį. Liepsnojant 
orui, jie vėl sunėrė rankas. 

Mes drauge, galvojo Foksas, o mirtį nešančios 
ugnies sienos slinko artyn. 

— Už nekaltuosius, — žioptelėjo Foksas, trokš- 
damas nuo dūmų. Akinama ugnis yrėsi per žemę. Ne- 
buvo kur dingti, ir jis žinojo; kad liko vos kelios sekun- 
dės. Jis prispaudė veidą prie Leilos skruosto. — Tai, ką 
darėme, darėme dėl nekaltųjų, dėl vienas kito ir, velniai 
griebtų, darytume vėl tą patį. 

Kelas nusijuokė išsekusiu balsu, pakėlė Kvin ran- 
ką prie lūpų ir pakartojo: 

— Velniai griebtų. 

— Velniai griebtų, — pritarė Geidžas. — Gali 
kuo puikiausiai pavykti. — Jis trūktelėjo Sibilę prie 
savęs ir įsisiurbė jai į lūpas. 

— Na, po perkūnais, galėtume ir pabandyti iš- 
trūkti iš čia. — Foksas sumirkčiojo geliančiomis aki- 
mis. — Nėra prasmės tupėti čia ir laukti, kol iškepsime, 
kai galėtume... Jis silpsta. 

— Mes užsiėmę. — Pakėlęs galvą, Geidžas nu- 
žvelgė proskyną. Jo šypsnys buvo ir niūrus, ir patenkin- 
tas. — Aš velniškai gerai bučiuojuosi. 

— Kvailys. — Sibilė atstūmė jį, atsiklaupė. 
Liepsnos traukėsi akmens link, pradėjo šliuožti juo 
aukštyn. — Jis nesunaikino mūsų. 

— Kad ir ką padarėme, matyt, buvo teisinga. — 
Apstulbusi Leila sekė akimis, kaip ugnis, tviskėdama 
auksine spalva, garmėjo atgal į dubenėlį. — Tai, ką 
padarėme čia, ypač surasdami vienas kitą, likdami 
drauge. 

— Mes nepabėgome. — Kvin patrynė purviną 
skruostą į Kelo petį. — Bet kuris protingai mąstantis 
žmogus būtų pabėgęs, bet mes — ne. Kažin ar būtume 
galėję. 

— Aš girdėjau tave, — pasakė Leila Foksui. — 
Gyvensime ar mirsime, bet būsime drauge. 

— Mes davėme priesaiką. Aš, Kelas, Geidžas — 
kai mums buvo dešimt metų. Šiąnakt — visi šeši. 
Mes prisiekėme. Ugnis užgeso. — Foksas šiaip taip 
atsistojo. — Verčiau eikime pažiūrėti. — Pasukęs prie 
pagoniškojo akmens, neteko amo. 

Žvakės ir dubenėlis buvo dingę. Pagoniškasis ak- 
muo tūnojo sveikutėlis nušviestas mėnulio. Jo viduryje 
gulėjo heliotropas — vientisas. 

— Jėzau Kristau, — pratarė Sibilė. — Pavyko. 
Negaliu patikėti, kad pavyko. 

— Tavo akys. — Foksas staigiai atsisuko į Kelą, 
pamosikavo ranka priešais jo veidą. — Kaip tu matai? 

— Liaukis. — Kelas pliaukštelėjo jam per ran- 
ką. — Puikiai. Tiesiog puikiai, jeigu įžiūriu, kad trys 
vėl sulipo į krūvą. Puikiai padirbėjai, Sibile. 

Jie nuėjo ir lygiai taip pat, kaip atlikdami ritualą, 
sustojo ratu aplink tą heliotropą. 

— Gerai, puiku. — Kvin apsilaižė lūpas. — Kaž- 
kas turi jį paimti, turiu galvoje, vienas iš vyrukų, kadan- 
gi heliotropas yra jų. 

„Foksas jau ketino parodyti į Kelą, kai ir Kelas, ir 
Geidžas atkišo pirštus į Foksą. 

— Prakeikimas. — Jis pasitrynė rankas į džinsus, 
pamankštino pečius, ištiesė ranką. 

Jo galva užsivertė, kūnas sudrebėjo. Kai Leila su- 
čiupo jį, Foksas juokėsi kaip pakvaišęs. 

— Tik pajuokavau. 

— Po velnių, Foksai! 

— Kruopelė vėjavaikiškumo, ir tiek. — Jis paėmė 
akmenį. — Šiltas. Gal nuo siaubingos magiškos ugnies, 
o gal tiesiog toks yra. Ar jis spindi? Ar tos raudonos 
dėmės spindi? 

— Dabar spindi, — pritarė Leila. 

— Jis... jis nesupranta šito. Jis to nežino. Aš ne- 
matau... — Foksas susvyravo, pasaulis ėmė suktis. Leila 
sučiupo Foksą už rankos, pasaulis vėl nurimo. — Aš 
laikau jo mirtį. 

Geidžui bakstelėjus alkūne, Sibilė prislinko arčiau. 

— Kaip, Foksai? Kaip tas akmuo gali būti jo 
mirtis? 

— Nežinau. Dabar mes visi esame jame. Supran- 
ti, dėl to, ką padarėme. Tai mūsų kraujas jį sulydė. Ir tai 
yra dalis to, kas gali... kas jį pribaigs. Mes turime galią 
tai padaryti. Mes visą laiką ją turėjome. 

— Tačiau jis buvo suskaldytas į gabalus, — baigė 
Leila. — Iki dabar. Iki mūsų, mūsų visų. 

— Mes atlikome tai, dėl ko atėjome. — Kvin 
ištiesė ranką ir perbraukė pirštais per akmenį. — Ir 
išgyvenome. Dabar turime naują ginklą. 

— Tik nežinome, kaip jį panaudoti, — nurodė 
Geidžas. 

— Parsineškime namo, suraskime saugiausią vie- 
tą jam laikyti. — Kelas apžvelgė proskyną. — Tikiuosi, 
savo krepšyje neturėjote nieko svarbaus, nes viskas pa- 
virto pelenais. Taip pat ir šaldymo krepšiai. 

— Sudiev, mano Nutter Butters. — Foksas paėmė 
Leilos ranką, pabučiavo sužeistą delną. — Nori pasi- 
vaikščioti mėnesienoje? 

— Mielai. — Argi rastum geresnį laiką, pagalvojo 
Leila. Argi galėtų būti idealesnė akimirka? — Gerai, 
kad savo rankinę palikau Kelo namuose. Kaip tik prisi- 
miniau. Kelai, ten yra raktai, kuriuos norėčiau pasilai- 
kyti, jeigu tu ir tavo tėvas nieko prieš. 

— Jokių rūpesčių. 

— Kokie raktai? — sukluso Foksas, trindamas 
suodžius nuo jos veido. 

— Tos parduotuvės Centrinėje gatvėje. Man 
reikėjo jų, kad galėtume apžiūrėti kartu su Kvin ir Si- 
bile. Tau bepigu dairytis, vertinant tą vietą dailidės ar 
teisininko akimis — nesvarbu, tačiau jeigu aš ketinu 
atidaryti saloną moterims, norėjau, kad įvertintų mo- 
terų akys. 

— Tu ką? 

— Bet man reikės tavęs ir, tikiuosi, tavo tėvo, kad 
nuodugniai apžiūrėtumėte kartu su manimi. Ir ketinu 
užkerėti tavo tėvą, kad padarytų nuolaidą, kadangi esu 
įsimylėjusi jo sūnų. Beje, tikiuosi didelės nuolaidos, nes 
myliu labai stipriai. — Leila nesmagiai pavalė purvą 
ant jo marškinių. — Ir dar yra toks dalykas, kad net ga- 
vusi paskolą, — o aš dedu ; tave viltis, kad tikrai užtarsi 
mane banke, — aš neturėsiu daug lėšų išlaidoms. 

— Juk sakei, kad nenori jos. 

— Aš sakiau, kad nežinau, ko noriu. Dabar ži- 
nau. — Į Foksą žvelgė giedros, žalios, besišypsančios 
akys. — Ar aš pamiršau užsiminti apie tai? 

— Taip, beveik visiškai. 

— Gerai. — Leila trinktelėjo jam į petį. — Pas- 
taruoju metu daug kas sukosi galvoje. 


— Leila. 

— Aš noriu savo. — Beeidama ji priglaudė galvą 
Foksui prie peties. — Aš pasiryžusi siekti to, ko noriu. 
Galų gale, Jėzau, jeigu ne dabar, tai kada? Beje, manyk, 
kad tai mano pareiškimas, pateiktas prieš dvi savaites. 

Foksas sustojo, suėmė jos veidą, o kiti prasivilko ir 
prašlubavo pro juos. 

— Ar tu tikra? 

— Aš būsiu per daug užsiėmusi, prižiūrėdama 
rekonstrukcijos darbus, pirkdama asortimentą, grum- 
damasi su demonais, kad dar galėčiau plušėti tavo 
kontoroje. Tau teks su tuo susitaikyti. 

Foksas pakštelėjo jai į kaktą, skruostus, lūpas ir 
nusišypsojo. 

— Gerai. 

Išvargę, patenkinti, jiedu žingsniavo paskui kitus 
mėnesienos nušviestu taku. Šią naktį padarėme ste- 
buklą, galvojo Foksas. Pasirinkome kelią ir radome, 
kur eiti. 

Visa kita tik smulkmenos. 

